
Mikor több, mint hétszáz évvel Róma alapítása után Titus . 
Livius hozzáfogott a Tiberis partján épült város és a belőle ki- 
fejlődött római birodalom történetének megírásához, maga is 
úgy érezte, hogy mentségre szorulnak azok a. csodákkal át- 
szőtt hagyományok, amelyek a római történelem első száza- 
dainak az előadását színezték. , Meg lehet bocsátani a régiség- 
nek — írta nagy történcti munkájának a bevezetésében —, ha 
a városok kezdeteit azáltal teszi felségesebbé, hogy isteni ele- 
mekkel keveri az emberi eseménycket." 

Valóban, minden nép történeti emlékezete az ősidőkről 
ilyen regéket őrzött meg: az emberek képzelete által terem- 
tett istenekről és isteni származású, rendkívüli hósökről szóló 
mítoszokat és a valóban megtörtént események emlékét is a 
mitoszokhoz és a mesékhez hasonló kerckdecdséggel és csoda- 
szerűséggel továbbalakító mondákat. A mítoszok leggazda- 
gabb rendszerét, a leggművészibb mitológiát a görög nép kép- 
zelete fejlesztette ki. 

A rómaiak korán megismerkedtek a görög mitoszokkal, 
kezdetben az Itáliába települő görög törzsek szájhagyomá- 
nya, majd később a görög irodalom gondos tanulmányozása 
révén. Ez a körülmény erősen befolyásolta a rámai mondák 
alakulását, így például Romulus és Remus születésének a 
mondáját idővel Tyró görög királyleány csodálatos körülmé- 
nyek között született két fiának, Peliasznak és Néleusznak a 
mítosza mintájára bővitették. 

Már a római nép iránt érdeklődő görögök is hozzájárultak 


ahhoz, hogy a római ősmondát a görög nép hagyományaival 
egyeztessék össze, valósággal a görög mitológia körébe von- 
ják. Így lesz a római nép őse Aineiasz (Aeneas), Aphrodité 
istennő fia, akiről már Homérosz híres hőskölteményében, az 
Iliászban, elhangzik a jóslat, hogy Trója bukása, Priamosz 
házának pusztulása után uralkodni fog a trójai népnek a görö- 
gök által elpusztított várost túlélő maradéka felett. És ezért, 
ha a trójai háború végső okait Erisz aranyalmájára vezeti 
vissza a mítosz, erre az aranyalmára — , Parisz ítéletére " — 
mindjárt hőskölteménye elején Vergilius is hivatkozhatik, 
amikor az Aeneasra vonatkozó mondai hagyományokat fel- 
dolgozza. A görög mítosz szerint evvel az aranyalmával 
zavarta meg a Viszály istennője Péleusz és Thetisz lakodal- 
mát, sértődöttségében, mert kihagyták a meghívottak közül. 
Az aranyalma a legszebb istennőt illette meg; Parisz trójai 
királyfi Aphroditének, a szerelem és a szépség istennőjének 
ítélte oda, és evvel a mellőzött istennőket, Hérát, az égiek 
királynőjét és Pallasz Athénét, a bölcsesség istennőjét a tró- 
Jaiak ellen ingerelte. 

Héra, vagy ahogyan a rómaiak mondták, Juno, ezt a gyűlö- 
letet még a Trója alól menekülő Aeneasra, Vcnus fiára is át- 
ruházta. Mert — mellesleg — a saját istenségeik közül Venust 
a rómaiak a görög Aphroditével, Junót Hérával, Minervát 
Pallasz Athénével azonosították, ugyanígy például Jupitert, a 
legfőbb istent is a görög Zeusszal, Neptunust a tenger görög 
istenével, Poszeidónnal, a tűzhányók mélyén kovácsmestersé- 
gét folytató Vulcanust a görög Héphaisztosszal, Mars had- 
istent a görög Árésszal, Mercuriust a görög istenck követével, 
Hermésszel és így tovább. 

Mindebből következik, hogy a római regék clsősorban a 
görög mítoszokkal és mondákkal vethetők egybe. Dc a népek 

mondateremtő képzelete általában gyakran működik hasonló 
irányban, s így a római mondák nemcsak görög hagyomá- 
nyokra, hanem sok más nép mondakincsére is emlékeztet- 
nek. Róma alapítói Romulus vezetésével a szabin nők el- 
rablása útján tesznek szert feleségre; a Bibliában ugyanígy 
rabolnak maguknak leányokat a silói ünnepen Benjámni tör- 
zsének fiai, és leányrablás útján szereznek maguknak feleséget 
a magyar ősmondában is a hun és a magyar testvérnép ala- 
pítói, Hunor és Magyar. Az ilyen mondákban ősi társadalmi 
viszonyok tükröződnek. A Rómát megalapító testvérpár 
mondája a testvérgyilkosság motívumával együtt ismétlődik 
meg Attila és Buda mondájában is; a Biblia az egész emberi- 
ség élére helyezi a testvérgyilkosság irtózatos bűnét Káin és 
Ábel mondájában. 

Ha Romulust és Remust isteni atyjuknak, Marsnak szent 
állata, a farkas táplálja, ehhez is a világ minden tájáról hozha- 
tók fel párhuzamok : Poszeidón szent állata, a ló táplálta Tyró 
ikreit a görög mítoszban, kutya táplálta Cyrust, a perzsa biro- 
dalom megalapítóját is mint kitett gyermeket, farkas és 
medve a szláv mitológia óriás-ikreit, a hegyeket megmozgató 
Valigorát és a fanyűvő Virvidabot — sok egyéb mellett 
Fehérlófiát, a magyar népmese hősét is ebbe a sorba állíthat- 
juk. Mindez az őstársadalom olyan elképzelésére utal, amely 
szerint egy-egy törzs — később egy-egy uralkodócsalád — 
őse valamilyen állat volt, a törzs ún. toteme, amelyet isten 
gyanánt tiszteltek. Mert az ember alakú istenelképzeléseket 
az egész világon állat alakú istenelképzelések előzték meg. 
Régészeti leletek bizonyítják, hogy valamikor a bibliai Jeho- 
vát 15 bika alakjában ábrázolták. 

De akár állat, akár ember alakjában képzelték el az istene- 
ket, alakjukban olyan erőket személyesítettek meg az embe- 

rek, amelyeknek hatását érezték mindennapi életükben, de 
amelyek valódi természetét még nem tudták megmagya- 
rázni, és nem tudták őket a maguk céljaira felhasználni. Ezek 
az erők kezdetben a természet hatalmai voltak — villám és 
napfény, tűz és víz, jótékony eső és pusztító vihar, termékeny 
föld és a törékeny csónakban hajózó ember életét veszélyez-.. 
tető tenger stb. Később — az osztálytársadalmak kialakulása 
után — a megszemélyesített természeti jelenségekhez az em- 
berek élete felett uralkodó társadalmi erők járultak, a királyi 
hatalom, háború, az egyének és közösségek életében váratla- 
nul kedvező vagy kedvezőtlen változást előidéző titokzatos 
hatalmak. Mindezekkel szemben az ember erőtlennek, ki- 
szolgáltatottnak érezte magát, de miután képzelete meg- 
személyesítette őket, áldozatokkal, varázsszertartások kal, imá- 
val próbálta megnyerni jóindulatukat. S minden kedvező for- 
dulatot az ő segítségüknek tulajdonított, minden csapást az ő 
kegyetlen szeszélyük vagy az istenekkel szemben elkövetett 
saját mulasztásaik következményének, isteni büntetésnek 
tekintett. 

Ez a telfogás — ahogyan a rómaiak mondták : religio, aho- 
gyan mi mondjuk : vallásos szemlélet — végigvonul minden 
nép ősi regéin, a rómaiak egész mondavilágán is. Ez nyilvánul 
meg abban 15, hogy a nagy alapítókat vagy szabadító hősöket 
többnyire halandó leányok valamelyik istentől csodálatos 
körülmények között született fiának tüntetik fel: Romulus 
és Remus Mars istennek és egy Vesta-szűznek a gyermeke, 
Servius Tullius egy rabszolgasorra jutott királyleányé és Vul- 
canusé, a tűz istenéé. Aeneas anyja istennő: Aphrodité-Venus, 
és apja halandó királyfi: Anchises. 

Az ilyen elképzelésekben első fokon a nép csodálata nyilvá- 
nul meg kiemelkedő hősei iránt. De az osztálytársadalmak 

kialakulásával — amikor a vallás általában az uralkodó osztály 
eszköze lesz a szolgaságra kényszerített tömegek öntudatának 
az elfojtásában — az uralkodók és az arisztokraták. az efféle 
eredetmondákat arra használták fel, hogy az uralonihoz való 
jogukat igazolják vele. Még Augustus császár 15 arra szeretctt 
hivatkozni, hogy családja, a fulius-nemzetség isteni eredetű, 
mert Aeneastól, Venus istennő fiától származott. 

A vallás szerepét az elnyomás szolgálatában jól szemlélteti 
például a római Diana-templom építése, amely Róma fölé- 
nyét domborította ki a latin szövetségen belül; Jupiter temp- 
lomának építése a Capitoliumon kényszermunka szervezésére 
is alkalmul szolgált. Róma világuralmát számos vallási hagyo- 
mánnyal, isteni jóslattal vagy előjellel iparkodtak igazolni; 
ilyen volt az a monda is, amely szerint a capitoliumi Jupiter 
templomának építése során koponyát találtak a földben, s ez 
a koponya arra utalt, hogy Róma egyszer az egész földkerek- 
ség feje lesz. 

Szükséges mindezt szem előtt tartanunk, hogy megértsük 
a római mondáknak az ókori rabszolgatársadalomra jellemző, 
de sokszor a társadalmi fejlődés még korábbi fokáról a rab- 
szolgatartó társadalomra öröklődő, a mi felfogásunktól oly- 
annyira idegen vonásait. De hiba volna, ha csak ezeket a voná- 
sokat vennénk észre, és figyelmen kívül hagynánk e mondák 
költői szépségét, a társadalmi harcoknak a mondákban is tük- 
röződő tanulságait, az önfeláldozó hazaszeretet lenyűgöző 
példaképeit. A harcias királyokat bizonyos szabályossággal 
felváltó békeszerető uralkodóknak az emberek erkölcseit 
megszelídítő törekvései, a királyokat elűző Brutus forradalmi 
következetessége, a zsarnokait lerázó nép ragaszkodása ki- 
vívott szabadságához, olyan népi hősöknek, mint Horatius 
Cocles, Mucius Scaevola, Cloelia halált megvető bátorsága 

a köztársaság védelmében: az emberiség nagy emlékei közé 
tartoznak, amelyekhez az európai történelem haladó mozgal- 
mai szívesen tértek vissza, hogy lelkesedést merítsenek 
belőlük. 

S milyen sokoldalúan és valószerűen tükröződnek az osz- 
tályharc tényleges körülményei a patríciusok és plebejusok 
küzdelmeire vonatkozó elbeszélésekben! A radszolgatársada- 
lom egymással szemben álló két alapvető osztályát a szabadok 
és a rabszolgák alkották, ez utóbbiak ugyanúgy rabszolga- 
tartóik tulajdonát képezték, és adás-vétel tárgyai voltak, mint 
az állatok vagy az élettelen vagyontárgyak, munkaeszközök. 
De a szabadok osztályán belül is mélyre ható különbségek 
nyilvánultak meg az egyes rétegek anyagi helyzetében és en- 
nek megfelelően az őket megillető jogok tekintetében. A ró- 
rnai történelem évszázadain át az osztályharc éppen a szaba- 
dok egymással ellentétben álló rétegei között folyt elsősor- 
ban, így a köztársaság történetének első két századában egy- 
felől a termőföld nagy részét birtokló és különböző előjogok- 
kal rendelkező előkelőek, a patríciusok és az általuk kizsákmá- 
nyolt, szűkölködő és a magasabb hivatalok viseléséből kizárt 
plebejusok között. Patríciusok és plebejusok között hosszú 
ideig érvényes házasság sem volt köthető, mígnem a plebeju- 
sok szívós küzdelem során kivívták egyenjogúságukat. 

A küzdelem a plebejusok részéről munkabeszüntetéssel in- 
dult meg; kivonultak a Szent Hegyre, megtagadták a munkát 
és a katonáskodást. Az uralkodó osztály hagyományai szerint 
Menenius Agrippa meséje bírta jobb belátásra az elégedetlen- 
kedőket: mint ahogyan az emberi szervezetben a különböző 
testrészek végzik a munkát, hogy a munkátlanul élő gyomrot 
táplálják, de ha a gyomor nem jut táplálékhoz, a test többi 
része is erejét veszti és elsorvad, úgy a dolgozóknak is ki kell 

szolgálniuk az uralkodó osztályt, ha nem akarnak maguk is 
elpusztulni. Marx joggal mondja ezt a példázatot , ízetlen- 
nek", hiszen csak a mindenkori uralkodó osztályok gondol- 
kodásmódjának felel meg, a dolgozók soha nem tehetik 
magukévá az ilyen álókoskodást. A valóságban nem is azért 
mentek vissza a városba a Szent Hegyről a plebejusok, mert 
Menenius Agrippa ravasz beszéde meggyőzte őket a patríciu- 
sok igazáról, hanem mert küzdelmeiknek már ez az első sza- 
kasza is jelentős eredménnyel végződött. Kiharcolták a nép- 
tribunusok intézményét, s a köztársaság ez új hivatalviselői- 
nek az volt a feladata, hogy a nép érdekeinek a szószólói 
legyenek. 

Az uralkodó osztály hagyománya mellett, amely Menenius 
Agrippa alakját állítja a középpontba, igazi népmonda is ma- 
radt fenn ezekről az eseményekről, amelyben a dolgozók 
szempontja jutott kifejezésre. Ez a monda egy jóságos öreg- 
asszonyról beszél: Anna Perenna, amikor éhínség fenyegette 
a Szet Hegyen táborozó plebejusokat, kifogyhatatlan bőség- 
ben sütötte számukra a kenyeret, és így fokozta kitartásukat 
mindaddig, amíg a jogaikért folyó néma küzdelmet siker ko- 
ronázta. Az első siker: a nép érdekeit védő néptribunusok 
hivatalának a felállítása. De a küzdelem változó körülmények 
között változó eszközökkel folyt tovább, mindaddig, amíg a 
plebejusok a patríciusokkal szemben teljes egyenjogúságukat 
ki nem vívták. 

Herdonius története világítja meg, hogy az uralkodó osz- 
tály e két rétegének az egyetértését milyen új körülmények 
sürgették : Róma fennállásának 294. évében, tehát időszámí- 
tásunk előtt 458-ban Herdonius vezetése alatt már az elvisel- 
hetetlen sorsuk elői menekülő szökött rabszolgák fenyegetik 
Rómát. Ez az első rabszolgalázadás figyelmezteti a szabadok 


II 


egymással szemben álló rétegeit közös érdekeikre. A közös 
érdekek sürgetik a megegyezést patríciusok és plebejusok 
között, hogy a rabszolgatartó állam a rabszolgák elnyomására 
és kíréletlen kizsákmányolásuk biztosítására fordíthassa teljes 
erejét. Mint ahogyan további századok múltán, az időszámí- 
tásunk előtti I. században, Spartacus rabszolga-forradalmának 
az elfojtására is a szabadok osztályának valamennyi rétege 
egyesíti erejét, sőt utóbb még a köztársasági szabadságról is 
lemondanak, hogy a , rendek egyetértése", amelyre Augustus 
a római császárságot alapítja, egy időre még biztosítsa a rab- 
szolgaság fenntartását. 

Az Augustus környezetében élő Livius meleg rokonszenv- 
vel beszéli el a római köztársaság korai időszakának ön- 
védelmi harcait, de Herdonius rabszolgaháborúját meg- 
bélyegző szavakkal illeti. Szemmelláthatóan időszerű célzást 
rejt a régmúlt esemény előadásába: mint ahogyan az első 
római rabszolgalázadás hatására patríciusok és plebejusok 
félretették korábbi ellentéteiket, mert a lázadó rabszolgákban 
közös ellenséget láttak, saját kora, az I. század polgárháborúit 
is a hatalmon és vagyonon osztozó rendek egyetértésének kell 
felváltania Augustus erős kezű uralma alatt, ha nem akarnak 
a rabszolgák további kizsákmányolásáról lemondani. És a rab- 
szolgáknak még nem volt szervezett erejük arra, hogy siker- 
rel harcolják végig forradalmukat az uralkodó osztályoknak 
a császárság formájában megszilárduló államával szemben. 
A római köztársaság a polgárháborúkban elbukott, dc a csá- 
szárság még néhány évszázadra elodázta a római rabszolga- 
tartó társadalom válságát. 

Az utoljára említett eseményeket azonban már hiteles tör- 
téneti adatok kiemelik a mondáknak a képzeletet megtermé- 
kenyítő félhomályából. Ezért a római mondák előttünk fekvő 

gyűjteménye csak az időszámításunk előtti IV. századig követi 
Róma történetét. Camillusszal zárul, aki a gall háborúban 
megmentette, és romjaiból újjáépítette Rómát. S mert evvel 
Róma második megalapítójának megtisztelő rangját érde- 
melte ki, a rá vonatkozó hagyományok elbeszélése szerkeze- 
tileg mintegy kikerekíti a róniai nép eredetével és Róma ala- 
pításával induló mondák sorozatát. A mondák helyét hova- 
tovább a történelem veszi át, s ha korábban a görög mitológia 
aranyszálai szövődtek a római hagyományokba, egyre inkább 
a görög tudomány — filozófia, természettudomány és törté- 
netírás — józan világossága űzi el azt a télhomályt, amely a 
mondaképződésnek kedvezett. 

Figyeljük meg a Camillus-monda néhány vonását. Veji ost- 
rorna idején az Albai-tó rendkívüli áradásából olvasnak ki 
jóslatot az ellenséges város elfoglalására nézve, s mert hallgat- 
nak a jóslatokra, Camillus sikerrel vezeti a hadjáratot. Isteni 
előjel, csodálatos égi szózat figyelmeztetett a tánadó gallok 
közeledésére is, de a római nép ezúttal süketnek mutatkozott 
az előjellel szeniben. Az ellenség ezért tudott mérhetetlen ká- 
rokat okozni a városban, a Capitoliumot is csak Juno szent 
lúdjainak a gágogása. oltalmazta meg. S mikor az utolsó perc- 
ben Camillus hazatért, és a. végső veszedelemtől megmentette 
Rómát, a romokban álló városból csak azért nem költözött 
át a nép a nemrégiben elfoglalt Vejibe, mert a győzelmes had- 
vezér hű hazaszeretetre intő beszéde mellett egy véletlenül el- 
hangzó, de előjelnek értelmezett vezényszó 15 arra indította a 
szenátust, hogy a helybenmaradás és Róma újjáépítése mellett 
döntsön. 

Az előjelek — latin szóval prodigiumok — tiszteletbentartása 
a rómaiak vallásának különösen jellemző vonása volt. Ilyen 
előjelnek számított minden szokatlan esemény, rendkívüli, 

azaz a kielégítő természettudományos ismeretekkel még nem 
rendelkező ember szemében csodálatosnak tetsző természeti 
jelenség, például a hold- és napfogyatkozás is. Azt hitték, 
hogy az istenek ilyen előjelek útján tudatják akaratukat az 
emberekkel, ajánlatos tehát ilyenkor a jóspapokhoz vagy a 
homályos jövendöléseket tartalmazó Sibylla-könyvekhez for- 
dulni. Az így nyert útmutatást hajszálpontosan kell teljesíteni, 
hogy a közeledő veszedelmet elhárítsák. Az előjelekbe vetett 
hit természetesen a jóspapoknak busás jövedelmet és nemegy- 
szer súlyos visszaélésekre alkalmat adó politikai befolyást biz- 
tosított. 

Az előjelekbe vetett hit és általában a vallás ellen már az 
ókorban felvette a harcot a tudomány, amelyet éppen azért 
karoltak tel azok, akik a nép felvilágosítása útján a haladást 
szolgálták, és gátolták fejlődésében a haladás ellenségei, akik 
a népet babonás rettegésben igyekeztek : tartani, hogy köny- 
nyebben uralkodjanak felette. 

[dőszámításunk előtt a II. században élt az első római csilla- 
gász, Sulpicius Galus, aki a görög tudományból merítve tudá- 
sát, az egyszerű emberek között is bátran hirdette, hogy a 
hold- és napfogyatkozás előre kiszámítható, mert időről időre 
törvényszerű szabályossággal következik be, nincs tehát benne 
semmi csodálatos. Így jelezte előre a pydnai csata előestéjén 
Aemilius Paulus katonáinak a küszöbön álló holdfogyatko- 
zást, de nem azért, hogy jóstehetsége látszatát keltse az embe- 
rekben, ellenkezőleg, hogy eloszlassa az előjelekbe vetett hi- 
tet, és a jelenség természetes magyarázatával megszabadítsa a 
harcosokat attól a rettegéstől, amelyet a vallás ültetett el a lel- 
kükben. 

Persze Sulpicius Galus fellépése nem vetett véget minden 
babonának, annál kevésbé, mert az uralkodó osztálynak álta- 

lában ahhoz fűződött érdeke, hogy a vallás tekintélyét fenn- 
tartsa, sőt hogy a rabszolgatartó állam rendjét is vallási tekin- 
téllyel ruházza fel. De a tudomány józan világosságának egyre 
több szószólója akadt, s tagadhatatlan, hogy ez a józan vilá- 
gosság nem kedvezett a mondák terjedésének sem. A monda 
helyet ad a történetírásnak. 

Sulpicius Galus kortársa, az idősebb Cato még hallotta azo- 
kat a hősdalokat, amelyekben a római előidők mondai emlé- 
kezete száblhagyományokban öröklődött nemzedékről nem- 
zedékre. Egy évszázaddal később Cicero már sajnálkozik 
afelett, hogy ezek a hősdalok feledésbe merültek. Sulpicius 
Galus bátor fellépését a természettudományos világnézet mel- 
lett Cicero ís, Livius 15 elismeréssel emlitik. Livius és költő- 
kortársai mégis kegyelettel építik munkáikba mindazt, ami 
a római mondakincsből — a hősdalok feledésbe merülése után 
15 — a szálhagyományban vagy feljegyzésekben az ő korukra 
fennmaradt. 

És e kegyeletben mi is méltán követhetjük őket, hiszen e 
mondákban végső fokon — saját vallási korlátjaikon túlemel- 
kedve — a nép képzelete tiszteleg az emberi nagyság. előtt. 
A római mondákban ugyanúgy, mint minden más nép 
mondakincsében. 

Ezért nyújtja át ez a könyv az érettebb magyar ifjúságnak 
a legfontosabb római mondákat, és ezért követik majd ezt a 
könyvet a világ más népeinek mondakincsét hasonló keretben 
ismertető kötetek. Mert minden népnek mások és mások a 
mondái, aminthogy minden nép más és más történeti utat 
járt be. De a sokféleségben mégis szembetűnő az egység: az 
emberi nagyság tör bennük kéresztül az ősidők homályán. 


Trencsényi- Waldapfel Imre 


IS 





AENEAS ELINDUL ÚJ HAZÁT KERESNI 


Valamikor réges-régen, sok évvel Róma alapítása clőtt, 
Kisázsia partján volt egy gazdag, hatalmas város: Trója. Tör- 
tént pedig, hogy a trójai királyfi, Parisz, elrabolta a spártai 
király feleségét, a világszép Helenát, és magával hozta kincseit 
is. Az egész görög nép összefogott, hogy megtorolja a sérel- 
met, és hatalmas hajóhadával Trója ellen vonult. 

Tíz évig ostromolták hiába a görögök a természettől és em- 
berektől jól megerősített várost. A hosszú ostrom alatt elestek 
a legjelesebb hősök, a trójai Hektór, a görög Akhilleusz, még 
az istenck is beleavatkoztak a harcba, de a vár mégis állt, és 
úgy látszott, minden erőfeszítés hasztalan, Trója bevehetet- 

len. Ámde amit az erő nem tudott elérni, azt elérte a furfang. 
Odüsszeusz tanácsára egy falovat építettek, s elhíresztelték 
róla, hogy az istenek tiszteletére készült; majd visszavonulást 
színlelve hajóra szálltak, és eltávoztak Trója látóhatárából. 
A trójaiak a parton hagyott hatalmas falovat behurcolták a 
várba, még a falakat is lerombolták, hogy a kapun beférjen. 

A ló belsejében azonban válogatott görög vitézek rejtőztek. 
Ezek aztán, mikor a trójaiak az örömtől és bortól megrésze- 
gedve, a visszanyert szabadságtól megmámorosodva álomra 
tértek, leereszkedtek, és tűzjeleket adtak a szomszéd sziget 
mögött rejtőző hajóhadnak. A görögök csakhamar vissza- 
tértek Trójába, és iszonyú pusztítást vittek véghez. 

Aeneas, Venus istennő fia volt a trójaiaknak Hektór után 
legnagyobb hőse. Most álmában megjelent neki Hektór, és 
így szólt hozzá: 

— Menekülj, fuss innen, Aeneas! Csak volt Trója, csak vol- 
tunk trójaiak! Vidd magaddal Trója házi isteneit, és keress 
számukra új hazát! 

Aeneas felriadt álmából, és fegyvert ragadott. De mikor 
látta, hogy a harc reménytelen, magához vette a trójai házi 
isteneket, a penateseket, majd béna atyját, Anchisest nyakába 
véve, feleségével és kisfiával együtt menekülni igyekezett a 
lángban álló városból. A szomszédos Ída-hegység erdeje me- 
nedéket nyújtott neki, de útközben, a szörnyű vérzivatarban, 
elvesztette feleségét. 

A görögök pedig, miután Tróját földig lerombolták, és az 
embereket leölték, vagy fogságba ejtették, Helenával együtt 
most már csakugyan visszatértek hazájukba. Mikor már az 
utolsó vitorla is eltűnt a tengeren, az erdőben rejtőzködő 
menekültek előjöttek, és tanakodtak, mitévők legyenek. Ha- 
zájuk nem volt, otthonuk megsemmisült. 


2 Boronkay I FA 


— Légy te a vezérünk, Aeneas — fordultak a hőshöz —, és 
mutasd meg a jövőbe vezető utat. 

Aeneas vállalta vezérlésüket. Hajókat ácsoltatott, s neki- 
vágtak a tengernek új hazát keresni. Hosszú és keserves 
bolyongás után végre eljutottak Szicília szigetére, Itália szom- 
szédságába. Itt halt meg Aeneas atyja. Azután elhagyva Szicí- 
liát, Itália felé vették útjukat, amikor Juno, a haragvó istennő, 
megpillantotta őket. Juno haragja régi keletű. Egyszer ugyan- 
is az istenek lakomáján Erisz, a viszály istennője aranyalmát 
dobott az istennők közé, ezzel a felírással: , A legszebbnek" . 
Hárgm istennő, Juno, Minerva és Venus vetekedett az araiiy- 
almáért. Pariszra bízták az ítéletet, aki — mivel Venus neki 
ígérte a világ legszebb asszonyát, Helenát — neki ítélte az 
almát. Juno ezt sohasem bocsátotta meg a trójaiaknak, és min- 
den módon meg akarta akadályozni, hogy Aeneas elérje a 
végzet által kijelölt célját, a római birodalom megalapítását. 
Ezért a szelek királyához, Aeolushoz fordult, aki a barlangból 
kibocsátotta az oda bezárt szeleket. Ezek iszonyú vihart tá- 
masztottak, és szétverték Aeneas hajóit. Neptunus, a tenger 
istene megfékezte őket, de a húsz hajóból csak hat tudott a 
vezér mellett megmaradni, és vele együtt csak hat vetődött 
partra, azok sem Itáliában, hanem messze, szemben ltáliával, 
az afrikai Libya partján. 

Aeneas azt sem tudta, hová, mely égtáj alá jutott. Félve 
indult el, hogy kikémlelje a vidéket. De anyja, Venus, segít- 
ségére jött, Karthágóba vezette. Itt találkozott elveszettnek 
Mhtt társaival, ahol Dido, az ország királynője — akinek szin- 
tén menekülnie kellett hazájából, és itt alapított új országot — 
szívesen fogadta a hőst, és tiszteletére nagy lakomát rendezett. 
A lakomán Dido kérésére Aeneas elbeszélte Trója pusztulását 
és bolyongásait. De a lakomán más is történt. Venus, hogy 

fiát megőrizze a további bolyongástól és veszedelmektóől, sze- 
relmet ébresztett Dido szívében Aeneas iránt. Aeneas kisfia, 
Ascanius helyébe Cupidót, a szerelem csintalan istenkéjét 
csempészte, aki a szerelem nyilával megsebezte Didót. 

A királynő korán jutott özvegységre, és nagy gyásza óta 
most ébredt először szerelem szívében. Amikor hű nővérének, 
Annának felfedte titkát, ez megnyugtatta : 

— Az istenek kezét látom ebben, nővérem. Mennyire meg- 
nő majd városod ereje, becsülete, ha trójai tegyveresek védik ! 

Ennek a házasságnak Juno sem volt ellene. De Jupiter, az 
istenek királya és az emberek atyja másképp határozott. Mer- 
curiust, az istenek hírnökét küldte Aeneashoz : 

— Ne feledkezz meg küldetésedről. Neked nem Afrikát, 
hanem Itáliát kell kormányoznod. Azonnal szállj hajóra ! 

Aeneas, fájó szívvel engedelmeskedett az isteni parancsnak. 
Mikor hajói már kifutottak a tengerre, és ő visszatekintett 
Karthágóra, a királyi palota felől máglyát látott lobogni. 
A szerencsétlen Dido bánatában máglyára vetette magát. 

Ismét Szicília szigetére értek. Kerek egy esztendő telt el 
Anchises halála óta, és most a fiú ünnepi játékokkal áldozott 
a halott apa emlékének. Majd hátrahagyva a gyávákat és bete- 
geket, továbbhajózott Itália felé. Indulás előtt álmában apja 
szelleme megjelent neki : 

— Keress fel Sibylla segítségével az alvilágban! 

Sibyllát, az agg papnőt Cumaeban találta meg Aeneas, 
Apollo istennek szentelt barlangjában. Jóslatot kért tőle. A vá- 
lasz így hangzott: 

— El fognak jutni a trójaiak céljukhoz, de azt kívánják 
majd, bár ne jutottak volna el. Háborúkat, szörnyű háborúkat 
látok, és látom, hogy vértől árad a Tiberis folyó. Juno üldözi 
a trójaiakat. De te ne hátrálj. Végül is célhoz érsz. 

A jóslat után Aeneas megkérte a jósnőt, hogy mutassa meg 
neki az alvilágba vezető utat. Ám ehhez meg kellett találnia 
az aranyágat, hogy azzal Proserpinának, az alvilág királynőjé- 
nek kedveskedjék. Venus madarai, egy kergetőző galambpár, 
elvezették Aeneast egy fához; ezen rejtőzött az aranyág. 
Aeneas lenyeste: most már nyitva állt előtte az alvilág útja. 

Itt talált rá apjára a boldogok ligetében, amint azokat szem- 
lélte, akik Léthének, a feledésnek vizéből készültek inni, hogy 
ezzel befejezvén alvilági bűnhődésüket, ismét földi életet él- 
hessenek. Itt tudta meg Róma hivatását: leverni az ellenálló- 
kat, kímélni a legyőzötteket, és békét adni az emberi nemnek. 

Visszatérve az alvilágból, megindultak a harcok. Hogy szö- 
vetségest szerezzen, Aeneas Latium királyához, Latinushoz for- 
dul, és leányát, Laviniát feleségül kéri. Ezzel azonban magára 
haragítja Turnust, egy szomszéd népnek, a rutulusoknak kirá- 
lyát. A harci tűz egyre magasabban lobog, az istenek is bele- 
avatkoznak a földiek sorsába. Ámde a végzet, a Fátum, mely 
még az isteneknél is erősebb, Aeneasnak kedvez. Párviadalban 
legyőzi Turnust, és most már seuki sincs, aki veszélyeztetné 
hatalmát. A honalapító elvégezte küldetését. Egy ideig még 
békében kormányozza országát, majd villámlás és menny- 
dörgés közepette eltűnik, és az Olümposz hegyén, az istenek 
között foglal helyet. Utódai közül Silvius új várost alapít, 
Alba Longa néven. Itt uralkodtak Aeneas utódai mintegy 
háromszáz évig. 

A KIRÁLYOK KORA 





ROMULUS ÉS REMUS 


Alba Longa számos uralkodója közül kiemelkedett a bölcs 
és igazságos király, Numitor. Uralkodását csak gonosz és csel- 
szövő öccse, Amulius zavarta meg. Amikor ugyanis apjuk, 
Proca király meghalt, és Numitorra mint idősebbre hagyta 
trónját, Amulius sehogy sem tudott belenyugodni abba, hogy 
ne ő legyen a király. Megpróbálta Numitort félrevezetni. 
A királyi székre kirakta sorjában az uralkodás jelvényeit, egy 
másikra pedig azokat az aranykincseket, amiket még ősük, 
Aeneas mentett ki az égő Trója falai közül, és hozott Itáliába, 
megőrizve tengernyi viszontagságon keresztül. 

Miután így elrendezkedett, odahívta Numitort, és így 
szólt : 

— Nézd, bátyám, tulajdonképpen nem igazság, hogy azért, 
mert te vagy az idősebb, én elessem a tróntól. Viszout az is 
igaz, hogy ketten nem ülhetünk egy királyi székben, és nem 
foghatjuk ketten a királyi pálcát anélkül, hogy előbb-utóbb 
viszály ne támadna közöttünk. 

— Nem értelek, öcsém — válaszolt Numitor. — Az örök- 
lésnek mindenütt az a rendje, hogy az apa halála után az idő- 
sebbik fiú következik. De hadd halljam tovább, mit akarsz 
ezzel mondani. 

— Tudom, hogy szokatlan, amit mondok, de ami szokat- 
lan, még nem jelenti, hogy rossz és elvetendő, Nézd, bátyám: 
itt vannak ezen a széken a királyi hatalom jelvényei. Ha ezt 
választod, te leszel a király. Emitt meg láthatod nemzetségünk 
kincseit. Ha ezeket választod, akkor ugyan nem fogsz ural- 
kodni, de azért hatalmas és gazdag ember leszel, akinek vállát 
nem nyomja az uralkodás gondja. Rajtad a sor, válassz, te 
vagy kettőnk közül az idősebb. 

Numitor az uralkodást választotta. A trójai kincsek pedig 
Amulius birtokába jutottak. De gonosz és irigy természete 
továbbra sem hagyta nyugodni. Mivel kettőjük közül ő volt 
a gazdagabb, nagyobb erőt tudott gyűjteni, és hamarosan 
megfosztotta bátyját a királyságtól, de még ki is űzte Alba 
Longából. 

Numitornak volt egy szépséges leánya, Silvia, akit Amulius 
parancsára Vesta istennő papnőjének szenteltek. A Vesta-pap- 
nők erős szent fogadalmat tettek, hogy soha házasságra nem 
lépnek, s tisztaságukat még életüknél is többre becsülik. Így 
Amuliusnak nem kellett attól tartania, hogy Silviának gyer- 
mekei lesznek, akik majd veszélyeztetik uralmát. 

A végzet azonban, a kifürkészhetetlen Fátum, másként 
akarta. 

Silvia, Vesta papnője, szorgalmasan ellátta feladatát az isten- 
nő szentélye körül. Így törtéut egy szép tavaszi hajnalon is. 
Már korán, napkeltekor elindult hazulról, kiment a közelben 
levő folyócska partjára, hogy kristálytiszta vizet merítsen az 
áldozathoz. Nehéz agyagkorsót vitt a fején. Mikor a folyó 
partjára ért, a korsót letette, maga pedig megpihent a harma- 
tos fűben. A lágy szellő, a simogató tavaszi szél álomba rin- 
gatta. I 

Azt álmodta, hogy az oltár mellett áll, s míg a szent szolgá- 
latot végzi, a haját lefogó gyapjúszalag földre esik. Leesik a 
szalag, és íme, ahol földre esett, azon a helyen két pálmafa nő 
ki, szép szál, sudár egyeies, dús lombú, hogy az egész égbol- 
tozatot befödi. Am ekkor hirtelen ott terem a gonosz Ámu- 
lius, a bitorló király, és éles fejszéjével ki akarja vágni a két fát. 
Silvia felkiáltott álmában: , Jaj, szegények! ... Ne bántsd 
őket, gonosz király! . . ." 

Mit sem használna a leány ijedtsége, de csodás jelenés támad 
hirtelen: megjelenik Marsnak, a hadak istenének szent ma- 
dara, a harkály, véle egy farkas is, és az isteni küldöttek meg- 
védelmezik a fákat. Ámulius ereje megtörik. 

Erre ébredt fel Silvia. Nem értette ugyan az álmot, de any- 
nyit sejtett, hogy valami jót jelent. Vidáman ugrott fel, meg- 
töltötte korsóját, és hazafelé indult. Nem is sejtette, hogy míg 
álmodott, Mars isten megszerette őt. Ennek a szerelemnek 
gyümölcseként Silvia két erőteljes ikerfiút hozott világra. 
Egyiket Romulusnak, a másikat Remusnak nevezte el. 

Mikor ez Amuliusnak tudomására jutott, szörnyű haragra 
lobbant. Megparancsolta, hogy az anyát vessék föld alatti bör- 
tönbe, a gyermekeket pedig dobják a Tiberisbe. 

A szolgák elindultak teljesíteni a parancsot, de ahogy vitték 
a kisfiúkat a Tiberis felé, megsajnálták őket. 

— Milyen szépek és erősek! — mondta az egyik. 

— Mennyire hasonlítanak egymáshoz! — mondta a másik. 

— De talán ez még elevenebbnek látszik — mondta a har- 
madik, Romulusra mutatva. 

— De mindkettőjük arca, tekintete előkelő származásról, 
talán isteni eredetről tanúskodik. Vajon melyik isten lehet az 
apjuk ? — vette át ismét a szót az első. 

Ilyen beszélgetés, tanakodás közben értek el a Tiberishez, 
és ha sajnálták is a csecsemőket, eszükbe jutott a kegyetlen 
Amulius parancsa. 

— Hát akkor menjetek — mondták sóhajtva —, menjetek, 
kik egyszerre születtetek, egyszerre pusztuljatok is el! 

De az utolsó percben mégis arra határozták magukat, hogy 
nem ölik meg a csecsemőket, hanem sorsukra bízzák őket: 
csináljanak velük az istenek, amit akarnak. Partmenti fűzfából 
kis teknőt faragtak, rézabronccsal fogták össze, abba fektették 
az ikreket. A folyó vize felkapta a teknőt, s magával sodorta. 
Történetesen ekkor a Tiberis megáradt volt, és a medréből 
kilépett folyó ide-oda hurcolta a törékeny kis teknőt, míg ez 
végül a parton, egy vén fügefa görcsös lábánál megakadt. 

Az ikrek azonban itt is elpusztultak volna, ha isteni atyjuk, 
Mars nem gondoskodik róluk. Egy anyafarkast küldött hoz- 
zájuk, fiait vesztett félelmetes vadállatot, de ez nem hogy nem 
bántotta a gyermekeket, hanem anyai gondjaiba vette őket. 
Emlőit nyújtotta, úgy adott nekik Íriss farkastejet. Megjelent 
a harkály is, Mars kedves madara, édes gyökeret és mézes 
gyümölcsöt hozva csőrében. 

Így talált rájuk egy derék pásztor, Faustulus, a királyi nyáj, 
Amulius nyájának őrzője. Hazavitte, és hű feleségével, Acca 

Larentiával együtt felnevelte őket. Szép, erős ifjak lettek, 
maguk is pásztorok. Társaik között hamarosan kitűntek bá- 
torságukkal és okosságukkal. Törvényt szolgáltattak nekik, 
szembeszálltak a nyáj rablóival, felkutatták, és hazavezették 
az eltévedt barmokat. Kettejük közül különösen Romulus 
tűnt ki vezetésre termettségével. 

Így szolgálták az ifjak Faustulus mellett halálos ellenségü- 
ket, Amulius királyt. Faustulus ugyan sok mindent sejtett 
származásukról, de nem árult el semmit. Kedvező alkalomra 
várt. Történt aztán egy ízben, hogy a száműzött Numitor 
pásztorai elhajtották Amulius ökreit. Erre Romulus és Remus 
hasonlóképpen cselekedett, és a két pásztornép közt állandó 
lett a civódás. Numitor pásztorai elhatározták, hogy a két 
ifjút, ezt a két farkastejen nevelkedett vezetőt, törik-szakad, 
kézre kerítik. Nos, Lupercal, a pásztoristen ünnepén, amikor 
Amulius pásztorai jókedvűen és gyanútlanul mulatoztak, 
megrohanták őket, és igyekeztek Romulust és Remust fog- 
ságba ejteni. Romulus derekasan védekezett, és visszaverte 
támadóit, de Remust sikerült legyűrniök. Megkötözték, és 
azonnal Numitor elé vitték. 

— Itt van, urunk, ez a gaz lator, Amuliusnak, a te ellensé- 
gednek pásztora, aki már annyi kárt okozott neked. Most 
megfogtuk. Bánj vele érdeme szerint. 

De Numitor most 15 tartott gonosz öccsétől. Nem merte 
megbüntetni pásztorát, hanem elment, és bepanaszolta nála. 

— Úgy vélem, királyi testvérem, nem lenne igazságos do- 
log a te pásztorodon bíráskodnom. Kérlek, hozz ítéletet a 
lator ügyében. De vedd tekintetbe, hogy a király testvére, 
a te bátyád az, akit ez a hitvány pásztor megsértett. 

Amulius azonban azt szerette volna, ha Numitor a nép 
előtt kegyetlennek tűnik fel, ezért így válaszolt: 

— Látom, Numiutor, érted, mi a jog és igazság. Hanem 
hogy irántad való jóindulatomnak újabb jelét adjam: íme, 
vidd az én szolgámat. Nem pásztorom többé, hanem a te fog- 
lyod. Bánj vele tetszésed szerint. 

Így lett Remus tulajdon nagyatyjának foglya. Numitor 
hazavezette, és élni akarván jogával, amit Remus felett öccsé- 
től nyert, sorra kikérdezte szolgáit, pásztorait, hogy mit tud- 
nak Remusról; így akart igazságos, példás büntetést reá 
mérni. Azok mindent elmondtak neki, amit az ikrekről hal- 
lottak. Numitor lelkében gyanakvás támadt. Bizonyára vala- 
melyik isten sugalmazta neki, hogy tovább nyomozzon, kér- 
dezősködjék, és az igazat megtudja. Végre ií5 maga elé ren- 
delte az ifjút, s mindenki mást elparancsolt a közelből. Nyájas 
hangon így szólt hozzá: 

—- Mondd, ki vagy, kik a szüleid, és honnan származol? 

Remusban ez a hang bizalmat keltett. Oszintén válaszolt: 

— Előtted nem hallgatok el semmit, mert úgy nézem, in- 
kább te vagy a király, mint Amulius, mert te meghallgatsz, 
mielőtt ítélkeznél felettem, míg ő vizsgálat nélkül kiadott 
neked. Halld tehát származásomat. Mindeddig úgy tudtuk 
(mert kettőnk nevében beszélek : ikertestvérem is van), hogy 
Amulius pásztorának, Faustulusnak és feleségének, Larentiá- 
nak vagyunk gyermekei. De mióta vádolnak bennünket, 
rágalmakat szórnak ránk, és életünkre törnek, nagy és szinte 
hihetetlen dolgokat hallunk magunk felől. Hogy azonban 
ezek a híresztelések igazak-e vagy sem, azt én most még nem 
tudom eldönteni. De halld te is, hogy mit beszélnek rólunk. 
Azt beszélik, hogy származásunkat titok fedi, hogy kis ko- 
runkban szokatlan módon tápláltak bennünket. Madarak és 
vadak martalékának voltunk kitéve, de éppen ezek voltak a 
mi dajkáink. Egy anyafarkas szoptatott, és egy harkály tartott 

minket édes gyümölccsel. Bölcsőnk, mint mondják, egy kis 
teknő volt. Ez állítólag még most 15 megvan, fűztából készült, 
és rézabroncsok tartják össze. Mindössze ennyi, amit szárma- 
zásunkról mondhatok. 

Numitor figyelmesen hallgatta Remus szavait. Még jobban 
szemügyre vette izmos, daliás termetét, nemes arcvonásait, és 
a gyanakvás reménnyé erősödött benne. Ha ennek van iker- 
testvére, és abban az időben tették ki őket a folyóba, talán 
akkor éppen az ikrek egyike áll előtte. De egyelőre nem szólt 
semmit. Remust visszavitette őrizetébe, maga pedig azon töp- 
rengett, mint jöhetne össze leányával, a boldogtalan Silviával, 
hogy az ő szívében is felébressze a reményt. 

Eközben Romulus javában készülődött, hogy testvérét ki- 
szabadítsa. Faustulus előtt ez nem maradt titokban, és a derék 
pásztor most már elérkezettnek látta az időt, hogy mindent 
elmondjon az ifjúnak. Szavait így fejezte be: 

— Mindezt bölcsebbnek találtam idáig elrejteni előletek s 
csak annyit sejtetni, amennyi az alacsony gondolkodástól 
megóvhatott benneteket. Most azonban hallottad a teljes 
igazságot. Ennek birtokában azt is tudnod kell, mi a teendőd: 
elindulni, és bajba jutott testvérednek segítséggel szolgálni! 
Magam is megteszem, ami tőlem telik — szólt, majd vévén 
a teknőt, ruhája alá rejtette, s elindult sietve Albából, hogy 
mielőbb Numitorhoz érkezhessék. Kapkodó sietségével és 
szorongással teli zavarában azonban magára vonta a kapunál 
álló királyi őrök figyelmét. Megállították. 

— Hová, hová, Faustulus? — kérdezte egyikük. 

— Megyek kifelé, azokhoz, akik a nyájat őrzik. 

— De ilyen sietve? 

— Igen, mert megkéstem. Megyek, hogy ne kelljen sokat 
várakozniok rám. 

— Viszel talán valamit nekik ? Csakugyan, hisz ott van a 
köntösöd alatt. Mutasd, mi az! 

Faustulus tehát kénytelen volt a kis teknőcskét megmutatni. 
Azok pedig nem győztek csodálkozni, s addig-addig faggat- 
ták, míg végül is éppen eleget megtudtak a két gyermekről és 
csodálatos megmenekülésükről. 

Az őrök egyike pedig történetesen szintén részt vett annak 
idején a két ikergyermek kitételében. Alaposan szemügyre 
vette a kis teknőt, megforgatta, megnézte minden oldaláról. 
Ráismert: csakugyan az a teknőcske, amelyben azt a két 
csöppséget a folyóba tették. És tüstént sejteni kezdte a történet 
folytatását is; a gyermekek nem pusztultak el; Faustulusnak 
valami köze is lehet hozzájuk ; most bizonyára valahol a kö- 
zelben tartózkodnak, s a pásztor vagy hozzájuk igyekszik, 
vagy valahova máshova, de minden bizonnyal az ő ügyük- 
ben. Ezért volt a teknő a ruhája alá rejtve. 

Így szőtte következtetéseit az őr, majd habozás nélkül érte- 
sítette a királyt. 

Faustulust megfogták, és elkezdték faggatni. Hogy hállga- 
tott, veréssel és kínzással próbálták belőle kicsikarni az igazsá- 
got. Végül is vallomásra nyitotta száját. De ki-ki lássa, mennyi 
volt abban az igazság! Így hangzott vallomása : 

Nem hallgathatom el immár, hogy a gyermekek, akik 
után tudakozódtok, életben vannak. Nincsenek azonban Alba 
területén, messzire vannak innen. Származásukról mit sem scj- 
tenek. Mint pásztorok szolgálnak, s egy pásztort tisztelnek 
szülőjüknek. Elmondhatom azt 15, hogy hová készültem a tek- 
nőcskével. A szegény Silviához igyekeztem vele. Gyakran 
mondogatta már nekem, hogy mennyire szeretné látni és 
ujjaival megtapogatni: ettől megerősödnék reménye, hogy 
szülöttei valahol életben vannak még. Ennyi, amit mondha- 

tok, ez a színigazság. Fölösleges gyötörnötök tovább, nincs 
több mondanivalóm. 

Mire Faustulus vallomásának végére ért, Amulius úgy meg- 
zavarodott, úgy kergette benne egymást a félelem meg a ha- 
rag, hogy már azt sem tudta, mit cselekszik. Nagy kapkodá- 
sában magához szólította a legközelebb álló szolgáját, és így 
ripakodott rá: 

— Azonnal menj, keresd meg Numitort, és faggasd ki 
mindenáron, jött-e hozzá valami tudósítás a gyermekek felől. 
Azután, ha megtudtál tőle valamit, íziben nyargalj vissza 
hozzám! 

Az volt a szándéka, hogy az ifjakat mielőbb elfogassa és 
kivégeztesse. 

Igen ám, csakhogy az ember, akit ezzel a feladattal meg- 
bízott, titokban Numitor barátja és híve volt. Ment is nyom- 
ban, száguldott Numitorhoz, de hogy milyen szándékkal, 
mindenki sejtheti. Amikor Numitor elé bocsátották, nem kis 
csodálkozással látta a nagyapát és unokáját, Remust édes 
könnyek közt egymás nyakába borulva. Betoppanása ijedel- 
met okozott, ő azonban így nyugtatta meg őket: 

— Ne féljetek! Amulius ugyan mindent tud már, s el nem 
mulaszt semmit sem az ifjak halálra keresésében, de annyira 
megzavarodott, hogy ha nem késlekedtek, könnyen keze- 
tekbe kaparinthatjátok. 

És fölajánlotta, hogy amiben csak tud, maga is segítségükre 
lesz. 

De nem 35 lehetett késedelmeskedni, mert közben Romulus 
már Alba közelébe ért fölfegyverzett pásztoraival. Kevesen 
voltak ezek ahhoz, hogy nyíltan megtámadhassák az erős 
falakkal körülvett várost, ezért azt a parancsot adta Romulus, 
hogy egyenként meg kis, föltűnést nem keltő csoportokban 

lopózzanak be a városba, s majd a királyi palota előtt találkoz- 
zanak. Így is történt. Erre az időre már Remus is ott termett 
egy válogatott csapattal — Numitor hű embereiből válasz- 
totta a legderekabbakat. Ugyanúgy lopakodtak be ők is, és 
ugyancsak a palota előtt volt gyülekezőjük. A király csak 
annyit vett észre, hogy egy szempillantás alatt körülveszik őt 
dühös és mindenre elszánt arcú emberek, s mire kiálthatott 
vagy segítség után nézhetett volna, már le is sújtott rá a gyil- 
kos vas. 

Természetes, hogy mindez nem történhetett csendben. De 
Numitor is résen volt, nehogy valahonnét meglepetés érje 
őket. Amikor a palotából kiszűrődő zajt meghallotta, ő is el- 
kezdett kiabálni : 

— Ellenség tört a városra! ... Betört a királyi palotába! 
. . . A tegyverfogható ifjúság azonnal foglalja el helyét a fel- 
legvárban és erősítse meg ! 

És míg Romulus meg Remus a maga feladatát végezte a 
palotában, addig ő az albai katonaságot rendezgette — a fel- 
legvárban. 

Egyszer azután elcsitult minden zaj, és unokái fegyvereseik 
élén léptek ki a palota kapuján. Egyenest odamentek hozzá, 
és sugárzó, boldog arccal adták tudtára, hogy Amulius nincs 
már az élők sorában, s már semmi veszély sem fenyegeti őket. 
Numitor hamarjában népgyűlést hívott össze, és ott a polgá- 
rok előtt is mindent szép sorjában előadott úgy, amint tör- 
tént. Beszéde végeztével a pásztorifíjak odajárultak elébe, és 
vezéreik, Romulus és Remus, most már úgy üdvözölték 
nagyatyjukat, mint Alba Longa törvényes királyát. A nép 
üdvrivalgása pedig szentesítette Numitor új királyságát. 

Alba Longában ismét Numitor uralkodott. A polgárok 
nagy örömére helyreállt a rend, békesség és nyugalom. De 

legnagyobb öröme talán mégis Silviának volt, aki megszaba- 
dulva föld alatti börtönéből, visszakapta isteni eredetű két 
szép magzatát. 

Numitor pedig még sokáig uralkodott, és soha többé nem 
háborgatta őt senki királyságában. 








ROMULUS ÉS REMUS VÁROST ALAPÍT 


Alba Longa lakossága egyre szaporodott, s lassanként már 
el sem fért a város falai között. Ez adta a gondolatot az iker- 
testvéreknek, hogy új várost alapítsanak. Elmentek tehát 
Numitorhoz: 

— Királyunk, nagyatyánk, a mi fegyverünk szerezte neked 
vissza jogos, őseidtől örökölt királyságodat. Most, miután 
uralmadat veszedelem többé nem fenyegeti, és anyánk is 
visszanyerte szabadságát, nem szorulsz már tovább a mi támo- 
gatásunkra. Ezért az a szándékunk, hogy hű pásztortársaink- 
kal együtt elhagyjuk ezt a várost, és azon a helyen, ahol mint 
tehetetlen kisdedeket a Tiberis sodra partra vetett bennünket, 

és ahol atyánk, Mars isten állatai, a farkas és a harkály táplál- 
tak, új várost építünk, új királyságot alapítunk. 

Numitor megáldotta unokáit, és ők, miután anyjuktól is el- 
búcsúztak, társaikkal együtt elhagyták Alba Longát. A Tibe- 
ris partjára érve, megtelepedtek azon a helyen, ahol egykor 
teknőjük megrekedt, ahol a folyó kanyarulatánál hét enyhe 
hajlású domb emelkedik. A Palatium nevű dombon szándé- 
koztak új várost alapítani. 

Mint az ikreknél mindig, most is egyszerre vetődött fel 
bennük a gondolat: melyikük legyen az alapító, melyikük 
legyen a király : Ifjak voltak mindketten, bátrak és dicsőségre 
szornjasak, nem csoda, hogy egyformán kívánták az uralmat. 
De Romulus, akiben több volt az értelem, és a makacsság sem 
uralkodott úgy rajta, mint Remuson, így szólt : 

— Nincs ok a civakodásra, testvér. Mi magunk nem tu- 
dunk dönteni, bízzuk a döntést az istenekre. Menjünk ki hol- 
nap két különböző dombra, és amelyikünknek az istenek több 
madarat küldenek, annak legyen joga várost alapítani. — 

Remus beleegyezett. Kora reggel elindultak a megbeszélt 
helyekre, ahonnan a madarak repülését jól megfigyelhették. 
Romulus a Palatium oldalát megmászva, a domb sziklás tete- 
jén foglalt helyet, míg Remus az Aventinust választotta. Itt 
várták, jönnek-e, honnan és hányan az isteni jósküldöttek. 

Remusnak meg is jelentek hamarosan. Kedvező irányból 
jöttek: hat szép, hatalmas, kiterjesztett szárnyú, vijjogó kese- 
lyű. Örült Remus, s hálát adván az isteneknek, ment Romu- 
lushoz, megvinni a hírt, hogy a halhatatlanok őt szemelték ki 
a város alapítására és a királyságra. 

— Halld, testvérem : az istenek engem szemeltek ki népünk 
urául. Ezt adták tudtomra azzal a hat szép saskeselyűvel, amit 
balom felől láttam repülni. Nem kell már versengenünk. 

— De nem ám! — vágott rá vissza Romulus. — Az istenek 
valóban világosan beszéltek, mert nekem meg tizenkét 
sas jelent meg a kedvező irányból, s vijjogva húztak el fölöt- 
tern jobbra. A király tehát kétségtelenül én leszek! . . . 

Mit volt mit tenni ? Remus belátta, hogy az istenek bátyjá- 
nak kedveznek, és jobban teszi, ha legalábbis színleg meg- 
nyugszik ebben a döntésben. 

A pásztorok istennőjének, Palesnek ünnepére tűzte ki Ro- 
mulus a város alapítását. A kötelező szertartások elvégzése 
után hófehér bikát és hófehér tehenet fogtak ekébe, hogy ba- 
rázdát húzva, Romulus ezzel jelölje meg a városfal helyét. 
Romulus, mielőtt megindult volna, ekképp fohászkodott: 

— Jupiter, Mars atya és Vesta anya, segítsetek a város alapí- 
tójának! Legyen ez a város örökéletű, és uralkodjék a föld 
kerekén. Határairól soha ne bukjon éjszakába a nap! 

Így fohászkodott. Jupiter pedig jó szívvel hallgatta könyör- 
gését: megdördült bal felőli az égbolt, és az istenek meg az 
emberek királya villámló nyilával adta beleegyezését. 

Ezután megindult az ekefogat hatalmas körben, mögötte 
mentek a pásztorok, s a kiszántott földet nyomban vissza- 
fordították a barázda körén belülre, hogy egy szemernyi se 
maradjon a barázdán kívül. Szent volt ez a barázda, a leendő 
várostal helye. Ahová a kapukat szánta, ott kivette a földből 
Romulus az ekevasat, nem húzott barázdát. Így haladt tovább 
a középen felállított oltár körül, míg végül megvonta a hatal- 
mas kört. 

Az új város leendő polgárai örömmel és frissen fogtak a fal 
építéséhez. Romulus a munka vezetését, az építés irányítását 
egyik hű társára, Celerre bízta. 

— Legyen gondod arra, hogy ezt a falat senki át ne meré- 
szelje lépni vagy ugrani. Aki ezt megteszi, haljon meg! 

De Remus, aki nem tudta legyőzni irigységét, és nem tu- 
dott Romulus tilalmáról sem, odaállt, ahol legjobban égett a 
munka az emberek kezében, és titymálva kiáltotta : 

— Gondoljátok, hogy ezekkel a falakkal véditek meg a mi 
népünket ? 

És feleletet nem is várva, nevetve átugrotta a földből még 
alig-alig kiemelkedő falat. Celer nyomban ott termett, és ásó- 
jával halálos ütést mért rá. Remus holtan terült el az új város 
épülő falánál. 

Mikor Romulus tudoniást szerzett testvére haláláról, nem 
mutatta fájdalmát. Csak bensőjében könnyezett, sebe rejtve 
maradt az emberek előtt, sőt még meg is dicsérte a bátor pél- 
dát : 

— Így ugorja át minden ellenség az én falaimat! 

De mikor már állt a máglya, és rajta feküdt a szeretett ha- 
lott, Romulus nem tudta tovább visszatartani sírását. Újra 
meg újra megcsókolta testvére tetemét, és könnyeivel ön- 
tözte : 

— Menj, szándékom ellenére elköltözött testvérem, menj! 
Isten veled! 

Vele siratta Faustulus és Acca Larentia is. Az épülő város 
polgárai együtt gyászoltak velük. 

Végül meggyújtották a máglya tüzét. Magasra csapott a 
láng, körülölelte Remus tetemét, és lassan elhamvasztotta. 

Elhamvadt a szeretett fivér teste, Romulus könnyezve rej- 
tette sírba a hamvakat, s Remus árnyának — jaj, miért is kel- 
lett oly elhamarkodottnak lennie! — szépen, illően adta meg 
a végtisztességet. 

Ott állt mellette a szerencsétlen Faustulus meg Acca, a 
gyásztól megoldott, szétzilált hajával, s bőven ömlő könnyük 
árjával öntözték az égett csontokat. 

Már alkonyodott, mikor szomorú, nehéz szívvel hajlé- 
kukba tértek, és álomra hajtották fejüket a vetetlen, kemény 
ágyon; mit törődtek ők most kényelmükkel! De íme, alig 
szenderedtek el, mindketten egyazon álmot látták: Remus 
árnya jelent meg ágyuknál, vértől szennyezett árnya, és sut- 
togva megszólította az alvókat: 

— Ím, aki nemrég féltő gondotok részese voltam, testvé- 
remmel megosztott szeretetetek boldog birtokosa, nézzétek, 
mi lett belőlem ! Pedig micsoda dalia voltam, és ha a madarak 
nekem itélték volna az uralmat, most népem legelseje lehet- 
nék! És most csak tűz égette árny, üres képmás vagyok. Hát 
ez maradt szép Remusból! Hol van Mars atyám? ... Ha 
ugyan igazat szóltatok róla, s valóban ő rendelte táplálásunkra 
a farkas emlőit ... Akit féltőn őrzött az anyafarkas, most 
vakmerő polgár kezétől veszett el. Ó, mennyivel szelídebb 
volt farkas-anyám ! Gonosz Celer, sebtől pusztulj el te is, mint 
én, te kegyetlen, vértől borítva juss a föld alá! Nem, bátyám 
nem akarta ezt: szeretett engem, kegyes és méltányos volt 
irántam. Meg is tett mindent, mi tőle tellett, könnyeivel áldo- 
zott lelkemnek. De én még kérek tőle valamit : menjetek, sír- 
jatok előtte, úgy kérjétek, hogy ünnepet állítson emlékeze- 
temre. Megteszi néktek, hisz őt is úgy tápláltátok, akárcsak 
édes gyermeketeket. Menjetek, kérjétek ! 

Faustulus és Acca még jól látták az árnyat, ölelték volna, 
karjukat nyújtották feléje, de kapkodó kezükből elillant a 
semmi-árny. Elillant, s magával vitte álmukat. Fölserkentek 
hát, azonnal a királyhoz indultak, s vitték, futva vitték test- 
vére kérését. 

Romulus meghallgatta az üzenetet. A virradó napot test- 
vére szellemének szentelte, és elnevezte Remuria ünnepének. 
(De milyen különös is az emberi nyelv: a szó elején álló ke- 

mény , r" hang az idők folyamán a lágyabb , 1" hanggá vál- 
tozott, és a rómaiak az ünnepet később Lemuriának hívták, el- 
költözött szeretteik lelkeit pedig lemuroknak.) 

Így alapította meg Romulus Lemuria ünnepét, melynek 
napjain a római családfők éjjelente engesztelő áldozatot mu- 
tattak be elhunyt családtagjaik, őseik szellemének, a lemurok- 
nak. 








A SZABIN NŐK ELRABLÁSA 


Állt már Palatium körül a fal, épültek már a házak, de 
lakója csak kevésnek volt. A pásztorok, akik Romulust és 
Remust követték, nem voltak elegen ahhoz, hogy megtöltsék 
az új várost. 

Romulus, Róma alapítója és királya, hogy alattvalói szá- 
mát szaporítsa, hírnökök útján a szomszédos területeken, vá- 
rosokban és falvakban tudtára adta a lakosoknak, hogy asylu- 
mot, vagyis menedéket nyújt az ártatlanul üldözötteknek, a 
rabszolgáknak, akik uruk embertelen bánásmódja elől mene- 
külnek, és mindenkinek, aki akár kalandvágyból, akár vala- 

mely más okból új hazát keres. Egy tölgyfaligetet jelölt ki 
asylum céljára a Capitolium oldalán. 

Jöttek is az emberek mindenfelől. Nem volt különbség, 
hogy szolga-e, vagy szabadrendű valaki, bűnös vagy ártatlan 
— itt menedéket talált. Róma megtelt lakosokkal. A király- 
nak most már gondja volt arra, hogy törvényekkel szabá- 
lyozza a város életét. Ezek a törvények elsősorban az istenek 
tiszteletére és a közbiztonságra, az élet és vagyon megbecsülé- 
sére vonatkoztak. Maga Romulus, hogy hatalmának külső 
jelekkel is bizonyságát adja, bíborszínű tógát viselt, kezében 
elefántcsont pálca. Tizenkét testőr vette körül. Lictoroknak 
hívták őket, bal vállukon piros bőrszíjjal átkötött vessző- 
nyalábot hordtak, amely bárdot fogott körül. Ez azt jelene 
tette, hogy a király élet-halál ura. 

Külön jele volt hatalmának, hogy a városban csak júli 
volt szabad kocsit használni. 

És ahogy a durva erkölcsöket í így megfékezte, a lakosság 
bizalmát azzal nyerte meg, hogy száz kiválasztott férfiút, az 
idősebbek és tapasztaltabbak közül, tanácsadó testületbe, a 
senatusba (szóról szóra: öregek tanácsa) hívott össze. Ezek vol- 
tak az atyák, a patres, és utódaik a patríciusok. 

Így fejlődött, erősödött Róma. Már volt annyira erős, hogy 
bármelyik szomszédjával megmérkőzhetett volna, ha erre sor 
kerül, de volt egy nagy hiányossága: nem voltak asszonyai. 
Az asylumot csak férfiak keresték fel, annak idején a pásztorok 
is jórészt fiatalon, feleség nélkül követték Romulust és Re- 
must. Márpedig asszony nélkül szomorú az élet. Az épülő 
város zajába nem vegyültek üde gyermekhangok. 

Általános volt a panasz, és hogy a panasz lázadássá ne fajul- 
jon, Romulus összehívta az atyákat: 

— Határozzatok, mitévők legyünk! 

Az atyák elhatározták, hogy követeket küldenek a szom- 
széd népekhez. Kössenek velük szövetséget, és leányaikat ad- 
ják feleségül a rómaiakhoz. 

A követek el is mentek, mindegyik a számára kijelölt 
helyre. Ekképpen beszéltek : 

— Ne nézzetek le bennünket, mert városunkat jóformán 
a semmiból teremtettük. Mutassatok nekünk bármit is, ami 
nem kicsiből lett! Még a legjobb és legnagyobb Jupiter szent 
tölgyfája is kicsiny magból eredt. Ilyen a városok sorsa is. Ha 
azután valamely városnak megvan hozzá a képessége és ereje, 
idővel hatalmas lesz, és nagy nevet vív ki magának, ha az 
istenek is úgy akarják. Azt pedig senki közületek nem tagad- 
hatja, hogy Rómát kezdettől fogva segítették az istenek, és 
népében elegendő erő van. Ha pedig így áll a dolog, gondol- 
játok meg: ti 15 emberek vagytok, mi is azok vagyunk, ne 
vonakodjatok hát kérésünket teljesíteni, kössetek velünk szö- 
vetséget, és engedjétek elvegyülni a ti fajtátokat a mi faj- 
tánkkal. 

De a követeket sehol sem hallgatták jó szívvel. Lenézték 
őket, megvetették Rómát. Nem sokra becsülték azt a várost, 
amely asylum útján, mindenféle gyülevész nép odacsődülése 
folytán lett naggyá. 

— Koldus népség — mondogatták egymás közt —, nem 
hisszük mi azt, hogy Mars volt királyuk apja. Istállókban lak- 
nak, földjük is alig van, meg ami van is, műveletlenül hagy- 

" ják. Nem érdemes ezekkel szövetségre lépni. 

Ezt félre nem érthető módon meg is mondták a követek- 
nek. Aztán még gúnyolódva hozzátették : 

— Nyissatok a nők számára is asylumot! Mert másképp 
bajosan kaptok feleséget, és különben is tihozzátok ez lenne 
a legméltóbb házasságkötés! 

A követek csüggedten tértek vissza Rómába. Róma népe 
— különösen az ifjabbak — felháborodva hallgatták a köve- 
tek szinte szó szerint egyező jelentését. Romulus homloka el- 
borult, szeméből haragos villámok cikáztak, de uralkodott 
magán, és csak ennyit mondott : 

— Akkor majd nem követek útján, hanem másképp tár- 

gyalunk velük. 

Nem mutatott haragot, ellenkezőleg: meghívta azokat a 
városokat és népeket, ahol követei jártak, az ünnepi játékokra, 
melyeket Neptunus isten tiszteletére készült rendezni. Fényes 
ünnepséget ígért, ezzel akarta bizonyítani, hogy egyáltalán 
nem olyan jöttment nép a római, mint ahogy azt a szomszé- 
dok vélik. 

Nagy buzgalommal fogott hozzá, hogy a játékokat elő- 
készítse az ünnepre, melyet Rómában Consualiának hívtak. 
Gondoskodott arról is, hogy a fényes előkészületekről, az 
ünnepen lejátszódó nagy kocsiversenyről a fitymáló szomszé- 
dok értesüljenek, hadd eméssze őket a kíváncsiság. Volt is 
sürgés-forgás Rómában olyan, amilyent ez a föld még sosem 
látott. 

Mire az ünnepség elérkezett, csak úgy tolongott Rómában 
a sok idegen. Különösen sokan jöttek a közeli városokból, 
Caenindából, Crustuminumból meg Antemnaeból. De még töb- 
ben, szinte. valamennyien eljöttek a szabinok. Ezek elhozták 
feleségeiket, fiaikat és leányaikat is. 

Romulus parancsára a rómaiak barátságosan fogadták a 
vendégeket. Meghívták őket házaikba, megvendégelték őket, 
majd körülvezették a városban, megmutogatták nekik a fala- 
kat, a tömérdek új házat ; azok meg nem győztek csodálkozni, 
hogy mindez hogyan jöhetett létre ily rövid idő alatt. Lám, 
mégsem istállókban laknak . . . 


43 


A kitűzött napon valamennyien elmentek a cirkuszba, az 
ünnepi játékok megtekintésére. (A cirkusz abban az időben 
komoly versenyek és izgalmas harci játékok színtere volt.) 
Előbb áldozatot mutattak be Neptunusnak — noha ő a tenge- 
rek istene volt, az állatok közül a lovat kedvelte leginkább, 
hiszen a tenger hullámai és a vadul vágtató paripák között 
nagy a hasonlóság. — Ezután megkezdődött a kocsiverseny. 
Olyan pompás, olyan izgalmas volt, hogy a vendégek se nem 
láttak, se nem hallottak, csak a forgatagos, száguldó versenyt 
nézték. Ekkor elérkezett a pillanat, a cselekvés pillanata, amit 
Romulus jó előre kitervelt. 

Ott ült a főhelyen, a szenátus tagjaitól körülvéve. Bíbor- 
színű királyi palástját vállára vetette. A verseny legizgalma- 
sabb pillanatában, mikor a kocsik már fordultak, és a cél felé 
közeledtek, Romulus hirtelen felállt, palástját levetette, össze- 
hajtotta, majd ismét a nyakába borította. Ez volt a jeladás. 
Erre a beavatott ifjúság megrohanta a nézőteret. Mindegyi- 
kük megragadott, felkapott egy-egy vendéglányt, és kivitte 
magával. 

Iszonyú sikoltozás és rémület támadt. A játékok megsza- 
kadtak, az elrabolt leányok szülei átkozódva menekültek a 
cirkuszból, a városból, ahol ily durván megsértették a vendég- 
barátságot. Bosszút lihegve esküdöztek : 

— Ezt megkeserülitek ! Az istenek haragja és népünk dühe 
lesújt rátok! Nincs kegyelem számotokra, ti meggyalázói az 
ünnepnek, meggyalázói a vendégbarátságnak ! 

Az elrabolt nők talán még jobban kétségbe voltak esve. Jaj- 
gatásuk, siránkozásuk betöltötte a várost. Eleinte még bíztak 
benne, hogy szüleik majd segítségükre jönnek, kiszabadítják 
őket, de hogy ez egyre késett, hajukat kibontva, ruhájukat 
megtépve siratták sorsukat. Romulus végigjárta a várost, be- 

tért minden házba, ahol szabin hajadont őriztek, és mind- 
egyikhez volt néhány nyájas szava: 

— Nézd, lányom, ne minket vádolj, hogy ez megtörtént. 
Apáitok fennhéjázása okozta, hogy így kellett cselekednünk. 
Ha ők nem utasítják vissza a mi házassági ajánlatunkat, soha- 
sem vetemedtünk volna arra, hogy titeket elraboljunk. Ne- 
künk fáj legjobban, hogy így kellett cselekednünk. De ha 
már így történt, nyugodjatok meg. Az én derék vitézeim fele- 
ségül vesznek benneteket, és meglátjátok, boldogok lesztek 
velük. Ők mindent el fognak követni, hogy ne érezzétek az 
elveszett otthon hiányát, nemcsak férjeitek, hanem apáitok 15 
lesznek. 

A király szavai némileg megnyugtatták az elrablott nőket, 
de azért még hosszú idő kellett, míg egészen beletörődtek sor- 
sukba. De ez is bekövetkezett. A római ifjak — most már fér- 
jek — szerelemmel és szeretettel magukhoz édesgették őket. 
lgy tett maga Romulus is, akinek szintén egy elrabolt szabin 
nő, Hersilia, lett a felesége. 

A szabin nők tehát megbékéltek, boldogok voltak. De nem 
így a szüleik! Gyászruhát öltöttek, jajveszékelésük és pana- 
szuk nem ért véget. Mindenfelől Titus Tatiushoz, Cures szabin 
város királyához fordultak panaszukkal. 

— Kérünk, könyörgünk, vezess bennünket a rómaiak 
ellen, akik megsértették a szent vendégbarátságot! A te veze- 
tésed alatt bizonyára sikerül majd megtorolni vakmerő és 
istentelen tettüket. 

Titus Tatius neve ezen a vidéken mindenekfölött tisztelt és 
megbecsült volt, niert bölcsen és bátran kormányozta váro- 
sát. Hanem Caenina, Crustuminum és Antemnae lakói, akik- 
nek lányai közül szintén sokat elraboltak, úgy találták, hogy 
Tatius és szabinjai túlságosan soká készülődnek. Szövetkeztek 

tehát hárman, hogy együtt álljanak bosszút Rómán. Meg is 
indultak, betörtek a római földre, de Romulus, aki ekkor már 
megszervezte seregét, és felállította légióját, könnyűszerrel le- 
verte őket. Sőt Caenina királyát, Acront, párviadalban le- 
győzte, és tetemét — a kor szokása szerint — megfosztotta 
fegy vereitól. 

Miután győztes seregét Rómába visszavezette, egy állványt 
— latinul ferculumot — készített, melyre felaggatta a megölt 
király fegyvereit. Ezt a Capitoliumon, ahol Jupiter szent 
tölgyfája állott, elhelyezte a fa alá, és így imádkozott : 

— Jupiter Feretrius — mert mostantól fogva így nevezlek 
téged a ferculumról —, neked adom ezeket a fegyveréket, és 
egyúttal templomot ajánlok fel neked ezen a helyen. Legyen 
ez a templom gyűjtőhelye azoknak a fegyvereknek, melyeket 
az én példámra utódaim az elejtett ellenséges királyoktól és 
hadvezérektől zsákmányolnak. 

Az istenek királya mennydörgéssel és villámlással kedvező 
jelet adott. Ezután felépült Jupiter Feretrius temploma, me- 
lyet elsőnek szenteltek fel az új városban. A római nép törté- 
netében mindössze még kétszer fordult elő, hogy királytól 
zsákmányolt fegyvert függesztettek itt fel. 

Mikor Romulus Caeninát, Antemnaet és Crustuminumot 
bevette, és diadallal tért vissza Rómába, felesége, Hersilia, ily 
szavakkal fordult hozzá: 

— Kérlek, királyi férjem, kíméld az ezen városokból szár- 
mazó nők szüleit. Részesítsd őket bocsánatban, és fogadd be 
városodba. Hidd el, az egyetértés többet használ a gyűlö- 
letnél. 

Romulus szívesen engedett a kérésnek. Kihirdette, hogy ha 
valaki az említett városok lakói közül át akar települni Ró- 
mába, szívesen látják. Sokan akadtak, különösen az elrabolt 

nők szülei között, akik bevándoroltak Rómába, másrészt vol- 
tak olyanok is, akik a király engedelmével Rómából a he- 
lyükbe mentek, főleg Crustuminumba, melynek földje igen 
termékeny volt. 

Romulus győzelme azonban nem volt teljes. Hátra volt 
még a legveszélyesebb ellenfél: Titus Tatius. Őt már nem a 
vak bosszúvágy vezette, hanem jól megfontolt haditerv sze- 
rint járt el. Váratlanul, hadüzenet nélkül tört be Róma terü- 
letére, és elsőnek a Capitolium dombon épült fellegvárat 
akarta elfoglalni, hogy innen felülről támadhasson a városra. 

A város erősségének, a fellegvárnak, volt egy vitéz parancs- 
noka, Spurius Tarpeius, és ennek volt egy szép leánya, akit 
római szokás szerint apjáról Tarpeiának neveztek. A leány 
egy alkalommal kiment a várból, hogy a domb oldalán fa- 
kadó forrásból az áldozáshoz friss vizet merítsen. A szabinok 
ekkor már napok óta hiába ostromolták a várat. Most éppen 
lopva, járatlan ösvényeken próbálták megközelíteni, amikor 
Tarpeiával találkoztak. Elfogták, és királyuk elé vitték. Titus 
Tatius így szólt hozzá: 

— Nem érdemlesz kíméletet, mert annak a népnek vagy 
tagja, mely az én népem ellen gaz merényletet követett el. De 
én mégis megkegyelmezek neked, ha segítségemre lész a vár 
elfoglalásában. 

És mikor látta, hogy a lány még habozik, hozzátette : 

— És azonkívül, hogy meghagyjuk életedet, még gazdag 
jutalomban is részesítünk. Mondd meg te magad, mit kívánsz. 

— Azt adjátok nekem, amit bal karotokon viseltek — 
felelte Tarpeia. Látta ugyanis, hogy a szabin harcosok nehéz 
aranykarikákat hordanak a bal karjukon. 

— Megkapod — mondta Titus Tatius. 

Tarpeia erre az éj beálltával az őrizetlen ösvényeken be- 

csempészte a szabinokat a várba. Ezek a mit sem sejtő és 
álomba merült rómaiakat lemészárolták, és urai lettek az egész 
város felett uralkodó magaslatnak. 

— Most rajtatok a sor — állt elő Tarpeia —, adjátok meg 
a jutalmat, amit igértetek. 

— Jól van, gyere — mondták a szabinok —, hadd rójuk 
le hálánkat veled szemben. 

És reá dobálva pajzsaikat, agyonzúzták a leányt. A szabinok 
ugyanis nemcsak az aranykarikákat, hanem pajzsukat is a bal 
karjukon viselték. Így bűnhődött az áruló, népének árulója. 
Halála után holttestét ledobták a vár meredek sziklafaláról, 
melyet azóta i5 Tarpeia sziklájának neveznek. 

Másnap a rómaiak megdöbbenve észlelték, hogy a Capito- 
lium vára nem az övék, ott már a szabinok az urak. Romulus 
azonnal kirendelte légióját arra a síkságra, mely a Palatium és 
Capitolium dombja között terül el. Állt már a légió dühös 
haraggal, harcra készen, de a szabinok nem mozdultak. Meg- 
várták, míg a rómaiak türelmetlenségükben a Capitolium 
ellen indulnak. Csak akkor csaptak össze velük, a domb lejtős 
oldalán. A szabinokat Mettius Curtius, a rómaiakat Hostius 
Hostilius vezette. A terep rendkívül kedvezőtlen volt a ró- 
maiak részére. Mert míg ellenségeik kényelmesen hajíthatták 
rájuk felülről dárdáikat, nekik a puszta előrehaladás is nagy 
fáradságukba került a meredek hegyoldalon. Sokan el is estek 
közülük. De vitéz vezérük, Hostius Hostilius, újra meg újra 
harci kedvet öntött beléjük, maga is példát adva a bátorságra. 
Mindenütt ott termett, ahol szükség volt gyors cselekvésre. 
De egy dárda őt is elérte, és vérbe borulva elesett. A római 
csatársor azonnal megingott, és hátrálni kezdett a város kapuja 
felé. A menekülő tömeg Romulust is magával sodorta, és 
már-már attól kellett tartani, hogy a szabinok magát a várost 

is elfoglalják, amikor Romulus, fegyverét magasra emelve, 
Jupiterhez fohászkodott : 

— Jupiter atya! A te madaraid intettek engem arra, hogy 
itt a Palatiumon vessem meg a város alapját. Ezt meg is tet- 
tem. De a várat, melyhez árulás útján jutottak, a szabinok 
tartják megszállva, sőt már a síkságot is elözönlötték, és fegy- 
verüket forgatva, a város kapuja felé közelednek. Kérlek 
téged, istenek és emberek királya, tartsd innét távol az ellensé- 
get! Ne engedd, hogy városunkat elfoglalja! Vesd ki a ró- 
maiak szívéből a rettegést, és állítsd meg ezt a rút futást! És 
én templomot ígérek neked, álljon majd ezen a helyen, és 
legyen bizonysága késő századoknak is, hogy a te segítséged 
mentette meg a várost. Legyen a templom Jupiter Statoré, a 
Megállító Jupiteré! 

Ezután a menekülő katonák felé fordult, és mennydörgő 
hangon így kiáltott : 

— A legjobb és legnagyobb Jupiter azt parancsolja, hogy 
itt megálljunk, és szálljunk szembe az ellenséggel! 

És csodák csodája, a menekülő katonák mintha csakugyan 
Jupiter hangját hallották volna, megálltak, megfordultak, és 
Romulusszal az élen újra csatasorba álltak. 

Éppen ideje volt. A szabinok vezére, Mettius Curtius, aki 
elsőnek ereszkedett le a fellegvárból, és aztán lóra ülve a síksá- 
gon üldözte az elmaradt rómaiakat, már a város kapuja felé 
közeledett, és hangos szóval így kiáltott a rómaiak felé: 

— Hitszegő vendéglátók, lám, legyőztünk benneteket! 
Nem is vagytok ti méltó ellenfeleink! Legalább most meg- 
tanultátok, hogy mennyire más nőket rabolni, mint férfiakkal 
harcolni ! 

Így dicsekedett. Felfuvalkodott hangjával teleharsogta az 
egész síkságot. Romulus katonái arcát szégyenpír borította el. 

Egynéhány ifjú neni tudta ezt tovább tűrmi, és anélkül, hogy 
parancsot kaptak volna rá, a szabin vezér ellen indultak. Erre 
Mettius Curtius — mivel egymaga volt — visszafordult 
serege felé. A kis római csapat utána. Mettius Curtius lova 
azonban a harci zajtól megvadulva, nem fogadott szót gazdá- 
jának, nem a szabinok felé vágtatott, hanem egyenesen a me- 
zőség közepén levő iszapos mocsár felé. Már el is tűnt az 
iszapban, és a szabinok már elveszettnek hitték vezérüket, 
amikor a ló újra felbukkant, és lovasával együtt partra ugrott. 
A szabinok üdvrivalgással fogadták a vezér megmenekülését, 
és jó jelnek vették a további harcra. 

Mert most már mindkét fél készült a döntő ütközetre. 
A seregek felálltak egymással szemben, a vezérek buzdító 
szavakat intéztek katonáikhoz. És már várták a csatára hívó 
kürtjelet, amikor mindkét sereg figyelmét különös látvány 
kötötte le. A palatiumi kapun Hersilia vezetésével kitódultak 
az elrablott szabin nők, sokan gyermeküket tartva karjukon, 
és a mezőség közepére, a két sereg közé siettek. Egyik oldalról 
apáikat, a másik oldalról ftérjeiket kezdték kérlelni : 

— Ne szennyezzétek be magatok egymás vérével, mert 
átkozottak lesztek! Ne vétkezzetek utódaitok ellen: gyerme- 
keitek, unokáitok ezek! És ha mindenképpen vért akartok 
ontani, fordítsátok mireánk haragotokat, hiszen miattunk há- 
borúskodtok, miattunk éri halálos csapás férjeinket meg 
apáinkat. Öljetek meg minket! Szívesebben elpusztulunk, 
mint hogy elvesztvén benneteket, özvegyekké vagy árvákká 
legyünk ! 

Az asszonyok szavait a gyermekek hangos szava kísérte, 
akik nagyapjuk nevét kiáltották, ahogy erre az anyjuk meg- 
tanította őket. Azután csend lett. A harcosok, akik még nem- 
rég egymás vérét akarták ontani, most a szemüket törülget- 

ték. Majd megindultak a szabinok, de most már fegyver nél- 
kül, hogy lányaikat és unokáikat ölelhessék. Most már az 
öröm és békesség hangjai töltötték be a mezőt. A két király, 
Romulus és Titus Tatius is megindult egymás felé, hogy bé- 
két kössenek. De nemcsak békét kötöttek, hanem abban is 
megegyeztek, hogy a két népből egyet alkotnak, egyesítik 
királyságukat, és a két nép fővárosává Rómát teszik. 

Így lett Róma még hatalmasabb. Hogy azonban a szabinok 
ne érezzék, hogy ők mégiscsak idegenek, a város polgárait 
ezentúl nem civiseknek, hanem aguiíriseknek nevezték. Ez a szó 
pedig Cures, a szabinok régi fővárosa nevéből eredt. 

Amilyen keserves volt a háborúskodás, olyan édes volt 
most a béke. És akik ezt megteremtették, a szabin nők, még 
kedvesebbek lettek férjeiknek. Romulus, aki a megnöveke- 
dett népet harminc új törzsre osztotta, ezeket a törzseket a nők 
nevéről nevezte el. A csata emlékére pedig azt a tavat, 
amelybe Mettius Curtius majdnem beléveszett, Curtius-tónak 
nevezték el. . 

Ettől fogva Titus Tatius haláláig két király uralkodott Ró- 
mában. A szabin király szintén Rómába tette székhelyét. De 
néhány esztendő múlva Romulus egyedül maradt a királyi 
trónon. Titus Tatius ugyanis egy alkalommal megsértette 
Lavinium követeit, mert eltűrte, hogy rokonai elkergessék 
őket, és mikor ezért panaszt tettek nála, a sérelmet nem orvo- 
solta, hanem gőgösen így válaszolt : 

— A rokonaim kedvesebbek nekem, mint a laviniumi kö- 
vetek. 

De mikor a latinok közös ünnepére az ősi latin városba, 
Laviniumba ment, hogy áldozatot mutasson be, maga lett az 
áldozat. A laviniumiak nem feledkezve meg: a követeiket ért 
sérelemről, reárohantak és felkoncolták. Romulust régi szö- 

vetség kötötte Laviniumhoz, és bár fájlalta királytársa halálát, 
mégis hű maradt a szövetséghez, mert egyrészt Titus Tatius 
maga volt az oka halálának, másrészt a békét többre tartotta 
a háborúnál. 

Ettől fogva még hosszú ideig uralkodott Róma alapítója és 
első királya. 








ROMULUS HALÁLA 


Mars isten, Romulus és Remus atyja, amikor a magas égből 
letekintve meglátta az új várost, és végiggondolta fiának, Ro- 
mulusnak dicső tetteit, így szólította meg Jupitert : 

— Istenek és emberek királya, régi ígéretedre emlékeztet- 
lek téged. Látod, mily erős a római hatalom, egyetlen ellenség 
sem meri kinyújtani feléje kezét, nem szükséges tehát már 
neki az én vérem szolgálata. Kérlek, add vissza atyjának a fiát! 
Meghalt az egyik, elvesztettem, legalább a másik legyen itt 
mellettem. Azt mondtad, azt ígérted e szavakkal: , Egy lesz 
a kettő közül, akit a kék égbe emelek" — legyen hát érvénye 
Jupiter szavának! 

És Jupiter bólintott. Beléremegtek a föld sarkai, megingott 
az égbolt súlya alatt Atlas, ki az egész világot a vállán viselt. 

Jupiter a következőképp váltotta be ígéretét : 

Romulus a város alapításától számított 38. évben a Mars- 
mezőn szemlét tartott serege felett. Gyönyörködött légiójá- 
ban és a háromszáz főből álló lovasszázadában, melyet a légió 
mellé szervezett. Majd a szenátus gyűlésére ment, melyet 
ugyancsak a Mars-mezőre hívott össze. Meg is kezdődött a 
gyűlés, amikor egyszerre hatalmas égzengés, villámlás kísére- 
tében vihar kerekedett, és a királyt, ki trónszékében ült, egy 
sűrű, tekete felhő teljesen eltakarta. Mikor aztán a felhő, ami- 
lyen gyorsan jött, éppoly gyorsan el is oszlott, ámulva és 
megdöbbenve látták, hogy a királyi szék üres. Romulus nem 
volt sehol. A katonák és atyák már akkor is megdöbbentek, 
mikor a király fölött megjelent a csodálatos fekete felhő, de 
ijedelmük még fokozódott, mikor a csendes és derűs napfény- 
ben üresnek látták a trónszéket. Aztán innen is, onnan 15 kiál- 
tások hangzottak : a 

— A vihar ragadta a (ihagasot az égiek közé! 

— Istentől született isten ő! Úgy tisztelje mindenki, mint 
Róma városának királyát és teremtő atyját! 

Az atyák pedig kezüket ég felé tartva, ekképp könyö- 
rögtek : 

— Adj, Romulus, békességet városodnak ! Légy hozzá ke- 
gyes és jóindulatú! Oltalmazd népedet! 

De a következő napokban és hetekben, mikor Romulus 
hiánya mind érezhetőbbé vált, a nép és a hadsereg, mely bál- 
ványozta királyát, az atyák ellen fordult gyűlöletével. Az a 
gonosz hír terjedt ugyanis el, hogy a vihar alkalmával az 
atyák ölték meg Romulust, mert ők akartak uralkodni he- 
lyette. A gyűlölet már-már lázadássá fajult, mikor a szenátus 

gyűlésre hívta össze a népet a Mars-mezőre, ugyanoda, ahol 
Romulus eltűnt. A gyűlés megnyitása után Proculus Julius 
nevű szenátor emelkedett szólásra : 

— Rómaiak! Ma hajnalban, mikor falusi birtokomból el- 
indulva Rómához közeledtem, az égből hirtelen leereszkc- 
dett, és közeledett hozzám Romulus. Rögtön megismertem, 
hiszen éppúgy, mint ti, jól ismertem kedves vonásait, és a leg- 
nagyobb tisztelettel kértem, könyörögtem, üzenjen velem 
nektek, akik nem tudtok belenyugodni az ő elvesztésébe. 
Megmondtam neki, hogy már minket, az atyákat vádoltok, 
hogy mi öltük volna meg. Romulus erre így válaszolt: 

, Menj, és vidd hírül a rómaiaknak, hogy ne adjanak hitelt 
oktalan híreszteléseknek. Az égi lakóknak az a szándékuk, 
hogy az én Rómám legyen a földkerekség ura. Ezért hát tö- 
rődjenek a hadi dolgokkal, és tudják meg, de az utódaiknak 
is úgy adják tovább, hogy nincs emberi erő, mely a római 
fegyvereknek ellenállhatna" — ezeket mondta, majd ismét 
a magasba emelkedett, és eltűnt előlem. 

Proculus Julius szavai mélyen meghatották a népet. Mivel 
őt mindenki szavahihető és igaz embernek ismerte, senkinek 
sern jutott eszébe kételkedni szavában. A lelkek megnyugod- 
tak, a nép ujjongva távozott a gyűlésről. Romulust Ouirinus 
néven beiktatták a halhatatlan istenek közé, és tiszteletére 
templomot emeltek, melynek külön papja volt, és Ouirinalia 
néven minden évben ünnepi játékot rendeztek emlékére. 

Így vonult be Romulus a halhatatlanok közé. 








NUMA POMPILIUS 


Nagy királyuk halála után az atyák teladata volt, hogy új 
királyt jelöljenek, akit aztán a nép megerősít hatalmában. De 
az atyák között nem volt egyetértés. A szabin atyák — mert 
a szabinokkal való egyesülés után ezekből is százat a szená- 
tusba emelt Romulus — attól tartottak, hogy ha római szár- 
mazású királyt választanak, teljesen kicsúszik kezükből a hata- 
lom, a római szenátorok viszont szabin királyt nem akartak. 

De ha a király személyében nem tudtak is megegyezni, 
abban egyetértettek, hogy király nélkül nem maradhat 
Róma. A seregnek nincs vezére, az államnak nincs feje, ebből 
csak zűrzavar támadhat. Ezért a rex, a király helyébe inter- 

rexet, ideiglenes, közbenső királyt választottak maguk közül, 
mégpedig úgy, hogy öt napig tartott egynek-egynek az 
uralma, amikor megillették a király jelvényei és a lictorok. 
Öt nap múlva át kellett adnia a hatalmat a soron következő- 
nek. Ez volt Rómában az interregnum kora, mely egy évig 
tartott. 

A nép azonban ismét zúgolódni kezdett, nem tetszett neki, 
hogy egy igazi királya helyett száz ideiglenes legyen. Az 
atyák, akik már túlságosan beleélték magukat a hatalom bir- 
toklásába, és nem nagyon siettek az új király választásával, 
erre jobb belátásra tértek. Haladék nélkül új királyt jelöltek, 
akiben — bár szabin származású volt — a római szenátorok is 
megegyeztek. Egyhangúan elhatározták, hogy Numa Pom- 
piliusra szálljon a hatalom. 

Numa Pompilius Curesben lakott, és ismert volt messze 
földön igazságosságáról és bölcsességéről. Nem volt nála 
senki jártasabb a jogban, a törvények magyarázásában. Ha 
valamely vitás kérdés merült fel, akár az istenek tiszteletére, 
akár az emberek egymás közti ügyére vonatkozólag, ő böl- 
csen és igazságosan döntött. Ezért azután a szenátus követeket 
küldött hozzá, és Rómába hívta. 

Miután megérkezett, nagy elődje, Romulus példájára ő is 
auguriumot, madárjóslatot kért, hogy kérdezzék meg személye 
felől az isteneket. A madárjós (augur) telvezette a Capito- 
humra a fellegvárhoz, és ott dél felé fordulva egy kőre le- 
ültette. Az augur, fejét betfödve, Numa balján foglalt helyet, 
miközben jobb kezében csomótlan, görbe botot tartott, a 
lituust. Majd az istenekhez fohászkodva, botjával az ég bolto- 
zatán előbb keletről nyugatra, azután északról délre egy-egy 
képzelt vonalat húzott, és négyszögű területet határolt el. 
Előtte volt kelet, háta mögött nyugat, jobbra volt dél, balra 

észak. Majd a lituust bal kezébe véve, jobbját Numa fejére 
tette, és így fohászkodott: 

— Jupiter atya, ha ennek a Numa Pompiliusnak, akinek én 
a fejére teszem jobbomat, szabad Róma királyának lennie, 
add ezt világos jellel tudtunkra azon határok között, melyeket 
megjelöltem. Kérlek, küldj madarakat, és bal felől menny- 
dörgéssel add jelét beleegyezésednek. 

Jupiter a kért jósjeleket rövid idő alatt kegyesen megadta, 
és Numa így elnyerte a királyságot, leereszkedett a templom- 
ból. Így hívták ugyanis azt a négyszögű területet, melyet az 
augur a madárjelek megfigyelése céljából az égen, majd ennek 
megfelelően a földön kijelölt. A szenátus és a nép örömmel 
járult hozzá az istenek akaratához. 

Rómát annak idején erő és fegyverek alapították. Most 
Numa Pompilius hozzáfogott, hogy újraalapítsa joggal, tör- 
vénnyel, erkölcsökkel. Mivel szent meggyőződése volt, hogy 
Róma népét harci zaj közben nem lehet szelídebb erkölcsök- 
höz szoktatni — hiszen a háború eldurvítja a lelkeket —, el- 
határozta, hogy templomot épít, mely állandóan a békét hir- 
deti. A kétarcú istennek, Janusnak temploma volt ez. Ha 
kapuja tárva volt, jelezte, hogy az állam serege harcban áll, 
ha pedig zárva, azt mutatta, hogy béke honol Rómában. 

Numa bezáratta Janus templomának kapuját. A szomszédos 
népekkel szövetséget kötött. 

De hogy ne ellenkezzék Romulus utolsó parancsával, hogy 
tudniillik Rómában törődjenek a hadi dolgokkal, a katonák- 
kal sűrűn gyakorlatokat végeztetett, hogy szükség esetén 
harcra készen álljanak, és el ne puhuljanak. Az istenek tiszte- 
letére szertartásokat rendelt, amelyekről azt hirdette, hogy 
Egeria istennőtől tanulta ezeket. Továbbá papokat választott, 
akik a kötelező áldozatokat bemutatták. 

Ámde a régi dicső harcok emléke még mindig sok ember- 
ben élt. , Az volt a szép idő — mondogatták —, mikor férfi 
férfi ellen harcolt, mikor Róma hatalmától minden szomszé- 
dos nép rettegett. Nyissuk ki Janus kapuját, és induljunk 
harcba, különben nem érdemeljük meg a római nevet." 

Mikor erről Numa tudomást szerzett, Jupiterhez könyör- 
gött, hogy erősítse őt meg hatalmában a nép előtt. 

. Hatalmas vihar tombolt. Az Aventinus hegyi erdők 
megremegtek, zengett a hegy orma, s a föld megsüppedt az 
isten súlya alatt: Jupiter égi nyilát röpítette oda. Megreme- 
gett a király szíve, testét elhagyta a vér, félelmében hajaszálai 
az égnek meredtek. Amikor végre visszatért belé az élet, még 
mindig remegve megszólalt: 

Ő, magas istenek királya és atyja, mondd, hogyan en- 
gesztelhetjük ki legbiztosabban mennyköveidet? Talán úgy, 
ha tiszta a kezünk, mellyel oltárodat illetjük? Ha kegyesen 
szól a száj, amikor kér tőled valamit? Felelj, ó, Jupiter atya! 

Az isten helybenhagyóan bólintott. Hanem ezután olyan 
beszédbe kezdett, ami a királyt zavarba ejtette, mert sem két- 
értelmű nem volt, sem világos beszéd. Így szólott Jupiter: 

— Vágd le fejét . . 

— Engedelmeskedünk — csapott rá a király. — Kiássuk 
kertjeimben, s levágjuka hagyma fejét! 

Az isten azonban folytatta : 

— De emberét! 

— Kapj hát hajfürtöket! — válaszolt az. Ez azonban valami 
elevent követelt, mire Numa : 

— Halakat! 

Jupiter elmosolyodott: 

— Nem bánom, engeszteld halakkal villámaimat, hős, aki- 
vel még istenek is szívesen beszélgetnek. Hanem holnap, ami- 

kor Phoebus újra égre emeli fényes kerekét, uralkodásodnak 
erős zálogát togom átnyújtani — szólt, s szavára nagyot dör- 
dült az ég. Az isten a magas égbe emelkedett, és az áhítatba 
merült Numát magára hagyta. 

A király boldog örömmel tért haza, s a polgároknak el- 
mondta, mi történt. Hanem azok hitték is, nem is a beszédét. 

— Majd fogtok nekem hinni — volt Numa válasza erre a 
közönyre —, ha szavaimat siker koronázza! Gyertek csak oda 
holnap, majd meghalljátok! Amikor a Nap fényes gömbjét 
teljesen a földek fölé emelte már, Jupiter megadja nekünk 
uralmunk legbiztosabb zálogát. 

A nép szétszéledt. Most se igen hitték. — Hol van még a 
holnap ? — mondogatták. — De hát majd meglátjuk ! 

Még alig ült el a hajnali harmat, már sokan összegyűltek a 
kijelölt helyen. A király is megjelent lictorai kíséretében, és 
leült jávorfa trónusára, körülötte az egyre szaporodó tömeg. 
Mikor Phoebus a látóhatár peremén feltolta az égre fényes 
korongját, a király felállt, és csendet parancsolt. 

Fejét tehér lepel borította. Két kezét az ég felé emelte, 
majd így imádkozott: 

— Megígért ajándékodnak itt az ideje. Adj, Jupiter atya, 
bizonyosságot szavaidhoz! 

Még be sem fejezte rövid imáját, mikor az ég bal sarkából 
rettentő csattanás hallatszott. Nem volt egyetlen felhő sem az 
égen, az isten derült égből küldte beleegyezését. Háromszor 
dördült meg az ég, három villám hasította a levegőt, és íme, 
az emberek ámulatára az ég közepe hasadozni kezdett. Az ég 
hasadékán keresztül pedig egy kerek pajzs ereszkedett le 
könnyen libegve, és gyorsan közeledett a földhöz. Most már 
senki sem vonta kétségbe Jupiter akaratát, s a nép ujjongása 
az eget verte. 

Numa mindjárt hálaáldozatot mutatott be Jupiternek. Tul- 
kot öltek tiszteletére, mely még soha nem hajtotta igába a 
nyakát. Azután felemelte a földről a kerek pajzsot, és el- 
nevezte ancilének. Hogy pedig Jupiternek ez az ajándéka és 
kegyelmének záloga el ne vesszen, vagy méltatlan kézbe ne 
kerüljön, a király Mamurius kovács által még tizenegy telje- 
sen azonos veretű pajzsot készíttetett, úgyhogy nem lehetett 
tudni, melyiket küldte az isten, és melyek a Mamurius által 
készítettek. Papi testületet is rendelt a pajzsok mellé, melynek 
tizenkét tagja volt. Ezeknek a Salius-papoknak kötelességük 
volt minden év márciusában táncolva, dalolva körülvinni a 
pajzsokat a városban. A Salius-papok ünnepi öltözete ez volt: 
hímzett tunica, ezen ércpáncél, felül tóga, fejükön hegyes sü- 
veg, oldalukon kard, bal karjukon a szent pajzs, jobbjukban 
papi bot. A menet élén kürtösök haladtak. Oltárok és temp- 
lomok előtt megállva, a Salius-papok haditáncot jártak, szent 
dalokat énekeltek, miközben botjukkal a szent pajzsra ütöttek. 
A Salius-papok dalait maga Numa Pompilius írta, s ezekben 
Jupiteren kívül Marsot, Janust és Minervát dicsőítette, és meg- 
emlékezett a pajzsok mesteréről, Mamurius kovácsról is, aki 
munkájáért nem fogadott el jutalmat, hanem azt kérte, hogy 
nevét a Salius-papok éneke őrizze meg. 

A király teljesítette kérését. A Salius-papok énekük végén 
megemlítik, és dicsőítik Mamurius nevét. 

HORATIUSOK ÉS CURIATIUSOK 


Numa halála után ismét interregnum következett. A béke- 
szerető király után ismét egy harcias, még Romulusnál is har- 
ciasabb királyt választottak, a vitézségéről híres Tullus Hosti- 
liust. Annak a Hostius Hostiliusnak volt ő az unokája, aki 
Romulus uralkodása idején, a szabinok betörésekor, a felleg- 
vár tövében oly hősiesen harcolt. Tullus semmiben sem ha- 
sonlított elődjéhez, a nyugodt és békés Numa Pompiliushoz. 
Az ifjú királynak állandóan szeme előtt lebegett családjának 
ősi dicsősége, maga is ezt kereste. Uralkodása alatt Janus 
templomának kapuja tárva-nyitva állt. , A semmittevés tu- 

nyává teszi a népet" — ez volt a jelszava, és mindég eszerint 
cselekedett. 

Uralkodása elején történt, hogy az albai és római pásztorok 
közt viszálykodás támadt. Kölcsönösen egymás földjére tör- 
tek, és ami állatot össze tudtak szedni, áthajtották magukhoz. 
Alba Longa királya, Gaius Cluilius, ez ügyben követeket kül- 
dött Rómába Tullus Hostiliushoz, hogy panaszt tegyen, és 
kártérítést követeljen, de ugyanebben az időben Tullus köve- 
tei is megérkeztek Alba Longába, ugyancsak panaszt tenni, és 
kártérítést követelni. 

A római követek semmi mást nem tettek, mint amire meg- 
bízást kaptak. Mikor kártérítést követeltek, az albai király 
kereken megtagadta. Erre a követek megüzenték a háborút, 
az attól a naptól számított harmincadik napra. Azután vissza- 
tértek Rómába, és beszámoltak Tullusnak. 

Tullus csak ekkor hallgatta meg az albai követeket, akik 
nem siettek megbízatásukkal, hanem inkább eszemiszommal, 
mulatozással töltötték idejüket. 

— Nos, hadd hallom: tulajdonképpen miért jöttetek ? — 
kérdezte Tullus. 

— Azért jöttünk, hogy panaszt tegyünk pásztoraid ellen, 
és az okozott kárért kártérítést követeljünk. Ha ezt meg nem 
adod, királyunk parancsára hadat kell üzennünk — válaszol- 
ták a követek. 

— Vigyétek hírül királyotoknak, hogy Róma királya ma- 
gukat az isteneket hívja tanúskodni : ki volt az kettőnk közül, 
aki elsőnek tagadta meg a kártérítést ? Hárítsák reá és népére 
a háború minden nyomorúságát, nekünk pedig adjanak győ- 
zelmet ! 

Elkezdődött tehát a készülődés a háborúra mindkét olda- 
lon, teljes erővel. Nem akármilyen háborúra: testvérhábo- 

rúra. Hiszen mindkét város lakói Aeneas és a trójaiak le- 
származottai voltak. 

Elsőnek az albaiak törtek be nagy sereggel a rómaiak föld- 
jére. A várostól nem messzebb, mint ötezer lépésnyire meg- 
álltak, és tábort ütöttek. Táborukat hatalmas árokkal vették 
körül, melyet még évszázadok múlva is úgy hívtak : Cluilius- 
árok. De később betemette az idő, nyomtalanul eltűnt. Ma 
már senki sem tudja, hol volt. 

A tábor állt, a sereg harcra készen várta a támadás megindu- 
lását, amikor Cluilius egyik éjszaka váratlanul meghalt. He- 
lyébe Mettius Fuffetiust tették meg az albaiak diktátornak. 
Mikor Tullus hírét vette Cluilius halálának, így szólt híveihez : 

— Higgyétek el, hogy a nagy istenek akarata nyilvánult 
meg ebben a halálesetben. A baj előbb a fejre száll, azután át- 
csap az egész testre. Valamennyien bűnhődni fognak az igaz- 
talan háborúért! 

És éjnek idején, míg az ellenség táborában aludt, serege tel- 
jes csendben elvonult mellettük, és betört az albaiak földjére. 
Mikor ezt Mettiusnak hírül hozták, többé nem gondolt 
Róma ostromára, hanem amilyen gyorsan csak tehette, 
visszavonult, hogy megvédhesse Alba Longát. Ahogy meg- 
közelítette a római hadsereget, követet küldött Tullushoz: 

— Mielőtt összecsapnánk, beszédem volna veled. Biztosra 
veszem, hogy ha meghallgatnád, amit mondandó vagyok 
neked, magad is fontosnak találnád nemcsak az albai, hanem 
a római nép érdekében is. 

Tullus nem zárkózott el a személyes megbeszélés elől, de 
mivel cseltől tartott, biztonság kedvéért csatasorba állította 
seregét. Ugyanígy tettek az albaiak is. Akkor azután a vezérek 
válogatott férfiak kíséretében előrevonultak, és a térség köze- 
pén találkoztak. Az albai vezér mindjárt elkezdte : 


64 


— Azt hallottam a mi boldogult királyunktól, Cluiliustól, 
hogy ennek a háborúnak az okai különböző jogtalanságok és 
meg nem fizetett kártérítések, melyek pedig jártak volna 
nekünk. Abban sem kételkedem, hogy a magad részéról, 
Tullus, ugyanezt tudod, ugyanezt mondod. Hanem ha a tet- 
szetős szavak helyett igazakat mondunk, ki kell jelentenünk, 
hogy ezt a két szomszédos és rokonnépet, a mi népeinket, az 
uralomvágy kergette fegyverbe. Hogy mi, albaiak, helyesen 
jártunk-e el vagy sem, én nem kutatom. Annak lett volna 
dolga, aki elkezdte a háborút. Engem az albaiak csak arra 
választottak, hogy vezessem a harcot. Hogy te miként véle- 
kedsz erről, azt én nem tudhatom. De egyre figyelmeztetlek, 
Tullus : te közelebb vagy az etruszkokhoz, mint mi, így bizo- 
nyára jobban tudod nálam, milyen erős gyűrűt fonnak kö- 
rénk, de különösen reátok fenekednek. Mármost vedd csak 
eszedbe, milyen erősek szárazon és vízen, és ha majd a mi 
csatasoraink összecsapnak, és katonáink egymás kezétől el- 
hullanak, mily gyönyörködtető látvány lesz ez számukra és 
kedvező alkalom, hogy amikor a győztes is kimerült, a le- 
győzött pedig minden erejét elvesztette, mindkettőnket meg- 
támadhassanak. A mi kettőnk harcában a győzelem bizony- 
talan, a győzelem az istenek kezében van. De az biztos, hogy 
ebben a harcban végül is sem a római, sem az albai nem lesz 
győztes, hanem a nevető harmadik : az etruszk. Azért, ha már 
nem tudunk megmaradni régi állapotunkban, azon legyünk, 
hogy minél kevesebb vérveszteséggel dönthessünk ! 

Az albai vezér szavai gondolkodóba ejtették Tullust. Való- 
ban, az etruszk veszedelem nem üres szónoki fogás volt, tu- 
dott erről Tullus is. Elkezdtek tehát tanácskozni, hogy mi 
úton-módon tudnák ezt a kérdést megoldani. Ebben a vélet- 
len játszott a kczükre. 

Történetesen volt mindkét seregben három-három iker- 
testvér, egyidősek, erőben is egyformák. A három római ifjút 
Horatiusoknak, az albaiakat Curiatiusoknak hívták. Mikor ez 
a két vezérnek eszébe jutott, magukhoz hívatták őket és meg- 
kérdezték : vállalnák-e, hogy hazájukért fegyverrel megküz- 
denek ? Azoké lesz az uralom, akiké a győzelem. Nem kellett 
semmi rábeszélés; a Horatiusok is, a Curiatiusok is örömmel 
vállalták. 

Mielőtt pedig megütköztek volna, a római és albai vezér 
szerződést kötött, hogy amelyik nép fiai győznek a párviadal- 
ban, az parancsoljon a másiknak békés egyetértésben. A szer- 
ződést szent esküvel megerősítették, és Jupitert hívták tanú- 
nak, hogy sújtson le hatalmával arra, aki ezt a szerződést 
megszegi. 

Miután ez megtörtént, a hármas ikrek fegyvert fogtak, és 
a két sereg közt elterülő mezőn egymás ellen indultak. Mind- 
két oldalon felharsant bajtársaik biztatása : 

— Ősi isteneinket, hazánkat, szüleinket mind-mind ti vé- 
delmezitek! Ahányan csak vannak otthon, ahányan csak va- 
gyunk itt a seregben, mindet a ti fegyveretek, a ti harcotok 
védelmezi most! 

Az ifjak — vakmerők már maguktól is, de most a biztatás 
által még jobban feltüzelve — előrevonultak, és közeledtek 
egymáshoz. A katonák letelepedtek a földre, de bár nekik 
nem kellett harcolniuk, nem múlt el arcukról a csata veszedel- 
mének félelme. Jól tudták, miről van szó. Nem kisebb dolog- 
ról, mint hogy kevesek harca, vitézsége döntse el, melyik nép 
lesz kettő közül az uralkodó. Feszülten és szorongva figyelték 
az ikrek küzdelmét. 

Megadták a jelt, s az ikrek összecsaptak. Sem a Horatiusok- 
nak, sem a Curiatiusoknak nem jutott eszükbe önnön vesze- 

delmük, hazájuk jövendő sorsára gondoltak. Úgy is harcol- 
tak. Mindjárt az első összecsapásnál mind a három Curiatius 
megsebesült, két római pedig holtan esett össze. Mikor ezt 
látta az albai sereg, örömujjongásban tört ki, a római hadat 
pedig minden remény elhagyta. Hogy is gondolhatták volna, 
hogy az egy Horatius legyőzi a három Curiatiust ? Igaz, hogy 
Horatiuson még egy karcolás sem esett, de hárommal — még 
ha sebesültek is — nem küzdhetett meg. 

Gyorsan futásnak eredt. A három Curiatius utána, aszerint, 
amennyire sebük engedte. Mikor Horatius jó darabra eltávo- 
lodott attól a helytől, ahol előbb harcoltak, visszanézett. 
Látta, hogy a Curiatiusok egymástól nagy távolságban köve- 
tik. Horatius erre hirtelen visszafordult, és azt a Curiatiust, aki 
hozzá legközelebb volt, és a futástól és sebétől egészen ki- 
merült, rövid küzdelemben megölte. Az albai sereg hiába 
biztatta a másik kettőt, hogy siessenek testvérük segítségére, 
mire a másik Curiatius odaért, már a testvér elesett, és ő a 
győztes Horatiusszal került szembe. A rómaiakban a remény 
újraéledt, viharos erővel biztatták katonájukat. Nemhiába. 
Horatius a második Curiatiust is leterítette. Most már a har- 
madik ellen fordult, aki már nem is volt igazi ellenfél. Míg a 
rómait még nem horzsolta fegyver, s a kettős győzelem csak 
növelte harci kedvét, a másikat bágyasztotta a vérveszteség, 
a hosszú futás, és rémületbe ejtette testvéreinek halála. Nem is 
volt már ez igazi viadal. A római felkiáltott : 

— Kettőt testvéreim szellemének áldoztam, a harmadikat 
a háború szellemének adom, hogy a római parancsoljon az 
albainak ! 

Azzal nekirontott az utolsó Curiatiusnak, aki hiába tartotta 
maga elé pajzsát, Horatius őt is megölte, majd megfosztotta 
fegyvereitől. A rómaiak boldogan rohantak mindenfelől 

Horatius üdvözlésére. Örömük olyan nagy volt, mint szoron- 
gásuk a viadal elején. 

Mindkét fél eltemette halottait. A sírdombokat ott emel- 
ték, ahol a vitézek elestek. A két Horatiust egy sírba fektették, 
a három albainak külön-külön volt a sírja, ott, ahol a győztes 
Horatius kardjától elvéreztek. 








TIGILLUM SORORIUM 


Horatius győzelme után a római sereg nagy örömmel vo- 
nult haza. A menet élén maga a nap hőse, Publius Horatius 
haladt. Vitte hármas győzelmének bizonyságát, a három 
Curiatiustól elvett fegyverzetet. Mikor a Capenai-kapu elé 
értek, testvérhúga jött eléjük. Ennek a leánynak jegyese volt 
az elesett Curiatiusok egyike, név szerint Attus Curiatius. 
Mikor a lány meglátta bátyja vállán azt a katonaköpenyt, 
amit tulajdon kezével varrt vőlegényének, zokogni kezdett, 
megoldotta hajfürtjeit, és egyre csak halott vőlegénye nevét 
kiáltotta: , Attus!... Attus! . . ." Horatius szívét vad harag 
töltötte el. Most, mikor mindenki, az egész város, az egész 

nép az ő győzelmét ünnepli, tulajdon húga az ellenséget 
siratja ? Rákiáltott: 

— Menj) innen esztelen szerelmeddel! Megfeledkezel ha- 
lott bátyáidról? Nem örülsz annak sem, hogy én élek? Nem 
örülsz együtt hazáddal? Hát akkor menj jegyesed után! — és 
kirántva kardját, ledöfte a leányt. És még hozzátette : 

— Így pusztuljon mind, ki az ellenséget gyászolja ! 

. Rettenetes volt ezt látni az atyáknak és a népnek. A győz- 
tes vitéz, a haza megmentője testvérgyilkos lett! De türtőz- 
tették haragjukat, és a király elé vitték, mondja ki rá ő az 
ítéletet. Tullus népgyűlést hirdetett : 

— A törvényre hivatkozom, polgárok. Kéttagú bíróságot, 
duumvireket nevezek ki, ők ítéljék el Publius Horatiust haza- 
árulás miatt. Mert hazaáruló az, aki a király jogát gyakorolva 
ítélkezik élet és halál felett. 

A hazaárulónak pedig mindenkor az volt a büntetése, hogy 
bitófához kötözték, s halálra korbácsolták. Az ítélet ellen a 
néphez lehetett fellebbezni. 

A duumvirek, Horatiust kihallgatva, hasonlóképpen ítél- 
keztek : 

— Publius Horatius, elítélünk téged hazaárulás miatt. 
Menj, lictor, kötözd a bitófához! 

A lictor végrehajtotta a parancsot. Horatius fölkiáltott: 

— Fellebbezek a néphez! 

Siralmas volt a népnek látni a nemrég még ünnepelt hőst 
bitófához kötve. Sokan nem tudták könnyeiket visszatartani. 
Ekkor előretört a nézők közül a hármas ikrek és a leány apja, 
az agg Horatius, és így szólt a néphez: 

— Polgárok, barátaim! Én, az apa szólok hozzátok! Azt 
állítom, hogy fiam, Publius, jogosan ölte meg lányomat! 
Ha nem így történt volna, éltem volna apai jogommal, és 

fiamat megöltem volna én! Ne engedjétek, hogy Publiust 
halálra korbácsolják! Nemrég még elhalmoztátok dicsére- 
tekkel, diadalmenetben vonult be a városba, és most elnéz- 
nétek, hogy kínozzák, és halálra korbácsolják ? 

Azután a lictorhoz fordulva így folytatta keserű gúnnyal: 

— Megkötözte a lictor azokat a kezeket, melyek az ural- 
mat jelentő győzelmet szerezték a római népnek. Menj, 
lictor, takard le fejét is az én fiamnak, és korbácsold meg a 
város határán belül, ahol az ellenségtől zsákmányolt fegyve- 
rek vannak, vagy a város határán kívül, ahol a Curiatiusok 
sírjai domborodnak. Nem tudod olyan helyre vinni, ahol 
vitézi tettei ne tanúskodnának mellette! 

Azután újra a néphez fordult, és sírva mondta : 

— Római polgárok! Ismertek, tudjátok mindannyian, 
hogy nemrég még négy gyönyörű gyermekem volt. Ezek- 
ből már három halott. Csak nem akartok ettól az egyetlen- 
től is megfosztani? Ezt nem tehetitek velem, nem szabad 
megtennetek ! Mentsétek fel, és adjátok vissza a fiút az apának ! 

Az apa sírása és fiának a halálos veszedelemben is szilárd 
magatartása megindította a népet. Felmentette Publius Hora- 
tiust, de az apát kötelezte, hogy mutasson be engesztelő áldo- 
zatot a megholtak lelkeinek, és jelképesen alázza meg fiát is. 

Az apa bemutatta az áldozatot, majd az út felett alacso- 
nyan gerendát függesztett fel, és ezalatt, mint valami iga 
alatt kellett fiának letakart fejjel, mélyen meghajolva át- 
haladnia. Ezt a szégyenigát később is gyakran alkalmazták, 
és a nővér (soror) meggyilkolásának emlékére tigillum soro- 
rium (a nővér gerendája) volt a neve. 

A leánynak — kinek neve nem maradt fenn — kőkockák- 
ból síremléket állítottak azon a helyen, ahol bátyja kardjától 
halálát lelte. 

METTIUS FUFFETIUS ÁRULÁSA 


Az albaiak vezére, miután az elesett hősöknek megadták 
a végtisztességet, odafordult Tullus királyhoz: 

— Az istenek akaratából te lettél a győztes. Állom a szer- 
ződést, és várom parancsodat. 
Tartsd seregedet fegyverben — válaszolta Tullus. — 
Attól tartok, hogy hamarosan szükségem lesz rátok, mert 
Veji városa, mint értesültem, háborúra készül ellenem. 

Mecttius hazavezette seregét, de Alba Longában nem talált 
békét. Az albaiak zúgolódtak : 

— Mégsem igazság, hogy három ember sorsa döntsön 
egy egész nép sorsáról! 

Mettius nyugtalan, állhatatlan ember volt. Mint a szél- 
kakas, hol erre, hol arra fordult. Most is, hogy a nép elége- 
detlen volt, ő, aki nemrég békét kért, és szerződést kötött, 
azon mesterkedett, hogyan üthetné el Rómát az uralomtól. 
De tudva azt, hogy bár az ő népének harci kedve nagy, de 
ereje kicsi, egymaga nem mert szembeszállni Rómával. Szö- 
vetségest keresett, és ezt meg is találta Fidenae városában. 

Fidenae Rómától nem messze, mintegy öt mérföldnyire 
feküdt, és régóta irigy szemmel nézte Róma hatalmának 
gyarapodását. Szabin város létére nem felejtette el a szabino- 
kon esett sérelmet sem. Mettius ezt tudván, titokban köve- 
teket küldött Fidenaebe : 

— Ne tétovázzatok, itt az alkalmas pillanat Róma erejét 
megroppantani! Veji hadra készül ellene, és ti ne nézzétek, 
hogy Veji etruszk város, hanem csatlakozzatok hozzá. Aki 
győzni akar, nem válogat az eszközökben. Mi, albaiak, lát- 
szólag szövetségesei vagyunk Rómának, de csak látszólag. 
Ha megkezdődik a csata, átállunk hozzátok. 

Fidenae hallgatott a hamis szóra, és Vejivel együtt fegy- 
vert ragadott Róma ellen. Tullus király üzent Mettiusért : 

— Veji és Fidenae háborút indítottak ellenünk. Jöjj hala- 
déktalanul seregeddel együtt Róma segítségére! 

Mettius sietve jött. Az egyesült római és albai sereg átkelt 
az Anio folyón, ott, ahol a Tiberisbe ömlik, és tábort ütöt- 
tek. Átkelt az ellenség is a Tiberisen, és mindjárt csatarendbe 
állott: jobbszárnya a Tiberisre támaszkodott, itt voltak a 
vejiek. Ezektől balra a fidenaeiek álltak fel, egészen az ott 
húzódó hegyek aljáig. Tullus is elrendezte seregét: a rómaia- 
kat a vejiekkel, az albaiakat a fidenaciekkel szemben állí- 
totta fel. 

Még nem kezdődött meg a csata, de Mettius lelkében 

annál nagyobb harc dúlt. Nem tudta, mitévő legyen. Elhatá- 
rozta ugyan az árulást, de nem tudta, hogyan hajtsa végre. 
Ha egyszer Tullus megadja a jelt a csatára, akkor már késő. 
Nem maradni nem mert, nyíltan átmenni az ellenséghez még 
kevésbé. Végre is úgy döntött, hogy úgy tesz, mintha valami 
hadműveletet tervezne, és kiadta a parancsot: 

— Az albai sereg húzódjon lassan a hegyek felé! 

Ez meg is történt, és Mettius csak lassan fejlesztette ki 
csatasorát. Remélte, hogy a csata hamarosan elkezdődik, és 
ő majd oda csatlakozik, ahová a hadiszerencse. 

A római sereg jobbszárnya az albaiak elvonulása utír véd- 
telen maradt, és ezt lovas küldönccel jelentették a király- 
nak. Tullus rögtön átlátta Mettius szándékát, és halkan így 
fohászkodott: ; 

— Tizenkét papot és szentélyt ajánlok fel nektek, Mars 
isten kisérőinek, Pallor és Pavor (Sápadtság és Félelem), csak 
most segítsetek ! 

. Aztán rárivallt a lovas küldöncre : 

— Takarodj vissza a helyedre! Mit ijedeztek? Én paran- 
csoltam meg az albai seregnek, hogy vonuljon a hegyek felé, 
és onnan támadja meg a fidenaeiek védtelenül álló szárnyát. 

A lovas visszavágtatott. A király ezután megparancsolta, 
hogy a lovasság tartsa magasba, harcra készen a lándzsáját, 
s ezzel elérte, hogy a gyalogság nem látta az elvonuló 
albaiakat. 

Mivel a két ellenséges csatasor alig volt ezer lépésnyire 
egymástól, Tullus haragos és hangos szavát a fidenaeiek is 
hallották. Hogy tehát az albaiak egy hirtelen lerohanással 
meg ne tármadhassák őket, és el ne vághassák városuktól, 
gyors menetben hátrálni kezdtek. Tullus csak erre várt: hirte- 
len lecsapott a megrémült vejiekre. Azok nem állhattak ellen 

vakmerő rohamának, de megtutni sem tudtak, mert ott volt 
hátukban a széles folyó. Végül, nem volt más választásuk, 
eldobálták fegyvereiket, és belerohantak a vízbe. A sereg 
nagy része ott pusztult el. Azokat pedig, akik mégis harcra 
szánták magukat, a római fegyverek sújtották le. 


Eldőlt a csata sorsa. Most már Mettius is tudta, hová kell 
csatlakoznia. Az albai sereg, mely eddig csupán nézője volt 
a véres eseménynek, leereszkedett a mezőségre. Mettius 
örömmel üdvözölte a győztes Tullust, ez pedig nagy nyája- 
san fogadta az üdvözletet. 

— Azt javaslom — mondta Mettiusnak —, hogy egyesít- 
sétek táborotokat: a miénkkel, hogy holnap együtt mutas- 
sunk be engesztelő áldozatot a halottakért. 

Mettius beleegyezett. Másnap aztán, mint az szokás volt, 
mindent előkészítettek a nagy áldozatra. Ennek elvégzése 
után Tullus megparancsolta, hogy hívják mindkét sereget 
gyűlésbe. Előbb az albaiakat szólították a hírnökök. Jöttek is 
ezek, mert új dolog volt nekik római királyt hallani egy 
gyűlésen. Utánuk jöttek a római katonák, de mintegy vélet- 
lenül — mind fegyveresen. Tisztjeiknek parancsuk volt arra, 
hogy senkit az albaiak közül távozni ne engedjenek. 

Tullus megnyitotta a gyűlést : 

— . Rómaiak! Ha valaha valamely háborúban előfordult 
már, hogy elsősorban a halhatatlan isteneknek tartoztatok 
hálával a győzelemért és csak azután a magatok vitézségé- 
nek, akkor a tegnapi ütközet ilyen volt. Mert nem annyira 
az ellenség ellen kellett harcolnotok, hanem — és ez a na- 
gyobb, a veszedelmesebb! — saját szövetségesetek hűtlen- 
sége és árulása ellen. Mert tudjátok meg: nem az én paran- 
csornra vonultak az albaiak a hegyek felé! Én ezt csak azért 

mondtam nektek, hogy ne vegyétek észre a szörnyű árulást. 
Mert ha észreveszitek, ti is megfutamodtok, s akkor ma itt 
nem mi ülünk mint győztesek halotti tort, hanem a vejiek 
és fidenaeiek. Így azonban az ellenség futamodott meg, mert 
azt hitte, hogy hátba támadják. De ne gondoljátok ám, hogy 
ez a gyalázatos árulás minden albai bűne. Nem! Ők csak 
vezérüket követték, mint ahogy ti is követtetekvolna engem, 
ha csatasorotokat más irányba akartam volna terelni. Mettius 
vezette félre az albai sereget! Mettius ennek az egész háború- 
nak az oka, az albaiak és rómaiak szerződésének megszegője! 
És nem fog-e más is hasonló gazságot elkövetni, ha nem 
szolgáltatok elrettentő példát: 

Eközben a halálra rémült Mettiust fegyveres tisztek vették 
körül. A király így folytatta : 

— De hogy ennek a háborúnak a kimenetele a legjobb, 
legáldásosabb, legszerencsésebb legyen a római népnek és 
nektek is, albaiak, és hogy e két testvérnép között többé a 
háborúnak még lehetősége se legyen, az a szándékom, hogy 
az egész albai népet áttelepítem Rómába, a népnek polgár- 
jogot adok, elöljáróit pedig az atyák közé sorolom. Legyen 
a kettőből egy város, egy állam! Alba Longa egykor ketté- 
szakadt, és lett egy népből kettő, most legyen a kettőből 
ismét egy! 

Az albai katonák, bár talán nem voltak vele egy vélemé- 
nyen, hallgattak, mert fegyverek csillogtak körös-körül. 
Tullus pedig így folytatta : 

—. És most hozzád szólok, Mettius Fuffetius! Ha lehetne 
remélni, hogy te megtanulod, hogyan kell szerződést meg- 
tartani, hűséget megőrizni utolsó leheletedig, magam vállal- 
koznék rá, hogy megtanítsalak. De mivel a te lelked gyó- 
gyíthatatlan, legalább te tanítsd meg bűnhődéseddel az em- 

beri nemet: szentnek tartani mindazt, amit te meggyaláztál. 
Ahogyan kettős volt a lelked, míg Fidenae és Róma között 
döntetlen volt a küzdelem, most kettős lesz a tested, mert 
ketté foglak tépetni. 

Ugy is lett. Két harci szekérhez kötötték Mettiust, a két 
szekeret négy ló ellenkező irányban húzta, és így lelte halá- 
lát gyalázatos és a rómaiakra nézve oly veszélyes árulásáért. 


Mettius bűnhődése után Tullus gondoskodott arról is, 
hogy — mint beszédében említette — a két népet egyesítse. 
Lovasokat küldött Albába, hogy vezessék Rómába a népet. 
Később gyalogosok is indultak nagy számban, hogy lerom- 
bolják Alba Longát. Az albaiak csendben, mély szomorúság- 
gal fogadták a parancsot. Nem jajgattak, nem tiltakoztak, 
hanem némán készülődtek az útra, és a némaság jobban 
megrendítette a római katonákat, mintha siránkoztak volna. 
Eleinte hagyták, hogy Alba lakosai tétován, szinte eszelősen 
maguk elé meredjenek, vagy bebarangolják a várost, de egy 
idő múlva mégis felhangzott a parancs: 

— Indulás! Gyerünk! Ki a városból! — és megindult a 
menet, húzódott a kanyargó utcákon ki a városból a Róma 
felé vezető útra. 

Még ki sem értek, már megkezdődött a város rombolása. 
Néhány óra alatt porrá lett, a föld színével egyenlő a négy- 
száz éves Alba Longa. A rómaiak mindent elpusztítottak, 
csak a templomokat kímélték. Így parancsolta a király. 

A tolytonos háborúzás miatt azonban Tullus elhanyagolta 
a vallásos szertartásokat. De amikor különböző csodajelek 
ijesztgették a népet, Alba Longában kőeső esett, magában 
Rómában pedig járvány ütötte fel fejét, Tullus, aki azelőtt 

semmit sem vélt királyhoz méltatlanabbnak, mint vallásos 
dolgokkal foglalkozni, most Numa vallásos iratait és szer- 
tartásait tanulmányozta, hogy a szertartások rendjét vissza- 
állítsa, mint Numa idejében volt. Ilyen készülődések közben, 
harminckét évi uralkodás után váratlanul következett be 
halála : villámsújtotta házával együtt égett el. A nép körében 
azt a hírt terjesztették el, hogy Jupiter sújtotta halálra, mert 
hozzáértés hiányában helytelenül végezte a szertartást. 








ANCUS MARTIUS 


Tullus király halála után, amint ez már szokás volt Rómá- 
ban, a főhatalmat ideiglenesen az atyák gyakorolták. Ők 
interrexet választottak, az interrex pedig összehívta a nép- 
gyűlést, hogy királyt válasszon. A nép választása Ancus 
Martiusra esett, s az atyák is megerősítették őt méltóságában. 

Ancus Martius a nép között elterjedt hírek szerint Numa 
leszármazottja volt. Mivel a római nép már beleunt a foly- 
tonos háborúskodásba, remélte, hogy Ancus, Numához ha- 
sonlóan, békeszerető király lesz. Reményében nem is csalat- 
kozott. Ancusnak fő gondja nem a szomszéd népek leigázása 

és meghódítása volt, haneni a földművelés és a kereskedelem 
fejlesztése. Ezért kikötővárost épített a Tiberis torkolatánál, 
a ma 15 meglevő Ostidt. 

Békés munkájában megzavarták a szomszéd latinok, akik 
gyakran betörtek Róma területére. De Ancus a harctéren is 
megállta a helyét. A latinokat legyőzte, elfoglalta több váro- 
sukat, és lakóikat Rómába, a hét domb egyikére, az Aven- 
tinusra telepítette. 

Ezekből alakult ki aztán a plebs; a z -pllcbejusi rend, amcly 
ugyan szabadnak számított, és a törvények oltalma alatt 
állott, de ekkor még nem voltak politikai jogai. Ezeket csak 
a későbbi századokban, nehéz küzdelmek árán tudta meg- 
szerezni. 

Ancus nevéhez fűződik még a Tiberisen át vezető cölöp- 
hid megépítése, melynek védelmére a Tiberis túlsó oldalán, 
a Janiculumon erődítményt épített. 

Uralkodása idején történt, hogy egy Lucumo nevű igen 
gazdag és szorgalmas ember költözött Rómába. Eddig Tar- 
guintiben, egy etruszk városban élt, ahol azonban görög 
származása miatt lenézték, és ezért okos és nagyravágyó fele- 
sége, Tanaguil, azt tanácsolta, hogy menjenek R ómába lakni. 

— Bár én itt születtem, és etruszk származású vagyok, azt 
javaslom, hogy hagyjuk itt Targuiniit. Rómában nem néz- 
nek majd le, hogy nem vagy bennszülött patrícius. Abban 
az új városban minden méltóság egyik napról a másikra 
keletkezik, és te is szerezhetsz rangot vagyonoddal és szor- 
galmaddal. Itt Targuiniiben nem terem számodra babér. Már- 
pedig én azt nem tudom elviselni, hogy ilyen embert, mint 
te, esmmibe vegyenek. Ki kell vándorolnunk innen! R ómá- 
ban lesz hely számodra 15. Nem uralkodott-e ott a szabin 
Tatius7 Numát 15, ugye, Curesből hívták meg! Ancus Mar- 

tius, a jelenlegi király is csak apai ágról nobilis, anyja szabin 
nő volt. Tebelőled is lehet Rómában vezető ember ! 

Minthogy becsvágyban Lucumo sem maradt el a felesége 
mögött, hallgatott a szóra. Összeszedték, kocsira tették min- 
denüket, és elindultak Róma felé. A Tiberis túlsó oldalán, 
a Janiculum domb lábánál csodás esemény történt velük. 
Amint a kocsi haladt, látták ám, hogy egy hatalmas sas rep- 
ked felettük. Majd szárnyait kiterjesztve, szelíden lejjebb- 
lejjebb ereszkedik, egészen a kocsi fölé, aztán hirtelen lekapja 
Lucumo fejéről útikalapját, és felemelkedik vele. Körülröp- 
ködte többször a kocsit, közben hangosan vijjogott, majd 
ismét leereszkedett, és a kalapot ügyesen visszatette Lucumo 
fejére. Azután újból felemelkedett, és eltűnt a szemük elől. 

Lucumo előbb megijedt, aztán megnyugodott, de sehogy 
sem értette, mit jelent ez a különös esemény. Tanaguil azon- 
ban, mint általában az etruszkok, járatos volt a madárjóslás- 
ban, és meg tudta fejteni. Így szólt Lucumóhoz: 

— Örvendj, kedves férjem, és reménykedj az isteni jó- 
akaratban! Olyan madár jött ugyanis követként az égnek 
arról a részéről és attól az istentől, hogy ez csak jót jelenthet. 
Abból, hogy magasba felvitte kalapodat, és azután mintegy 
isteni parancsra ismét visszatette, arra következtetek, hogy 
magas méltóságra jutsz csakhamar. 

Örömében megölelte, és megcsókolta férjét. Lucumo vele 
együtt reménykedett, hogy nemhiába: költöznek Rómába. . 
Így haladtak át a város kapuján. 

Megérkezésük után Lucumo hamarosan házat építtetett, 
és pompásan berendezte. Nevét is megváltoztatta, Lucius 
Targuinius Priscus nevet vette föl, vagyis , a legelső Lucius, 
aki Targuiniiból jött". A rómaiak csakhamar felfigyeltek a 
gazdag és nyájas idegenre, ő pedig mindent elkövetett, hogy 

megnyerje a rómaiak rokonszenvét. Volt, akivel szépen el- 
beszélgetett, másokat meghívott vendégül házába, és aki csak 
hozzá fordult, azon segített, úgyhogy rövid idő alatt ismert 
és közkedvelt ember lett. Végül a királyi palotába is eljutott 
a híre. Ancus magához hívatta, hogy megismerkedjék vele. 
Ebből az ismeretségből aztán benső barátság lett, mert 
Lucius Targuinius semmit el nem mulasztott, hogy a királyt 
megnyerje. Amit Ancus rábízott, azt biztosan, gyorsan és 
ügyesen elintézte. Végül már a király legbizalmasabb embere 
lett, Ancus az ő tanácsát kérte ki, bármiről volt szó, állami 
ügyekben éppúgy, mint magánügyeiben, háború vagy béke 
dolgában egyaránt. Amikor halálát közeledni érezte, vég- 
rendeletében őt tette meg fiai gyámjává. 

Ancus Martius király huszonnégy esztendei, békében és 
háborúban egyaránt dicsőséges uralkodás után meghalt. Fiai 
még gyermektógában jártak, de nem voltak már messze a 
toga víirilistől, a tértitógától. Apjuk azt szerette volna, ha 
utána idősebb fia következik a trónon, de nem számolt Tar- 
guinius Priscus becsvágyával, amely most teljes erejével 
érvényesülni akart. 

— Most itt az alkalom, hogy a legfőbb méltóságot meg- 
szerezzem! — mondta Tanaguilnak, s az buzgón helyeselt. 

Alighogy Ancus király örök nyugalomra tért, Targuinius 
titokban szervezkedni kezdett. Azon volt, hogy minél előbb 
hívják össze a királyválasztó gyűlést. Az atyák teljesítették 
kívánságát, hiszen az állam érdeke is azt kívánta, hogy az 
interregnum mielőbb véget érjen. Amikor közeledett a nép- 
gyűlés napja, Targuinius gondoskodott róla, hogy Ancus 
fiai, a trón várományosai, ne tartózkodjanak Rómában. 
Nagy vadászatot rendezett a távoli hegyekben, és ezen a 
királyi ifjak is részt vettek. 

Targuinius pedig újra meg újra fölkereste jó embereit, 
emlékezetükbe idézte, mennyi jó szolgálatot tett nekik a 
múltban, és megígérte, hogy még ennél is többet tesz a jövő- 
ben. 

Általában nagy buzgalmat fejtett ki feleségével együtt a 
polgárok rokonszenvének biztosítására. Amikor pedig össze-, 
gyűlt a népgyűlés, beszédet mondott, hogy az egész nép 
érzületét megnyerje: 

— Nem új dolgot kérek tőletek, polgárok, hiszen nem én 
vagyok az első, de már a harmadik, aki Rómában idegen 
létemre királyságra törekszik. Mert ha első lennék, nem mon- 
dom, joggal csodálkozhatnátok, és háboroghatnátok vak- 
merőségemen. De hát nem az első vagyok. Itt volt Tatius, 
aki nemcsak idegen, hanem egyenesen ellenségetek volt, és 
mégis elfogadtátok királyotoknak. Itt volt Numa, aki idegen 
városban lakott, és ti ide hívtátok királynak. Harmadiknak 
itt vagyok én. Tudjátok rólam, hogy feleségemmel és egész 
vagyonommal R ómába költöztem, és életem nagyobbik felét 
itt töltöttem. Azóta úgy élek itt, mintha őseim hazája is ez 
lett volna. Háborúban és békében, törvényeitek ismeretében 
és isteneitek tiszteletében nem maradtam mögöttetek. Olyan 
tanítómesterem volt, akiről csak a legnagyobb büszkeséggel 
emlékezhetem meg: maga Ancus király. Ő vezetett, tanított, 
oktatott engem mindenre. És van-e valaki közöttetek, aki — 
ha a királynak engedelmeskedni vagy szolgálatot kellett 
tenni — felülmúlt engem? És vajon bőkezűségben vagy se- 
gítőkészségben mögötte maradtam-e magának a királynak 
152 Ezt akarom, ezt fogom csinálni a jövőben is: életem és 
vagyonom, minden erőm és képességem a római népé. Gon- 
doljátok-e, hogy ezek után nem méltó hozzám vagy a város- 
hoz, hogy királya legyek ? 

Szavai készséges fülekre találtak. Igaz volt minden, amit 
mondott. Mikor a , királya legyek" elhangzott, hatalmas, 
egyhangú kiáltással választotta meg Róma népe királynak. 

Amíg tehát a királyfiak vadat űztek a hegyekben, Targui- 
nius megszerezte magának a királyi hatalmat. Tanaguil jós- 
. lata bevált. Férje az első ember lett Rómában. 








TARÓOUINIUS PRISCUS 


Az új király, hogy háláját a nép iránt kifejezésre juttassa, 
elődeinél gazdagabb, pompásabb ünnepi játékokat kívánt 
rendezni. Ezekhez új, hatalmas cirkuszra volt szüksége, . s 
ezért a Palatinus és az Aventinus közti völgyben megépíttette 
a Circus Maximust (a Nagy Cirkuszt). Itt a közönség nagy- 
szerű lovasjátékokat és ökölvívást láthatott. Később is, min- 
den évben megismételték a látványosságokat, és Nagy Játékok- 
nak vagy Római Játékoknak nevezték. 

Róma építésére és szépítésére 15 gondja volt. Telkeket osz- 
tott ki, és meghagyta, hogy azokon a gazdagok építkezze- 
nek. Ő maga jó példával járt elöl: oszlopcsarnokokat és bol- 

tokat építtetett nagy számban. A város terjedése folytán a 
régi városfal szűknek bizonyult, és ezért elhatározta, hogy 
az egész várost új, erős kőfallal veszi körül. De ebben meg- 
akadályozta az ősi ellenségnek, a szabinoknak a támadása. 

A váratlan támadás nagy ijedelmet keltett Rómában. 
A római sereg ugyan megállította a szabinokat, de végleges 
győzelmet nem aratott rajtuk. Ezt Targuinius jórészt annak 
tulajdonította, hogy lovassága nem volt elég erős. 

, Romulus három lovascenturiát (századot) szervezett, én 
újabb hármat fogok hozzájuk csatolni — gondolta. — Neve- 
met is megörökítem velük, mert a magam nevével jelölöm 


meg őket." 

És azonnal hozzá is fogott az új centuriák szervezéséhez, 
mire Attus Navius, Róma legtiszteltebb madárjósa, tiltako- 
zott nála : 

— Nem lehet, ó, király, sem megváltoztatni, sem újakkal 
szaporítani a meglevő századokat, míg kedvező jelet nem 
kaptál a madaraktól. 

A király haragra gerjedt. Mint idegen származású, nem túl- 
ságosan hitt a madarakban, de ezt nem mutatta, hanem hogy 
megszégyenítse Áttust, gúnyosan így szólt hozzá: 

— Rajta hát, isteni férfiú, kérdezd meg madaraidat, meg 
lehet-e azt tenni, amit én most gondolok! 

Attus Navius madárjóslatot kért, aztán így válaszolt: 

— Igen, meg lehet tenni. 

— Nos, tudd meg tehát, én azt goudoltam, hogy te ezzel 
a késsel ezt a kovakövet itt ni, ketté tudod-e vágni. A mada- 
raid azt jósolták, hogy igen, nos hát, fogd mindkettőt és vágd ! 

Attus Navius — Targuinius legnagyobb ámulatára — ha- 
bozás nélkül kettévágta a kovát, ezt a vasnál is keményebb 
követ, melyet tűz csiholására használtak. 

Ez olyan hírnevet szerzett Attusnak, hogy halála után azon 
a helyen, ahol ez történt, szobrot állítottak neki. A kovát is 
oda ásták el, a szobor alá, hogy az utókor se feledkezzék meg 
erről a csodáról. És ettől fogva oly nagy tisztelet övezte 
Rómában a madárjósokat, hogy ha bármibe fogtak, had- 
seregtoborzás, béke vagy háború dolgában, mindig auspíciu- 
mot, madárjóslatot tartottak. Minden templom vagy pap fel- 
szentelésénél jelen voltak az augurok. Népgyűlést csak akkor 
lehetett tartani, ha az augur kedvező jóslatot hirdetett. 
A madarakat két osztályba sorozták: olyanokra, amelyek 
hangjukkal adtak jelt, mint például a holló, bagoly, harkály, 
kakas, és olyanokra, mint a sas, ölyv, galamb, amelyeknek 
repülése és száma volt a jóslás alapja. Az auspiciumot ezentúl 
egyetlen hivatal sem mellőzhette, de még a király sem. 

Targuinius nem változtatott a lovasság rendjén, hanem 
minden század létszámát megduplázta, úgyhogy most már 
egy lovascenturia nem háromszáz, hanem hatszáz emberből 
állott. Megerősítve a lovasságot, most már Targuinius akart 
leszámolni a szabinokkal. Ujból megindult a háború. Az 
Anio folyó partján állt szemben a két sereg. A parton nagy 
mennyiségű fa hevert, főleg építkezéshez szükséges geren- 
dák és dorongok. A király megparancsolta, hogy titokban 
készítsenek tutajokat, a dorongokat pedig rakják a tutajokra 
és gyújtsák meg. Úsztak a tutajok az égő dorongokkal a 
sebes vízű Anión lefelé, és mert a szél is alkalmasan fújt, 
a folyó rövidesen teljes szélességében tűzbe borult. Valami- 
vel lejjebb, a szabinok harcvonala mögött állt egy cölöpökre 
vert híd, ezen vonultak fel, és csak ezen vonulhattak vissza 
a szabinok. De mielőtt észbe kaptak volna, a vízen úszó 
máglyák már odaértek, a cölöpökön fennakadtak, és a szél 
segítségével lángba borították a hidat. 

Ezzel egyidejűleg megindult a római támadás. A szabinok 
közül a gyávábbak az égő látványtól is megrémülve, már 
az ütközet elején megfutamodtak, és minthogy a hídon át 
nem menekülhettek, vakon belerohantak a vízbe, és ott pusz- 
tultak el. Fegyvereiket az Anio sodorta magával, bele a 
Tiberisbe, az pedig továbbvitte Róma felé. Így történt, hogy 
a város lakói előbb szereztek tudomást a győzelemről, mint- 
sem a győzelem hírnöke megérkezett. 

E csatában különösen a lovasok tűntek ki. Targuinius szá- 
mítása bevált. A lovascenturiák eldöntötték a csata sorsát. 
A szabinok menekültek, Targuinius üldözte őket. A zsák- 
mányt és a foglyokat Rómába küldte, a csatatéren elszórt 
fegyverekből pedig hatalmas máglyát rakatott, és V/ulcanus- 
nak, a tűz istenének tiszteletére felgyújtatta. 

Azután folytatta az üldözést. A szabinok ügye veszve volt, 
nem maradt számukra más hátra, mint hogy békét kérjenek. 

Targuinius Collatia városát és a körülötte elterülő termé- 
keny földeket elvette tőlük. Mint ez időben minden, ez is 
szertartásosan, kellő formaságok szerint történt. A király 
megkérdezte Collatia követeit : 

— Ti vagytok-e Collatia követei: Titeket küldött-e Col- 
latia népe bejelenteni, hogy megadjátok magatokat és a 
collatiai népet ? 

— Mi vagyunk — hangzott a válasz. 

— Vajon képes-e a collatiai nép a maga sorsában dön- 
teni" — kérdezte tovább a király. 

— Képes — válaszoltak a követek. 

— Átadjátok-e magatokat és a collatiai népet, a várost, 
földjeit, vizét, határait, szentélyeit, házi eszközeit, mindent, 
ami isteneké vagy embereké — átadjátok-e mindezt az én 
hatalmamba és a római nép hatalmába : 

— Átadjuk. 

— Én pedig elfogadom — fejezte be a szertartást a király. 
A magát megadott Collatia városát és annak vezetését rá- 
bízta elhalt testvérének fiára, Egeriusra. Ennek született itt 
egy fia, aki a városról a Targuimus Collatinus nevet kapta. 

A szabin háború befejeztével a király visszatért Rómába, 
és diadalmenetet tartott. 








SERVIUS TULLIUS 


A szabinok legyőzése után többé nem háborgatta senki 
Targuinius uralmát. Békében élt feleségével, Tanaguillal, két 
fiával és lányával együtt. De élt még a királyi palotában egy 
kisgyermek, Servius Tullius, egy rabszolganő fia. Egy napon, 
amikor a gyermek édesdeden aludt, egyszerre lángnyelvek 
jelentek meg a feje körül. Nagy ijedség támadt, a szolgák 
rémülten futkostak ide-oda, nem tudták, mitévők legyenek. 
A lármára felfigyelt Tanaguil, odament a fiúcskához, és látta, 
hogy lángban áll a feje. 

Egyik szolga vizet hozott, hogy eloltsa a tüzet, de Tanaguil 
megakadályozta. 

— Ne közelíts a gyermekhez! — kiáltotta. — Megtiltom, 
hogy a gyermekhez nyúljatok! Hagyjátok csak a tüzet, majd 
kialszik magától, ha a gyermek felébred. Mit mondtam? 
Odanézzetek ! 

És csakugyan, abban a pillanatban, mikor a gyermek ki- 
nyitotta a szemét, a láng rögtön kialudt. A ház népe nem 
győzött csodálkozni, egész nap a csodáról suttogott, Tanaguil 
pedig karonfogta férjét, és a palota egy csendes zugába vonult 
vele vissza. 

— Ez a kisfiú — mondta —, mint tudod, egy rabszolga- 
nőm gyermeke. Az apját nem ismerem, de lehet, hogy maga 
Vulcanus, a tűz istene. Nem alaptalanul mondom ezt. Saját 
szememmel láttam, hogy láng koszorúzta a fejét anélkül, 
hogy megégette volna! Tudod, mit jelent ez? Azt jelenti, 
hogy egyszer még, amikor bajok ostromolják a királyi házat, 
balszerencsénkben ő lesz a megmentőnk. Ezért ezentúl ezt a 
gyermeket a nyilvánosság előtt is, magunk között is a leg- 
nagyobb gonddal és figyelemmel kell nevelnünk. 

Targuinius jól tudta, hogy Tanaguil, mint etruszk nő, 
otthonos a jóslás tudományában. Nem is ellenkezett egy szó- 
val sem. Ettől fogva a gyereket nem tekintették szolga- 
ivadéknak, de még idegennek sem, hanem úgy bántak vele, 
mintha saját gyermekük lett volna. Sőt Tanaguil á gyermek 
anyját, a szép Ocresiát is — aki állítólag királyi családból 
származott — barátságába fogadta, mert megerősödött hité- 
ben, hogy Ocresia is kedveltje Vulcanusnak. Emlékezett 
ugyanis, hogy régebben, egy alkalommal, mikor szent áldo- 
zatot mutatott be, Ocresia mellette állt, és segédkezett úr- 
nőjének. Egett az áldozati láng, Ocresia öntötte rá a szent 
borral telt kelyhet. Es íme, a láng, Vulcanus isten szent tüze, 
a bortól szokatlanul magasra csapott. Most már tudta Tana- 

gujl, hogy ez mit jelent, és ettől fogva a két asszony között 
igen bensőséges, baráti viszony alakult ki. Együtt nevelték 
a nagyra hivatott gyermeket, a kis Servius Tulliust, aki okos, 
bátor, daliás külsejű ifjúvá nőtt fel. 

Mikor Targuinius király arra az elhatározásra jutott, hogy 
leányát férjhez adja, keresve sem találhatott különb férjet 
Servius Tulliusnál. Az ifjú nemcsak a királyi házban, hanem 
az atyák és a nép előtt 15 nagy megbecsülésnek és szeretetnek 
örvendett . . . 

Targuinius Priscus mar harmincnyolc éve uralkodott, mi- 
kor elődjének, Ancus Martiusnak két fia összeesküvést szőtt 
ellene. Targuinius hosszú uralkodása alatt sem felejtették, 
hogy egykori gyámjuk milyen mesterkedéssel játszotta ki 
őket. Vadászat ürügyével eltávolította őket, és ezalatt a népet 
szép szavakkal becsapta, és elhitette vele, hogy nincs nála 
alkalmasabb ember a királyságra. Így játszotta ki őket, így 
vette el tőlük jogos örökségüket. Pedig hát tulajdonképpen 
ki ez a Targuinius? Senkiházi jöttment, nem szomszédos vá- 
rosnak, de még csak nem 15 Itáliának szülötte, hanem messzi- 
ről került ide, tengeren túlról. Annak idején, mint serdülő 
ifjak, nem tudtak vele szembeszállni, de azt remélték, hogy 
mint idős ember nemsokára befejezi földi pályafutását, és 
akkor ők következnek. De most meg mit kell látniuk: Egy 
rabszolgaivadékot nevel utódjának, nem ok nélkül adta hozzá 
a leányát. Márpedig ha ez fog uralkodni, akkor már nemcsak 
jöttment, hanem rabszolga lesz Róma ura, azé a Rómáé, 
melyben száz esztendővel ezelőtt még az istentől származott 
Romulus volt a király. Király, míg a földön élt, azután maga 
is istenné vált, mikor meghalt. És most Servius, egy rabnő 
gyermeke? ... Micsoda gyalázata ez Rómának, micsoda 
gyalázata Ancus Martius házának! Mert ki hiszi el, hogy — 

mint terjesztik — Servius Tullius ereiben királyi vér csör- 
gedez? 

Hát még hogy Vulcanus isten az atyja ? Nyilvánvaló kohol- 
mány az egész! Rabszolga az anyja, nem lehet hát a fiú sem 
más, mint közönséges rabszolga, még akkor sem, ha csalárd 
módra isteni jelre hivatkoznak. 

— Nem fogjuk tűrni, hogy még egyszer meghiúsuljanak 
reményeink! Ha kell, fegyvert fogunk! — határozták el egy- 
más között. 

De gyilkos tervük nem Servius, hanem az öreg király ellen 
irányult. 

— Őt kell eltennünk láb alól — mondogatták. — Ha Ser- 
viust ölnénk meg, azt a király még megtorolhatná! De ha őt 
magát küldjük az alvilágba, nem lesz, aki bosszút álljon érte. 
Servius nem tehet ellenünk semmit. 

Ebben megegyezvén, hozzáláttak tervük kiviteléhez. Ta- 
láltak két pásztorembert, akiket még apjuk idejéből ismertek, 
ezeket bérelték fel a gyilkosságra. A két pásztor egy szép 
napon megjelent a királyi palota bejáratánál, és ott hangosan, 
feltűnést keltve elkezdett civakodni. Ahány királyi szolga volt 
a közelben, mind odacsődült. A pásztorok pedig, mindegyik 
a maga igazát hangoztatva, hozzájuk fordultak : 

— A király elé akarunk menni! Vezessetek a királyhoz, 
majd ő igazságot tesz — kiáltották. Ebben a korban, amikor 
a király nemcsak uralkodója, hanem atyja is volt népének, 
nem volt szokatlan, hogy a perlekedő felek egyenesen a 
királyhoz fordultak. 

A lármát Targuinius is meghallotta, és mikor megtudta az 
okát, maga elé hívatta a két veszekedő pásztort. A szóharc 
azonban őelőtte is folytatódott, egyik a másikat igyekezett 
túlharsogni, úgyhogy végül a lictor intette le őket : 

— Hallgassatok már, nem érteni szavatokból semmit sem! 
Megparancsolom nektek a király nevében, hogy csak egymás 
után beszéljetek, hogy a király mint bírátok helyesen ítélhes- 
sen ügyetekben. 

Erre csendesebben viselkedtek. Az egyik, mint azt már 
előre megbeszélték, élénken belekezdett a panaszába, és a 
király, abban a hiszemben, hogy itt csakugyan komoly kér- 
désben kell igazságot szolgáltatnia, feszülten figyelt rá. Ez- 
alatt a másik lopva a háta mögé került, és hirtelen előrántva 
ruhája alá rejtett bárdját, lesújtott vele a király fejére. A király 
lehanyatlott, elborította a vér, a két pásztor pedig a nagy zűr- 
zavarban a nyitott kapun át megszökött. De nem jutottak 
messzire. A lictorok utánuk eredtek, és nemsokára meg- 
kötözve hozták vissza őket. Eközben mások a királyt le- 
fektették, és hívták a királynét. 

A lárma, sikoltozás és futkosás természetesen felkeltette az 
utca népének figyelmét, és egyre nagyobb kiváncsi és rémül- 
döző tömeg tódult a palotába. Tanaguil gyorsan és határo- 
zottan intézkedett. A népet a palotából eltávolíttatta, a kaput 
bezáratta. A király ápolásához fogott, a sebeket kimosta, 
kötözőszereket készített, de rögtön látta, hogy nincs remény 
a gyógyulásra. Targuinius egyre gyengébb lett, már alig 
lélegzett. Tanaguil látta ezt, és miközben könnyei omlottak, 
és keze a kötést csinálta, elméje már azon járt, hogy mi most 
a teendő, ha — ami bizonyosnak látszott — férje meghal. 
Azon töprengett, hogyan cselekedjék, hogy Ancus fiait — 
akiket a pásztorok hamarosan elárultak — a gyilkosság ne 
segítse céljukhoz. Sietve hívatta Serviust. Rámutatott a hal- 
dokló Targuiniusra, és kezét szorongatva így szólt hozzá: 

— Ó, Servius, bosszuld meg apósod halálát! Ne szolgáltass 
ki engem az ellenségnek játékszerül! Ha igazi férfi vagy, téged 

illet ez a királyság, nem pedig azokat, akik orgyilkosokkal 
hajtattak végre aljas merényletet. Szedd össze erődet, és bíz- 
vást kövesd az isteneket, akik már régen kinyilvánították a 
fejedet körülnyaldosó lángok által, hogy a te fejed egyszer 
még dicsőségben fog tündökölni. Most hív téged ez az égi 
tűz, most cselekedj! Jövevények voltunk mi is, mégis ural- 
kodtunk. Te se azt nézd, hogy kitől születtél, hanem azt, hogy 
ki vagy. És ha most nem is tudod, mihez fogj, bízd magad 
rám, tedd, amit én mondok. 

Tanaguil okos és erős asszony volt. Halott volt ekkor már 
az ő férje, de miután Serviusnak kiadta az utasításokat, oda- 
ment a nyitott ablakhoz, és mivel az utcán összegyűlt tömeg 
izgatott zajongása nem csillapodott, így szólt hozzájuk : 

— Nyugodjatok meg, polgárok, a király elájult ugyan a 
váratlan ütéstől, de sebe nem mély. Már magához 15 tért. Csak 
kiömlött vére mutatta súlyosnak az esetet, de hogy a vért le- 
mostuk, sebhelyét is alig látni. Nincs komoly baja. Bízik 
benne, hogy pár nap múlva személyesen is mutatkozhatik 
előttetek. 

A tömeg örvendő kiáltozásba fogott, a királyné pedig — 
hogy Ancus fiainak reményét teljesen szétoszlassa — így foly- 
tatta: 

— :Hogy azonban ez alatt a néhány nap alatt az államügyek 
vezetésében zavar ne álljon be, mindenben hallgassatok Ser- 
vius Tulliusra. A király betegsége alatt ő fog majd jogot szol- 
gáltatni, ő fogja a király többi feladatkörét is ideiglenesen el- 
látni. Így kívánja a férjem, a ti királyotok. 

És a következő napokon Servius valóban meg is jelent ki- 
rályi palástba öltözve, lictorok kíséretében. Felült a trón- 
székre, egyes ügyekben maga határozott, míg más döntések- 
kel várt, visszavonult, és azt szinlelte, mintha előbb a királlyal 

kellene a dolgot megbeszélnie. Igy titkolták néhány napon át 
a király halálát, Servius meg úgy viselkedett, mintha ő csupán 
helyettesítené, pedig közben már saját útjait egyengette. Vé- 
gül azután, amikor az emberek már hozzászoktak Servius 
uralmához (Tanaguil ezt is jól kiszámította), nyilvánosságra 
hozták Targuinius Priscus halálát. Nagy gyászba borult az 
egész királyi ház, egész Róma. Servius meg rendkívül erős 
tegyveres kísérettel vette magát körül, és minthogy már úgyis 
ő helyettesítette a királyt, a népet meg sem kérdezte, hancm 
egyszerűen uralkodni kezdett. Az atyák sem tiltakoztak, az 
események ilyen fordulata tetszésükre szolgált. 

Ancus fiai pedig, mihelyt meghallották, hogy az általuk fcl- 
bérelt gyilkosokat elfogták, megfutottak, és Suessa Pometia 
városában, a volscusok között kerestek menedéket. 








KI LESZAZ ÚR LATIUMBAN? 


Servius Tullius tehát uralkodott Rómában. Igaz, nem a nép 
megkérdezésével, de az atyák tetszése szerint. Ha valakinek 
mégis eszébe jutott zúgolódni és kétségbe vonni Servius ural- 
kodásának jogosságát (ilyenek mindig akadtak), a nép nem 
hallgatott rá. Háború indult ugyanis a vejibeliekkel és más 
etruszk törzsekkel, és ez teljesen lefoglalta az cmberek lelkét. 
Nem törődtek most azzal, hogy jogosan vagy jogtalanul 
uralkodik-e Servius. Mindenesetre jól uralkodott. 

A római sereget maga vezette. Személyes bátorsága példa- 
adó volt, a hadiszerencse is hozzá pártolt. Az egész hatalmas 

ellenséges sereget szétszórta és megszalasztotta. Diadalmasan 
tért vissza a városba: most már kétségtelenül király volt. 
Győzelme, amit a legjobb és leghatalmasabb isten, Jupiter 
juttatott neki, bizonyságot tett mellette. Ha választásra kerül 
sor, sem az atyák, sem a nép nem választott volna mást he- 
lyette. - 

A háború beféjezés után a békében is sok jeles tett fűződik 
nevéhez. Elsőnek kell említeni a róla elnevezett alkotmányt. 
Az előtte uralkodó királyok csak az atyáknak és hozzátarto- 
zóiknak, vagyis a patriciusoknuak adtak politikai jogokat, míg 
a nép többi részét, a plebejusokat, bár személy szerint ezek is 
szabadok voltak, csak kötelezettségek terhelték. Servius új 
alkotmányt adott Rómának. Kimondta, hogy minél több 
vagyona, földbirtoka van valamely polgárnak, annál több 
jogot élvezzen, de annál több terhet is viseljen. Ezért minden 
öt évben vagyonbecslést, censust rendelt el, és ennek alapján a 
népet hat osztályba, classisba sorolta. Így aztán ezentúl az adót 
és a katonai szolgálattal járó terheket a vagyon alapján rótták 
ki. Több pénzed van? Többet fizetsz adóba, és saját költsége- 
den szerzed be fegyvereidet! A hatodik classisba tartozó va- 
gyontalanok, az úgynevezett proletárok, nem fizettek adót, és 
nem kellett fegyverzetre költeniök, őket a csatatéren az el- 
esettek fegyvereivel szerelték fel. Ez a beosztás sokáig érvény- 
ben volt, és mindmáig megőrizte Servius Tullius nevét. 

A vagyonbecslés után szemlét tartott a hadsereg felett. El- 
rendelte, hogy minden római polgár, lovas és gyalogos 
egyaránt, ki-ki a saját classisához és annak valamely centuriá- 
jához csatlakozva, a kitűzött napon kora reggel jelenjen meg 
a Mars-mezőn. 

Ez megtörténvén, a király nagy áldozatot, suovetauriliát 
mutatott be. E szó disznó-, juh- és marhaáldozatot jelent. Ez 

volt a census végső, berekesztő szertartása. A hagyomány szc- 
rint ezen az ünnepen nyolcvanezer fegyverfogható polgár vett 
részt. 

ltt látta Servius király, hogy mily nagy már az ő népe, 
hogy megnövekedett a város lakossága. 

, Nem elég ezeknek már a régi kis város" — gondolta, és 
hozzáfogott a város megnagyobbításához. A hét domb közül 
újabb kettőt, a Ouirinalist és Viminalist is benépesítette, és az 
Esguilinuson is szaporította a lakóhelyek számát. És hogy a 
hely méltóságát emelje, ide tette át saját királyi székhelyét 1s. 
Az immár hét halomra kiterjeszkedő várost új, hatalmas kő- 
fallal, sáncokkal és árkokkal vette körül. 

Nem volt ugyan szándékában háborúval leigázni Latiumot, 
de békés úton igyekezett ezt a termékeny tartományt Róma 
befolyása alá hajtani. Erre példát látott az ephesusi Diana-temp- 
lomban. Ezt a templomot ugyanis az ázsiai népek közös vállal- 
kozással építették fel, mégpedig olyan nagyszerűnek, hogy a 
világ hét csodája között emlegették. 

— Nem volna-e helyes — vetette fel Servius, miközben 
latin főemberekkel találkozott —, ha mi is követnők az ephe- 
susi példát, és latinok és rómaiak együtt építenénk templomot 
Rómában Dianának, a vadászat istennőjének ? 

Magában azt gondolta, hogy ha Latium népei ebbe bele- 
mennyek, és a templomot Rómában megépítik, ez a közös 
vállalkozás nemcsak az istennő jóindulatát szerzi meg Rómá- 
nak, hanem annak elismerését is, hogy Róma az ura Latium- 
nak. 

A latinok, ha nyiltan még nem is, de magukban ezt már el- 
ismerték, hiszen annyiszor vontak kardot R óma ellen, annyi- 
szor próbáltak fegyverrel kedvező döntést elérni — és mindig. 
hiába. 

És Diana temploma csakugyan felépült. Dc Róma uralmát 
Latium felett mégis veszély fenyegette, mégpedig nem is 
latin, hanem szabin részről. Történt ugyanis, hogy egy szabin 
gazdaember tehcnének csodálatosan szép, hatalmas üszőborja 
született. Az egész környéken híre kelt. Szépségét, nagyságát 
mindenki égi jelnek vette. A jósok ezt jövendölték róla : 

— Amely nép fia ezt az üszőborjút feláldozza Dianának, az 
a nép tartja majd kezében az uralmat Latium fölött. 

Ennek a jóslatnak a hírc eljutott a Diana-templom papjának 
fülébe is. I 

A szabin gazda nemsokára elérkezettnek látta az időt, hogy 
a borját feláldozza, és népének a hatalmat megszerezze. 

Megjelent borjával Rómában, elvezette Diana szentélyé- 
hez, és a gyönyörű állatot odaállította az oltár elé. Készült az 
áldozatra. Mikor a szentély papja meglátta a gazdát borjával, 
tüstént eszébe jutott a jóslat, és igyekezett az áldozatot meg- 
akadályozni. Rákiáltott a gazdára : 

— Mit akarsz itt, vendég? Csak nem akarsz mosdatlanul 
Dianának áldozni? Nem tudod, hogy előbb tiszta folyóvízzel 
meg kell mosakodnod? Menj csak és tisztálkodj meg, más- 
képp az istennő haragját vonod magadra. Menj, itt folyik 
alattunk a völgyben a Tiberis! 

A jövevény, mit sem sejtve, szót fogadott. Hiszen azt min- 
denki tudta, hogy egy jóslat csak akkor teljesülhet, ha min- 
dent előírás szerint csinálnak. Lement hát a Tiberishez, hogy 
megmosakodjék. Hanem amíg ő oda volt, a Diana-pap gyor- 
san levágta, és feláldozta a tehénborjút. Így aztán Róma lett 
Latium ura. A papot pedig, aki a veszélyt ügyes csellel elhári- 
totta, a király és a nép hálásan ünnepelte. 

A BŰNÖS ÚT 


Servius Tulliusnak már uralkodása kezdetétől fogva gon- 
dot okozott Targuinius Priscus két fia: Lucius és Arruns. 

, Nem gyűlölnek-erezek engem — töprengett magában — 
hogy én lettem a király? És ha gyűlölnek, ki kezeskedhetik 
róla, hogy nem kísérlik meg ugyanolyan eszközökkel vissza- 
szerezni -jogaikat, mint Ancus fiai?" 

Hogy lefegyverezze, és magához láncolja őket, két leányát, 
mihelyt felserdültek, hozzájuk adta feleségül. Úgy vélte, most 
már nyugodtan alhatik felőlük. 

Servius két leánya, akiket római szokás szerint apjuk után 


IOI 


Tulliának hívtak, két egymástól egészen eltérő természetű és 
jellemű nő volt. Az egyik Tullia szelid és gyöngéd, a másik 
vad és szenvedélyes. A szelid Tullia Luciusnak, a vad Tullia 
Arrunsnak lett a felesége. És a természet különös játéka foly- 
tán Lucius ugyancsak vad, mig Arruns szelíd természetű volt. 
Így hát a bárány az oroszlánnal, a galamb az ölyvvel került 
össze. Nem is volt szerencsés a házasságuk. Állandó torzsalko- 
dás volt köztük, nem fértek össze, mint ahogy a víz nem fér 
össze a tűzzel. 

Servius erről mit sem tudott. Azt sem, hogy a királyi ifjak 
közül Luciusban erősen él az uralomvágy, és hiába lett a veje, 
leányának férje, irigységét és gyűlöletét ez a rokoni kötelék 
nem szüntette meg. Egy alkalommal azonban Servius fel- 
figyelt Lucius szavára, aki azt mondta, hogy ő, mármint Ser- 
vius Tullius, a nép megkérdezése nélkül foglalta el a trónt. 
Való igaz, de a magyarázatot Targuinius Priscus halálának 
körülményei adják meg. Azért okosabbnak látta, ha meg- 
késve is, de megkérdezi a népet. Nyugodt lélekkel mert 
kiállni a nép elé. Nemcsak azért, mert igazságos alkotmányt 
adott neki, hanem mert a háborúk befejezése után a földet, 
amit az ellenségtől elvett, szétosztatta a nép között, hogy 
mindenkinek jusson belőle. Összehívta tehát a népet, és fel- 
tette nekik a királyválasztás szertartásos kérdését : 

— Akarjátok-e, parancsoljátok-e, hogy én uralkodjam Ró- 
mában? 

Hatalmas és egyhangú , igen" volt a válasz. Ilyen egyetértés 
talán még egy király választásánál sem mutatkozott. 

Az ifjú Lucius Targuinius azonban nem vesztette el a remé- 
nyét. Nem a népre, hanem az atyákra, a szenátusra számított. 
Tudta, hogy az atyáknak nem tetszik, hogy a nép földet 
kapott, és hogy Servius a népnek kedvezett. Lucius tudott 


I02 


erről, és alig várta az alkalmat, hogy a szenátus tanácskozó- 
helyén, a Curiában bevádolhassa Serviust. 

Míg Lucius terveket szőtt a hatalom megszerzésére, öccse, 
Arruus, erről mit sem akart tudni. Csillapította bátyját, és 
igyekezett lebeszélni minden erőszakos tettről. Mikor erről 
felesége, a vad és szenvedélyes Tullia értesült, szidalmazni 
kezdte férjét. 

— Lucius, a bátyád, az az igazi férfi, nem te! Azon meg- 
látszik, hogy király volt az apja. Te? Te nem vagy jó sem- 
mire. Férfit kaptam, de olyan hitványat, hogy még én, az 
asszony is fölötte állok merészségben! 

A vad Tullia rájött, hogy neki nem Arrunshoz, hanem 
Luciushoz kellett volna hozzámennie. Szerelemre gyulladt 
Lucius iránt, és az viszonozta szerelmét. Nem tartották el- 
viselhetőnek, hogy továbbra is együtt éljenek olyanokkal, 
akiknek a természete annyira elüt az övéktóől. 

— Ha téged adtak volna férjemül az istenek, hamarosan 
a mi házunkra szállna az uralom, amit most kénytelen vagyok 
az apám házán látni — mondta Tullia. 

— Ha te lettél volna a feleségem, nem az a jámbor Tullia, 
már régen rábírtál volna a cselekvésre — mondta Lucius. 

Hogy ne legyen, aki tettükben őket gátolja, esetleg elárulja, 
gyilkos módon, méreggel megszabadultak házastársuktól. 
Mindketten majdnem egy időben lettek özvegyek, aztán há- 
zasságot kötöttek. 

Servius király meggyászolta leányát és vejét, de még min- 
dig gyanútlanul töltötte napjait, és nem is sejtette, hogy a 
veszély egyre jobban közeledik feléje. Mert Tullia, most már 
Lucius felesége, nem nyughatott, éjjel-nappal zaklatta férjét. 

— Csak nem engedjük — mondotta —, hogy amit eddig 
tettünk, hiábavaló legyen? Akkor kár volt eltenni láb alól 

Árrunsot és a szelíd Tulliát. Arruns nem volt igazi férfi, nem 
is gondolt arra, hogy ő — Targuinius Priscus fia lévén — 
méltó a királyságra. De ha te valóban az vagy, akinek hittc- 
lek, amikor nőül mentem hozzád, akkor hajlandó vagyok 
téged uramnak és királyomnak nevezni. Ha azonban nem 
vagy az, a házastársainkon elkövetett gyilkosság bűnét csak 
tetézzük, ha most tétlenkedünk. Hát miért nem fogsz már 
hozzá? Hiszen nem Korinthusban vagy, ahonnan családod 
származik, még csak neni is Targuiniiben, mint apád, hogy 
el kellene távoznod onnan, helyet keresni az uralkodásra! Itt 
vagy, itt vannak őseidtől reád niaradt házi isteneid, itt van 
atyád képmiása, itt cz a királyi ház, a házban a trónszék, itt 
a Targuinius név: hát nem tesz, nem kiált mindez téged 
királlyá? Vagy csak bátorságod nincs hozzá? Akkor mcg 
miért hitegeted az embereket: Azt akarod, hogy tolyton csak 
úgy beszéljenek rólad: a király fia? Én, ha neked volnék, nem 
hagynám ezt. Ha pedig gyáva volnék, visszamennék Targui- 
niibe vagy egyenest Korinthusba, ahonnan családom jött! 
Testvéredhez vagy te csak méltó, nem atyádhoz! 

Máskor megint rákezdte : 

— En magamat is vádolom. Itt volt ez az idegen asszony, 
Tanaguil. Az meg tudta csinálni, hogy először a férjének, 
azután a vejének megszerezze a trónt? Én meg, aki királyi 
apától származom, a kisujjamat sem mozdítom, hogy valakit 
uralomra juttassak, vagy hogy valakit megfosszak attól? 

Így ment ez napról napra. Lucius végül is nem bírta tovább 
a zaklatást, és hozzáfogott, hogy Tullia akarata szerint le- 
rombolja Servius királyságát. Először fölkereste azokat a sze- 
nátorokat, akiket még atyja, Priscus emelt az atyák sorába. 

— Emlékeztek-e még — kérdezte tőlük —, mennyi jó- 
téteményben részesültetek Targuinius Priscustól: Én; a fia, 

mindezekért most ellenszolgáltatást várok. A hálát atyám 
iránt czzel mutatjátok meg. 

Azután az ifjakat járta végig, és megajándékozta őket. 
Azonfelül fűt-fát ígérgetett, ha segítségére lesznek, és nem 
mulasztotta elsorolni azt sem, hogy mi minden vétke van 
Serviusnak. Ily módon aztán elérte, hogy híveinek száma 
napról napra gyarapodott. Végül egy szép napon úgy látta, 
ütött a cselekvés órája. 

Fegyveres csapattól kísérve a Foruwmnra ment, majd berontott 
a kúriába, a tanács házába, és ott helyet foglalt abban a szék- 
ben, melybe egyedül a királynak volt joga beleülni. Majd 
küldöncöket menesztett az atyák után: 

— Mondjátok nekik, jöjjenek, és üdvözöljék Targuinius 
királyt. 

És az atyák jöttek, nem várattak magukra ; némelyek, mert 
már clőre tudták, hogy mi megy itt végbe, és helyeselték 
Lucius eljárását, mások, mert megijedtek, és féltek, hogy ba- 
juk származik abból, ha nem jönnek üdvözlésre. De jöttek 
már csak azért is, mert oly hirtelen történt, ami történt, olyan 
váratlanul, hogy nem volt idejük higgadtan megítélni a hely- 
zetet. Még az a hír is elterjedt, és ennek is sokan hitelt adtak, 
hogy Servius Tullius meghalt. 

Mikor az atyák összegyűltek, Lucius Targuinius beszédet 
intézett hozzájuk : 

— Atyák, gondoljátok csak meg, hogy miután atyám gaz 
gyilkosság áldcrata lett, ez a hitvány fattyú, ez a rabnőtől 
származott rabszolga foglalta el előlem a trónt, mely engem 
illetett meg. És vajon tiszteletben tartotta-e a törvényeket : 
Nem mellőzte-e a szokásos interregnumot, megkérdezte-e a 
népgyűlést : Sőt! Fittyet hányt a nép szervezetére, semmibe se 
vette a ti beleegyezéseteket, nem kérte, hogy erősítsétek meg 


IO$§ 


uralmában. Így lépett trónra, melyet egy nőtől kapott aján- 
dékba. Így lett király ez az aljanépet szerető ember, azok ki- 
rálya, akik közül maga is származott. Mások tisztességét nem 
becsülte, az előkelők földjét elvette, hogy azután a leghitvá- 
nyabb népségnek adja át. Minden terhet, amit hajdan közösen 
viseltünk, az előkelők nyakába varrt. Fölbecsülte vagyonoto- 
kat, hogy a gazdagságtokra mosolygó szerencse gyűlöletet 
ébresszen. Mindent összeharácsolt, amihez csak hozzájutott, 
hogy azután a legrongyosabbak között szétoszthassa, és nép- 
szerűségét növelje . . . 

[dáig ért beszédében, mikor Servius király, akit egy hírvivő 
sietve értesített a történtekről, belépett a kúria tanácskozó- 
termébe és rákiáltott : 

— Mi dolog ez, Targuinius ? Hogy merészelted te, amíg él 
a király, összehívni az atyákat, és micsoda vakmerőség bele- 
ülnöd abba a székbe, mely egyedül engem illet ? 

Lucius vadul szavába vágott: 

— Apám trónszéke engem illet, nem egy rabszolgát! Én 
vagyok a király fia, királyságának én vagyok az örököse! 
Elég volt már a hosszú önkényből, mellyel gúnyt űztél uraid- 
ból, takarodj innen, pusztulj a szemünk elől! 

Erre a hangra már az egész szenátus felindult. Az atyák két 
pártra szakadtak, és csúnyán szidalmazni kezdték egymást. 
A nagy lármára a nép is összecsődült, voltak, akik Targui- 
niusnak, és voltak, akik Serviusnak fogták pártját. Ekkor 
Targuinius, végsőre elszánva magát, odarohant Serviushoz, 
megragadta palástjánál fogva, kivonszolta a kúriából, és le- 
lökte a lépcsőn. Servius lezuhant a földre. Targuinius pedig 
visszatért a kúriába, hogy a szenátusra rákényszerítse a maga 
akaratát. 

Az öreg király a zuhanástól csak elszédült, de nem ájult el. 

Lassan összeszedte magát, és néhány hűséges szolgától kísérve 
elindult hazafelé. De mikor elért az úgynevezett Cyprusi útra, 
a Targuinius által utána küldött üldözők utolérték és meg- 
ölték. A nép között elterjedt az a hír, hogy ez a gyilkosság 
Tullia utasítására történt. Az bizonyos, hogy Tullia kocsin 
érkezett a fórumra, és kihívta férjét a kúriából. 

— Üdvözöllek, uram és királyom ! — mondta. — Első aka- 
rok lenni, aki így szólítlak. 

Targuinius visszatért az ülésre, Tullia pedig kocsijával i1n- 
dult hazafelé. Mikor befordult a Cyprusi útra, a kocsis ijedten 
megrántotta a lovak zabláját, megállította a kocsit, és rá- 
mutatott az ott heverő meggyilkolt Serviusra : 

— Nézd, úrnőm . . . 

De Tullia rákiáltott a kocsisra : 

— Hajts, hajts keresztül a holttestén! Úgy hajts, hogy az 
arcán vágjon át a kerék! 

A kocsis szót fogadott, és a vér telefröcskölte magát Tul- 
hát 15. 

Bűnét a róniai nép sohasem bocsátotta meg, és az utat, ahol 
cz a szörnyűség történt, elnevezte Bűnös útnak. 








TARÓOUINIUS SUPERBUS 


Lucius Targuinius tehát elérte célját. Servius Tullius holt- 
testén keresztül eljutott a trónig. Nem sokáig hívták Lucius- 
nak, hanem tettei és magatartása után Superbusnak, Gőgös- 
nek, így írta be nevét a római történelembe. Gőgös, dölyfös, 
kegyetlen ember volt, méltó férje a gonosz Tulliának. Ke- 
gyetlenségére mi sem jellemzőbb, mint hogy meggyilkolt 
apósát eltemetni sem engedte. 

— Romulus is temetetlen halt meg — mondta gúnyo- 
san —, legalább ebben hasonlítson hozzá. 

Uralkodását azzal kezdte, hogy az atyák közül azokat, akik 

a szenátusnak azon az emlékezetes ülésén Servius mellett fog- 
laltak állást, kivégeztette. 

Mivel attól tartott, hogy — miként ő tette Serviusszal — 
vele szemben is erőszakot alkalmaznak, személyes biztonsá- 
gára nem elégedett meg tizenkét lictorral, hanem egész testőr- 
csapatot szervezett. 

Semmiféle jog vagy törvény nem volt előtte szent. A népet 
nem kérdezte, az atyák jóváhagyását nem kérte uralkodásá- 
hoz. Nem remélte, sőt nem is kívánta, hogy megkedveljék, 
ehelyett a félelmet és rettegést választotta királyságának alap- 
jául. Hogy minél többen érezzék ezt a rettegést, felségsértési 
pereket zúdított egyesekre. A perek által egész csomó embert 
távolított el útjából, hol halálos ítélettel, hol száműzetéssel. 
Amikor , kegyesen" járt el, csak a vagyonát kobozta el a vád- 
lottnak, még ha nemhogy bűnös nem volt az illető, de még 
a gyanú árnyéka sem fért hozzá. 

Az atyák sorait alaposan megritkította, és a hézagokat nem 
töltötte be. Az volt ugyanis a szándéka, hogy a szenátus minél 
kisebb létszámú legyen, és ahogy tagjainak száma, úgy be- 
folyása is csökkenjen. Egyébként ezt a megtizedelt szenátust 
sern kérdezte meg soha, semmiféle ügyben. Ő volt a királyok 
között az első, aki megszegte a régi törvényt, hogy a király- 
nak az államot érintő minden ügyben először a szenátust kell 
megkérdeznie. Ő nem tárgyalt sem a néppel, sem a szenátus- 
sal, annak üzent háborút, akinek akart, azzal kötött szövetsé- 
get, akivel jónak látta. Jelszava volt: , ÖOderint, dum me- 
tuant" — vagyis: gyűlöljenek, csak féljenek tőlem! 

Jellemző rá, hogy barátokat csak a szomszéd latinok között 
szerzett. Leányát előkelő latin emberhez adta feleségül, és e 
házasság révén számos családdal került rokonságba. Egyszer 
megbeszélésre hívta a latin előkelőket a ferentinumi ligetbe. 

— Jelenjetek meg pontosan — szólott üzenete —, mert fon- 
tos; mindkét népet érintő dologról lesz ott szó. 

A latin előkelők szép számban mégjelentek a kitűzött nap 
reggelén. Csak Targuinius késett. Már a nap megtette fele út- 
ját az égen, ő még mindig nem jött. 

A várakozók egyre türelmetlenebbek lettek, és előbb mo- 
rogva, majd nyíltan is kitörtek ellene. Különösen az Aricia 
városából való gazdag és nagy tekintélyű Turnus Herdonius 
kelt ki a késlekedő Targuinius ellen. 

— Nem csodálom — úgymond —, hogy Rómában a Gő- 
.gös csúfnevet kapta. Mert van-e pimaszabb és gőgösebb do- 
log, mint így csúfot űzni a latinokból? Kiráncigál bennünket 
otthonunkból, ő meg, aki az egész gyűlést kitalálta, nem jön 
meg. Nemsokára lemegy a nap, és ő még nincs itt. Úgy lát- 
szik, a türelmünket akarja próbára tenni. Ha látja, hogy szelíd 
birkaként tűrünk, engedelmesen meghajtott nyakunkra lép. 
Nem kétséges: arra áhítozik, hogy felettünk, latinok felett is 
uralkodjék. Még ha a saját alattvalói jó szívvel bírták volna rá 
az uralomra, talán mi.sem idegenkednénk annyira tőle. De 
még akkor sem szívesen ismernénk el királyunknak ! Hiszen 
ez a Targuinius nem miközülünk való. De hát egyáltalán: 
rábízta valaki erre a Targuiniusra az uralmat? Senki a világon! 
Úgy szerezte testvér- és apagyilkossággal! És ha már az övéi 
gyűlölik, rettegnek tőle, hiszen halomra öldösi, számkiveti, 
vagyonuktól megfosztja őket, mi, latinok, jobbat várhatunk 
tőle ? Semmiképpen sem! Ha rám hallgatnátok, velem együtt 
mind hazajönnétek, és ezután magatok is olyan pontosan jön- 
nétek el a gyűlésre, mint az, aki kitűzte! 

Ilyeneket és hasonlókat mondott, a legtöbben helyeseltek 
neki. Csak az óvatosabbak tartózkodtak véleményt nyilvání- 
tani, mert féltek Targuiniustól. Ekkor érkezett meg a király. 

Turnust kivéve mind siettek üdvözlésére, s ő néhány szóval 
magyarázatot adott, hogy miért késett. 

— Hivatalos elfoglaltságom volt. Egy apa és fia között 
peres ügy támadt, azt kellett elintéznem. Minthogy ezzel a 
nap legnagyobb része eltelt, és most már késő van — csak 
holnap terjesztem elétek, amiről ma szándékoztam beszélni. 

Turnus Herdonius azonban nem volt megelégedve ezzel a 
magyarázattal, és ennek hangosan is kifejezést adott : 

— Miért kellett ezzel az egyszerű üggyel, király, annyi időt 
vesztegetned ? Nincs egyszerűbb dolog, mint apa és fiú között 
a nézeteltérést elintézni. Néhány szóval rendreutasítod a fiút, 
vagy ha még ezután sem engedne, megbünteted. Az apa és fiú 
közötti perben csak a fiú lehet a vesztes. Minek kellett ezzel 
annyi időt elpocsékolnod és ennyi embert megvárakoztat- 
nod? — ezzel fogta magát, és eltávozott a gyűlésről. 

Targuinius látszólag nem vette zokon e szavakat, valójában 
azonban meggyűlölte Turnust, és mikor megtudta, miket 
mondott ellene távollétében, elhatározta, hogy elteszi láb 
alól. Nyíltan nem adhatott ki parancsot ellene, hiszen a lati- 
noknak mégsem volt királya, hanem gonosz cselt eszelt ki el- 
pusztítására. Magához hivatta Turnus egyik rabszolgáját 
(mert ez időben az urak sehová sem mentek kísérő rabszolga 
nélkül), és így szólt hozzá: 

— Ide figyelj, rabszolga! Itt van ez az arany, fogd, a tiéd. 
Amikor este a sátradba egy csomó kardot behordatok, te azt 
nem veszed észre, mert már alszol. És főleg nem fogsz erről 
fecsegni! Az életeddel felelsz érte! 

A rabszolga elment. Az éjszaka hamarosan leszállt a feren- 
tinumi ligetre. Másnap kora hajnalban Targuinius fellármázta, 
és magához rendelte a latin előkelőségeket. Feldúlt arccal fo- 
gadta őket, mint akit valami rendkívüli esemény izgatott fel. 

— Most már világos — kezdte mindjárt hangos szóval —, 
hogy az istenek akarták tegnapi késésemet, mind a magam, 
mind a ti javatokra. Tudjátok meg, hogy Turnus Herdonius 
gyilkos merényletet tervez ellenem és ellenetek, akik népetek 
vezetői vagytok, hogy azután a latinokon egyedül uralkod- 
hassék. Tulajdonképpen már tegnap akarta tervét végrehaj- 
tani, de mert én késtem, mára halasztotta. Mint nekem jelen- 
tették, reggel ott lesz a meghirdetett gyűlésen fölfegyver- 
kezve, összeesküvő bandájával együtt. Mert azt mondják, 
rengeteg kardot hordatott össze, hogy kéznél legyen. Hogy 
Igaz-e vagy sem, rövidesen meggyőződhetünk róla. Kérlek, 
gyertek velem most azonnal Turnus szállására. 

Targuinius jól számított. A latin előkelők jól ismerték Tur- 
nus vakmerő természetét, és valamennyien hallották előző 
nap türelmetlen kifakadását. Sőt az is hihető volt, hogy Tur- 
nus csak azért mondott le a gyilkos tervről, mert Targuinius 
oly sokat késett. Egyszóval semmi lehetetlent nem találtak 
abban, amit a király mondott. Így hát követték Turnus szál- 
lására. A mit sem sejtő Turnust fölverték álmából, és Targui- 
nius fegyveresei azonnal körülvették. Közben a sátor külön- 
böző zugaiból előhordták az oda elrejtett kardokat. Most már 
tagadni sem lehetett, a napnál is világosabb volt Targuinius 
1gaza. 

Turnust, aki hiába tiltakozott, meg sem hallgatták, a gyű- 
lés elé hurcolták. Mikor a gyűlés résztvevői meglátták a ha- 
lomra hordott kardokat, olyan düh fogta el őket, hogy tár- 
gyalásra sem kerülhetett a sor, mert Turnust fogták, és le- 
taszították a Ferentina patak forráskútjába. Rőzsét hajigáltak 
föléje, majd köveket, s így fojtották a vízbe. 

Targuinius pedig elérte célját. Megszabadult ellenségétől, a 
többiek pedig most már vakon engedelmeskedtek neki. 

TAROUINIUS SUPERBUS ELFOGLALJA 
GABII VÁROSÁT 


Targuinius Superbus kedvelte a háborút. Gonosz, kegyet- 
len lelke örömét lelte a vérontásban, nem ismerte a béke édes- 
ségét. Minduntalan keresett valami okot az összetűzésre. Így 
került háborúba több szomszédos néppel: a volscusokkal, 
majd az aeguusokkal és hernicusokkal. 

Hadvezéri tehetségét nem lehet kétségbe vonni. Hadjáratait 
mindig győzelemmel fejezte be. De durva zsarnoksága ezt a 
tehetségét is elhomályosította. 

A volscusoktól elfoglalta Suessa Pometia városát, ahol igen 
nagy zsákmányra tett szert. Ebből a zsákmányból akarta be- 
fejezni a Capitoliumon a nagy Jupiter-templomot, melyet 

még apja fogadott volt az istennek, hogy így megszerezze a 
legfőbb istennek, az istenek és emberek királyának jóindula- 
tát, másrészt, hogy ezzel a templommal emléket állítson saját 
királyságának és a Targuinius névnek. Hadd mondja az utó- 
kor, valahányszor a szeme elé kerül az épület: 

— A két Targuinius építette. Az atya fogadalmat tett rá, a 
fiú pedig felépíttette. 

Minthogy azonban az építkezés költségei igen magasra rúg- 
tak, Targuinius újabb hadjáratot indított, újabb zsákmány 
szerzésére. Ezúttal Latium egyik legősibb, leggazdagabb váro- 
sát, Gabiit támadta meg. De a gabiibeliek vitézül védekeztek. 
Targuinius hiába ostromolta a várost, nem tudott erőt venni 
a szilárd falakon. Végül is kénytelen volt eredménytelenül 
visszavonulni. Úgy tett, mintha lemondott volna a további 
háborúskodásról, a légiókat leszereltette, Janus kapuját be- 
záratta. Visszatért békebeli elfoglaltságához, legfőképp a Jupi- 
ter-templom építkezésén buzgólkodott. Ám mindez csak tet- 
tetés volt. Ravasz cselt eszelt ki Gabii meghódítására, és ehhez 
jó segítséget talált legkisebb fiában, Sextusban. 

Targuiniusnak három fia volt, és köztük Sextus állt leg- 
közelebb hozzá. Kegyetlenségben, cselszövésben apjához ha- 
sonló, elszántsága és durvasága nem ismert határt. Ahogy 
apjával megbeszélte, Sextus — mintha titokban tenné — ki- 
osont a városból, átszökött Gabiiba, és ott az atyák előtt a 
következőket mondta : 

— Azért szöktem hozzátok, mert otthon már tűrhetetlen 
volt apám zsarnoksága. Már nemcsak alattvalóit, hanem saját 
családjának tagjait is gyötri. Gyűlöli gyermekeit is, és szeretne 
köztük ritkítást végezni, mint amilyet a kúriában végzett az 
atyák között. Ezért menekültem el hazulról. Úgy kellett való- 
sággal keresztülcsúsznom apám fegyveres kopói közt, és ide 

menekültem hozzátok, mert itt, apám ellenségeinél, nagyobb 
biztonságban érzem magamat, mint apám házában. Mert ne 
áltassátok magatokat, ellenségei vagytok ti még most is, há- 
ború van köztetek most is, ha színleg nyugosznak is a fegy- 
verek. Apám csak az alkalmat várja, hogy mikor csaphat le 
újra rátok. Megmondom azt is — folytatta —, ha ti most nem 
fogadtok be engemet, ha nálatok védelemre nem találok, ak- 
kor fölkerekedem, végigjárom egész Latiumot, elmegyek a 
volscusokhoz, onnét az aeguusokhoz meg a hernicusokhoz és 
így tovább, mindaddig, amíg olyan helyre nem találok, ahol 
tudják, hogyan védelmezzék meg az olyan fiakat, kiket apjuk 
gonosz és kegyetlen fenyegetése üldöz. Sőt nemcsak menedé- 
ket, de talán harckészséget és fegyverforgató karokat is talá- 
lok valamelyik népnél, hogy azokkal törjem le a legdölyfö- 
sebb királynak és a legvadabb népnek, a rómainak gőgjét. 

Abbahagyta a beszédet, s már úgy tett, mintha tovább 
akarna menni nagy elkeseredésében. A gabiibeliek marasztal- 
ták, vigasztalták : 

— Ne csodálkozz, ha apád olyan veletek, tulajdon gyerme- 
keivel, mint amilyen alattvalóival vagy szövetségeseivel szem- 
ben. Mi ismerjük őt, ezért nyugodj meg, nagyon szívesen 
vesszük jöttödet, örömmel látunk magunk között, és remél- 
jük, hogy rövid idő alatt, éppen a te segítségeddel plántálhat- 
juk majd át a háborút Gabii falai alól Róma falai alá. 

Annyira hitelt adtak szavainak, hogy mindjárt bevonták 
tanácskozásaikba. Sextus hízelgett nekik, és tüzelte őket: 

— Várostok egyéb ügyeiben, Gabii tapasztalt vénei, telje- 
sen egyetértek veletek, hiszen ezeket a dolgokat ti jobban 
ismeritek nálam. De ami a háború megindítását illeti, ebben 
az egyben hallgathattok rám, mert ha másban nem is, ebben 
különleges tapasztalataimra hivatkozhatom, mivel mindkét 

szemben álló fél erőit ismerem, és azt 15 tudom, hogy a látszat 
ellenére a római gyöngébb nálatok. Elsősorban azért gyen- 
gébb, mert ott a féktelen királyi önkényt mindenki gyűlöli, 
a légiók nem szívesen harcolnak ennek a gőgös királynak a 
parancsára, akinek dölyfét még saját fiai sem viselhették el — 
láthatjátok az én példámon! 

Így ösztönözte Gabii vezető férfiait a háborúra. Természe- 
tesen esze ágában sem volt továbbmenni. A városban maradt, 
és a fiatalabbjából csakhamar vakmerő csapatot állított össze, 
akikkel portyázni ment, és minden alkalommal római zsák- 
mánnyal tért vissza. Így aztán minden szava hitelre talált, és 
minden tette csak növelte népszerűségét. A tudatlan, mit sem 
sejtő nép csak azt látta, hogy Gabii és Róma között kisebb 
csetepaték estek, és ezekben mindig Gabii hadereje maradt 
felül, ezt a haderőt pedig Sextus Targuinius vezette. Az elő- 
kelők és a nép egymást túllicitálva vallották, hogy Sextus 
Targuiniust az istenek küldték hozzájuk. Valóban, a látszat is 
ezt igazolta. Sextus nem kímélte magát, akár valamit kockáz- 
tatni kellett, akár fáradságos munkát kellett végezni. A zsák- 
mány szétosztásában is önzetlennek mutatkozott, magának 
nem tartott meg semmit, mindent szétosztott katonái között. 
Így aztán a katonák megkedvelték, és mikor a vének tanácsa 
megbízta Gabii egész haderejének vezetésével, ezt mindenütt 
lelkesedéssel fogadták. Minden jel arra vallott, hogy apjának 
nincs akkora hatalma Rómában, mint neki Gabiban. 

Így beszélte ezt meg apjával, és sikeresen végre is hajtotta. 
De most hogyan tovább? Egy megbízható hívét nagy titok- 
ban Rómába küldte apjához : . 

- — Vidd hírül atyámnak, a királynak, hogy Gabiiban az 
istenek mindent kezembe adtak. Kérdezd meg, mi a parancsa, 
mitévő legyek. 

A hírnök elment Rómába, és elmondta Targuiniusnak 
Sextus üzenetét. Csakhogy Targuinius Superbus, úgy látszik, 
nem bízott benne, mert meghallgatta ugyan fia üzenetét, de 
egy szóval sem válaszolt rá. Nem szólt egy szót sem, csak 
mintha erősen gondolkoznék, elkezdett sétálni palotája kert- 
jében fel-alá. A hírnök mindenütt nyomában. A király végig- 
sétált a kerten oda, végigsétált vissza, de közben egy árva szót 
sem ejtett. Csak sétált. Volt a kezében egy pálca, és séta köz- 
ben, mintegy szórakozottan, ezzel a pálcával az út mentén 
ültetett virág- és mákfejeket sorra leütötte. A hírnök hiába 
lépegetett mellette, hiába várt választ, a király néma maradt, 
csak a pálca vagdosta a kiálló fejeket. 

Végül is elunta a várakozást, elköszönt a királytól, és abban 
a meggyőződésben, hogy nem végzett semmit, ugyanolyan 
titokban, ahogyan jött, visszament Gabiba. Rendre elmon- 
dott mindent Sextusnak, azt is, amit ő mondott a királynak, 
és azt is, hogy a király nem válaszolt egy árva szót sem, csak 
fel-alá sétált a kertben, és pálcájával jobbra-balra, vaktában 
lecsapkodta a virág- és mákfejeket. 

— Nem tudom — fejezte be jelentését —, hogy harag, gyű- 
lölet vagy a természetébe oltott gőg tartotta-e vissza a királyt 
a beszédtől. De akárhogy is áll a dolog, ez minden, amit 
mondhatok, ha ugyan érdemes volt ennyit is elmondanom, 
hiszen annyi ez, mintha semmit sem mondtam volna. 

A hírnöknek ez semmi sem volt, de Sextusnak nagyon is 
sokat mondott. Ő, apjának méltó fia, megértette apja tervét 
és tanácsát. A virág- és mákfejek Gabi előkelőit jelentették, 
ezektől kell szabadulnia. 

Sextus most már halogatás nélkül hozzáfogott a terv végre- 
hajtásához. A város vezető embereit koholt ürüggyel be- 
vádolta, hogy az ellenséggel cimborálnak, hogy kémkednek, 


II7 


hogy lopják az államvagyont és más hasonlókkal. Mivel Sex- 
tus népszerűsége igen nagy volt, a vádaknak hitelt adtak, és az 
előkelőket halálra vagy száműzetésre ítélték. Nem egyet, aki- 
ket váddal nem illethetett, titkon tétetett el láb alól. A kivég- 
zettek vagy száműzöttek vagyonát elkobozta, és szétosztotta 
hívei között. Így az erkölcsöket lezüllesztve, Gabiit a romlás 
szélére juttatta. Rablás, fosztogatás, pazarlás és dőzsölés, ez jel- 
lemezte a Sextus-párt tevékenységét. Mindenki a maga hasz- 
nát kereste, a maga kapzsiságát akarta kielégíteni, az állam jó- 
létével, védelmével többé nem törődött senki. Nem volt 
tanács, nem volt haditerv, Gabu megszűnt hatalom lenni. 

Mikor aztán Sextus üzenetére Targuinius Superbus seregé- 
vel megjelent Gabu alatt, a kapuk kitárultak, a város kard- 
csapás nélkül jutott a római király birtokába. 








JÓSLATOK JELENTIK RÓMA JÖVENDŐ SORSÁT 


Jupiter templomának építése közben Targuinius Superbus 
elhatározta, hogy az egész Capitoliumot az istenek és emberek 
királyának szenteli. Csakhogy a Capitolium már nem volt 
üres, egész sor szentély és templom állt rajta már régebbről. 
Még Titus Tatius tett fogadalmat építésükre, mikor Romulus 
ellen vívott csatája válságosra fordult. De ezek az épületek 
most gátolták Targuinius tervét. Annak idején madárjóslattal 
szentelték fel őket, ezért Targuinius most újból madárjóslatot 
kért, és miután az neki kedvezett, érvénytelenítette felszente- 
lésüket. 

De nem mindegyikét lehetett! A madarak ugyanis egyetlen 
szentély esetében nem adtak kedvező jóslatot. Ez a szentély 
Terminusé, a határok istenéé volt. Voltaképpen egy üregbe 
állított határkő volt. Ebbe az üregbe előzőleg áldozati barom 
vérét öntötték, majd tömjént, mézet, bort tettek belé, aztán 
az áldozati barmot elégették, és a füstölgő csontokra felállí- 
tották az olajjal bekent, szalagokkal és virágokkal díszített 
követ. 

A jóslat most azt mondta : , Terminus nem hátrál meg Jupi- 
ter előtt" — a megszentelt kő tehát megmaradt, Targuinius 
nem merte elmozdítani, hanem beépítette capitoliumi temp- 
lomába. 

Az isteni akaratnak ez a megnyilvánulása nagy lelkesedéssel 
töltötte el a népet. Terminus azáltal, hogy helyét változtatni 
nem volt hajlandó, azt a jóslatot adta, hogy a római államban 
minden szilárd és állhatatos marad. Mert Terminus, a Határ 
is állhatatos. 

Egy másik jóslat pedig Róma leendő nagyságát hirdette 
előre. Mikor a capitoliumi nagy templom alapjait ásták, egy 
teljesen ép arcú emberi koponyát találtak. Ez a jósok meg- 
állapítása szerint azt jelentette, hogy az a hely, ahol Jupiter 
földi tartózkodásának székhelye lesz, az egész töldkerekségnek 
lesz egyúttal a feje. Ezt a jóslatot megerősítették azok a jósok 
is, akiket idegenből hívtak a nem mindennapi csoda megfejté- 
sére. Ezt mondták az etruszk jósok is, akiknek tudománya 
különösen nagy becsben állott. És ők is így fejtették meg a 
csodát: Róma lesz a földkerekség ura. 

Targuinius Superbus ezek után még biztosabbnak érezte 
hatalmát. Növelte az építkezés költségeit, úgyhogy az eredeti 
összeg, a Suessa Pometiánál és Gabiinál ejtett zsákmány, már 
az alapok leftektetésére is alig volt elegendő. Fokozták a kiadá- 

sokat a mindenünnen, tőleg Etruriából hozott mesteremberek 
is. Ezért Targuinius már a nép ingyen munkaerejét is igénybe 
vette. A nép nem tiltakozott ellene, hiszen a templomépítéssel 
istennek áldoztak. De mikor a király később a fórumok és a 
Cloaca Maxima, a föld alatt épült szennyvízcsatorna építésére 
kényszerítette a szegényebb néposztályokat, ezellen már zú- 
golódtak. 

A gőgös Targuinius azonban ezzel mit sem törődött. Úgy 
vélte, hogy semmi sem ingathatja meg trónján. Egy különös 
esemény azonban megzavarta nyugalmát. Az történt ugyanis, 
hogy egy faoszlopból, mely a királyi palotában volt, nagy 
kígyó tekergőzött elő sziszegve. A szolgák megijedtek, és 
nem merték bántani a kígyót, mely ismét eltűnt, a királyt 
azonban aggasztotta, vajon nem hord-e baljóslatot magában a 
kígyó megjelenése. Hogy teljes bizonyságot szerezzen, ezúttal 
nem elégedett meg az etruszk jósok magyarázatával, hanem 
elhatározta, hogy Delphiítől, Görögország leghíresebb jós- 
helyétől kér jóslatot. Mivel idegenekre nem akarta rábízni az 
esetleg kedvezőtlen jóslatot, titokban két fiát, Titust és Arrun- 
sot küldte Delphibe. Kísérőjükül húgának fiát, Lucius Junius 
Brutust jelölte ki. 

Brutus eszes, tehetséges ifjú volt, de hogy a király gyűlöle- 
tét magára ne vonja, együgyűnek tettette magát. Ez volt az 
egyetlen mód, hogy a király ne tartsa őt magára nézve vuszé- 
lyesnek, és úgy ne járjon, mint nagybátyja, akit Targuinius 
annak idején megöletett. Olyan államban, ahol a jogot lábbal 
tiporják, úgy élhet legbátorságosabban, ha lenézik, megvetik, 
semmibe se veszik. Így nem kell hízelgővé sem válnia, még 
ezt sem kívánják tőle. 

Ezért színlelt tehát ostobaságot, és kitette magát a király 
szeszélyeinek. Látszólag tehát megszolgálta a Brutus mellék- 

nevet, ami magyarul Bárgyút jelent, és így esett rá a király 
választása, hogy mint veszélytelen, de megbízható ember, fiai 
kísérője legyen. 

Delphi Apollo istennek volt a jóshelye, melynek papnőjét 
Pythiának hívták. A két királyfi szokás szerint gazdag ajándé- 
kot vitt Apollónak. Brutus is vitt ajándékot, mégpedig — 
amit a Targuinius-testvérek igen megmosolyogtak — egy 
somtabotot. Azt persze nem tudták, hogy ez a somfabot belül 
ki van vájva, és egy aranypálca van benne elrejtve. Jelkép volt 
ez a somfabot : kívül faragatlan, de belül színarany, mint Bru- 
tus jelleme. 

A delphi jóshely mély barlang fölé épült. A mélyedés fölött 
magas, aranyozott háromlábú szék állott, és ezen ült a jósnő. 
A barlangból kiszivárgó kéngáztól elkábulva és megihletve, 
titokzatos és mélyértelmű szavakat mormolt, melyeket a mel- 
lette álló papok feljegyeztek, és azután közölték Targuinius 
fiaival a jóslatot. 

— A kígyó nem jelent rosszat atyátokra nézve. Szerencse, 
hogy az állatnak nem történt bántódása, mert az veszélyt ho- 
zott volna házatokra. 

Lucius és Arruns ettől telvidulva, újabb ajándékokat adtak 
a jóshelynek, mert kedvük támadt megkérdezni Apollótól, 
hogy apjuk után melyikükre száll Rómában az uralom. 
A barlangból ez a válasz hangzott: 

— Azé lesz a főhatalom Rómában, ó, ifjak, aki elsőnek 
csókolja meg a szülőanyját. 

Lucius és Árruns egy ideig azon törték a fejüket, hogyan 
előzzék meg egymást, de aztán jobb belátásra tértek, és el- 
határozták, hogy sorshúzás döntse el, melyikük csókolja meg 
elsőnek édesanyjukat, ha visszatértek Rómába. 

— Hanem Sextusnak egy szót sem! — állapodtak meg, ne- 

hogy a legfiatalabbik, aki otthon maradt, megsejtsen valamit, 
és elorozza előlük a királyságot. 

Brutus pedig, az együgyű, ostoba Brutus, mikor meg- 
hallotta Pythia szavait, mintha csak véletlenül tenné, meg- 
botlott, elesett, és szájával a földet érintette. 

, Az anyaföld — gondolta — minden élet forrása, mindenki 
anyja." 

gy tértek vissza Rómába. 








LUCRETIA 


Mikor a király fiai Delphiből visszatértek Rómába, ott 
ismét háborús készülődéseket találtak. Ezúttal a rutulusok 
ellen készült Targuinius Superbus. 

A rutulusok Latium kevésbé művelt, mocsaras vidékén lak- 
tak, de volt egy nagyon gazdag, szép városuk: Ardea. Ezt 
akarta elfoglalni a római király. Az építkezések ugyanis telje- 
sen kimerítették az állam pénztárát, és ezt szerette volna meg- 
tölteni az Ardeában remélt zsákmányból. Róma lakóinak is 
akart juttatni belőle, mert a zúgolódás egyre hangosabb lett: 

— Mi lett Rómából, mi lett a római népből, hogy a király 
mint kézműveseket foglalkoztatja valamennyi alattvalóját? 

— Mint kézműveseket? Ez a munka nem jobb a rabszolgá- 
kénál! Hát rabszolgák vagyunk mi ? 

Tudta Targuinius, hogy ha a zsákmány egy részét szétosztja 
köztük, megszűnik a niéltatlankodás. Megindult tehát hala- 
dék nélkül Ardea ellen; gondolván, hogy Ardcát a váratlan 
támadás egyetlen lendületével el tudja foglalni. Alaposan csa- 
lódott. Ardea sokkal erősebb volt, mint gondolta. Támadásá- 
nak híre megelőzte, és a rutulusok felkészültek városuk védel- 
mére. A római légiók rohama a városfalaknál megtorpant, és 
a hadjárat átalakult ostrommá. Ostromművek épültek, sán- 
cok, tornyok, faltörő kosok. Az ardeaiak gyakori kirohaná- 
sokkal zavarták meg az ostromlókat. Így aztán az ostrom s0- 
káig elhúzódott. A király visszatért Rómába, és Ardea ostro- 
mát fiaira bízta. 

A rómaiak az ostromlott város közelében tábort építettek. 
Abban bíztak, hogy Ardea előbb-utóbb megadja magát, és 
nem is nagyon erőltették az ostromot. A táborban kocka- 
játékkal, semmittevéssel, heverészéssel töltötték az időt. 

A király fiai pedig éjt-napot betöltő tivornyákat rendeztek, 
barátaik társaságában. Egyik este Sextusnál folyt a mulatozás. 
A meghívott barátok közt ott volt a királyfiak rokona, Tar- 
guinius Collatinus is. Ivás közben mindenféléről fecsegtek, 
beszélgettek. Többek között a feleségek Kerültek szóba. 

— Itt harcolunk, itt táborozunk Ardea falai alatt — mondta 
Sextus —, haza nem mehetünk, mert ide kényszerít bennün- 
ket a végzet. De vajon asszonyaink is olyan hívek-e kötelessé- 
gükhöz, mint mi vagyunk ? Őrzik-e úgy otthonunkat, mint 
mi Ardea városát ? És gondolnak-e ránk, mint ahogy mi most 
őróluk beszélgetünk ? 

Megindult a beszéd. Mindegyik azt állította, hogy az ő 
felesége hű, még ha a többi nem is az. Végül már valóságos 

veszekedéssé fajult a vitatkozás, mígnem OCollatinus, akinek a 
nyelvét már szintén megoldotta a bor, fölugrott, és így 
kiáltott : 

— Mi szükség van itt ennyi szóra? Ez mind üres fecsegés! 
Tessék bizonyítani, amit mondotok! Pár óra az egész, kitelik 
az éjszakából! Lóra, menjünk Rómába! Majd meglátjátok, 
hogy valamennyi feleség közül az én Lucretiám a legkülönb! 

Mindannyiukat fűtötte a bor, mindannyiuknak tetszett az 
ötlet. 

— Igaz! Úgy van! Gyerünk hát! Lóra! — kiabálták. 

És csakugyan, egy-kettőre lóra pattantak, és sebesen vág- 
tatva indultak Róma felé. Habzott a lovak szája, mire Ró- 
mába értek. Legelőször a királyi palotába mentek. Meglesték 
az asszonyokat, és íme, mit láttak ? A királyfiak feleségei, fejü- 
kön virágkoszorúkkal, vígan borozgattak, lakomáztak. Gyor- 
san továbbmentek, anélkül, hogy az asszonyok észrevették 
volna őket. De a többi Rómában lakó asszony sem cseleke- 
dett másképp. Egy sem tartózkodott hálókamrájában, mind- 
egyik szórakozott valahol. 

Hátra volt még Targuinius Collatinus felesége. Collatiában 
lakott, nem messze Rómától, az Anio bal partján. Ide is ki- 
mentek a versengők, hogy megnézzék, Lucretia mit csinál. 

s csakugyan, Lucretia nem dőzsölt, nem tivornyázott, ott 
ült a szobájában, és bár késő éjszaka volt már, még mindig a 
gyapjúszálat fonta. Kosarak hevertek körülötte és gyapjú- 
csomók. Ott dolgoztak körülötte szolgálói is. Mécses mellett 
szőttek-fontak. Urnőjük szelíden biztatta őket: 

— Gyorsabban, lányok, gyorsabban! Uratok vár harci kö- 
penyére, már el kellett volna küldenünk! Mit hallotok, mit 
beszélnek az emberek, meddig tart még a háború: Ó, bárcsak 
ledőlnél már, Ardeca! Meddig tartod vissza férjeinket falaid 


I26 


alatt? — mondta sóhajtva, és szeméből könnyek hullottak a 
fonálra. 

A versengő térjek csendben meglapulva hallották Lucretia 
szavait. Nem kétséges, hogy a feleségek közül Lucretiát illeti 
a pálma. Kopogtattak, mintha csak most érkeztek volna, és 
Collatinus megszólalt : 

— Ne félj, Lucretia! Én vagyok itt, a férjed. 

Le nem lehet írni az örömet, amit Lucretia érzett, mikor 
férjét meglátta. Azután bevezette a vendégeket, és meg vendé- 
gelte őket. A győztes férj, bár büszkeségét felesége előtt palás- 
tolnia kellett, most boldogan hevert barátaival asztal mellé. 
A szerény lakoma befejeztével Collatinus búcsút vett Lucre- 
tiától, majd mind újra lóra ültek, és visszatértek a táborba. 

Collatinus tehát győzött, és ebben mindnyájan megnyu- 
godtak. Csak Sextus nem tudta felejteni Lucretiát, bűnös sze- 
relem ébredt iránta szívében. 

, Mily bájos volt szelíd fehér arcával... Hogy ült ott . . . 
hogy fonta a szálat... Az a gyönyörű haja! ... A hangja, 
mint az ezüst . . . És milyen tiszta az egész lénye . . ." 

Nem tudta felejteni, napról napra jobban vágyódott utána. 
Vihar ha lecsendesedik, és elül a szél, a tenger habjai lankadni 
kezdenek, de a víz háborgása még sokáig megmarad. Így Sex- 
tus szívében is, bár az idő múlt Lucretia látása óta, a bűnös 
vágy nem szűnt meg, sőt talán fokozódott. Gonosz és kegyet- 
len természete, mely még szerelmében sem tagadta meg ma- 
gát, szörnyű tervet érlelt meg benne. 

, Nem tudom, sikerül-e, de meg kell kockáztatnom. Bát- 
raké a szerencse!" — gondolta, és egy szolgát véve maga 
mellé, titkon Collatia felé indult. Lucretia és háza népe, mit 
sem sejtve gonosz szándékáról, szívesen fogadta. Vendég is 
volt, barát, rokon — bőkezűen, mint illik, megvendégelték. 

Majd vacsora után elvezették a vendégszobába, hogy lepihen- 
hessen. De Sextus nem pihent. 

Megvárta, míg a ház lecsendesedik, akkor kardját kihúzva 
belopózott Lucretia szobájába. Lucretia felriadt, de Sextus 
fojtott hangon rászólt: 

— Csend, Lucretia! Én vagyok, Sextus Targuinius. Egy 
szót se, különben meghalsz! 

Lucretia halálra rémülten, az ijedtségtől megnémulva várt, 
mire Sextus így folytatta : 

— Megvallom, Lucretia, szeretlek. Azt akarom, hogy az 
enyém légy! Nem fogja soha senki sem megtudni. 

Lucretiának erre megjött a szava : 

— Inkább a halált! Menj innen, Targuinius! Én a férjemet 
szeretem. 

— Ha nem hallgatsz meg, Lucretia, akkor itt nyomban 
megöllek ! 

Lucretia elvesztette eszméletét, és nem volt ereje Targui- 
niusnak ellenállni. Másnap aztán, mikor Sextus visszament a 
táborba, Lucretia gyászba öltözött, és így szólt a szolgájához : 

— Menj, siess Rómába atyámhoz, azután rohanj Ardea alá 
a térjemhez, hogy jöjjenek azonnal, és vegyenek maguk mellé 
egy-egy hű barátot is. Így tegyenek, és siessenek, mert ször- 
nyű dolog történt. 

Az apa, Spurius Lucretius, csakhamar megérkezett barátjá- 
val, Publius Valeriusszal együtt, majd nem sokkal később 
Collatinus is, Junius Brutus társaságában. Ott találták Lucre- 
tiát szomorúan, csüggedten üldögélve szobájában. Amikor 
meglátta szeretteit, hangos zokogásra fakadt. Férje megdöb- 
benve csillapította : 

— Mi az, Lucretia ? Mi bajod van, mi bánt? 

Lucretia, elfojtva könnyeit, így szólt: 

— Az bánt, hogy nem mondhatom magam többé a te 
tiszta feleségednek. Sextus Targuinius tegnap vendégként jött 
házamba, de az éjjel karddal tört rám, és elrabolta tisztessége- 
met. Adjátok ide kezeteket, adjátok szavatokat, hogy ez a 
parázna szörnyeteg meg fog bűnhődni. Ez az éjszaka reám 
halált hozott, de ha ti férfiak vagytok, ez az éjszaka az ő szá- 
mára is halálos lesz! 

A férfiak sápadtan, magukból kikelve, igéretet tettek neki. 
Apja próbálta vigasztalni : 

— Ne bánkódj annyira, leányom. Nem az a vétkes, akin 
erőszak esett, hanem az, aki elkövette. És ne felejtsd, hogy a 
bűnt csak a test követte el, a lélek nem. 

Lucretia bánatosan így válaszolt: 

— Tudom, atyám, hogy te vigasztalni akarsz, de az én szá- 
momra nincs vigasz. Ha föl is mentem magamat a bűn alól, 
a büntetés alól nem. 

És azzal előkapta tőrét, és szívébe szúrta. Haldokolva ha- 
nyatlott férje karjába. Apa és férje kétségbeesetten siratta. 

De Brutus, akit nem annyira a gyász és fájdalom, mint in- 
kább a bosszúvágy kerített hatalmába, kirántotta Lucretia se- 
béből a vértől csepegő tőrt, és maga elé tartva, mélységes fel- 
háborodással ezeket mondta : 

— Esküszöm erre a vérre, melynél makulátlanabb nem 
volt, míg királyi erőszak meg nem fertőzte, esküszöm, és tite- 
ket, isteneket hívlak tanúnak, esküszöm, hogy én Lucius Tar- 
guinius Superbust bűnös feleségével és minden ivadékával 
együtt tűzzel, vassal és minden erőmmel elüldözöm innét, és 
nem hagyom, hogy akár ők, akár másvalaki királykodjék 
Rómában! 

Azután Collatinusnak, majd Lucretiusnak és Valeriusnak 
adta a tőrt, akik szintén megesküdtek : 

— Esküszünk erre a vérre, amelynél nem volt makulátla- 
nabb, hogy Lucius Targuinius Superbust minden ivadékával 
együtt elüldözzük Rómából! 

Esküvésük gyászukat haragra fordította, és most már min- 
denben Brutust követték vezérük gyanánt. 

Brutus Lucretia tetemét kivitette Collatia fórumára, ahol 
csakhamar csődület támadt a csodálkozókból, de a csodálko- 
zás — mikor megtudták, hogy mi történt — panaszra, jaj- 
szóra és zokogásra vált. Ott állt az atya szomorúan, magába 
roskadva, ott állt Brutus, aki ostorozta a hiábavaló panaszokat 
és könnyeket : 

— Ne sírjatok ! Ha férfiaknak és rómaiaknak érzitek maga- 
tokat, fogjatok fegyvert a királyi önkény ellen! 

Az ifjak közül csakhamar megjelentek néhányan, fegyvere- 
sen. Ezeket mások is követték, úgyhogy Brutus hamarosan 
jókora csapat élére állhatott. Megindult velük Róma felé, 
Collatia kapujánál megbízható őrséget hagyva, nehogy hírül 
vigyék a történteket a királynak, aki ekkor éppen Ardea alatt 
tartózkodott. 

Mikor a collatiai fegyveres csapat Brutusszal az élén meg- 
érkezett Rómába, a városban zavar és félelem támadt. De 
mikor megtudták, hogy Brutuson kívül Collatinus, Publius 
Valerius és Lucretius vezeti őket, megnyugodtak. Mikor aztán 
azt is megtudták, mi az oka jövetelüknek, ez éppúgy hatott 
Rómában, mint Collatiában. A város minden részéből a 
fórum felé sereglettek. Brutus beszédet intézett hozzájuk — és 
ez egészen más Brutus volt, mint amilyennek eddig ismerték. 
Lángoló szavakkal ostorozta Sextus Targuinius gyalázatos 
erőszakát, majd könnyekre fakasztotta hallgatóit, mikor a szá- 
nalomra méltó Lucretia öngyilkosságáról beszélt és az öreg 
Lucretius gyászáról, akinek számára lánya halálánál is szomo- 

rúbb ennek a halálnak az oka. Aztán átfordította a szót magá- 
nak a királynak dölyfös magatartására, a nép nvomorúságára. 
Árkok és csatornák ásásával robotoltatják a polgárokat, és 
mindmegannyi kézművest és kőfaragót csinálnak a harcosok- 
ból! Fölemlegetett régi dolgokat is: Servius Tullius méltatla- 
nul esett halálát és az apa holttestén kocsijával keresztülhajtó 
lányát. Gyújtó hatású beszédét így fejezte be: 

— Jöjjetek, segítsetek a zsarnok király ellen, őseink bosszuló 
szellemei ! 

A beszéd megtette hatását. A hallgató tömeg izzó, morajló 
tömeggé vált. A kiáltások viharrá erősödtek : 

— Fosszuk meg hatalmától a királyt! ÜŰzzük el feleségestül, 
fiastul! Menjen oda, ahol befogadják, menjen el Rómából! 

A nép zajongva, tüntetve vonult a királyi palota elé. Tullia 
rémülten menekült, és egy rabszolganő ruhájába öltözve a 
Cloaca Maximába bújt, majd az éj folyamán kiszökött a vá- 
rosból. Ő, aki oly könnyen lemondott apja és nővére életéről, 
sőt egyiket meggyilkolta, a másikon kceresztülhajtatott, most, 
mikor a saját életéről volt szó, nem szégyellt a szennycsator- 
nába rejtőzni, csakhogy menthesse a bőrét. A kegyetlenek és 
zsarnokok ráadásul még gyávák is. 

Brutus pedig, miután meggyújtotta a forradalom lángját, 
egy lovascsapat élén Ardea alá igyekezett, hogy a katonákat is 
fellázítsa Targuinius Superbus ellen. Ugyanakkor a király, 
mikor hírét vette a római lázongásnak, gyorsan hazafelé in- 
dult. Csaknem egy időben ért Brutus Ardeába, Targuinius 
pedig Rómába. De milyen más fogadtatásban részesültek ! 
Brutust, Róma szabadítóját a táborbeliek kitörő örömmel fo- 
gadták, Targuinius pedig zárt kapukat talált. Nem mehetett 
be a városba, sőt ott a zárt kapu előtt mindjárt ki is hirdették 
előtte a nép határozatát : 


— Száműzött vagy, Targuinius, feleségeddel, fiaiddal, min- 
den ivadékoddal együtt! Menj, mi gyűlölünk, és be nem 
fogadunk ! 

A táborból is azonnal kiutasították a király fiait. Ezek közül 
kettő atyját követte az etruszk Caerébe, a harmadik, az átko- 
zott, gonosz Sextus, Gabiiba menekült. De itt is utolérte a 
végzet: azoknak a kezétől esett el, akik régi bűnei, gyilkossá- 
gai, rablásai miatt gyűlölték. 

Így bűnhődött meg a véres kezű zsarnok. És így szabadult 
meg a királyoktól Róma. 





A RÓMAI KÖZTÁRSASÁG KORA 





TAROUINIUS COLLATINUS ELHAGYJA RÓMÁT 


Rómában megszűnt a királyság. Vezetőket választott 
ugyan a nép — mivé is lett volna enélkül? —, de vigyázott, 
hogy a hatalom egy ember kezében se váljék zsarnoksággá. 
Targuinius Superbus kiűzetése után minden évben két-két 
konzult választottak, ezek megosztották maguk között a ha- 
talmat, és ellenőrizték egymást. Mellettük az atyák testülete, 
a szenátus döntött az állam ügyeiben. A konzulok és a szená- 
tus álltak a római köztársaság élén. Az első konzulok Lucius 
Junius Brutus, a királyok elűzője és a szegény Lucretia férje, 
Targuinius Collatinus voltak. 

Hanem a Targuinius név a városban annyira gyűlölt volt, 
hogy — ha más kifogást nemn is találtak Collatinus személye 
ellen, hiszen ő maga 15 áldozata volt az egyik Targuiniusnak, 
a gaz Sextusnak — a nevét kifogásolták. Uton-útfélen ilyene- 
ket lehetett hallani: 

— Nem kell nekünk Targuinius, még konzulnak sem. 
Azok nagyon is hozzászoktak a zsarnokoskodáshoz. 

— Kezdte Targuinius Priscus, utána Servius Tullius uralko- 
dott, de Targuinius Superbus, mintha az uralom az ő család- 
jának lenne jogos öröke, bűn és erőszak árán magának sze- 
rezte meg. Most, hogy elűztük Superbust, Collatinust ültes- 
sük a nyakunkba ? 

— Sehogy sem tetszik ez nekünk. A Targuiniusok mind 
zsarnokok. 

Eleinte csak titokban suttogták, de lassan az egész várost el- 
lepték az efféle szóbeszédek. Nem maradtak ezek titokban 
Brutus előtt sem, aki végül is a gyanakvó, felizgatott népet 
gyűlésbe hívta össze. Azzal kezdte a népgyűlést, hogy fel- 
olvasta a nép esküjét, melyet Targuinius Superbus kiűzetése- 
kor tett: 

— , Nem fogjuk tűrni, hogy valaha valaki is királykodjék 
Rómán, sem azt, hogy olyasmi történjék, ami veszélyezteti 
szabadságunkat" — majd így folytatta : — Ezt az esküt, pol- 
gárok, minden erőnkkel meg kell tartanunk. Mindaz, ami 
erre vonatkozik, nekünk életbevágóan fontos — aztán lassan 


Collatinus felé fordult: — Nem szívesen beszélek konzultár- 
sam ellen, és nem is beszélnék, ha nem kötelezne erre haza- 
szeretetem. Mert, polgárok — mondjuk ki őszintén —, a 


római nép még mindig nem szerezte meg maradéktalanul a 
szabadságát. Hogy miért? Mert királyi vér, királyi név van 
még mindig jelen államunkban, sőt magában a legfőbb hata- 

lomban is. Ez aggaszt minket, ez valahogy ellene mond a sza- 
badságnak. Nos, Lucius Targuinius Collatinus, felszólítlak 
téged itt a nép előtt, szabadíts meg bennünket saját jószántad- 
ból ettől az aggodalomtól ! Bevalljuk, nem felejtettük el, hogy 
tevékenyen részt vettél a királyok elűzetésében, és ezzel nagy 
jót cselekedtél. De arra kérünk, fokozd jóságodat, és űzd el 
innét a királyi nevet is! Nyugodt lehetsz: vagyonodat nem- 
csak tisztességgel megadják polgártársaid — én kezeskedem 
érte —, de ha valaminek híjával vagy, azt bőkezűen pótolják 
is. Jó barátként távozz! Lehet, hogy ez az aggodalom alapta- 
lan, de akkor is szabadítsd meg tőle a várost, mert nyugodtak 
igazán csak akkor leszünk, ha a Targuinius-család egyetlen 
tagja sem él államunkban. 

Collatinus válaszolni próbált, de olyan meglepő, olyan vá- 
ratlan volt ez a helyzet, hogy eleinte nem talált szavakat. Ami- 
kor aztán magához térve beszélni kezdett, az állam előkelői, 
az atyák köréje sereglettek, és kérlelni kezdték, hogy tegye 
meg, amit Brutus javasol. Egy ideig úgy látszott, hiába mon- 
danak neki bármit, nem fogadta el, azt hangoztatva, hogy ő 
nem tehet arról, hogy mi a neve, és ő egész életével, minden 
tettével bebizonyította, hogy híve a köztársaságnak, és ha ő 
most elmenne Rómából, azzal beismerné, hogy bűnös, és a 
Targuiniusokkal tart. Így védekezett. Már-már úgy tűnt fel, 
mintha nem lehetne ezt a kérdést békésen elintézni, amikor az 
idős és rendkívül tekintélyes Spurius Lucretius, tulajdon 
apósa, a szerencsétlen Lucretia apja, szólt hozzá: 

— Hagyd az érveket! Ne vedd semmibe a közvéleményt! 
Itt mindenki azt kívánja, hogy távozz, tehát távoznod kell! 

Ez hatott. A konzul lemondott tisztségéről, annál is inkább, 
mert ki volt téve annak a veszélynek, hogy egy év múlva, 
mikor konzulsága lejár, mint magánemberrel ugyanez tör- 

ténhetik, elveszítheti vagyonát is, és ki tudja, még milyen 
bajnak teszi ki magát. Lemondott hát, és nem sokkal később, 
mindenét magával vive, elköltözött Laviniumba. 

Brutus aztán a szenátus elé terjesztette javaslatát, melyet a 
nép is elfogadott : 

— Mindazokat, akik a Targuinius-nemzetséghez tartoznak, 
tekintsük számkivetetteknek. 

Majd összehívta a centuriákat, választást hirdetett, hogy ki 
legyen az ő konzultársa. A nép választása Publius Valeriusra 
esett, ki hűséges fegyvertársa volt a királyok elűzésében, a sza- 
badság kivívásában. 








BRUTUS 


Róma nem ismert többé királyt, száműzte a Targuiniuso- 
kat. De azzal mindenki tisztában volt, hogy a Targuiniusok 
ebbe nem nyugosznak bele, hanem megpróbálják — még 
háború árán 15 — visszaszerezni hatalmukat. Megindult a sug- 
dolózás: 

— Háború lesz, visszajönnek — mondogatták egymásnak. 

De egyelőre nem fenyegetett háború, és — mily különös! 
— a szabadság, amit csak nemrég vívott ki magának a nép, 
mégis majdnem elveszett. Nem háború által, hanem árulás és 
cselszövés folytán, mert most ez volt a Targuiniusok fegy- 
vere. 

Volt ugyanis az előkelő római ifjak között jó egynéhány, 
akiknek annak idején, mig királyok uralkodtak, minden, de 
minden meg volt engedve. Jó barátságban voltak a király- 
fiakkal, szinte velük azonos rangúaknak számítottak, és bi- 
zony hozzászoktak, hogy maguk is királyi módon éljenek. 
Persze most, Hogy a köztársaságban mindenkinek egyenlő 
joga volt, nem élhettek olyan szabadosan, mint azelőtt. Pa- 
naszkodtak is egymás között: 

— Másoknak szabadság — nekünk szolgasá Mert mit 
jelent az, hogy a király helyett a törvény az úr ? És ez mennyi- 
vel jobb? A király legalább maga is érző ember, tőle nyugod- 
tan kérhetsz bármit, akár jogos, akár jogtalan. Szolgálataidat 
meghálálja, tetteidet jóindulattal bírálja el. Haragszik, de meg 
is tud bocsátani. Mindig különbséget tesz barát és ellenség kö- 
zött. A törvény ? Süket és kérlelhetetlen. Holt betű; mely nem 
ismer irgalmat. Az előkelő csak kárát látja, csak a hitvány és 
nincstelen ember az, aki hasznát veszi. Ha a magunkfajta em- 
ber áthágja, nincs számára kímélet vagy bocsánat. Ezért aztán 
tulajdonképpen állandó veszedelemben élünk. 

Így töprengtek, keseregtek, ami magában nem jelentett 
volna veszélyt az államra nézve, ha üres búsongásuk tápot 
nem kap . . . 

Egy napon azonban követek érkeztek Rómába a Targui- 
niusoktól, és szerény hangon így fordultak a szenátushoz: 

— Azért jöttünk, atyák, hogy a Targuiniusok kérését tol- 
mácsoljuk. Azt kérik, adjátok ki Rómában maradt javaikat. 

Az atyák néhány napig tanácskoztak. 

— Ha nem teszünk eleget kérésüknek, az is baj, mert abból 
biztos háború lesz. Csakhogy baj az is, ha kiadjuk vagyonu- 
kat, mert a háború a kincsből táplálkozik, a vagyon dajkája a 
háborúnak. Meg kell, nagyon meg kell fontolnunk a dolgot. 

A követek mindennap érdeklődtek, hogy áll az ügyük. De 
mert a szenátus még nem döntött, várakozniuk kellett. Vára- 
kozás közben arra is ráértek, hogy kísérletet tegyenek a királyi 
hatalom visszaállítására. Mert bár a királyi javak ürügyével 
Jöttek, igazi céljuk és feladatuk ez volt: kikémlelni a helyze- 
tet. Mivel a szenátus egyre húzta-halasztotta a döntést, a köve- 
teknek volt idejük és módjuk, hogy felkeressék, és megkör- 
nyékezzék az általuk is ismert előkelő ifjakat. Ovatosan 
kezdték : 

— Arról van szó, hogy támogatókat, szószólókat akarunk 
magunknak szerezni a szenátusban. Ügyünk akadozva halad 
előre, szeretnénk meggyorsítani, biztosabbá tenni, ezért volna 
reátok szükségünk. Kérünk benneteket, ne vonjátok meg tő- 
lünk jóakaratotokat. 

Így puhatolóztak. Ahol azután szívcsen fogadták őket, ott 
bizalmasabbak lettek. Végül, ahol teljesen megértő fülekre 
találtak, és biztosak voltak a dolgukban, ott előálltak igazi 
mondanivalójukkal: hogyan lehetne Rómába visszahozni a 
királyokat? A Targuiniusoktáól levelet is hoztak — ezzel tették 
szavukat hihetővé —, s megindultak a titkos összejövetelek. 

Elsőnek a Vitellius- és Aguilius-testvéreket avatták be ter- 
vükbe — a nemes ifjak közül ezek gyűlölték legjobban a köz- 
társaságot. De nem elégedtek meg ennyivel. Mivel a Vitellius- 
fiúk rokoni kapcsolatban voltak Brutus fiaival (Brutus fele- 
sége a Vitelliusoknak volt a nővére), Brutus két fiát, Titust és 
Tiberiust is cinkosukká tették. Íme, az összeesküvés már a 
konzul házába 15 belopódzott! . . . Rajtuk kívül még néhány 
ifjú vett részt a gonosz szövetkezésben. 

Időközben a szenátus is határozott. Úgy döntött, hogy a 
vagyont mégis visszaadja a királyi családnak. A jog győzött 
a bosszún. 

És ezzel a követség teljesítette is megbízatását, haza lehetett 
volna térnie. Csakhogy ez most már nem felelt meg céljuk- 
nak. Különtéle ürügyeket kerestek, hogy még maradhassa- 
nak. Ezek után — mondták — szállító eszközökről kell gon- 
doskodniuk, hogy a királyi vagyont eljuttassák a megfelelő 
helyre. A szenátus gyanútlanul ezt is megengedte. 

Míg az atyák befejezettnek tekintették az ügyet, a követek 
minden idejüket az összeesküvőkkel töltötték. Ha már a 
Targuiniusoktól hoztak levelet, szerettek volna vinni Rómá- 
ból is, mert szavaik otthon csak így találnak hitelre. 

— Csak akkor hiszik el — mondották az ifjaknak —, hogy 
igazat beszélünk, ha a ti kezetek írása bizonyítja szavainkat. 
Kérünk benneteket, bízzatok bennünk, és ne vonakodjatok 
írásban is adni, hogy hívek vagytok a királyhoz. Ez lesz jövő- 
tök legbiztosabb záloga! 

Addig bizonykodtak, hízelegtek, míg megkapták az írást. 
Arra világért sem gondoltak, hogy éppen ez az írás lesz az áru- 
lójuk. Történt ugyanis, hogy azon a napon, mely közvetlenül 
megelőzte a követek visszaindulását, a Vitelliusoknál lako- 
máztak, és szokásuk szerint terveikről tárgyaltak. Mivel ava- 
tatlan fülek nem voltak a közelben, gyanútlanul, egyre han- 
gosabban beszélgettek. De — Róma szerencséjére! — egy 
rabszolgának sikerült őket észrevétlenül kihallgatnia. Ez a 
derék rabszolga (később még beszélünk róla) már régebben 
gyanúsnak találta sustorgásukat, beszélgetésüket, de nem 
merte őket feladni, mert egy rabszolga puszta vallomását a 
hatóság semmibe sem venné, és csak a saját fejére hozna bajt. 
Várt, hátha akad valami megcáfolhatatlan bizonyíték. Most 
itt volt a levél! Megvárta, míg az itjak a Targuiniusoknak 
szóló levelüket átadják a követeknek, azután szaladt, rohant a 
konzulokhoz. Lihegve mondta : 

— Ha kedves nektek Róma szabadsága, és gyűlölt a Tar- 
guinius név, kövessetek engem késlekedés nélkül ! 

A konzulok hittek a rabszolgának, és lictoraik kíséretében 
nyomban utána eredtek. Éppen idejében lepték meg az össze- 
esküvőket. Valamennyiüket elfogták és megbilincselték. Nem 
volt ellenállás, hiszen olyan váratlanul törtek rájuk, hogy még 
fegyverükhöz sem kaphattak. Arra különösen vigyáztak, 
hogy a levélnek semmi baja ne essék. Sikerült is épségben 
kézre keríteniük. 

— De mi történjék a követekkel? — töprengtek a konzu- 
lok. — Kétségtelen, hogy ők 15 bűnösök, hiszen az állam elleni 
gaztettre ösztönözték az ifjakat. Vagyis nyugodtan rájuk 
mondhatnók : ellenségeink. Viszont gondoljuk meg, hogy ők 
mégiscsak követek, személyük szent és sérthetetlen, bántalom 
nem érheti őket . . . 

Így vívódtak egy ideig, végül győzött a híres római jog- 
érzék, a népek közötti jog : a követeket szabadon bocsátották. 

Hanem a királyi javakról, amiket korábban már visszaítél- 
tek tulajdonosaiknak, most új határozatot hoztak az atyák. 
Kimondták, hogy a javakat nem adja ki a római nép, mert a 
királyok nem érdemelnek semmi jóindulatot. Ezt most újra 
bebizonyították ! 

— De ne legyen az állam tulajdona sem — mondották —, 
osszuk szét a nép között — így aztán lehetetlenné tették, hogy 
a nép a Targuiniusokkal valaha is kibéküljön. A Targuiniusok 
földjét pedig, mely a város és a Tiberis között terült el, Mars 
istennek ajánlották fel. Mivel az itt termett gabonát most már 
vallásos tilalom őrizte — ez is Mars istené volt! —, és ember- 
nek elfogyasztania nem volt szabad, aratáskor a gabonát az 
utolsó szálig levágták, kosarakba rakták, és a Tiberisbe hord- 
ták. Nyár dereka lévén, a folyó eléggé leapadt és alig folydo- 

gált. A víz a nagy tömeg gabonával nem bírt, az a sekélyebb 
részeken lerakódott, és az iszaphoz ragadt. Így egy kis sziget 
keletkezett, mely az évek hosszú során mind nagyobb lett, a 
víz is új meg új hordalékkal növelte, az emberek is gyarapí- 
tották, végtére olyan magas és szilárd területté vált, hogy 
hátán még templomokat is megbírt. 

A királyok megbűnhődtek, hátra volt még az arulók, az 
összeesküvők büntetése. Ezek az Aguilius- és Vitellius-testvé- 
rek és mindenekelőtt Brutus két tia, Titus és Tiberius voltak. 
Rómában mindenki izgatottan várta, mi lesz. Bíráskodni és 
büntetést kiszabni ez időben ugyanis a konzul tiszte volt. 
Most Brutus ítél majd saját fiain " Ez lesz csak jellemének igazi 
próbája! Minden eddigi semmi ehhez képest. Hiszen még 
mint néző sem lehetett volna jelen ezen a szomorú tárgyalá- 
son, és a sors most egyenesen a büntetés végrehajtójának sze- 
melte ki. 

Róma izgatottan várt. 

A konzul halálos ítéletet hozott. 

Ott álltak karóhoz kötve a város legelőkelőbb itjai. De a 
nép, mintha a többi ifjú ott sem lett volna, egyedül csak a 
konzul két fiát bámulta. Voltak, akik szánakoztak rajtuk: 

— Szegény ifjak! Ha bűnösök is, sajnálni kell őket, hogy 
arra vetemedtek, amiért most az életükkel fizetnek. 

De mások másképp vélekedtek : 

— Micsoda rút bűn, mely ilyen büntetést érdemel! És ép- 
pen most, éppen ebben az évben mocskolták be magukat 
vele, amikor atyjuk a haza szabadítója lett, és nemzetségük- 
ből, a Junius-nemzetségből választották az első konzult. Ép- 
pen most árulták el a népet, az atyákat, saját atyjukat és mind- 
azt, ami szent a római népnek és a római isteneknek. Elárulták 
a hajdani gőgös királyoknak, a dölyfös számkivetetteknek . . . 

Így bámult, szánakozott, morgott a nép, miközben a kon- 
zulok elfoglalták helyüket, és a lictoroknak kiadták a paran- 
csot : 

— Hajtsátok végre az ítéletet! 

A lictorok először megkorbácsolták a meztelenre vetkőzte- 
tett itjakat, azután bárddal lefejezték őket. 

Igen sokan nem a kivégzést, hanem az atya tekintetét 
figyelték. Brutus akárhogyan fegyelmezte is magát, akármi- 
lyen kemény és hivatalos arcot öltött is, atyai fájdalmát nem 
tudta eltitkolm. Szemében könny csillogott, arcvonásai nagy 
belső megrendülésről tanúskodtak. 

A bűnösöket megbüntették; hátra volt még annak meg- 
jutalmazása, aki segített a bűnt felfedezni. A Vitelliusok rab- 
szolgáját az állam pénztárából megjutalmazták, azonkívül 
visszakapta szabadságát, és polgárjogot is nyert. A rabszolga 
neve Vindicius volt. 

Mindazt, ami Rómában történt, hírül vette Targuinius is. 
Düh és kétségbeesés fogta el, hogy alaposan elgondolt tervei 
meghiúsultak. Dec ott égett benne a bosszú és gyűlölet 
lángja 15. 

, Azt hiszitek, utaimat csellel vagy erőszakkal elállhatjá- 
tok" — átkozódott magában, és most már nyiltan háborúra 
készült. Megindult, végigjárta Etruriát, anuak niinden váro- 
sát. Mindenütt segítséget kért és keresett. Különösen két vá- 
rost szeretett volna megnyerni ügyének: Vejit és Targuiniit. 

— Hát ti nyugodtan tűritek — mondotta nekik —, hogy 
én gyermekeimmel együtt szemetek láttára elpusztuljak ? 

Nem származom-e közületek 7" Nem vagyok-e egy vér vele- 
tek ? És most, íme: a nemrég még hatalmas király számkive- 
tésben és szűkösen él — rokonai, testvérei között. Átok legyen 
rajtad, Róma, te, ki másokat idegen földről hívtál, hogy ural- 
kodjanak rajtad, engem pedig elűztél! Igen, mint tudjátok, 
engem elűztek, és éppen azok, akik legközelebb álltak hoz- 
zám. Számikivetett a nép, pedig hány háborút viseltem, hogy 
növeljem városuk dicsőségét. Elűztek, és megszüntették a ki- 
rályi hatalmat, mert egyikük sem volt méltó arra, hogy 
viselje. Javaimat, a királyi vagyont, odavetették a népnek, 
hogy bűnrészesükké tegyék. De én, Targuinius, visszakövete- 
lem trónomat, visszakövetelem vagyonomat, és jaj annak, aki 
hálátlannak vagy hűtlennek bizonyult! Hozzátok fordulok, 
vejiek, hozzátok targuiniibeliek. Támogassatok, segítsetek! 
11 15 visszaszerezhetiítek elrabolt dicsőségteket, megbosszul- 
hatjátok a rajtatok esett régi sérelmet, megtorolhatjátok a sok 
vereséget, ami ért benneteket, lemoshatjátok a gyalázatot, 
amely neveteket beszennyezte. Most ti győzhetitek le a római 
légiókat, és visszaszerezhetitek földjeiteket, melyeket a ró- 
maiak elraboltak. Segítsetek nekem bosszút állni! 

Így beszélt hozzájuk. A vejibeliekre különösen utolsó szavai 
voltak nagy hatással. Zúgva, fenyegetve kiáltották : 

— Igaza van! Menjünk! Támadjuk meg Rómát! Most 
legalább római vezér vezet bennünket, és könnyű lesz diadalt 
aratni fölöttük! Visszaszerezzük, amit eddig veszítettünk! 

A targuinubeliekre viszont inkább a Targuinius név és a 
rokonság említése hatott. 

— Mindig dicső dolognak tartottuk, hogy közülünk valók 
uralkodtak Rómában. Reméljük, hogy ha a mi támogatá- 
sunkkal visszaszerzed hatalmadat a bitorlóktól, a Targuinius- 
család uralma megmarad az idők végezetéig ! 


146 


Mi sem természetesebb, mint hogy a két város sereggel 
támogatta Targuiniust, hogy bosszút állhasson a rómaiakon. 

Róma felkészült a háborúra. Mikor az ellenség római földre 
lépett, római sereggel találta magát szemben. A sereget a kon- 
zulok vezették, Valerius a gyalogságot, Brutus a lovasságot. 
Brutus a lovasszázadok élén előrevágtatott, felderítést végzett. 
Ugyanilyen rendben jött az ellenség is. A gyalogság követte a 
lovasságot, amelyet Árruns Targuinius, az elűzött király fia 
vezetett. 

ÁAÁrruns már messziről megpillantotta a római lovasokat. 
Látta, hogy valamelyik konzul vezeti őket, mert a lictorok 
ott lovagoltak mellette. Mikor közelebb kerültek egymáshoz, 
tisztán látta, hogy Brutus az, aki vele szembejön. Hirtelen el- 
öntötte a vad harag : 

— Hát itt az az ember, aki bennünket hazánkból elűzött? 
S ime, fel is öltötte magára méltóságunk jelvényeit, és itt 
pompázik bennük előttünk! Ó, istenek, segítsetek bennünket, 
és bosszuljátok meg a királyokat! 

Vágtára ösztökélte lovát, és egyenesen a konzulra tört. 
Brutus nem tért ki előle. Úgy illett akkor, hogy maguk a 
vezérek kezdjék meg a csatát. Égtek is mindketten a harci 
vágytól. Olyan vad elszántsággal csaptak össze, akkora gyű- 
lölet lobogott bennük, hogy mit sem törődtek saját maguk 
fedezésével, csak egy vágy élt bennük: leteriteni a gyűlölt 
ellenfelet! . .. A párviadal nem tartott sokáig. Már az első 
összecsapás halálos volt. Mindkettőjük dárdája átütötte a paj- 
zsot, s az embert magát 15 átszegezte. Egyszerre zuhantak le 
lovukról, és egyszerre adták ki lelküket: 

De a vezérek után összecsapott a lovasság is, és nem sokkal 
később már a gyalogosok is harcban álltak egymással. A harc 
eleinte váltakozó szerencsével folyt, de a vejiek, akik már 

, megszokták", hogy a rómaiaktól vereséget szenvedjenek, 
egy idő múlva megtfutottak. A targuinubeliek tovább tartot- 
ták magukat, de a vejiek futása után őket is félelem szállta 
meg, és mihelyt a sötétség beállt, Targuinius sietve vissza- 
vonult etruszkjaival. 

Azt mondják, hogy a csata után az emberek csodás jelre 
lettek figyelmesek. Az éjszaka csendjében a közelben levő 
arsiai erdő sűrűjéből félelmetes erejű kiáltás hangzott, mint 
hitték, az erdők istenének, Silvanusnak hangja. Ezt kiáltotta : 

— A csatát a rómaiak nyerték! Az etruszkok közül eggyel 
többen estek el. 

De a valóságban 15 a rómaiak maradtak győztesek a csata- 
téren. Másnap virradatkor egy fia ellenséget sem lehetett ott 
látni. Publius Valerius konzul összegyűjtötte az elhajigált 
fegyvereket, és hatalmas zsákmánnyal tért vissza Rómába, 
ahol diadalmenetet tartott. 

A végtisztességet konzultársának a nagy halotthoz méltón 
adta meg. De a temetés nagyszerűségét 15 felülmúlta az a gyász 
és szomorúság, amit Brutus halála polgártársainak okozott. 
Különösen az asszonyok siratták, kerek egy esztendeig visel- 
tek érte gyászt, mintha atyjukat vesztették volna el. Azt tisz- 
telték, azt szerették benne olyan nagyon, hogy a női tisztesség 
védelmében oly bátran és nemesen harcolt, mikor a szegény 
Lucretián esett gyalázatot megtorolta. 








HOGYAN KÖLTÖZÖTT LE VALERIUS 
KONZUL A DOMBRÓL? 


Mennyire szerette a római nép Valeriust, Brutus fegyver- 
társát, konzulságának részesét! Mégis, mikor egyedül maradt, 
más szelek kezdtek fújdogálni. Suttogni kezdték, hogy király- 
ságra tör, ezért nem vett maga mellé társat az elesett Brutus 
helyébe. Sokaknak az sem tetszett, hogy a Velia domb tetején 
épített magának házat. 

—- Persze — suttogták —, magas, megerősített helyen épít 
bevehetetlen várat! 

És a gonosz pletyka, mint a gyom, mindjobban terjedt. 
Megtudta ezt a konzul is, és felháborította ez a méltatlan híi- 

resztelés. Népgyűlést hívott hát össze, hogy ennek egyszer s 
mindenkorra véget vessen. A lictoroknak megparancsolta, 
hogy vesszőnyalábjaikból vegyék ki a bárdot, az élet és halál 
feletti uralom jelét, s a vesszőnyalábokat engedjék le a nép 
előtt, mintegy elismerve azt, hogy a nép ereje és hatalma 
nagyobb, mint a konzulé. 

gy megnyerve a nép jóindulatát, beszélni kezdett : 

— Megvallom nektek, polgárok, hogy irigylem a derék 
Brutus sorsát, aki megszabadítva hazáját a zsarnokoktól, hazá- 
jáért harcolva, a legnagyobb dicsőségtől övezetten halt meg 
anélkül, hogy megismerte volna, mi az a rosszindulatú irigy- 
ség. Mert én, aki osztoztam dicsőségében, és túléltem őt, 
kénytelen vagyok megismerni. Én, aki szintén részt vettem 
Brutus oldalán a haza felszabadításában, a ti megítéléstek sze- 
rint csaknem oda süllyedtem, ahová az Aguiliusok és Vitelliu- 
sok! Engem, aki oly ádáz ellensége voltam és vagyok a kirá- 
lyoknak, azzal vádoltok, hogy királyságra török? Azért, 
mert a Velia dombon építek házat? És ha magában a felleg- 
várban, a Capitoliumon laknék is, Joga volna-e ezt bárkinek 
is hinni rólam " Hát a belém vetett bizalmatok oly ingoványra 
épült, hogy az számít, hogy hol vagyok, és nem az, hogy ki 
vagyok? Hát csak ilyen csekélységen múlik nálatok egy 
ember becsületének és nevének sorsa ? De nem baj, polgárok, 
ne féljetek, Publius Valerius háza nem fog benneteket fenye- 
getni. Lehordatom házamat a domb tetejéről a domb tövé- 
hez, hogy ti lakhassatok fölül és én — a gyanúsított polgár — 
alattatok. A Velia dombra pedig csak azok építsék házukat, 
akikre inkább rá nieritek bízni szabadságotokat, mint Publius 
Valeriusra ! 

A konzul keserű kifakadása megtette hatását. A nép ismét 
kegyeibe fogadta, és többé semmiféle gonosz híresztelés nem 

szennyezte be hírnevét. Valerius pedig az épületanyagot csak- 
ugyan a domb lábához hordatta, és ott építtette fel házát. 
Mint a népnek kedves embere, mindazon jeles tetteiért, 
melyekkel a népet és szabadságát védelmezte, a Publicola,. 
Népszerető nevet kapta. 








HORATIUS COCLES 


Minden zsarnokság megszűnik egyszer, előbb-utóbb min- 
den zsarnoknak menekülnie kell. Így jártak a Targuiniusok is. 
Ámde ezek nem nyugodtak bele sorsukba, hanem várostól 
városig, néptől népig mentek, sorra látogatták a népek kirá- 
lyait, hogy segítséget kérjenek tőlük. Így jutottak el Lar Por- 
sennához, az itáliai Clusinum város királyához is, és kérve 
kérték : 

— Ne engedd, ó, király, vérbeli atyánkfia, egyazon név 
viselője, ne engedd, és ne tűrd, hogy mi etruszkok királyi 1va- 
dékai, számkivetve buidossunk. Vigyázz, és ne hagyj minket 

bosszulatlanul, mert még magad is a mi sorsunkra juthatsz, ha 
látják az emberck, hogy királyokat büntetlenül el lehet űzni 
trónjukról. Így aztán a hitványak kerülnek a legderekabbak 
helyére, és a királyság, a legszebb dolog, mit istenek és embe- 
rek alkottak, nem maradhat fenn sokáig! 

Porsena e szavakat megfontolásra méltónak találta. To- 
vábbá, mert dicsőségének tartotta, hogy Rómában ismét az ő 
rokonai, etruszk királyok uralkodjanak, hadba szólította sere- 
gét, és elindult Róma ellen. 

Erre a hírre nagy félelem kerítette hatalmába a római szená- 
tust ; akkora volt Clusinum hadereje, akkora Porsenna király- 
nak híre-neve. De félelmüknek más oka is volt. Adókkal és 
egyéb szolgáltatásokkal annyira szorongatták a szegényebb 
néposztályokat, hogy attól rettegtek, a sanyargatott nép most 
megalázkodik a gyűlölt királyok előtt, és ha szolgaság árán is, 
békét vásárol tőlük. Mi lesz akkor velük, az atyákkal? . . . 
Siettek tehát számos kedvezést adni a népnek, hogy életét el- 
viselhetőnek találja. 

Eközben Porsenna serege felvonult, és a várossal átellenben, 
a Tiberis jobb partján tábort ütött. A folyón innen, a városban 
egyelőre minden biztonságosnak látszott, védték a falak, 
védte a Tiberis vize is. Hanem vezetett a folyón át is út : cölöp- 
híd volt verve a Tiberis két partja között. És történt egy 
napon, hogy ezen a hídon csaknem felvonult az ellenség, 
majdnem betört a városba. Egy szál vitéz őrizte a hidat, egy- 
maga állt ott őrt Horatius Cocles. 

Orizte a hidat, éberen vigyázott. Egyszer csak azt vette 
észre, hogy az ellenség hirtelen rajtaütött, és birtokába vette 
a jobb parton magánosan álló Janiculus dombot, és innen 
gyors rohamban igyekszik a híd felé. A római őrség pedig, 
amely a dombtetőn állomásozott, rémülten és futva menekül, 

elhányja fegyvereit, szalad a hid felé, ahol ő áll őrséget, és 
némelyek már fel is jutottak a hídra. 

Nem sok ideje volt Coclesnek a gondolkodásra. Egyre gon- 
dolt csak: a várost neki itt a hídnál kell védenie, ez az ő fel- 
adata. Elibük állt tehát a futóknak, némelyiket a karjánál 
fogva ragadta meg, majd keresztbe fektetve lándzsáját, fel- 
tartóztatta őket, és így kiáltott rájuk : 

— Hát ez az istenek iránti hűség : Így tartjátok ti meg eskü- 
töket: Miért hagytátok el őrhelyeteket, miért menekültök ily 
esztelenül Azt vélitek talán, hogy a hídon túl nagyobb biz- 
tonságban lesztek: Tudjátok meg, hogy mire ti eléritek a 
túlsó partot, az ellenség is ott lesz, a Palatinus és Capitolinus 
dombja is megtelik majd ellenséggel, és több lesz ott, mint 
volt a Janiculuson! Álljatok meg hát, és ide figyeljetek! Csi- 
holjatok tüzet, fogjatok vasat, és ezt a hidat tűzzel-vassal rom- 
boljátok le mögöttem. Én, amíg bírom, ellenállok a clusinu- 
miak rohamának. Ti pedig rajta, gyorsan, sebesen! Rombol- 
Játok le a hidat! 

Ezzel megfordult, s míg a többiek átrohantak a túlsó partra, 
ő szembefordult az ellenséggel, készen a közelharcra. Nyu- 
godtan és szilárdan állt ott, mint egy sziklatömb. Oly csodás, 
oly meglepő volt ez a jelenség, hogy az ellenség is megtor- 
pant rohamában. Ekkor Horatius Cocles mellett feltűnt két 
másik vitéz is, Spurius Lartius és Titus Herminius, akiket a 
szégyen és restelkedés fordított vissza futásukból. A többiek 
addig megfogadták Cocles tanácsát, és hihetetlen gyorsaság- 
gal nekiláttak a híd rombolásának. 

Ezek hárman meg lépésről lépésre hátráltak. Az ellenség 
mind közelebb jutott a hídhoz. A hídromboló katonák már 
kiabáltak hős társaiknak, hogy jöjjenek, a híd mindjárt össze- 
omlik. Horatius átküldte két társát a másik oldalra, maga 

azonban maradt. Fenyegetően hordozta végig szemeit az 
etruszkokon: 

— Itt állok egymagam, testemmel védve ezt a hidat. Hát 
nem akad közöttetek egy sem, aki párviadalra merne velem 
kiállani : 

De azok csak álltak gyáván, hüledezve. Egyik sem lépett 
előre. Horatius ekkor így kiáltott: 

— Rabszolgái vagytok csak gőgös királytoknak! Hitvá- 
nyul lemondtatok szabad voltotokról, és most mások szabad- 
ságát jöttetek elrabolni! 

Az etruszkok csak álltak ámulva, egyik a másiktól várta, 
hogy párharcba bocsátkozzék. Végre a közös szégyen mozdu- 
lásra bírta őket, egyszerre kezdtek kiáltozni, és egyszerre min- 
den oldalról feléje vetették dárdájukat. Repültek a hatalmas 
hajítófegyverek, de Horatius kivédte őket, koppanva, re- 
csegve álltak meg a hős római pajzsában. Ő még egy-két 
lépést hátrált, majd egy ugrással a hídon termett, hogy még 
hamarjában átfusson a túlsó oldalra. Az etruszkok utána. Es 
már ölték, taszították volna, de ekkor a híd fülsiketítő robajjal 
összeomlott. A hid deszkái, gerendái csattanva tűntek el a 
ragadó ár hullámai között, lángnyelvek csaptak fel, katonák 
kiáltozása hallatszott. 

Az etruszkok rémülten megtorpantak. Az iszonyú zajban, 
por és füst közepette ott állt előttük Horatius hatalmas alakja, 
már ő sem jutott át a hidon, az etruszkok oldalán maradt. 
Ekkor fennhangon így fohászkodott : 

— Tiberis atya, kérlek a te szentséges voltodra, fogadd be 
kegyes folyamodba ezeket a fegyvereket, fogadd be ezt a 
katonát! — és belevetette magát a habokba. Bár hullott rá 
özönével a fegyver, a nyil és dárda, sértetlenül úszott át 
övéihez. 

Róma megmenekült az etruszk betöréstóől. 

Az állam és a nép meghálálta Cocles hősi tettét. A népgyű- 
lés terén, a fórumon, állítottak szobrot neki. Földet is kapott, 
akkorát, amekkorát egy napi munkával körül tudott szántani. 
De talán nem 15 a szobor, nem is a föld volt a honfitársak leg- 
nagyobb ajándéka, hanem a nagy ínségben — mert igen nagy 
inségben volt akkor a város — ki-ki a maga szerény készleté- 
ból élelmet adott neki, magától vonva meg legkedvesebb 
falatját. 








MUCIUS SCAEVOLA 


Porsenna, Clusinum királya csalatkozott reményében. 
Megfosztotta őt a sikertől Horatius Cocles bátorsága. Meg- 
torpant a hirtelen támadás, nem vehette be Rómát. Új el- 
határozásra jutott. 

— Mivel a várost rohammal elfoglalni nem tudtam, más 
megoldást keresek. Kiéheztetem, és így kényszeritem térdre. 

Így is cselekedett. Körülzárta seregével Rómát, teremtett 
lény a gyűrűn sem kifelé, sem betelé át nem hatolhatott. 

Számítása helyesnek bizonyult, a városban napról napra 
fogyott az élelem, szomorúvá és csüggedtté váltak az arcok. 

A szenátus tanácskozott, a fegyverbe öltözött polgárok gyű- 
lölködve nézték a falakról az ellenség töméntelen sátrát. Az 
utcák üresen kongtak, senki sem járkált már fölöslegesen, az 
emberek — bármelyik osztályhoz tartoztak is — azon töp- 
rengtek, hogy s mint menekülhetnének a kelepcéből. De 
hiába tanácskoztak, hiába töprengtek, egyelőre nem láttak 
kivezető utat. 

Élt a városban egy nemes ifjú, Gaius Mucius volt a neve. 
Ő is éjjel-nappal Róma áélátán helyzetén tépelődött: 

— A bosszúálló istenekre mondom, éppen mihozzánk, 
rómaiakhoz nem illik ez a gyáva tétlenség! Voltunk mi már 
elég hosszú időn keresztül királyoknak, zsarnokoknak is szol- 
gái, de még akkor sem esett meg, hogy valamely nép le- 
győzött volna bennünket, vagy idegenek ültek volna győz- 
tesként a nyakunkra. Ezeknek a hitvány etruszkoknak is 
hányszor szalasztottuk meg a seregét! Pedig akkor még szol- 
gák voltunk, királyok szolgái, most meg szabadok vagyunk, 
a magunk urai, parancsolói. Hát most tűrjük, hogy az etrusz- 
kok nyomorgassanak bennünket, és hordják fenn orrukat, 
mintha már le 15 igázták volna Rómát? Nem, ezt nem lehet 
tovább tűrni! 

Gyorsan határozott: ki fog lopózni a városból, belopakodik 
az ellenség táborába, és megöli a fővezért, az etruszk Por- 
sennát. 

Ezután haladék nélkül felkereste barátait, majd elment a 
szenátusba, és az összegyűlt atyák előtt adta elő merész tervét : 

— Azért szólok most hozzátok, atyák, mert elhatározásom 
a város mostani állapotában gyanúsnak tetszhetnék. Az az el- 
határozásom, hogy átkelek a Tiberisen, s ha tudok, behatolok 
az ellenség táborába. Nem pusztítani vagy kémkedni akarok, 
sokkal nagyobb tervet kovácsolok. Csak az istenek segítsenek ! 


I 58 


Meghányták-vetették az atyák a dolgot, majd beleegyezé- 
süket adták az ifjú távozásához. 

— Vezessenek téged a haza istenei, a bosszúálló Mars és 
Jupiter atya! Menj, és bátor szándékoddal hozz kedvező sor- 
sot hazádra! — és titkos parancsot küldtek a kapuk őreinek, 
hogy Muciust zavartalanul bocsássák ki, ne zaklassák kérdé- 
seikkel, ne tartóztassák fel. 

Mucius elindult. Egyszerű ruhát öltött, amely az ellenség 
táborában sem kelthetett feltűnést. Ruhája ráncaiba tőrt 
rejtett. 

Már átkelt a Tiberisen, kint volt a város előtt a fénytelen 
éjszakában, teljesen egyedül, magánosan. Egyetlen támasza 
leleményessége, egyetlen bizodalma ruhájába rejtett tőre volt. 
Így indult az elhagyatott mezőben Porsenna tábora felé. Az 
ellenséges őrtüzek világa és a katonák lármája vezette. A tá- 
borhoz közel a fák árnyékában haladt óvatosan, majd gyors 
léptekkel a sátrak között termett. Ruhája, mozgása nem volt 
feltűnő, különben is eléggé zavarosnak látszott a tábor. 

Arra tartott, amerre a lárma és a nyüzsgés legerősebb volt. 
Hamarosan egy tisztásra ért, amelynek közepén egy emelvény 
állt. Az emelvényen -két tisztféle, díszes öltözetű férfiú tett- 
vett, míg az emelvény előtt rendetlen sorokban tolongtak az 
etruszk harcosok. Mucius hamar felismerte a helyzetet. Éppen 
zsoldot fizettek a katonáknak, azért sorakoztak fel, az emelvé- 
"nyen levő díszes ruhások egyike pedig biztosan a király maga, 
a másik az írnoka vagy más főembere. De melyikük Por- 
senna " — ez volt a kérdés. Megkérdezni nem merte, mert hát 
melyik katona ne ismerné királyát? Beállt hát ő is a sorba, és 
együtt tolongott a többiekkel, otthonosan viselkedett, bele- 
kapcsolódott a durva tréfálkozásokba, a harcosok vidám be- 
szélgetésébe. Így jutott el végre az emelvény elé. Elérkezett a 

pillanat, amikor cselekednie kellett. Sem. tétovázásra, sem 
kérdezősködésre nem volt idő. Esküjére gondolt. Megragadta 
ruhájában a tőrt, hatalmas ugrással fönt termett az emelvé- 
nyen, és szíven szúrta a hozzá közelebb álló férfiút. Az men- 
ten meghalt. Az írnok volt . . . 

Mucius ugyanolyan hirtelen, ahogy ott termett, leugrott az 
emelvényről, és a megriadt, zsibongó, összevissza futkározó 
tömegben tőrével utat vágva magának, eltűnt a sötétben. Dc 
Sajnos nem sokáig. A király harsány parancsára a katonák 
sorai rendeződtek, őrjáratok indultak mindenfelé, és nem- 
sokára el is fogták Muciust, és Porsenna elé vitték. Fegyveré- 
től megfosztva, szakadt ruhában, ziháló mellel állt ott szemtől 
szembe a királlyal. Egy pillanatig farkasszemet néztek. Mucius 
még ekkor sem látszott félénknek, inkább félelmetes volt, 
amint a hirtelen támadt csendben lassan beszélni kezdett : 

— Római polgár vagyok, Gaius Mucius a nevem. Ellensé- 
ged vagyok, ellenségemet akartam megölni. Most kész va- 
gyok a halálra, mint ahogy az előbb kész voltam megölé- 
sedre. Római tulajdonság, hogy nagyot tenni és nagyon szen- 
vedm egyaránt készek vagyunk. De vigyázz, ne légy tévedés- 
ben, azt ne hidd, hogy egyedül én készültem arra, hogy meg- 
öljelek. Hosszú még mögöttem azoknak a sora, akik ugyan- 
erre a dicsőségre vágynak. És mind itt lesz a maga idején! 
Készülj hát arra, hogy minden órában, mindenütt, ahol nem 
is gondolod, halál fenyeget. Legrejtettebb zugodban is resz- 
kess ellenségeid tőrétől. Ilyen háborút esküdött ellencd Róma 
ifjúsága ! 

Porsenna az önérzetes szavak hallátára előbb haragra ger- 
jedt, de mire Mucius szavainak végére ért, és a király meg- 
értette, milyen veszedelem fenyegeti, elsápadt. Intett tecst- 
őreinek : 

— Vigyétek! Tűzzel égessétek, és vallassátok, csikarjátok ki 
az elvetemültből igaz vallomását. Igaz-e, annt itt mondott: 
Mit hallgatott el? Hadd lássa Róma, hogy Porsenna nem adja 
olcsón az életét! Meg aztán hátha szinhazugság, amit ez itt az 
imént mondott! A tűz majd igazmondásra kényszeríti! . . . 

Mucius azonban fölszegte a fejét, mereven Porsennára né- 
zett, és így szólt: 

— Íme, lásd, milyen hitványság a test azok számára, akik 
csak a dicsőséget keresik ! — ezzel odalépett az áldozati oltár- 
hoz, és az állandóan égő tűzbe beletartotta jobb kezét, és 
égette jajszó, szemrebbenés nélkül. Porsenna megrémült, egy 
percig dermedten nézte, majd odaugrott, és eltaszította Mu- 
ciust az oltártól. 

— Micsoda ember vagy te, ki magaddal szemben még mc- 
részebb voltál, miut velem szembcn! Magasztalnám, sőt mcg- 
jutalmaznám vakmerő bátorságodat, ha engem és népemet 
szolgálnál vele. Most menj sértetlenül és bántatlanul, ckkora 
hősiességet még az ellenségben is meg kell becsülni. 

Ezekre az emberi szavakra Mucius lelkében í15s megszűnt a 
gyűlölet. Így válaszolt: 

— Látom, megbecsülöd a férfias erényt. Vedd hát jóságo- 
dért azt, amit fenyegetésre nem kaptál és soha ki scm csikartál 
volna belőlem. Tudd mcg, hogy háromszázan vagyunk, a 
római ifjúság vezérei, akik megesküdtünk, hogy életedre tö- 
rünk, mégpcdig valamennyien ilyen vagy hasonló vcszedel- 
mes úton. A sors engem jelölt elsőnek, a vak véletlen azonban 
kiragadott téged kezeim közül. Dc a többi is mind a kedvező 
alkalmat lesi, hogy téged mint hazája ellenségét tőrével le- 
döfjön ! 

Porsenna állta a szavát, elbocsátotta Muciust, s az etruszk 
katonák tisztelettel nyitottak neki utat. Rómában is elterjedt 

híre az eseménynek. Ünnepelték Muciust, magasztalták hős- 
tettét. A római ifjúság példaképe és bálványa lett. És mert 
az etruszk oltár tüze valósággal elsorvasztotta jobb kezét, 
azontúl balkezesnek, Scaevolának nevezték. 

Az etruszk királyt Scaevola páratlan hősiessége és a három- 
száz római ifjú esküje annyira megrémítette, hogy követeket 
küldött Rómába, és önként ajánlott békét a városnak. 








CLOELIA 


Mucius Scaevola csodálatra méltó hőstette megmentette 
Rómát. Összeülhettek a két nép vezetői, hogy békéről tár- 
gyaljanak. Porsenna ugyan tárgyalás közben említést tett 
arról, hogy a Targuiniusokat talán vissza lehetne hélyezni 
uralmukba, de ez teljesen hiábavaló volt. Nem 15 tette másért, 
csak mert megígérte a Targuiniusoknak, de tudta jól előre, 
hogy a rómaiak visszautasítják kérését. Hanem abban sikerült 
megegyezniük, hogy a vejibeliek visszakapják azokat a földe- 
ket, melyeket még Romulus vett el tőlük. Porsenna még azt 
is kérte, hogy adjanak a rómaiak kezeseket, ha azt akarják, 
hogy a Janiculus dombról is kivonja őrcsapatait. 

A rómaiak ezt a feltételt is elfogadták, így hát a békét meg- 
kötötték. A király elvezette seregét, és eltávozott a római 
földről. Nem volt többé ellenség sehol ! 

És mindez Mucius Scaevolának volt köszönhető! De most 
a római hősiességnek újabb dicsősége támadt, ezúttal egy 
hajadon személyében. 

Cloelia egyike volt a túszul adott hajadon lányoknak. Ami- 
kor a visszavonuló etruszkok nem messze a Tiberistől tábort 
vertek, ő — mikor a nagy melegben az őrök elszunnyadtak 
— társnőit mind kicsempészte a táborból. 

Mire észrevették szökésüket, ők már a Tiberisbe merülve 
javában úsztak a túlsó part felé. Hiába hajigálták rájuk a dár- 
dákat, sértetlenül partra értek. Cloelia visszavitte társnőit szü- 
leik házába. 

Amikor a királynak hírül vitték Cloeliáék szökését, nagy 
haragra lobbant. Azonnal követeket menesztett Rómába, 
hogy Cloeliát kcezesül visszakövetelje, a többickkel nem törő- 
dött. 

— Mondjátok meg a rómaiaknak, ha a kezest vissza nem 
adják, úgy tekintem őkct, mint a szerződés megszegőit, és 
azonnal visszafordítom seregemet Róma ellen. 

Az adott szó kötelezte ugyan a rómaiakat, de azért próbál- 
ták menteni a hős lcányt. Azt izenték Porsennának, hogy ők 
a szerződés szerint átadták a túszokat, arról nem tehetnek, 
hogy visszaszöktek, miért nem vigyáztak rájuk jobban. Mikor 
erre Porsenna seregét csakugyan visszafordította, és újabb há- 
ború fenycgetett, Cloclia maga könyörgött a szcnátusnak, 
hogy szolgáltassák ki Porscnnának. Az atyák, ha nchéz szívvel 
is, de teljesítették kérését. Clocliát visszavezették az etruszk 
táborba. 

Porsennának a követek hírül vitték Cloclia visszatérésének 
történetét. A király nem győzött csodálkozni. 

— Micsoda nép ez! Micsoda bámulatos emberek ezek a 
Coclesek meg Muciusok ! És még Cloeliák is akadnak köztük. 

A leányt maga elé bocsátva, így szólt hozzá: 

— Dicsérem, leány, vakmerőségedet és hazaszeretetedet, és 
nemcsak hogy nem büntetlek meg, hanem megjutalmazlak 
érte. Jutalmad az lesz, hogy szabadon bocsátlak, és azonfelül 
a nálam kezességben levő túszok közül is kiválaszthatod azo- 
kat, akiket akarsz, és magaddal viheted őket Rómába. 

Cloelia a túszok közül a fiatalokat választotta ki. Ezt maguk 
a túszok is helyeselték, hiszen az ellenség kezei közül elsősor- 
ban a fiatalokat kell kimenteni, akik majdan pajzsai és dárdái 
lesznek Rómának. 

A béke tehát ismét helyreállt a rómaiak és az etruszkok kö- 
zött. A rómaiak azt a hősiességet, melyet Cloelia tanúsított, 
mely eddig nőben páratlan volt, páratlan ajándékkal hálálták 
meg. Lovasszobrot állítottak neki. Ott állt ez a szobor a 
Szent út mellett, ahol az a Velia domb tetejére kapaszkodik, 
századokon át hirdetve egy római nő dicsőségét. 

Porsenna egyre jobban tisztelte a rómaiakat. Nem felejtette 
el, mit mondott a szenátus, mikor ő Targuinius érdekében 
szót emnelt : 

— Ha azt akarod, hogy városunk megmaradjon, akkor 
akard azt is, hogy szabad maradjon. 

Porsenna a Targuiniusokat nem hitegette, és megmondta 
nekik, hogy kercssenek száműzetésüknek más helyet, mint 
Clusinum. A rómaiakkal kötött békét nem engedte többé 
zavarni. Barátságát nemcsak szavakkal, hanem tettekkel is 
bizonyította. Valamennyi túszt szabadon bocsátotta, és azt a 

földet, melyet szerződés szerint Vejihez csatoltak volna, ismét 
visszaadta Rómának. 

De legszebb és legbarátibb cselekedete talán az volt, hogy 
amikor tábort bontott a Janiculuson, megparancsolta katonái- 
nak, hogy minden élelmiszert hagyjanak ott. Tudta, hogy 
Róma mekkora szükséget szenved. Az ő tábora pedig telve 
volt a szomszédos földek és egész Etruria gazdag termésével. 
Így aztán vége szakadt Rómában a sok nélkülözésnek. 

Így kötöttek a rómaiak tartós és hű békét Porsennával. 








ÜTKÖZET A REGILLUS- TÓNÁL 


Targuinius Porsennától sógorához, Mamilius Octavius latin 
királyhoz menekült Tusculumba, és még egyszer, utolsó kisér- 
letet tett, hogy az ő segítségével visszatérhessen Rómába. 

A latinokkal már évek óta folyt a rómaiak viszálykodása. 
Most, hogy Targuinius hozzájuk fordult, Rómában oly ve- 
szélyesnek ítélték meg a helyzetet, hogy diktátort választot- 
tak. A diktátor rendkívüli hatalommal felruházott férfiú volt, 
akinek kezében — de legfeljebb hat hónapig! — egyesült 
minden hatalom. Ő volt a legfőbb vezér és a legfőbb bíró. 
A diktátort a szenátus jelölte ki, aki saját belátása szerint cse- 
lekedhetett, és hivatala lejárta után sem tartozott senkinek 

felelősséggel. Mellette volt mint helyettese a lovasság parancs- 
noka, a magister eguitum. 

A latin veszély hallatára Aulus Postumiust, ezt a hadveze- 
tésben jeles, egyébként szelid természetű férfiút választották 
diktátorrá, akinek az volt az elve, hogy az ellenséggel kemé- 
nyen, de a legyőzöttel elnézően kell bánni. Így tehet szert 
Róma hű szövetségesekre. Postumius maga mellé Titus 
Aebutiust vette lovasparancsnoknak. 

Nagy sereggel indultak a latinok ellen. Rómától keletre a 
Regillus-tó mellett került szembe a két sereg. A rómaiakat 
tüzelte a harci vágy, mert tudták, hogy a Targuiniusok is ott 
vannak a latinok között, a latinok pedig azt remélték, hogy 
mivel most kellően felszerelt és nagyszámú sereggel rendel- 
keznek, végre le tudják győzni az elbizakodott rómaiakat. 

Nagy és nehéz küzdelmet vívtak, és sokáig kétes volt a csata 
kimenetele. Maguk a vezérek is harcoltak, és a diktátort ki- 
véve nem volt egy sem, aki meg ne sebesült volna. Targuinius 
Superbust maga Postumius taszította lc lováról ; szerencséjére 
övéi még kimentették a biztos halálból. Manulius Octavius, a 
latin király elesett, a római lovasparancsnok, Acbutius karját 
átszegte az ellenség kardja. Az ütközetet majdnem a latinok 
javára fordította Lucius Targuinius, Targuinius Superbus fia, 
aki oly dühvel és erővel támadt a római légiókra, hogy azok 
már hátrálni, futni kezdtek. Mikor ezt Postumius észrevette, 
odakiáltott testőrcsapatának, mely eddig tartalékban volt: 

— Akit a mieink közül hátrálni láttok, úgy tekintsétek, 
hogy az már ellenség, és úgy is bánjatok vele! 

Erre a hangra a hátráló katonák megtorpantak, és akik 
cddig menekültek, ismét az ellenség ellen fordultak. A csata- 
sor helyreállt. A diktátor válogatott csapata most először avat- 
kozott a harcba. Őket még karcolás sem érte, frissek és bátrak 

voltak, ellenfeleik meg már fáradtak és elcsigázottak. A csata 
mérlege ismét a rómaiak javára billent. Mikor aztán a diktátor 
parancsára a lovasok is leszálltak lovukról, és beleavatkoztak a 
gyalogosok harcába, végleg eldőlt a csata sorsa. A keményen 
harcoló latinok hátrálni kezdtek, és a hátrálásból csakhamar 
vad futás lett. A lovasság ekkor ismét lóra pattant, és üldözőbe 
vette a menekülőket. 

A diktátor jutalniat ígért azoknak a katonáknak, akik elsők- 
nek törnek be az ellenség megerősített táborába. Ez fokozta a 
légiók lelkesedését úgy, hogy azzal a rohammal, mellyel meg- 
szalasztották az ellenséget, egyúttal elfoglalták táborát is. 

A diktátor és a sebesült magister eguitum hatalmas zsák- 
mánnyal, diadalmenetben tért vissza a városba. 

A latin háború szerencsés befejezése után Rómát most egy 
másik szomszéd nép, a volscusok részéről fenyegette háború. 
A volscusok, habár tartottak Róma erejétől, mégis fegyver- 
kezni, készülődni kezdtek. Háborús terveikhez megszerezték 
a hernicusok támogatását, de mert erejükben még így sem 
bíztak eléggé, követeikkel felkeresték Latium lakótt 15: 

— Csatlakozzatok hozzánk! Vessünk véget Róma hatal- 
mának! Rontsuk le Rómát! 

De a latinokban feltámadtak a rossz emlékek. 

— Nem tudjátok, mi történt a R egillus-tónál ? Nem hallot- 
tatok arról a vereségről : Akkor megfogadtuk, hogy soha ke- 
zünket Rómára nem emeljük, sőt azok is pórul járnak, akik 
minket ilyen esztelenségre akarnak rábírni ! 

Olyan harag fogta el őket, hogy nem tartózkodtak a köve- 
tek bántalmazásától sem, sőt ráadásul elfogták, elvitték Ró- 
mába, és a konzulok elé állították őket: 

— Tudjátok meg, milyen veszély fenyeget benneteket a 
volscusok meg a hernicusok részéről. 

A konzulok tudatták a dolgot a szenátussal, majd hozzá- 
tették : 

— Lám, a nemrég még ellenséges latinok mily derekasan 
viselkednek. Hogyan hálálhatnánk ezt meg nekik : 

És a szenátorok meghálálták : a Regillus-tavi vereség után 
hatezer túszt állíttattak a latinokkal, de a békekötést meg- 
tagadták tőlük. Most utasították az illetékes magisztrátusokat, 
hogy engedjék szabadon hazatérni a túszokat, és kössék meg 
a baráti néppel a békét. 

Micsoda öröm támadt a latinok között! Ilyen elismerésre 
nem számítottak. Hálából a capitoliumi Jupiternek küldtek 
egy színarany koronát. Az ajándékot vivő követséggel együtt 
nagy tömeg is özönlött a városba: az a hatezer volt fogoly, 
kiket nemrégen még túsz gyanánt tartottak ott fogva. Most 
elmentek korábbi uraik házához, hálálkodtak a jó bánás- 
módért. 

A rómaiak és latinok a békén kívül hospitiumot, vendég- 
barátságot is kötöttek egymással, melynek emlékéül fatáblács- 
kákat adtak egymásnak, és ezeket nemcsak maguk, hanem 
utódaik is kegyelettel megőrizték. Ez azt jelentette, hogy köl- 
csönösen szívesen látták egymást, sőt minden köz- vagy ma- 
gánügyben támogatást nyújtottak egymásnak. Ez a szent kö- 
telék olyan őszinte és szilárd barátsággal fűzte össze Rómát a 
latinokkal, mint ez ideig még egyetlen néppel scm. 

A Regillus-tavi ütközet tehát nemcsak győzelmet, hancm 
hű barátot és szövetségest is szerzett Rómának. 








PATRÍCIUSOK ÉS PLEBEJUSOK 


A latinokkal kötött béke és barátság öröme mögött ott 
fenyegetett a volscus támadás réme. Róma azonban, úgy lát- 
szott, nem törődött ezzel a veszéllyel. Belső meghasonlás láza 
égette, sorvasztotta. Kiélesedett a régi lappangó gyűlölködés 
az atyák és a nép, a patríciusok és a plebejusok között, főleg 
az adósságok miatt. A nép ugyanis a sok háború és a vele járó 
adó miatt nagymértékben eladósodott. 

Az adósok ellen szigorú törvényeket hoztak az atyák: aki 
a meghatározott időben nem fizetett, annak javait a hitelező 
lefoglalhatta, elárvereztethette, magát az adóst fogságba vet- 
hette, sőt rabszolgának is eladhatta. Sokan az adós-foglyok 

közül testi munkával igyekeztek törleszteni adósságukat. 
Munka közben kegyetlenül verték, és éheztették őket. Idők 
folyamán az adósok száma egyre gyarapodott, a plebejusok 
közül mind többen jutottak adós-szolgaságba, és nem csoda, 
hogy a zúgolódás általános lett a nép között. 

— Háborúban mi ontjuk vérünket a haza szabadságáért és 
Róma hatalmáért, idehaza pedig a gazdagok tesznek bennün- 
ket adós-foglyaikká, ők nyomnak el bennünket kegyetlenül. 
Szabadabb a nép fegyverzajban, mint az itthoni , békében". 
Életünk biztosabb az ellenség fegyverei között, mint polgár- 
társaink sorában . . . 

Ez eleinte csak lappangó elégedetlenkedés volt, a nyilt há- 
borgást az egyik polgár kirívó esete robbantotta ki. Történt 
egyszer, hogy egy derék, köztiszteletben álló polgár, kinek 
neve nem maradt fenn, a fórumra rohant. Külseje nyomorú- 
ságos volt, ruhája szennyecs, teste visszataszítóan rút, sovány és 
ösztövér, arcát hosszúra nőtt torzonborz szakálla és gondozat- 
lan haja rútította el. De bármennyire eltorzult is külsőleg, pol- 
gártársai megismerték, és szánakozva mondogatták : 

— MI: történt vele: Hiszen ő még nemrég a légióban har- 
colt! De még magas kitüntetést is kapott! 

Körülállták. Ő pedig felfedte mellét. Ott éktelenkedtek az 
elmúlt dicső csaták emlékei, bátorságának bizonyítékai, a seb- 
helyek. Eközben a nép úgy csoportosult körülötte, mintha 
valaki népgyűlést hívott volna össze, és minden oldalról kér- 
dezgették : 

— Szerencsétlen ember, mivel rútítottad el ennyirc maga- 
dat, mit tettél? Mi történt veled? Beszélj! 

Ő pedig így válaszolt : 

— Végigharcoltam a szabin háborút. De a dúlások köze- 
pette elpusztult a földem, kiveszett a termésem, házamat fel- 

gyújtották, mindenemből kifosztottak, még állataimat is el- 
hajtották. Ilyen nyomorúságos helyzetben azután adót róttak 
rám, persze hogy nem tudtam megfizetni. Kölcsönt vettem 
hát fel, de ezt sem tudtam visszafizetni, a kamatok pedig egyre 
csak nőttek, növekedtek. Először apámtól öröklött földemtől 
fosztottak meg a kölcsön miatt, azután pedig házamtól és 
mindencmtől, amim még volt. Végezetül kórság támadta 
meg testemct. Hitelezőim közben szolgaságba taszítottak, de 
még kényszermunkát is végeztettek velem, bilincsbe vertek 
és megkínoztak. Ide nézzetek! Látjátok hátamon a korbács 
nyomait ? — és levonva válláról rongyait, megmutatta hátán 
a véres csíkokat. 

Szavait hatalmas zúgás, kiáltozás fogadta. Ekkorra már 
annyira megnőtt a tömeg, hogy a fórum nem tudta mind be- 
fogadni, hanem szinte az egész várost elözönlötte. Mindenki, 
aki csak adós-szolgaságban volt, vagy akit ez fenyegetett, ki- 
tódult az utcára. 

— Egyenlőséget a polgároknak ! Szabadságot! — kiáltották. 

Az egész város forrongott. Sok helyen menet alakult, és 
indultak a fórum felé, miközben hangosan kiabáltak. Azok az 
atyák, akik véletlenül a fórumon voltak, és a tumultusba ke- 
veredtek, komoly veszedelemben forogtak. A nép bizonyára 
nem kimélte volna őket, ha a két konzul, Publius Servilius és 
Appius Claudius közbe nem lép, és idejében el ncin fojtja a 
lázadást. 

Most feléjük fordult a tömeg. Az emberek bilincseiket mu- 
togatták és a szolgaság más rút nyomait. 

— Ezt érdemeltük : — kiabálták mindenünnen. — Azért 
jutottunk ide, mert Rómáért harcoltunk! Átkozott legyen az 
a nap is, amikor katonáskodásra adtuk fejünket! 

Fenyegetőzve követelték : 

— Hívják össze a szenátust! Döntsenek az atyák ! — körül- 
fogták a kúriát, ahol a szenátus ülésezni szokott, és nem moz- 
dultak onnan. 

A konzulok a jelenlevő atyákat tanácsba hívták, de a töb- 
biek félelmükben nemhogy a kúriába, de még a fórumra sem 
merészkedtek. Ily csekély létszámmal a szenátus nem volt 
határozatképes. Mikor ezt a lázongó tömeg megtudta, még 
dühösebben kiáltozott : 

— Kijátszanak bennünket! Most is csak az időt húzzák! 
Nem véletlenül és nem is félelemből maradtak otthon, hanem 
hogy eleve elgáncsolják, és lehetetlenné tegyék a tárgyalást. 
A konzulok maguk 15 kibúvót keresnek, hímeznek-hámoz- 
nak, de nyilván titokban ők is csak gúnyolódnak a mi nyo- 
morúságunkon! 

Már-már a legfőbb római méltóságot is kikezdték harag- 
jukban, és úgy látszott, hogy már a konzulok hatalma sem 
elegendő megfékezésükre. Szerencsére időközben megérkez- 
tek az atyák, és a kúriában megkezdődött a tanácskozás. 
A tömeg kissé megnyugodott, és ha türelmetlenül is, várta 
a tanácskozás eredményét. 

A szenátus ülése is nyugtalan volt. Nemhogy az atyák, de 
még a konzulok sem értettek egyet, hogy mitévők legyenek. 
Egyik konzul, a heves természetű Appius, azt javasolta, hogy 
kemény eszközökkel, az úgynevezett imperiummal kormá- 
nyozzanak : 

— Majd elcsöndesedik a többi, ha egyet-kettőt a leghango- 
sabbak közül fogságba vetünk. 

De Servilius, aki jobban szerette a békés megoldást a kard- 
csörtetésnél, úgy gondolta, hogy a háborgó kedélyeket köny- 
nyebb és biztonságosabb meghajlítani, mint megtörni, vagyis 
többet ér a szép szó, mint az erőszak. 

Ámde, míg a kúria körül a nép zajongott, a kúriában meg 
az atyák latolgatták, hogy mi volna a legjobb megoldás, egy- 
szerre csak latin lovasok vágtattak a városba, és lélekszakadva 
jelentették : 

— A volscusok nagy sereggel közelednek a város ostro- 
mára! 

A hír megdöbbentő volt, de jellemző, hogy egészen más- 
képp hatott az atyákra, mint a népre. Míg az atyák súlyos 
aggodalomban voltak, a tömeg örült, lelkendezett : 

— Végre! Végre! Az istenek megbosszulják az atyák döly- 
fét! Nem megyünk katonának ! Pusztuljon el inkább az egész 
állam, mint hogy mi az atyák miatt lemészároltassuk magun- 
kat, vagy adós-szolgaságba jussunk. Katonáskodjanak az 
atyák, fogjanak ők fegyvert! Viseljék ők a háború terheit is, és 
ne csak a hasznot fölözzék le! 

Meghallották ezt az atyák is, és riadtan látták azt a mély 
szakadékot, mely a szegény népet a gazdagoktól, a plebejuso- 
kat a patríciusoktól elválasztja. Féltek a néptől, féltek az ellen- 
ségtől. Megkérték hát a népszerű Servilius konzult, hogy csil- 
lapítsa le a kedélyeket, és szabadítsa meg az államot a volscu- 
sok okozta veszélytől. A konzul elbocsátotta a szenátust, és 
azonnal népgyűlést hívott össze. A felzaklatott tömeghez ily 
szavakat intézett : 

— Polgárok, csillapodjék haragotok, hiszen az atyáknak 
nincs más szándékuk, mint hogy rajtatok segítsenek. Éppen 
most akartunk határozni a ti dolgotokban, de gyűlésünket 
megzavarta az aggodalom, mely a hazáért fogott el bennün- 
ket. Amikor az ellenség majdnem a kapuknál áll, semmi sem 
lehet előbbre való a háborús készülődésnél. Ha azonban elő- 
zőleg sikerülne tőlünk engedményt kicsikarnotok, tisztességes 
dolog volna-e, hogy csak czért az engedményért lennétek haj- 

landók harcolni? És vajon méltó volna-e az atyákhoz annak 
még a látszata is, hogy csak a félelem kényszerítette őket az 
engedmény megadására : Nem, polgárok, ezt ti sem akarhat- 
játok. Hadd tanácskozzanak az atyák erről később, amikor a 
népharag lecsillapodott, amikor már a veszély elmúlt Róma 
fölött, amikor nem lesznek félelemben, és csak a jó szándék 
vezeti őket. Én azonban, hogy megnyugodjék szívetek, addig 
is elrendelem, hogy bilincsekben vagy fogságban senkit sem 
szabad visszatartani, aki katonának jelentkezik, és senki a had- 
ban tartózkodó katonának vagyonát adósság címén el ne me- 
részelje kobozni, se katonának bárminő értékét, gyermekeit 
vagy unokáját el ne fogassa. Halállal bűnhődjék az, ki ren- 
delkezésemet megszegi! 

A konzul szavait leírhatatlan lelkesedés fogadta. A jelenlevő 
adósok, akik még az imént másképp fogadkoztak, tüstént 
jelentkeztek katonának. Azok is, akik kisebb-nagyobb adós- 
ságaik miatt szerte a városban magánőrizetben voltak, és hírét 
vették a konzul szavainak, most kirohantak az utcára, elözön- 
lötték a fórumot, és felesküdtek katonának. Így aztán rövid 
idő alatt hatalmas sereg toborzódott össze, és ami szinte hihe- 
tetlen, ők voltak a volscus háború legvitézebbjei. 

Megindult a háború. A konzul a római sereget felvonul- 
tatta, és az ellenségtől nem nagy távolságra tábort ütött. 
A volscusok, akik értesültek a nép lázongásáról, abban rec- 
ménykedtek, hogy a táborban sem csendesedtek el az adóssá- 
gok miatt keletkezett viszályok. Várták, hogy az clégedetle- 
nek közül valaki átjön hozzájuk, és az éj leple alatt bevezeti 
őket a táborba. 

Hogy reményükben csalatkoztak, reggel támadásra indul- 
tak. Betemették a rómi:u tábort védő sáncárkokat, és több hc- 
lyen lerombolták a tábor falait. A római katonák készen vol- 

tak az ellentámadásra, de jó ideig hiába várták a konzul paran- 
csát. A konzul azonban szándékosan feszítette a legmaga- 
sabbra a katonák harci vágyát. Csak akkor rendelte el a ki- 
törést, mikor a légiók már ordítozva követelték. 

A harc nem tartott sokáig. A volscusok már az első össze- 
csapásnál megfutamodtak, nem tudtak ellenállni a római lé- 
giók erejének. A lovasság üldözőbe vette őket, a gyalogság 
pedig kardcsapás nélkül elfoglalta, és feldúlta táborukat. 
Suessa Pometia városát, ahová a volscus sereg maradványai 
hanyatt-homlok menekültek, pár nap alatt elfoglalták, és 
gazdag zsákmányt ejtettek. Servilius konzul diadalmenetben 
tért vissza Rómába. 








MENENIUS AGRIPPA MESÉJE 


A szomszéd népekkel vívott harcokban Róma a légiók 
vitézsége folytán számos győzelmet aratott. De a külső har- 
cok mellett belsők is emésztették. A patríciusok és plebejusok 
közt a viszály szinte állandósult. A vagyon felemelte a patrí- 
ciusokat, a szegénység lesüllyesztette a plebejusokat. A római 
társadalom két nagy rétege szembekerült egymással. Akié a 
vagyon, azé a hatalom, a jog — hirdették a patríciusok. 
Hiába vállalták a plebejusok a munka és a katonáskodás ter- 
heit, hiába adósodtak el, a patríciusok hallani sem akartak 
arról, hogy a plebejusoknak is legyenek jogaik. Elégedjenek 


178 


meg a kötelességekkel — vallották gőgösen mindaddig, míg 
egyszer a plebejusok alaposan rájuk nem ijesztettek. 

Történt ugyanis, hogy Valerius Vetusius diktátor — győz- 
tesen hazatérve a szabinokkal vívott háborúból — a szenátus- 
ban az eladósodottaknak fogta pártját. Nemhiába hogy test- 
vére volt Publicolának, a népszeretőnek. Javaslatot tett, ho- 
gyan lehetne segíteni az adósság miatt fogságban tartott, be- 
börtönzött embereken, kik rabszolgaként éltek, és családjuk 
földönfutóvá lett. 

De hiába szónokolt, hiába minden érv, rábeszélés, a kapzsi 
atyák minden javaslatát elutasították. Erre Valerius haragra 
gyúlva így szólt: 

— Nem tetszik nektek, hogy egyetértést akarok ? Az iste- 
nekre mondom, nenssokára eljön az idő, hogy nagyon meg- 
bánjátok ! Ami engem illet, tudjátok meg, hogy nem vagyok 
hajlandó polgártársaimat azzal hitegetni, hogy megsegítem 
őket, ha ez a ti ellenállástokon megtörik, és diktátor sem 
leszek tovább hiába. A külső ellenség és a belső széthúzás tette 
szükségessé ezt a kivételes megbízást. Falainkon kívül meg- 
teremtettük a békét, de a belső széthúzást, úgy látszik, nem 
tudjuk megszüntetni. Véleményem szerint a nép igazságosan 
lázong, de én ezt a lázongást már csak magánemberként 
fogom megélni, nem pedig diktátorként. A diktátori méltó- 
ságról ezennel lemondok! — ezzel lelépett a szónoki emel- 
vényről, és eltávozott a kúria épületéből. 

A fórumon, Róma főterén összegyűlt elégedetlen nép- 
tömeg tudta, hogy Valerius miatta fáradozott, és csak azért 
kényszerült a lemondásra, mert fáradozása hiábavaló volt. 
Körülfogták hát, és mintha csak a legnagyobb engedménye- 
ket harcolta volna ki érdekükben — valóságos diadalmenet- 
ben kísérték hazáig. 

Valerius távozása után az atyák másról kezdtek tanácskozni. 
Az adósságok miatt lázongó nép csak hagyján, de mi történik 
majd, ha a Valeriusszal nemrég győztesen visszatért légiókat 
szélnek eresztik? A leszerelt katonák — maguk is adósok, a 
szegény nép fiai — veszélyesek lehetnek az államra, az 
atyákra, esetleg titkos összeesküvést szőnek, a nép lázongását 
támogatják. Nem szabad hát szélnek ereszteni őket! Egyikük 
így szólt: 

— Nézzétek, szenátortársaim, ezt a sereget ugyan a diktátor 
vezette, de a konzuloknak tettek esküt a katonák. Diktátor 
már nincs, konzulok vannak ismét, így az eskü továbbra is 
köti a sereget. Úgyis kiújulófélben van az aeguusok -elleni 
háború. Használjuk hát fel őellenük ezt a sereget, és így máris 
eltávolítottuk a városból. . 

Tetszett a javaslat, mindnyájan elfogadták. A légiókat el- 
távolították azzal az ürüggyel, hogy új háború fenyeget. Ám 
ez csak olaj volt a tűzre. A forrongó hangulat nemhogy csilla- 
podott volna, de egyenest tetőfokára hágott. Az elkeseredett 
tömeg dühében a konzulokat halálra kereste : 

— Öljük meg őket, a nép zsarnokait! Ha nem lesznek kon- 
zulok, nem köt a nekik tett eskü sem! 

Mások azonban óvatosak voltak: 

— Ne esztelenkedjetek, polgárok! Nem a konzuloknak 
esküdtünk mi engedelmességet, hanem maguknak a halhatat- 
lan isteneknek. Ha megöljük is a konzulokat, eskünk mégis- 
csak kötelez bennünket, s csak bűnnel szennyezzük be ma- 
gunkat. Ne kövcssetek el esztelenséget! 

Az öldöklő szándékot hát elvetették, és ekkor egy bizonyos 
Sicinius indítvánnyal lépett fel. Ezt egyhangú lelkesedéssel el- 
fogadták, és mindjárt végre is hajtották. 

Fölkerekedtek, és kivonultak a városból, felmentek az úgy- 

nevezett Szent Hegyre, mely a várostól mintegy háromezer 
lépésnyire, az Anio folyócska túlsó partján volt. A hegy tete- 
jén, bár nem volt vezérük, fegyelmezetten tábor építéséhez 
fogtak. Egyébként nyugton maradtak, a szükséges élelmen 
kívül semmit magukkal nem vittek. Így töltötték napjaikat, 
ők sem bántottak senkit, őket sem bántotta senkit. 

De a városban azért napról napra nőtt a rémület. Az atyák 
egyaránt téltek a kivonultaktól és az otthon maradottaktól. 
Nem tudták, hogy azok, akik a Szent Hegyre kivonultak, 
meddig maradnak nyugton, és nem támadnak-e a városra. 
Azok pedig, kik otthon maradtak, nem csatlakoznak-e hozzá- 
juk. Talán jobb volna, ha ezek 15 kivonulnának, de akkor meg 
ki látja el a városban a munkát, ki építi a házakat, ki őrli meg 
a gabonát, egyszóval ki dolgozik ? A rabszolgák száma ekkor 
még ncm volt oly nagy Rómában, mint a későbbi háborúk 
után. Különben is a rabszolgák nem megbízhatók. Az atyák 
megszokták, hogy gondtalanul uraskodjanak, a fórumra, a 
kúriába sétáljanak, ott az állam ügyeiről tanácskozzanak. 
A többit, a szolgai munkát elvégzi a nép. 

A nép viszont rettegett az atyáktól. Ismerte kegyetlenségü- 
ket, önzésüket, nemegyszer saját bőrén tapasztalta megveté- 
süket. Most vajon mit eszelnek ki megbüntetésükre? Mivel 
a Szent Hegyen levőket nem éri el kezük, az itthon maradot- 
tak hátán csattan majd az ostor. Nem volna-e csakugyan oko- 
sabb nekik is csatlakozni a kivonultakhoz ? 

Így vergődött Róma a kétség és bizonytalanság hullámai- 
ban. A nép gyanakodva figyelt, a szenátus tanácskozott. Nagy 
gondot okozott, hogy elterjedt a hír: a kivonultak új várost 
alapítanak. Volt az atyák között egy okos, idősebb szenátor, 
Mencnius Agrippa, akit a nép is kedvelt. Neki nem voltak 
bebörtönzött adósai, emberségesen bánt a szegényekkel, és 

mindenkin segített, aki hozzá fordult. Amellett volt még egy 
tulajdonsága, népszerűségének másik forrása: szépen, hig- 
gadtan és főleg cgyszerűen tudott beszélni. Nem volt olyan 
hallgatója, aki meg ne értette volna, akit le ne bilincselt volna 
beszédével. 

Az atyák között eközben általános lett a vélemény, hogy ez 
így tovább nem maradhat. A félelem és bizalmatlanság rossz 
tanácsadó, a szakítás a nép és az atyák között ráadásul még 
veszélyes is, hátha az ellenség kiszimatolja, és váratlanul táma- 
dást indít? A népet tehát bármi áron meg kell békíteni az 
állammal. Abban állapodtak meg, hogy a köztiszteletben álló 
Menenius Agrippát elküldik békekövetül a kivonultakhoz. 
Ha valaki, akkor ő biztosan szót tud velük érteni. 

Agrippa elfogadta a megbízást, és elindult a Szent Hegyre. 
A nép tisztelettel fogadta, beeresztette a táborba, és feszülten 
várakozott, mit fog a követ mondani. A hagyomány szerint 
egy mesét mondott nekik. Meséje így hangzott: 

— Tudjátok meg, rómaiak, hogy volt idő, igen-igen régen, 
amikor az emberi test részei még önálló élőlények voltak, 
megvolt mindegyiknek a maga szabad akarata, hogy ezt 
tegye, azt pedig ne; mindegyik tudott gondolkozni, gondola- 
tait ki tudta fejezni; megértették egymást, mint egy család 
vagy állam tagjai. Nos, ebben az ősi időben történt egyszer, 
hogy az emberi test részei összesúgtak-búgtak, előbb titkon, 
majd hangosabban, és méltatlankodni kezdtek, hogy így meg 
úgy: , Nem igazság az, hogy mi mindig csak dolgozunk, 
fáradozunk, a kéz kapát fog, a láb hordja a testet, a száj és a 
fogak rágnak, és így tovább mindegyikünk, és a mi munkánk 
és fáradságunk gyümölcsét a gyomor tétlenül élvezi, az ott 
csak van a középen, nem csinál semmit, nincs gondja sem- 
mire, csak szó nélkül befalja mindazt a jót, amit mi többiek 

verejtékes munkával szereztünk" — és addig-addig, mig vé- 
gül is összeesküdtek a gyomor ellen. Megesküdtek, hogy a kéz 
nem visz a szájhoz egyetlen falatot sem, de ha vinne is, a száj 
ne fogadja el, de ha el is fogadná, a fogak ne rágják meg. És 
így tovább, mindegyik fogadott valamit, és meg is tartotta. 
Mondom, mind kitartott amellett, amit megfogadott. A kéz 
nem vitt többé falatot a szájhoz, de ha vitt volna is, a száj nem 
fogadta volna be, de ha be is fogadta volna, a fogak nem őröl- 
ték volna meg. 

És mit gondoltok, mi történt? Egyszerre csak észreveszik 
ám, hogy a kéznek már nem :s lenne ereje, hogy felemelked- 
jék a szájig, a száj a kapott falatot be sem tudná fogadni, de ha 
befogadná is, a fogaknak nem lenne már erejük megrágni. 
Valamennyit titkos kór gyötörte, meggémberedtek, elgyen- 
gültek. Most derült csak ki, milyen fontos a gyomor szolgá- 
lata. Hogy az sem henyél ám, hanem feldolgozza a sok jó 
falatot, azután igazságosan elosztja, és visszaadja a test részei- 
nek. Mert ugyan mi tenne bennünket elevenné, mi táplálná 
tagjainkat, ha nem az a vér, melyet éppen a gyomor frissít fel 
mindig, újra meg újra : Belátták ezt a test részei, nem is láza- 
doztak többé, hanem végezte mindegyik a maga dolgát, mert 
rájöttek, hogy egy test, egy szervezet az, amit közösen alkot- 
nak. Ebben a testben pedig mindegyiküknek megvan a maga 
feladata, amit el kell látnia. Azontúl nem irigykedtek egy- 
másra, máig is egyetértésben élnek, és így lesz ez most már 
mindig. 

És most jól figyeljetek! Ti is egy test vagytok az atyákkal, 
egy nép, egy állam, mely belőletek és belőlünk áll. Miért 
lázadoztok hát? Látjátok, a test tagjai is méltánytalannak tar- 
tottak olyasvalamit, ami pedig a természet törvényei szerint 
alakult, és ezért a legjobb is. Nem látjátok-e, hogy a társada- 

lom tagjai is egymásra vannak utalva, mint a gyomor és a 
test egyéb részei ? Lássátok be, hogy így a legjobb, ahogy van, 
és ne lázadozzatok! Tárgyaljunk hát az egyetértésről, azután 
térjetek vissza Rómába, térjetek vissza a ti rendes életkörül- 
ményeitek közé. — 

Befejezte szavait. Mély csendben hallgatták végig. A csend 
beszéde után is tartott. Az emberek elgondolkoztak. Mene- 
nius Agrippa mézédes szavai megvesztegették őket. Követe- 
ket küldtek Rómába, akik tárgyaltak az atyákkal a kibékülés- 
ről. A tárgyalásnak az lett az eredménye, hogy az atyák meg- 
engedték: legyenek a népnek olyan tisztviselői, akik meg- 
védik a jogtalanságoktól. Ezek a tisztviselők — néptribunusok- 
nak hívták őket — személyükben szentek és sérthetetlenek, 
az atyák közül senki, de még a konzul sem vetheti őket fog- 
ságba. 

Először kettőt választottak, Gaius Licinius és Gaius Albi- 
nust, akik még három társat vettek maguk mellé, így ötcn 
lettek. E három között volt Sicinius is, aki a Szent Hegy-i ki- 
vonulást javasolta. A nép tehát nem volt többé védtelen az 
atyák önkényével szemben. A történelem első , sztrájkja" 
sikerült. 








ANNA PERENNA 


— Elég volt az atyák zsarnokságából ! 

— Alapítsunk új várost! 

Ezekkel a jelszavakkal vonult ki a nép Sicinius javaslatára 
a Szent Hegyre. Ott tábort ütött. Mikor a magukkal hozott 
eleség elfogyott, a szomszédos földekről hordták el a gabonát. 
[Idővel azonban ez is elfogyott, és már csak néhány napra való 
eleségük volt. Ekkor már letettek arról, hogy új várost alapít- 
sanak, értesültek ugyanis az atyák békülő szándékairól, hogy 
mást sem tesznek, mint arról tanácskoznak, hogyan lehetne a 
népet kibékíteni és visszavezetni a városba. Arra azonban nem 
számítottak, hogy a tanácskozás ilyen sokáig elhúzódik. 

Egy ideig a nép türelmesen várt, de hogy az élelem egyre 
fogyott, zúgolódni kezdett. Vezetőik, különösen a később 
néptribunussá választott Albinus és Licinius, csillapították 
őket. Hogy már nem tart sokáig, az atyáknak hamarosan 
engedniük kell, még csak egy kis türelem, és győztesen térnek 
vissza a városba. 

De az élelemmel együtt a türelmük is fogyott. Innen is, 
onnan is hallatszottak a kifakadások : — 

— Mi lesz velünk ? Éhen pusztulunk ! 

— Nem azért hagytuk el otthonunkat, hogy még rosszabb 
sorsra jussunk ! 

— Ha nyomorúságos is volt az életünk, még mindig jobb 
volt, mint most, otthon mégiscsak akadt számunkra egy falat 
kenyér. 

— Kár volt kivonulni . .. Okosabb lesz visszatérni a vá- 
rosba és kérni az atyákat, hogy bocsássanak meg nekünk. 

Vezetőik most már alig tudták őket féken tartani. Hiába 
magyarázták nekik, hogy az atyák inár azon vitatkoznak, kit 
küldjenek hozzájuk békekövetül, ez mind nem használt. 
Éhes gyomrot a legokosabb érvekkel sem lehet kielégíteni. 
Ott csak egy érv hatásos: a kenyér. És éppen ebben volt a leg- 
nagyobb hiány, már az utolsó darabokat rágcsálták. Már-már 
úgy látszott, hogy nem bírják tovább a , sztrájkot", és egyik 
reggel már zajongva követelték, hogy vezessék őket vissza 
Rómába, amikor a tábor kapujánál egy kis fehér hajú örcg- 
asszony jelent meg, mindegyik karján nagy kosarat cipelve, 
mely tele volt frissen sült, még gőzölgő lepénnyel : 

— Nektek hoztam — mondta az anyóka —, tessék, osszá- 
tok széjjel. Mindenkinek jut, hozok még. 

Mikor a lepényt az éhes nép szétkapkodta, és a kosár ki- 
ürült, az öregasszony fürge léptekkel leszaladt a hegyről, 

majd rövid idő múlva ismét megjelent tele kosarakkal. Min- 
denkinek jutott, és a nép erre a napra megnyugodott. Másnap 
reggel ez megismétlődött, harmad- és negyednap szintén, 
amikor az atyák elküldték békekövetül Menenius Agrippát. 

A nép győzött. Győzelmét részben ennek a kis öreg- 
asszonynak, Annának köszönhette, aki a várostól nem messze 
fekvő Bovillae nevű községben lakott. Egyedül éldegélt, kis 
háztartását gondozva. Mikor meghallotta, hogy fönt a tábor- 
ban éheznek, egész éjszaka lepényt sütött számukra. Ami 
lisztje volt, felsütötte. Másnap aztán bejárta a szomszédokat. 

— Adjatok egy kis lisztet, hadd sütöm meg nekik. Ők mi- 
közülünk valók, a mi embereink. Magatoknak adtok, ha 
nekik adtok. 

És a szomszédok adtak. A fürge kis öregasszony: megint 
egész éjjel lepényt sütött, és reggel vitte fel a táborba. Így tett 
mindaddig, míg a népnek sikerült kiböjtölnie az atyák ellen- 
állását, és győztesen térhettek vissza Rómába. 

A nép nem maradt hálátlan a jó öreg Annával szemben. 
A békekötés után örök emléket állítottak tiszteletére. A száza- 
dok folyamán tisztelete csak gyarapodott, végül már mint 
istennőt ünnepelték Anna Perenna néven. 








CORIOLANUS 


Abban az időben, mikor Róma plebejus népe kivonult a 
Szent Hegyre, élt Rómában egy előkelő patrícius-ifjú, Gnaecus 
Marcius, akit az istenek okossággal és vitézséggel áldottak 
meg, de gőggel és konoksággal is sújtottak. A volscusok elleni 
háborúban részt vett, és különösen kitűnt Corroli ostrománál. 

Ez a város a volscusok egyik népes, megerősített helye volt. 
A római sereg megszállta környékét, és ostrom alá vette. 

Egyáltalán nem számított arra, hogy a város részére vala- 
honnan segítség, felmentő sereg érkezhessék, hiszen a közel- 
ben lakó volscusokat, mielőtt idejöttek, szétverték, és nem 

gondoltak arra, hogy hamarosan összeszedik magukat. De 
tévedtek. Míg ők csak a városbeliekre ügyeltek, Antium felől 
volscus légiók rohanták meg a római tábort. Corioli falain az 
őrség jelentette a lakosságnak, hogy megjöttek a felmientők. 
A hír viharos lelkesedést keltett. Fegyvert. ragadtak, hogy ki- 
törve a várból, két tűz közé szorítsák a rómaiakat. 

Ezek a jól megerősített táborban hősiesen ellenálltak, de az 
egyenlőtlen küzdelemben bizonyára alul maradtak volna, ha 
nincs ott Gnaeus Marcius. Ez a tábor legvitézebb ifjaiból válo- 
gatott csapatot állított össze, és szembeszállt a városból kitörő 
ellenséggel. Rövid tusában megállította, majd visszaszorította 
őket. A coriolibeliek nem számítottak arra, hogy az őrség 
ilyen komoly ellenállást tanúsít, és hátrálni kezdtek. 

Marciusnak most választania kellett, hogy.a város lakóit 
veszi-e üldözőbe, vagy a tábor másik oldalát ostromló volscu- 
sok ellen fordul. Ő az előbbit választotta. Csapatával vak- 
merően benyomult a tárva maradt kapun az ostromlott vá- 
rosba. A most már fejüket vesztett corioliakat szétkergette, le- 
ölte, vagy foglyul ejtette. A falakon levő faházakat felgyúj- 
tatta, majd a város házaira került a sor. A csatazaj és a máglya- 
ként lángoló házak a tábort védő rómaiakat bátorsággal, az 
ostromló volscusokat félelemmel töltötték el. Nem is tartot- 
tak ki sokáig. Látták, hogy a város elveszett, tehát megfuta- 
modtak. A rómaiak késő estig üldözték őket, csak akkor tér- 
tek vissza diadalittasan és nagy zsákmánnyal megrakodva a 
táborba. 

Gnaeus Marcius a kivívott győzelemért a Coriolanus mel- 


léknevet kapta. 

A következő évben senkivel sem háborúzott Róma, és így 
— ami a legnagyobb ritkaság volt — be lehetett csukni Janus 
templomának kapuját. A falakon belül is elcsitultak a viszá- 
lyok a patríciusok és plebejusok között. De ekkor meg új 
veszedelem támadt. Minthogy a nép kivonulása miatt a földek 
nagy része műveletlenül, parlagon maradt, ami gabona pedig 
mégis termett, azt az aszály pusztította el, éhínség ütötte fel a 
fejét. Olyan volt a város, mintha az ellenség hosszan ostro- 
molta volna! A gazdagok még drága pénzen tudtak magukon 
segíteni, de a rabszolgákat teljes pusztulás fenyegette ; a nép is 
erre a Sorsra jutott volna, ha a néptribunok közbelépésére a 
konzulok idejében nem gondoskodnak róla. 

Hajókat építettek, küldötteket menesztettek minden 
irányba. Ostiától, Róma kikötőjétől jobbra és balra felkeres- 
ték a szomszéd népeket, az etruszkokat és volscusokat, de mi- 
vel ezek gyűlölték a rómaiakat, nem sok reményt fűztek hoz- 
zájuk. Még délebbre hajóztak le, egészen Cumaeig, de itt meg 
a Targuiniusok bosszúálló szelleme kísértett. A küldöttek már 
nagy mennyiségű gabonát vásároltak össze, és készek voltak 
az indulásra, amikor Aristodemus, Cumae tyrannusa, akit a 
Targuiniusok örökösükké tettek, visszatartotta a hajókat: 

— Nem adom ezeket vissza nektek, mert ti sem adtátok ki 
királyaitok vagyonát! 

Nem jártak jobban a volscusoknál sem. Nemhogy gabonát 
nem tudtak vásárolni, de még attól is kellett tartaniuk, hogy 
megrohanják, és felkoncolják őket. Az etruszkok embersége- 
sebben viselkedtek. Itt a küldöttek nagy mennyiségű gabonát 
vásárolhattak, ez némileg enyhítette a nép ínségét. 

A következő évben, mikor az éhínség még tartott, a hajók 
lementek egész Sziciliáig, Itália éléstáráig. Innen gazdagon 
megrakodva tértek vissza Rómába. A szenátus összeült, és az 

atyák arról tanácskoztak, a gabonából mennyit és milyen 
áron osszanak ki a népnek. Voltak, akik okulva a múlton, 
igen olcsó árat, jóformán ingyen gabonaosztást javasoltak, de 
voltak, akik gyűlölték a népet, és úgy vélték, most itt az ideje, 
hogy letörjék, és visszaszerezzék tőle azokat a jogokat, miket 
a Szent Hegy-i kivonulás révén sikerült kicsikarnia. Ezek 
között elsőnek szólalt fel Marcius Coriolanus, aki rendkívül 
gyűlölte a néptribunusi intézményt. Ezeket mondta : 

— Ha a gabonát olyan nagyon olcsón vagy ingyen akarják, 
ám legyen, de akkor adják vissza az atyáknak ősi jogaikat! 
Miért kell nekem népből választott tisztviselőket látnom? 
Miért kell tűrnöm, hogy egy Sicinius legyen hatalmon, 
legyen szent és sérthetetlen, fölöttem pedig úgy rendelkezzék, 
mintha legyőzött ellenség volnék vagy pénzen vásárolt rab- 
szolga ? Én, aki Targuiniust nem bírtam elviselni, most a zsar- 
nokoskodó Siciniust tűrjem? Tessék, nyitva áll az út, most 
vonuljon ki, most csalja ki magával a népet a Szent Hegyre 
meg más dombokra! Rabolják el most is földjeinkról a ter- 
mést, mint három évvel ezelőtt tették! De merem állítani, 
hogy ha most kemények leszünk, és nem adunk nekik olcsó 
vagy ingyen gabonát, úgy megszelídülnek, hogy maguktól 
indulnak a földek megművelésére, és lemondanak becstelenül 
szerzett jogaikról. 

Az egész beszédből csak úgy áradt az ádáz gyűlölet. A nép 
őszerinte választhatott: vagy az ingyen gabonáról mond le, és 
akkor éheznie kell, vagy a néptribunusi hivatalt adja fel, és 
akkor kiteszi magát az atyák kényekedvének. Ettől a szigorú, 
sőt kegyetlen állásfoglalástól még a szenátorok is visszariad- 
tak, nagyon is veszélyesnek tartották. Igazuk volt. Mert mi- 
kor a kúria elé összecsődült tömeg megtudta, hogy Coriola- 
nus mit mondott, és mit javasolt, dühös hangok hallatszottak : 


I91 


— Most már éheztetni akarnak bennünket, mintha ellensé- 
gek volnánk? 

— Most, mikor kenyérhez juthatnánk, Gnaeus Marcius ki- 
veszi a szánkból ; 

— Szeretné, ha megkötözve átadnánk neki néptribunu- 
sainkat, és így tölthetné ki bosszúját rajtuk a mi rovásunkra! 

— Íme, az új hóhér, aki előtt vagy éhen kell halnunk, vagy 
szolgaként csúsznunk-másznunk ! 

Egyszóval a nép nagyon el volt keseredve. Amikor Corio- 
lanus távozóban volt a kúria épületéből, meg akarták rohanni 
és végezni vele, de a jelenlevő néptribunusok, akik ugyan 
nem vehettek részt a szenátus ülésén, de a nyitott ajtó mellett 
ülve minden szót hallottak, megvédték a nép dühétől. Tör- 
vényadta Joguknál fogva azonban egy közeli napot jelöltek 
meg számára, amelyen felelnie kell a nép ellen tanúsított 
magatartásáért. A nép tisztelte tribunusait, egyelőre megelé- 
gedett ezzel, és Coriolanus sértetlenül távozhatott. 

De annál kevésbé tisztelte Coriolanus a néptribunusi hatal- 
mat. Mit törődött ő azzal, hogy törvény elé idézték! Nem 
jelent meg a néptribunusok előtt. Véleménye szerint a plebe- 
jusok hivatalnokai nem ítélkezhetnek patríciusok felett. 

A nép haragja kemény itéletet hozott. Gnaeus Marcius 
Coriolanus — hangzott az ítélet — ellenséges érzületű hazájá- 
val szemben, a törvényeket nem tiszteli, s népe romlására tör. 
Halált érdemelne, de Coriolánál szerzett érdemei miatt életé- 
nek megkegyelmeztek, és száműzetésre ítélték. 

— Menjen a volscusok közé, ott az ő méltó helye — mond- 
ták. Akkor még nem sejtették, mennyi gondot és bajt jelent 
számukra Coriolanus száműzetése. 

Coriolanus elment a volscusokhoz. Ezek szívesen fogadták 
a hírneves hőst, barátságosan megvendégelték, és napról 
napra mind több jelét adták iránta érzett nagyrabecsülésük- 
nek. Coriolanus csakhamar összemelegedett velük, és gyak- 
ran panaszkodott, és fenyegetőzött előttük hazája ellen. 

Ezzel még jobban megnyerte a volscusok bizalmát, külö- 
nösen a volscusok vezére, ÁAttius Tullius kedveskedett neki. 
Attius Tullius régtől fogva ádáz ellensége volt a rómaiaknak, 
és most, hogy legnagyobb hősük közéjük jött, messzemenő 
terveket kovácsolt. Hosszas beszélgetéseik, tanácskozásaik s0- 
rán kialakult a terv, hogyan lehetne Rómát megbüntetni. 
Természetesen háborúra gondoltak, de ennek megindítása 
nem csekély nehézségbe ütközött. A volscus nép ugyanis oly 
sok balul sikerült fegyverfogás után bizonyára nehezen szánja 
rá magát újabb háborúra Róma ellen, meg aztán nemrég tize- 
delte meg soraikat valami súlyos járvány, iitely elvitte az ifjak 
színe-javát. Rendkívüli eseménynek kell annak lennie, ami új- 
ból felébreszti bennök a harci kedvet és a szunnyadó gyűlö- 
letet. 

Hogy ez a rendkívüli esemény bekövetkezzék, ÁAttius csel- 
hez folyamodott. Rómában éppen arra készültek, hogy miecg- 
ismételjék a Ludi Magni (Nagy Játékok) nevű fogadalmi ünne- 
pet, amit a szenátus Jupiter tiszteletére rendelt el. Hogy meg 
kellett ismételni, annak az volt az oka, hogy az első alkalom- 
mal az ünnepi játékokat botrányos jelenet előzte meg. Egy 
római polgár a cirkusz porondján furkósbottal ütlegelve 
végigkergetett egy rabszolgát. Méltatlan dolog volt ez az 
áldozat színhelyéhez, mert bár versenyjátékok folytak ott, 
mégiscsak az isten tiszteletére folytak, és áldozatuak számíi- 
tottak. De mintha mi scm történt volna, kora délelőtt mieg- 
kezdték a tátékokat, és este ünnepélyesen be is fejezték. 

Néhány nap múlva azonban egy bizonyos Titus Latinius 
nevű embernek csodálatos álomlátása volt. Álmában meg- 
jelent előtte Jupiter, és így szólt: 

— Nem tetszik nekem, ami a játékok előtt történt. Ha meg 
nem ismétlitek kellő pompával az ünnepet, veszedelnict 
támasztok a városra. Add ezt tudtul a konzuloknak. 

De Latinius, egyrészt, mert félt, hogy kigúnyolják (mert 
ugyan mivel tudná bizonyítani, hogy valóban megjelent neki 
az isten?), másrészt, mert nem merte zavarni a konzulokat, 
nem adta át Jupiter üzenetét. Pár nap múltán azonban hirtelen 
meghalt a fia. És hogy ne legyen kétsége a gyászos eset oka 
felől, álmában újra megjelent az isten, és így feddte meg: 

— Megsértetted isteni méltóságomat. Ezért büntettelek 
fiad halálával. De mondom neked, még nagyobb árat fizetsz, 
ha parancsomat sietve nem jelented a konzuloknak ! 

Latinius azonban, mintha csak gonosz szellemek szállták 
volna meg, még mindig húzta-halasztotta a dolgot, még min- 
dig habozott, annyira félt, főleg az emberek gúnyolódásától. 
Erre súlyosan megbetegedett. Olyan gyengeség fogta el, hogy 
nem volt jártányi ereje sem, ágynak esett. Úgy vélte: ismét 
Jupiter haragja sújtotta! Most már bánta habozását, és ment 
volna szívesen, de lábai nem bírták. Ágyához hívta hát felesé- 
gét, fiait, egész családját, és elmondta nekik látomásait, Jupiter 
üzenetét, magyarázatát adta a csapásoknak, melyek érték. 
Azok szent borzongással hallgatták. Amikor befejezte elbeszé- 
lését, így kiáltottak fel: 

— Vitesd magad haladék nélkül a fórumra a konzulok elé! 

Így is cselekedett. A konzulok meghallgatták, majd a kú- 
riába vitették. Itt a szenátorok előtt újra elmondta csodálatos 
álmait. És alig fejezte be elbeszélését, íme, új csoda történt : 
akit minden ízében betegen, magatehetetlenül vittek a kú- 

riába, most, hogy teljesítette Jupiter parancsát, saját lábán, ép- 
egészségesen tért vissza házába. 

A szenátus minden halogatás nélkül elrendelte, hogy a játé- 
kokat meg kell ismételni, és ezek a játékok a lehető legpom- 
pásabbak legyenek, hadd lássa az isten, hogy akinek a római 
nép gazdagságát köszönheti, annak gazdagon áldoz. 

Ezt az alkalmat használta fel Attius Tullius, hogy ravasz 
csellel háborúra ösztönözze a volscusokat. Mivel ez időben a 
volscus és a római nép békében élt egymással, Tullius kerülő 
úton elérte, hogy a volscusokat is meghívják az ünnepi játé- 
kokra. A volscusok el is jöttek szép számmal. Mielőtt azonban 
a játékok megkezdődtek volna, Tullius — ahogy megbeszélte 
Coriolanusszal — fölkereste a konzulokat: 

— Van valami közölnivalóm — mondta —, ami államotok 
életét közelről érinti. 

A konzulok kíváncsian várták, mit akar. mondani. 

— Ne gondoljátok, hogy szívesen mondom el azt, amit 
most hallani fogtok tőlem, hiszen saját népem polgárairól, 
hontfitársaimról akarok előttetek beszélni. Nem panaszképpen 
mondom, világért sem, csak éppen azért jöttem, hogy óvjalak 
benneteket, ne adjatok lehetőséget nekik, hogy meggondolat- 
lanul valami kellemetlenséget okozzanak. Megmondom 
őszintén, az én népem jelleme nagyon ingatag. Könnyen fel- 
lángol, de hamar elalszik. Ezzel magyarázható az a sok vere- 
ség, amit tőletek szenvedtünk, és ha még na4 15 élünk, az nem 
a mi érdemünk, hanem a tiétek, mert irgalmasok voltatok, és 
megkegyelmeztetek nekünk. Miről van tehát szó? Árról, 
hogy a ti ünnepi játékaitokra igen sok hazámfia jött Rómába. 
Nem tudok szabadulni attól a gondolattól, hogy a játékok 
alatt, míg a tieitek teljesen elmerülnek azok nézésében, a 
mieink izgága csoportja összeakaszkodik a tieitekkel, és a já- 

tékból véres verekedés lesz. Vagyis megismétlődik, , amire 
bizonyosan jól emlékeztek, az a súlyos kellemetlenség, amit 
néhány évvel ezelőtt a féktelen szabin ifjúság okozott. Perszc 
mindez csak balsejtelem, bár ne történnék semmi! De én úgy 
éreztem, hogy ezt nektek előre el kell mondanom, mert ha 
már megtörtént, nem lehet meg nem történtté tenni. Így kí- 
vánta a magan érdeke, de a tiétek is. Még csak annyit, hogy 
a magam részéről annyira félek mindenféle esetleges össze- 
tűzéstől, hogy még ma haza szándékozom menni, hogy belé 
ne keveredjek itt valamibe. 

Szólt és eltávozott. A konzulok ezt a szertölött kényes 
ügyet a szenátus elé terjesztették. Az atyák nem látták át 
Áttius ravasz tervét, sőt úgy gondolták, hogy ha a veszély ön- 
magában nem is látszik nagynak, de Áttius bizonyára sejt 
valamit, és ha már ő figyelmeztet, nem árt, ha a szenátus meg- 
fogadja a szavát, és óvatos lesz. Így hát határozatot hoztak, 
hogy a volscusok azonnal, még a sötétség beállta előtt távoz- 
zanak a városból. Megindultak minden irányban a kikiáltók, 
hirdetők : a volscusoknak el kell hagyniuk a várost. 

Ezek mindenre el lehettek készülve, csak erre nem. Egye- 
sek csodálkozva, mások megdöbbenve hallották a hirdető 
harsány szavát: — A volscusok azonnal, még az éj beállta 
előtt hagyják el Róma területét ! 

Ki-ki sietett haza, szállására, hogy magával hozott holmiját 
összekapkodja, és a legrövidebb úton távozzék. Mikor a kapu- 
kon kívül többen összeverődtek, miéltatlankodni kezdtek : 

— Miért csinálták ezt velünk : Hát bűnösök, gonosztevők 
vagyunk mi, hogy elűznek az ünnepi játékoknak még a szín- 
helyéről is: Vagy valami fertőző nyavalyában szenvedünk, 
hogy az istenek és embcrek gyülekezetében nincs számunkra 
hely: 

Így mérgelődtek, méltatlankodtak, és miközben egyre 
távolodtak Rómától, valóságos menetté fejlődtek. Az elöl 
menetelők megvárták a később jövőket, együtt vonultak 
hazafelé. Mit sem sejtve a történtek valódi oka felől, elérkez- 
tek a Ferentina patak forrásához, ahol egyszerre Tullius jött 
velük szembe. Megállította őket, és a legnagyobb felháboro- 
dást színlelte amiatt, ami Rómában velük történt. Szitkozó- 
dott, fenyegetőzött, mintha őt sértették volna mcg legjobban. 

Amikor azután látta, hogy szavai visszhangra találtak, az 
egész tömeget levezette az út mellett elterülő mezőre, és ott 
szónoklatot tartva felidézte előttük a rómaiak sok jogtalan 
erőszakosságát, és hogy hányszor kellett már vercséget szen- 
vedniük Rómától. 

Majd így folytatta : 

— De ha minderről meg is feledkeztek, mit szóltok mai 
gyalázatos eljárásukhoz?: Mit szóltok ahhoz, hogy csúfot űz- 
tek belőletek ? Neni veszitek észre, hogy megint diadalt arat- 
tak rajtatok " Gondoljátok csak meg, hány idegen, hánv szom- 
szédos nép fiai voltak meghíva Rómába. Szép kis látvány 
lehetett, amint ti asszonyostul, gyerekestül ott vonultatok ki- 
felé szemük láttára! Mit gondolhattak rólatok, amikor mcg- 
hallották a hirdetők szavát, és aztán látták, milyen szépen 
engedelmeskedtek: Nyilván azt, hogy valami istentelenség 
lakozik bennetek, és ha részt vettetek volna az ünnepen, meg- 
szentségtelenítettétek volna, és az istenek megharagudtak 
volna. Bizonyára ezt gondolják, és ez egészen érthető is. Az is 
lehetséges, hogy ezzel a gyors távozástokkal az életeteket 
mentettétek meg. Hát neni ellenséges város az, ahol egyetlen 
napi tartózkodástoknak halál lehet az ára Vegyétek végre 
észre: háborút kezdtek ellenetek. De ha ti férfiak vagytok, 
azok keserülik meg, akiktől kirndult. 


197 


Így beszélt Tullius. A maga szája íze szerint magyarázta 
nekik a történteket, és haragot akart ébreszteni lelkükben. 
Mikor ezt a célt már elérte, elbocsátotta őket. 

— Menjetek haza — tette hozzá gúnyosan —, és meséljétek 
el, milyen kitűnő bánásmódban részesültetek Rómában. 

Szétszéledtek hát a haragos és méltatlankodó volscusok és 
hazamentek. Otthon aztán mindegyik elmesélte családjának, 
rokonainak, ismerőseinek, hogyan jártak Rómában. Ha hoz- 
zátett, ha elvett belőle, mindegy az, egyre nőtt-dagadt a his- 
tória, egyre nőtt-dagadt a gyűlölet. Így lett a gyűlöletből a 
szövetség felbontása. És lett a felbontott szövetségből háború. 

A nép úgy határozott, hogy Attius Tullius és Gnacus Mar- 
cius legyen a fővezér. Mindkettőben bíztak, de Marciusban 
talán még nagyobb volt a bizalmuk. Tudták, hogy ő minden- 
kinél jobban gyűlöli Rómát, ahol számkivetésre ítélték. 
A volscusok jól számítottak. Csakhamar kiderült, hogy egy 
jó vezér felér egy fegyelmezett sereggel, míg Róma a szét- 
húzáson kívül a gyönge hadvezért sínylette meg. 

Coriolanus megindult seregével Róma felé. Az útjába eső 
városokat sorban elfoglalta, és átadta a volscusoknak, a római 
telepeseket pedig elűzte. Így érkezett Róma közelébe, s a 
várostól mintegy ötezer lépésnyire, a Cluilius-árok közelében 
tábort ütött. Egyelőre nem fogott hozzá a város ostromához, 
ahelyett inkább a városlakók földjeit pusztította. Arra azon- 
ban vigyázott, hogy a patríciusok földjében ne essék kár. Ezt 
vagy azért csinálta, mert csak a plebejusokra haragudott, vagy 
mert Róma népe között akarta elhinteni a gyűlölség magvait. 
Számítása helyesnek bizonyult. Egyre többen mondogatták : 

— Ki hiszi el, hogy a mi atyáink nincsenek cimboraságban 
Coriolanusszal: Ha nem volnának, nem kímélné az ő földjei- 
ket sem! 

Szerencse a szerencsétlenségben, hogy az ellenség jelenléte 
mégiscsak összetártotta őket, a belső rend mégsem borult fel. 
Bár a cél közös volt: Rómát megmenteni, ezt akarták a patrí- 
ciusok és plebejusok egyaránt, de más-más úton. A szenátus 
és a konzulok a fegyverekben bíztak, fegyveres döntést akar- 
tak, míg a nép mindenáron békét, békés megoldást követelt. 
Végül 15 a nép győzött, mert az atyák belátták, hogy a népet 
akarata ellenére nem vihetik harcba. 

A konzulok tehát összehívták a szenátust, és ott megválasz- 
tották a követeket. Ezek el is mentek Marciushoz, hogy a 
békéről tárgyaljanak vele. A válasz fennhéjázó volt: 

— Tárgyalhatunk a békekötésről, ha visszaadjátok a vols- 
cusoknak földjeiket, amelyeket elraboltatok tőlük. Ha azt 
remélitek, hogy nyugodtan fogjátok élvezni, amit háború- 
ban szereztetek, csalódtok! Én nem feledkeztem meg azokról 
a sérelmekról, amelyeket tőletek szenvedtem, sem vendéglátó 
gazdáim jótéteményeiről, és rajta leszek, hogy ti 15 meglássá- 
tok : megtört-e bátorságom a száműzetésben, vagy haragom- 
tól még nagyobbra nőtt? 

A követek dolguk végezetlenül tértek vissza Rómába. 
A szenátus újra kiküldte őket, hogy engedékenységre bírják 
Coriolanust, de ekkor már be sem engedték őket a táborba. 
Erre a papok teljes papi diszbe öltözve elébe járultak, hogy 
megengeszteljék, de Coriolanust ők sem tudták eltéríteni 
szándékától. Teljes bosszút akart állni a római népen. 

Ez a nép azonban még mindig bízott abban, hogy békésen 
el lehet intézni az ellenségeskedést, hogy nem kell fegyvert 
fogni, ölni és öletni. De a remény napról napra csökkent. 
Coriolanus hajthatatlan maradt. Ekkor a római asszonyok, a 
matrónák tanácskozásra gyűltek össze, hogy mitévők legye- 
nek. Az asszonyokat Veturia, Coriolanus anyja hívta meg 

házába. Vele lakott menye, Volumnia és két kis unokája, 
Coriolanus fiai. Hosszas tanácskozás után arra az elhatározásra 
jutottak, hogy az idős Veturia Volumnával és két kis unokájá- 
val együtt maga megy az ellenséges táborba, és ha már a fér- 
fiak nem tudnak békét teremteni, hát esdjék ki az asszonyok 
sírásukkal és könnyeikkel. 

Mikor ezt a férfiak meghallották, gúnyolódni kezdtek : 

— Csak asszonyoknak juthat ilyesmi eszébe! Hogy gon- 
dolják ezt? Hogyan lágyíthatná meg anyai sírás és hitvesi 
könny annak az embernek a szívét, aki elárulta hazáját és né- 
pét? Kőből van annak a szíve! Hiábavaló próbálkozás 
lesz ez! 

De az asszonyok nem törődtek a várható kudarccal, el- 
indultak. Nem kellett sokáig menniük, közel volt az ellenség 
tábora. Nem is mentek egyedül, síró asszonyok kísérték őket. 

Az őrök jelentették Coriolanusnak, hogy nagy tömeg asz- 
szony kér tőle meghallgatást. Kelletlenül ment eléjük, el volt 
szánva, hogy éppoly hajthatatlan marad, mint a korábbi 
követségeknél. Nevetségesnek és egyben bosszantónak találta, 
hogy asszonyok akarják meglágyítani kemény szívét, mikor 
őt sem a követek ékes szavai, sem a díszbe öltözött papok 
vagy a vallásos félelem nem térítették el szándékától. De hát 
hadd sírjanak, hadd jajgassanak, ha nekik úgy tetszik ! 

Leült, közömbösen szemlélte az asszonyok gyászba öltö- 
zött seregét, és várta, hogy egyikük majd előlép, és mond 
valamit. De egy ideig nem történt semmi. Kezdett már bosz- 
szankoedni, mikor szolgája, akit még Rómából vitt magával, 
odahajolt hozzá, s halkan figyelmeztettc : 

— Ha jól látom, anyád, hitvesed és gyermekeid is itt 
vannak. 

Coriolanus errc felpattant székéről, és rohant anyjához, 

hogy megölelje. De Veturia tekintete, ez a könnyekkel ázta- 
tott, sápadt, szomorú arc, egyszerre haragos és kemény lett: 

— Állj meg! Mielőtt megengedném, hogy megölelj, tudni 
akarom, hogy ellenségemhez vagy fiamhoz jöttem-e.! Mondd 
meg: itt a táborban anyád vagy foglyod vagyok-e? Hát ezt 
kellett hosszú öregségemre megérnem, hogy fiamat először 
száműzzék, azután meg mint ellenségemet lássam viszont? El 
tudtad pusztítani ezt a földet, mely szült és táplált téged? És 
ha képes voltál is arra, hogy messziről fenyegesd szülőfölde- 
det, legalább akkor szűnt volna meg gyűlöleted, mikor erre 
a földre léptél, és megláttad a hazai tájat! Micsoda ember vagy 
te Róma falai nem juttatták eszedbe: , ezek a falak őrzik 
házamat, abban házi isteneimet, ott van anyám, hitvesem, két 
szép gyermekem... Ó, én szerencsétlen! Ha nem szültelek 
volna e világra, most Rómát nem fenyegetné ellenség! Ha 
nem lenne fiam, most szabad hazában szabad nőként halhat- 
nék meg! Nincs olyan csapás, ami számomra rútabb, szá- 
momra gonoszabb lenne! De én legalább nem hordozom 
sokáig nyomorúságomat, öreg vagyok, hamarosan meg- 
halok, de nézz fiaidra! Ha tovább járod ezt az utat, korai halál 
vagy hosszú szolgaság vár rájuk! 

Mire Veturia végére ért szavainak, Volumnia és gyermekei 
már ott csüggtek Coriolanuson, ölelték, csókolták, és sírtak, 
sírtak a többi asszonnyal együtt. 

És" íme, az anyai fájdalomból, a hitvesi bánatból fakadt 
könnyeknek nem tudott ellenállni a makacs férfi, akit nem 
hatottak meg sem a követek szavai, sem a papok méltósága. 
De ezek a könnyek, ezek mások voltak . .. Ezek megtörték 
elszántságát, hiszen őt és hazáját siratták. Megölelte övéit, el- 
bocsátotta őket, és még azon a napon tábort bontott. Vissza- 
vonta a volscus screget a várostól. 

További sorsáról kétféle hagyomány van. Az egyik az, 
hogy a volscusok csalódottságukban feldühödve megölték, a 
másik pedig az, hogy késő öregségében, hazájától távol halt 
meg. Egy réges-régi följegyzés megemlíti, hogy élete vége 
felé sűrűn mondogatta : 

— Vén embernek keserű csak igazán a száműzetés kenyere! 

Az asszonyok visszatértek Rómába. A férfiak nem fukar- 
kodtak a dicsérettel, hiszen asszonyi könnyek mentették meg 
a várost, nem a férfiak fegyverei. Hogy ennek a dicsőséges 
eseménynek látható emléke is legyen, templomot állítottak 
Fortuna Muliebrisnek, az Asszonyokat Védő Szerencse isten- 
nőnek. 

A volscusok később Attius Tullius vezérletével, az aeguu- 
sok szövetségében újból megindultak Róma ellen. Nem 
nyughattak, Rómát mindenképpen le akarták igázni. De az 
aeguusok nem egyeztek bele, hogy az ő seregüknek is Áttius 
Tullius parancsoljon. 

— Miénk a veszedelem, övék a dicsőség " Azt már nem! — 
mondogatták. 

Ebből vita, a vitából veszekedés, a veszekedésből fegyveres 
összetűzés és heves harc támadt. És melyik lett a győztes ? 
A két veszekedő közül a harmadik : Róma. Mert a két ellen- 
séges had gyilkos és hosszan tartó háborúskodásban teljesen 
felemésztette egymást, míg Róma gyarapodott. 

NÉPTRIBUNUSOK ÉS KONZULOK 


A fórumon két ember hevesen vitatkozott. Ruhájukon, 
tógájukon látszott, hogy tisztségviselők. 

— Ha azt akarod, hogy a béke helyreálljon a nép és a patrí- 
ciusok közt, terjessz a szenátus elé javaslatot, hogy a nép is 
részesülhessen az ellenségtől elhódított földből, az ager publi- 
cusból — mondta az egyik. 

— Az ager publicusból csak azok kaphatnak, akiknek meg- 
van hozzá a tehetségük, kliensük és rabszolgájuk, hogy meg 15 
művelhessék — felelte a másik. 

— Vagyis a patríciusok. Úgy beszélsz, mintha a nép nem 
vett volna részt az ellenséges föld meghódításában. Pedig 

éppen ezek miatt a háborúk miatt adósodott el, nem tudta 
megművelni földjét, elvesztette vagyonát, nemegyszer életét 
is. Nem gondolod, hogy igazság szerint nekik is juttatni kel- 
lene belőle? 

— Senki sem akadályozza meg őket, hogy béreljenek be- 
lőle, ha megvan hozzá a tehetségük — ismételte a másik, ho- 
lott nagyon jól tudta, hogy az eladósodott plebejusok errc 
nem képesek. 

A. két vitatkozó Gnaecus Genucius néptribunus és Gaius 
Manlius konzul volt. Így folyt a vita a konzulok és a nép- 
tribunusok közt hónapok, sőt mondhatni évek óta, mert ez 
volt a bajok forrása, a viszály magva, ezért adósodott el a nép, 
ezért került börtönbe vagy szolgaságba. 

Genucius azonban nem olyan ember volt, hogy az üres szó- 
csatával megelégedett volna. Népgyűlést hívott össze, amc- 
lyen megszavazták az új, igazságos földosztási törvényt. De a 
konzulok ellenszegültek a nép kívánságának, nem terjesztet- 
ték a szenátus elé, és így nem valósulhatott meg. Ezért meg 
kellett bűnhódniök. Mikor hivatali évük letelt, és a konzuli 
méltóság személyüket nem védelmezte, Genucius néptribunus 
. jogánál fogva törvény elé idézte, és bevádolta őket, mint a 
nép ellenségeit. 

A két volt konzul — Gaius Manlius és Lucius Furius — nem 
sok jót várt a tárgyalástól. Ismerték Genucius szilárdságát és a 
nép gyűlöletét. Az atyákhoz, a patríciusokhoz fordultak tehát, 
de ezektől csak bizonytalan ígéretet kaptak, hiszen már nem 
voltak hatalmon. Még leginkább a patrícius-ifjakban bíztak. 
Felkeresték őket, és keserű szavakkal panaszkodtak : 

— Tanuljatok a mi esetünkből, és ne foglaljatok el állami 
tisztséget. Ne törődjetek semmit az állam ügyeivel! Mert mi 
más a hatalmat jelentő vesszőnyaláb, a méltóságot jelentő 

bíborszegélyű köpeny, a toga praetexta, mi más a díszes szék, a 
sella curulis, melybe a konzul ül, mint úgyszólván a halottnak 
kijáró pompa? E díszes jelvényekkel szinte a ravatalra teríte- 
nek bennünket! Ha mégis vágyakoznátok a konzulságra, gon- 
doljátok meg, hogy a konzul nem más, mint a néptribunus 
foglya és szolgája. A konzulok csak a tribunusok bábjai : min- 
dent csak azok parancsára, azok engedélyével tehetnek. Ha 
konzul vagy, és meg mersz moccanni, ha tekintettel mersz 
lenni az atyákra is, ha azt mered hinni, hogy a plebejusokon 
kivül más is él ebben az államban, jól vigyázz magadra, és ne 
felejtsd, hogyan járt Gnaeus Marcius Coriolanus. Ha konzul 
vagy, te sem várhatsz jobb sorsot . . . 

Az effajta beszédek felizgatták az ifjakat, akik amúgy is 
gyűlölték a tribunusokat és a tribunusi intézményt. Elhatároz- 
ták, hogy kiállanak a konzulok mellett. Vakmerő tervet eszel- 
tek ki, és akadt, aki vállalkozott a terv végrehajtására . . . 

Elérkezett a nap, melyen a néptribunus vádat akart emelni 
a konzulok ellen. A nép nagy tömegben gyűlt össze, és feszül- 
ten várakozott. Zsibongott az egész fórum. A várakozás, 
feszültség és zaj egyre fokozódott, mindenki Genuciust várta. 
De az késett. Először csak csodálkozott ezen a nép, de azután 
gyanús lett ez a késlekedés. 

— Csak nem ijesztették el valamivel Genuciust ? — kérdez- 
gették. — Még csak az kell, hogy ő is elhagyja a mi ügyünket. 

— Nem, ő azt nem teszi — mondták mások —, nem olyan 
tából faragták. Más oka lesz az ő késésének. Inkább azt hisz- 
szük, hogy betegség tartja vissza. 

Egyesek elszaladtak Genucius házához, ahonnan sápadtan 
és rémülten tértek vissza : 

— Ne várjátok Genuciust! Az éjjel meggyilkolták. Holtan 
találtuk házában. 

Mint a villámcsapás, úgy hatott ez a hír a tömegre. És mint 
a vezető nélkül maradt nyáj, hirtelen szétszaladtak, ki erre, ki 
arra. Különösen Genucius tribunustársai rémültek meg, mert 
látni való volt, hogy nem sokat érnek azok a törvények, ame- 
lyek az ő személyüket szentnek és sérthetetlennek minősítik. 

Bezzeg nem így az atyák! Alig palástolhatták örömüket, 
dicsérték az ifjakat, és még az is azzal dicsekedett, hogy része 
van a gyilkosságban, akinek Genucius vére nem szennyezte be 
a kezét. Nyíltan hirdették : 

— Most megfékezzük a tribunusi hatalmat! Eleget tűrtünk 
tőlük ! 

Az általános rémületet felhasználva, a konzulok a fenyegető 
háború ürügyével sorozást rendeltek el. A tribunusok annyira 
meg voltak félemlítve, hogy nem tiltakoztak. A népet ez mé- 
lyen elkeserítette. 

— Úgy látszik, megint visszatérünk a régi módihoz, ami- 
kor még nem voltak tribunusaink. Genuciusszal meghalt a tri- 
bunusi hatalom, és vele együtt el 15 temették. Most már nincs 
más hátra, mint hogy a nép maga védje meg magát, mástól 
nem várhat segítséget. 

Ilyen volt a nép hangulata, miközben a konzulok sereget 
toboroztak. Történt pedig, hogy egy bizonyos Volero Publi- 
cius megtagadta a katonáskodást, mire a konzulok elküldték 
érte egyik lictorukat. Volero tiltakozott: 

— Nem állok be katonának! Harcoltam már eleget, még 
rangot is kaptam, nem megyek! 

Erre a lictor letépte ruháját, és meg akarta vesszőzni. Volero 
kiabálni kezdett, és a tribunusokat hívta védelmére. De azok 
nem jöttek. Volero a fórum felé szaladt, a lictor utána. Volero 
újra kiabálni kezdett: 

— Fellebbezek a néphez! A tribunusok eltűrik, hogy meg- 

vesszőzzék a népet, mert félnek, hogy meggyilkolják őket 
saját házukban! 

A lictor eközben utolérte, és meg akarta bilincselni. De 
Volero nem hagyta magát, és mert többen jöttek segítségére, 
a lictor jobbnak látta elszaladni. Volero pedig így szólt a 
köréje gyűlt emberekhez : 

— Hozzátok fellebbezek! Ne hagyjatok el, polgárok, ne 
hagyjatok el, bajtársaim! Ne reméljetek segítséget a tribunu- 
soktól, inkább ők szorulnak a ti segítségtekre ! 

A tömeg és az indulat egyre nőtt. Mikor a konzulok a lic- 
tortól megtudták, mi történt, lictoraik kiséretében maguk 
indultak rendet csinálni. De pórul jártak. A tömeg elkergette 
a lictorokat, összetörte vesszőnyalábjaikat. A konzulok test- 
őreikkel együtt futva kerestek menedéket a kúriában. Az 
atyák előtt panaszt tettek Volero és a nép ellen, de céljukat 
nem érték el. A józanság győzött. A nép ellen tett indítványo- 
kat az atyák sorban elvetették, és a konzulokat mérsékletre 
intették. 

Az eset után Volerót körülrajongta a nép, és a legközelebbi 
választás alkalmával megválasztották tribunusnak. 

Sokan azt hitték, hogy hatalmát arra használja majd, hogy 
megbosszulja a rajta esett sérelmet. De nem így történt. Egy 
szóval sem tárnadta a konzulokat, csupán egyetlen javaslattal 
fordult a néphez: 

— Javaslom, polgárok, hogy ezentúl a nép tisztviselőit a 
tribus-gyűléseken válasszák. (Eddig ugyanis a centuria-gyűlése- 
ken választották, ahol a patríciusok voltak a hangadók.) Az 
atyák és a konzulok ezt semmiképpen nem akarták. 

— Még csak az kellene! — mondogatták. — Akkor aztán 
csupa olyan embert választanának meg, akikkel még több 
bajunk volna. 

Csak annyit tudtak tenni, hogy a tribus-gyűlés összehívását 
halogatták, de azt már nem tudták megakadályozni, hogy 
Volerót a nép újra meg ne válassza. 

, Ha nem megy szép szóval, akkor majd pénzzel dolgo- 
zunk" — gondolták az atyák, és meg akarták vesztegetni Vo- 
lero tribunustársát, Laetoriust, aki vétójával megakadályoz- 
. hatta volna a javaslat tárgyalását. De Laetorius erre nem volt 
kapható, sőt ő lett most már a javaslat leghevesebb szószólója, 
talán még Volerót is felülmúlta. 

Az atyák erre azzal válaszoltak, hogy a patríciusok közül 
a nép legdühödtebb ellenségét, Appius Claudiust tették meg 
konzulnak. 

— Majd ez megtanít benneteket! Letöri a szarvatokat! — 
mondogatták. 

Appius Claudius kegyetlen, gőgös ember volt, és szívből 
megvetette a népet. De Laetoriusban kemény ellenfélre talált. 
Mikor kihirdették Claudius konzulságát, így kiáltott fel: 

— Azt hiszitek, az atyák konzult választottak? Tévedés! 
Hóhért választottak, azt varrtak a nyakunkba, hogy marcan- 
goljon bennünket! De ne igyék előre a konzul a medve bő- 
rére! Holnap ismét gyertek el ide! Én itt a szemetek láttára 
vagy meghalok, vagy megszavaztatom a törvényt! 

A következő napon a tribunusok elfoglalták emelvényüket. 
A patríciusok, készen arra, hogy bármi áron is megzavarják a 
gyűlést, és meggátolják a döntést, a nép között helyezkedtek 
el csoportosan. Mikor ezt Laetorius észrevette, felszólította a 
népet : 

— Mindenkit el kell távolítani, aki nem tartozik a szavazók 
közé! 

Erre Appius, a konzul válaszolt: 

— Vigyázz! A tribunusnak csak a plcbejusok fölött van 

hatalma! Nem az állam tisztviselője ő, csak a népé, a plebeju- 
soké. Te legfeljebb annyit mondhatsz: , Ha jónak látjátok, 
távozzatok, polgárok." 

Laetorius erre törvényadta jogánál fogva el akarta fogatni 
Claudiust, mire az a lictorokat küldte Laetorius ellen. A pat- 
ríciusok és a nép egyaránt kész volt a beavatkozásra, és csúnya 
verekedés, vérengzés lett volna ebből az összeszólalkozásból, 
ha Claudius konzultársa, Titus C9uinctius gyorsan közbe nem 
lép. Ráparancsolt az atyákra: 

— Fogjatok meg Claudiust, és ha másképp nem, erőszakkal 
vigyétek el a fórumról. 

Aztán a tribunusokhoz fordult: 

— Kérlek; ne lázítsátok a tömeget. Ellenkezőleg, csillapítsá- 
tok haragját. Ha nem kerül is javaslatotok fölött döntésre 
azonnal sor, abból nem lesz károtok. Higgyétek el, az atyák a 
nép hatalmában vannak, a konzul meg az atyákéban. Nyu- 
godjatok meg tehát, és nyugtassátok meg a népet is. 

A tribunusok hallgattak szavaira. A nép haragja megszűnt, 
nyugodtan tanácskoztak. De nem úgy Appius! Mikor a 
fórumra, majd a kúriába kísérték, valósággal dühöngött: 

— Esküszöm az istenekre és emberekre, hogy a ti gyávaság- 
tok teljesen kiszolgáltatja államunkat a hitvány néptömegnek ! 
Ahelyett, hogy szembeszálltatok volna velük, engem fogtatok 
és hurcoltatok el. Nem a konzul nem támogatja a szenátust, 
hanem megfordítva: a szenátus hagyta cserben a konzult. De 
csak így tovább! Majd kaptok a nyakatokba olyan törvénye- 
ket, anulyeneket még a Szent Hegyen sem hoztak! 

Próbálták csitítani : 

— Neked és a hozzád hasonlóknak csak arra van gondotok, 
hogy kinek a kezében van a hatalom. Hogy közben az álla- 
mot szétmarcangoljátok, azzal ugyan keveset törődtök. 

— Nem állam az — kiáltotta Claudius —, ahol a nincstelen 
nép az úr! 

Így vitatkoztak, veszekedtek. Közben a nép tanácskozott, 
és törvényerőre emelte Volero javaslatát, vagyis hogy czentúl 
a tribus-gyűlésen válasszák a tribunusokat. Ezzel az atyák és 
híveik befolyását ezen a téren semmivé tették. 

A római nép két régi ellensége, az aeguusok és a volscusok 
felhasználták az ádáz viszályt, mely Róma bensejében dúlt: 

— Csak hadd veszekedjenek ! Hadd marakodjanak ! Az a jó 
nekünk ! — mondogatták. — Bár vonulna ki ismét a nép, mi 
befogadnánk, és könnyen leigáznánk az erőtlenné vált 
Rómát. 

Ez a vágyuk ugyan nem teljesült, de a viszálykodás alatt 
pusztítva járták a római földeket, és igyekeztek minél több 
zsákmányt szerezni. Csak akkor hagyták abba, mikor hírét 
vették, hogy a belső harc lecsendesedett. A szenátus azonban, 
hogy megtorolja rablásaikat, hadat indított ellenük, és Appius 
Claudiust bízta meg a sereg vezérletével. 

, Most majd megtanítom a rdicsőc nép fiait — gondolta 
magában. — Engem, engem legyőztek, pedig azért lettem 
konzul, hogy letörjem tribunusaikat, hogy ne legyen törvé- 
nyeikből semmi. És mégis lett! Amit konzulelődeim sokkal 
kisebb erőfeszítéssel meg tudtak akadályozni, én nem tudtam. 
Ezzel háláltam meg az atyáknak a belém vetett bizalmat. De 
most itt az alkalom, hogy megfizessek a hitvány plebejusok- 
nak. Majd megmutatom, mit jelent az, hogy én vagyok a 
vezér. Ezt világéletükben megemlegetik . . ." 

És válogatott kínzásokkal gyötörte őket, fölösleges és fá- 
rasztó menetelésekkel, gyakorlatokkal, új meg új sáncárok 

ásásával, és ki tudná felsorolni, még mivel. Ám a katonák nem 
hagyták magukat. 

, Ha te úgy, mi is úgy  — gondolták, és csak nagy ímmel- 
ámmal teljesítették parancsait. Olomlassúak voltak minden- 
ben, iszonyúan ráértek, és ezellen nem használt se szép szó, se 
büntetés. Ha például menetelésük magától a lendülettől meg- 
gyorsult, azonnal lelassítottak, ha gyorsabb mozgásra nógatta 
őket, már ez a nógatás elég volt ahhoz, hogy elvegye a moz- 
gástól kedvüket. Ahol megjelent, a katonák földre szegezték 
szemüket, és aki mellett elment, csöndben átkot szórt reá. 
Claudius erre azzal felelt, hogy elrendelte az ambulatiót, 
vagyis tíz mérföldnyi utat kellett megtenniök teljes fölszere- 
léssel, oda és vissza, meghatározott idő alatt. Vagy a palariát, 
támadást egy hat láb magas cölöp ellen, a rendesnél kétszer 
nehezebb fegyverzetben. De hiába volt mindez, hiába a le- 
vonás a zsoldból, a nyilvános megszégyenítés avagy a testi 
fenyítés: a gyűlölet mindennél erősebb volt. 

Appius Claudius tajtékzott :dühében. Tisztjeit vette elő: 

— Ti centuriók, ti duplicariusok, ti vagytok a hibásak, hogy 
nem tudtok fegyelmet tartani. Ti néptribunusok, ti vole- 
rók . . . 

Mikor a volscusok ezekről a dolgokról értesültek, táma- 
dásra indultak. Claudius kivezényelte seregét a táborból, hogy 
megütközzék velük. De hol volt a régi római vitézség? 
Nyoma sem volt. Nemhogy nem akartak győzni, de egyene- 
sen azt akarták, hogy az ellenség győzzön. Hiába biztatták 
őket tisztjeik, vezéreik csatára, ők bizony már lándzsájuk el- 
hajítása után megfordultak, és menekültek vissza a megerősí- 
tett táborba. Azzal sem sokat törődtek, hogy a hátul maradta- 
kat az ellenség lekaszabolja. A sáncok tetejéről aztán vissza- 
szorították a már-már győztes volscusokat, amiből nyilván- 

való lett, hogy a római csak a táborát nem adja, de egyébként 
vereségét nem bánja, talán még örül is neki. 

Appius dühében népgyűlést rendelt el a fővezéri sátor előtt, 
de tisztjei figyelmeztették : 

— Vedd tudomásul, hogy katonáid mind egy szálig meg- 
tagadták a népgyűlésen való részvételt. Azt javasoljuk, hogy 
népgyűlés helyett bontass tábort, és vezesd ki a sereget a vols- 
cusok földjéről. Ha itt maradunk, annak nem lesz jó vége. 
Láttad, hogy az ellenség már itt volt a kapuknál, sőt felhágott 
a falakra is, és nem sok hiányzott, hogy az egész tábort el- 
foglalja. Okosabb, ha kiadod a parancsot a visszavonulásra. 

Appius Claudius kénytelen-kelletlen engedett, és reggel a 
kürtösökkel indulót fúvatott. De a kürtszóra a nem messze 
táborozó volscusok is felfigyeltek. Megvárták, míg a római 
hadoszlop kivonult a táborból, és megtámadták a hátvédet. 
Nagy zűrzavar támadt a hátsó sorokban, és mint a láng, egyre 
tovább harapózott, és az elsőket is utolérte. A kavarodásban 
szót, parancsot érteni se lehőtett. A római hadoszlop szétbom- 
lott, a katonák mindent elfelejtettek, csak a futást nem. 

— Álljatok meg! A volscusoktól féltek, akiket már annyi- 
szor legyőztetek? — kiabált a konzul rájuk. De hasztalan. 
Fegyvereiket, pajzsaikat eldobálva futottak, menekültek. Vé- 
gül is már az ellenség fáradt bele az üldözésbe, és így a konzul- 
nak sikerült egy távoli mezőségen, már római földön, kato- 
aáit összeszedni és tábort ütni. Azután gyűlést hívott össze, s 
keserűen szidalmazta őket : 

— Szép kis had vagytok ti! Elfeledtétek a fegyelmet, min- 
dent, amit egy katonának tudnia kell! Hol vannak fegyverci- 
tek? A tied hol van? ... És a tied? ... Íme, fegyvertelen 
fegyveresek . .. Szégyen, gyalázat, a római név megcsúfo- 
lása, amit ti ma cselekedtetek ! 

Egy bátor római centurio, név szerint Lucianus, megfelelt 
neki : 

— Tudom, hogy halállal lakolok érte, ha megfnondom, de 
mégis megmondom: tanuld meg, konzul, hogy egy hadsereg 
ereje abban van, ha a katonák szívesen engedelmeskednek a 
vezérnek, és nem gyűlölik őt szívük mélyéből. 

Appius rögtön elfogatta a centuriót, és fejét vétette tiszt- 
társaival együtt, a sereget pedig megtizedeltette: sorba állí- 
totta katonáit, és minden tizediknek elő kellett lépnie. Ezeket 
a vesztőhelyre vitette. A kudarc azonban, melyet a nép iránt 
érzett gyűlölete okozott, nem ment feledésbe. 

Nem csoda tehát, hogy mikor hivatali éve lejárt, a nép- 
tribunusok törvény elé idézték, hogy feleljen konzulsága alatt 
elkövetett hibátért és bűneiért. Nyilvánvaló volt, hogy szám- 
kivetésre fogják itélni. A szenátorok azonban mindent el- 
követtek, hogy Appius Claudiust nfíentesítsék a számkivetés 
alól. Hivatkoztak régebbi érdemeire, hajlott korára, de még 
így sem mentesült volna a büntetéstől, ha váratlanul súlyosan 
meg nem betegszik. Nemsokára meg is halt. És bár temetése- 
kor a halott fölött mondott, emlékét dicsőítő beszédet 15 szí- 
vesen meghallgatta a nép, Rómában mégis sokáig emlegették 
mint a tennhéjázás és az embertelen gyűlölet riasztó példa- 


képét. 








CAESO OUINCTIUS 


A város alapítása utáni 293. esztendőben vészesnél vészesebb 
előjelek ijesztgették a babonára amúgy is hajlamos népet. 
Többen látták, hogy egyik este lángot vetett az ég. Másutt 
földrengés rémítette meg az embereket. Valaki hírül hozta, 
hogy a mezőn egy tehén emberi hangon szólalt meg. Egy 
helyen véreső esett. Másutt rengeteg madár jelent meg, és le- 
tarolta a vetést. 

Mit jelentenek ezek a vészjelek ? Jót nem, az bizonyos. A fő- 
pap, a pontifex maximus, elrendelte, hogy nézzék meg a Si- 
byIla-könyveket, talán ott választ kapnak rájuk. 

A sibyllai könyvek különös módon kerültek Rómába. 
A hagyomány szerint még Targuinius Superbus idején tör- 
tént, hogy egy igen öreg asszony kereste fel a királyt : 

— Kilenc könyvet hoztam neked, király. Vedd meg őket, 
a jövendőt olvashatod bennük. 

—. És mennyiért adod őket? — kérdezte a király. 

Sibylla, aki a monda szerint ekkor már hétszáz éves volt, 
igen nagy árat kért. A király nevetett. 

— Bolondnak nézel engem? Szó sem lehet róla! Menj, és 
vidd a könyveidet. 

Sibylla nem válaszolt, hanem odament az égő áldozati 
oltárhoz, három könyvet a tűzbe vetett, aztán visszafordult 
a királyhoz, és vénségtől reszkető hangján így szólt: 

— Hármat elégettem, de a hatot, mely megmaradt, meg- 
veheted ugyanannyiért, király. 

A király még jobban nevetett. Erre a vénasszony újra a 
lángba dobott három könyvet, és a megmaradtakat kínálta — 
ugyanazon az áron. Targuinius most már meghökkent, és ki- 
adta a parancsot : 

— Hívjátok ide az augurokat, vizsgálják meg a könyveket! 

Jöttek, megvizsgálták. A cumaei Sibylla szent jóskönyvei 
voltak, azé a Sibylláé, aki még Aeneast vezette le az alvilágba. 
A király megvette a könyveket, és ezentúl mint a római állam 
legszentebb kincseit Jupiter capitoliumi templorna alatt egy 
üregben őrizték őket. 

Most, hogy a különböző vészjelekre magyarázatot kapja- 
nak, ünnepélyes külsőségek mellett előhozatták, és az arra ki- 
kirendelt duumvirek tanácsot kértek a szent jósigéktől. Ezt 
olvasták ki belőle : 

, [degen származásúak gyülekezete veszedelmet támaszt a 
város ellen, de tartsátok vissza a támadást a város főhelyétóől, 

hogy itt öldöklés ne legyen. És tartózkodjatok minden szét- 
húzástól!" 

Sibylla jóslatát a kikiáltók mindenütt kihirdették, és hatá- 
sára egy időre megszűnt a városban az egyenetlenség, annál 
is inkább, mert újabb vészes előjel sehol sem mutatkozott. 
De a nyugalom nemn tartott sokáig. Híre jött ugyanis, hogy 
a régi ellenségek, a volscusok és aeguusok ismét fegyvert fog- 
tak, és csatlakoztak hozzájuk az antiumiak is. Amint ezt a kon- 
zulok a szenátusban bejelentették, elrendelték a toborzást is. 
Az egyik konzult a volscusok, a másikat az aeguusok ellen 
jelölték vezérnek. 

A tribunusok azonban ellene voltak a katonaszedésnek. 

— Azt hiszitek, polgárok, hogy a háborúról szóló hír igaz : 
Nem igaz! Aljas csel csupán, csak arra szolgál, hogy titeket 
eltávolítsanak a városból, száműzzenek benneteket, mert mi 
egyéb cz, mint száműzetés? Tudjátok jól, hogy a volscusokat 
és aceguusokat az előző háborúban jóformán megsemmisítet- 
tük. Nincs azoknak erejük és merszük fegyvert fogni elle- 
nünk. Jól tudják ezt az atyák is, ezért találták ki, hogy csatla- 
koztak hozzájuk az antiumbeliek is. Micsoda hazugság! Ki 
hiszi el, hogy az antiumiak, akik maguk 15 római származású 
telepcsek, fegyvert fognak Róma ellen ? Átlátszó csel ez, ami- 
nek nincs más célja, mint megakadályozni, hogy ti megsza- 
vazhassátok azokat a törvényeket, melyek a javatokat szol- 
gálják. 

Ezek a szavak a fórumon hangzottak el, ahol a tribunusok- 
kal szemben a konzulok szedték a katonákat. A nép most a 
konzulok ellen fordult, hogy megakadályozza a katona- 
szedést. 

Nagy verekcdés támadt, a konzulok a tribunusokra, a tri- 
bunusok a konzulokra uszították embereiket. Nem számított, 

KÖZÉP-ITÁLIA 


A KÖZTÁRSASÁG KORÁBAN 


kinek meddig terjed a jogköre, hanem csak az, hogy kinek 
erősebb az ökle. 

A patrícius-itjak között volt Caeso Ouinctius, Lucius 
Ouinctius fia. Ez a fiú alaposan elütött az apjától. Míg az apa 
nemeslelkű, a népet szerető és ezért méltán népszerű patrícius 
volt, a fiú testi erejével hivalkodott, és kitűnt társai közül a 
nép gyűlöletében. Most is az elsők között volt a verekedés- 
ben. Aki útjába került, nem úszta meg sebek nélkül. Még a 
néptribunusok is menekültek előle, egyedül Aulus Verginius 
nem ijedt meg tőle és rákiáltott : 

— Hazaárulás miatt törvény elé idézlek ! 

De ezzel csak fokozta Caecso dühét. Még vakmerőbben 
támadott, a megpekülőket üldözte, és akit utolért, anriak még 
a ruháját is leszaggatta. Verginius meg is mondta : 

— Látjátok, kegyetlenebb ez a Targuiniusoknál is! Mi lesz, 
ha az atyák nemsokára konzullá vagy diktátorrá teszik ? Hi- 
szen még mint magánemberrel sem lehet bírni vele. De én 
nem ijedek meg tőle! 

Elérkezett a nap, amikorra törvény elé idézte. A patríciusok 
mindent megpróbáltak, hogy mentsék az ifjút, dicsérték eszét, 
erejét, korábbi tetteit. De a tribunus hajthatatlan maradt, 
követelte Caeso megbüntetését. Ekkor előállt az apa, és így 
szólt : I 

— Nem emlegetem föl fiam jeles tetteit, nem dicsérem, 
inkább — veletek együtt — elítélem. És ha most mégis azt 
kérem, hogy bocsássatok meg neki, meggondolatlanságára 
és fiatalságára hivatkozom. Ne fosszátok meg fiától az apát, 
aki.sem szóval, sem tettel nem bántott meg közületek senkit. 

Ezek a szavak megtették hatásukat. Már Verginius is hajlott 
a bocsánatra, amikor egy ember előlépett a tömegből, és 
Caesóra kiáltott : 

— Látod ezeket a sebeket? Ezeket neked köszönhetem! Én 
bizony nem segítek rajtad, megérdemled a büntetést ! 

Alighogy elhallgatott, előállt egy másik polgár, egy volt 
tribunus, Marcus Volscius Fictor, és ezeket mondta : 

— Tavaly történt, polgárok, mikor az a járvány volt a 
városban, hogy séta közben találkoztam ezzel az ifjúval. 
Velem volt a bátyám is, ki akkor lábadozott súlyos betegségé- 
ből, és még meglehetősen gyenge volt. Ez az ifjú valami gú- 
nyos megjegyzést tett rá, mire bátyám azt mondta neki, hogy 
több tisztelettel lehetne az idősebbek iránt. Erre ez az ifjú 
,hitvány plebejus!" kiáltással nekirohant, és addig öklözte, 
míg összeesett. Félholtan vittem haza, és csak otthon vettem 
észre, hogy halott. Akkor hiába mentem panaszra a konzu- 
lokhoz, nem hallgattak meg. Most hát itt vagyok fájdalmam- 
mal és vádammal. 

Az embereket annyira felizgatta Volscius beszéde, hogy 
attól lehetett tartani: nekirohannak Caesónak és széttépik. De 
Verginius megmentette : 

— Fogjátok és bilincseljétek meg! — parancsolta a melléje 
rendelt szolgáknak, és mintha börtönbe vitetné, eltüntette a 
nép szeme elől. De minthogy Caesót most már gyilkosság 
vádjával illették, ügyében már nem a tribunusok, hanem a 
konzulok határoztak. 

Addig is azonban nem engedték börtönbe vetni, hanem 
kezeseket kellett állítania, hogy a legközelebbi törvénynapon 
megjelenik. Ez persze esze ágában sem volt, hanem már azon 
az éjszakán átszökött az etruszkokhoz. Az ítélet napján aztán 
bejelentették, hogy Caeso önkéntes száműzetésbe ment, mire 
elterjedt Rómában ez a szólás: 

— A hazáját vesztette el. A fejét nem. 

De a kezeseknek kártérítés járt. Egy-egy kezes háromezer 

rézpénz biztosítékot adott, és mivel a kezesek tízen voltak, a 
biztosíték összesen harmincezerre rúgott. Ezt most Caeso 
apjának kellett visszafizetnie. El kellett adnia mindenét, nem 
maradt semmije. El 15 költözött Rómából a Tiberisen túlra, 
és ott egy rozoga kunyhóban lakva, tenyérnyi földjét művel- 
gette. Ide juttatta derék apját a féktelen fiú. 








APPIUS HERDONIUS ELFOGLALJA 
A CAPITOLIUMOT 


Elkövetkezett a város alapításától számított 294. esztendő. 
A belső viszályok nem szűntek. A tribunusok igyekeztek a 
nép számára újabb és újabb engedményeket kicsikarni, a pat- 
ríciusok pedig körömszakadtáig védték ősi jogaikat. Tudták 
ugyan, hogy az igazság a plebejusok oldalán van, de hatalom- 
vágyuk elvakította őket, és csak fogcsikorgatva engedtek. 

Ahogy ilyenkor történni szokott, a városban különböző 
rémhírek keringtek : 

— Caeso visszajött . . . Az atyák terveket koholnak a nép- 
tribunusok legyilkolására . . . A szenátus azt akarja, hogy úgy 
legyen minden, mint a Szent Hegy-i kivonulás előtt volt . . . 

Ugyanakkor félni kellett attól is, hogy a volscusok és 
aeguusok ismét betörnek római területre. Mert év nem telhe- 
tett el enélkül. Úgy következett be, mint valami naptári 
ünnep. De most nem ők jöttek, helyettük egészen új, váratlan 
veszedelem szakadt a városra. 

Élt a szabinok közt egy Appius Herdonius nevű ember, aki 
maga köré gyűjtötte a száműzötteket, szökött rabszolgákat, 
nincsteleneket és mindenfajta elégedetlen, nyomorúságos sor- 
sába megnyugodni nem tudó szerencsétlent, és felhasználva 
az alkalmat, hogy béke lévén, a kapukat nem őrizték erősen, 
egy éjszaka váratlanul betört Rómába, és egyetlen rohammal 
elfoglalta a Capitoliumot. A mit sem sejtő őrséget részint le- 
mészárolta, részint maga mellé állította. Herdonius emberei 
nem voltak többen, mint háromezren, de ez elegendő volt 
arra, hogy a fellegvárat elfoglalják, és kezükben tartsák. Csak 
néhány rómainak sikerült a sziklákon leugrálni, ezek most a 
városba futottak, és telekiabálták az utcákat: 

! Ellenség van a Capitoliumon! 

Általános riadalom keletkezett. A konzulok voltak a leg- 
nagyobb bajban. Fölfegyverezzék a népet? Hátha akkor a 
tribunusok az atyák ellen fordítják ? És tulajdonképpen miféle 
ellenség ez a várban? Kívülről jött? Belülről? A néppárt van 
emögött, vagy a rabszolgák lázadtak fel? 

Végre a kelő nap felfedte az ellenséget. Ott állt Herdonius 
a fellegvár fokán, és fennhangon oda kiáltotta a rabszol- 
gáknak : 

— Rabszolgák, gyertek ide hozzám, én szabaddá teszlek 
benneteket! Dobjátok le bilincseiteket, eleget viseltétek! Min- 
den embernek joga van az élethez és szabadsághoz! 

A rabszolgák természetesen nem mertek mozdulni. Ke- 
mény kézzel őrizték őket. Mikor a konzulok megtudták, 

miről van szó, és hogy Herdoniusnak mindössze pár ezer 
embere van, így ítélték meg a helyzetet : 

— Majd elbánunk ezzel az eszelőssel! Ott fojtjuk meg a 
maga választotta egérfogóban ! 

De a tribunusok — mivel annyira képtelennek látszott ez a 
helyzet — a patríciusok cselére gyanakodtak : 

— Nem lesz ez igazi ellenség. Attól tartunk, hogy a patri- 
ciusok felbérelt hívei és barátai. Másképp hogy tudtak volna 
ilyen váratlanul betörni7 Az a gyanúnk, hogy elő volt ké- 
szítve az útjuk. Csak azért rendezték velük ezt a komédiát, 
hogy megakadályozzák a törvény megszavazását, mely a ti 
javatokat szolgálja. Ezt ők már így szokták. De ti ne ugorjatok 
be nekik, ne fogjatok fegyvert, ne foglaljátok el őrhelyeite- 
ket. Egyék meg maguk, amit sütöttek. 

Eközben a konzulok a szenátussal tanácskoztak. Valaki hírül 
hozta : 

— A nép letette a fegyvert, elhagyta őrhelyét! 

Az egyik konzul — Publius Valerius — kirohant a kúriából 
a fórumra, és a tribunusokhoz fordult: 

— Mi dolog ez, tribunusok ? Appius Herdoniust követitek, 
az ő kedvében akartok járni és felforgatni az államot? Ilyen 
szerencsés fickó ez a Herdonius! A rabszolgákat nem tudta 
megrontani, de titeket annál könnyebben? Szép dolog, 
mondhatom. Amikor fejünk fölött az ellenség, ti leteszitek 
a fegyvert, és törvényről szónokoltok ? Gondoljátok, lesz a 
törvénynek értelme, ha az ellenség lesz az úr a városban? 

Aztán a tribunusoktól a néphez fordult : 

— Polgárok! Ha már a város miatt semmi felelősséget nem 
éreztek, gondoljatok azokra az istenekre, akiket most az ellen- 
ség tart fogva. A Legjobb és Legnagyobb Jupiter, Juno király- 
nő, Minerva meg más istenek és istennők mind az ellenség 

markában vannak. A rabszolgák serege bekerítette a ti álla- 
motok isteneit. Ez történik itt, ez a szörnyűség, és ti a fóru- 
mon gyűléseztek, a szenátus még a kúriában, mintha minden 
a legnagyobb rendben lenne. Nem az volna a kötelességünk, 
atyáknak, népnek, konzuloknak és tribunusoknak " egyaránt, 
hogy fegyvert ragadva odarohanjunk a Capitoliumhoz, és 
megszabadítsuk a Legjobb és Legnagyobb Jupiter oltárát? Ó, 
Rornulus atyánk, te, aki egykor ugyanezen szabinoktól 
visszavetted a várost, adj nekünk is hozzá erőt! Parancsold 
meg, hogy ugyanazon útra lépjünk, melyen te vezetted egy- 
kor vitézeidet! 

Szavait így fejezte be: 

— Magam 15 fegyvert fogok, és ti, polgárok, tegyétek 
ugyanezt. Ha valaki ebben megakadályozna benneteket, el 
fogom felejteni, hogy kouzul vagyok, nem törődöm a tribu- 
nusi jogokkal, nem fogok gondolni semmilyen szent tör- 
vényre: bárki lesz is az, bárhol lesz is, a Capitoliumon vagy a 
fórumon, ellenségnek tekintem és megölöm! És ha a tribunu- 
sok megtiltották, hogy Herdonius ellen fegyvert fogjatok, 
hát parancsolják meg, hogy ellenem, Publius Valerius konzul 
ellen keljetek fel. Bizony mondom, nem ijedek meg: meg- 
teszem azt a tribunusokkal, amit családom őse, Publicola, 
megtett a királyokkal! 

Ezek a szenvedélyes szavak meggyőzték a tribunusokat 
arról, hogy itt nincs cselvetésről szó, hogy Herdonius nem 
a patríciusok felbérelt szövetségese. Elérkezett a pillanat, mi- 
kor mindkét fél belátta, hogy most nem az atyák és a nép 
között dúl a harc, hanem a rabszolgatartók és rabszolgák 
között, és ebben a küzdelemben patríciusoknak és plebejusok- 
nak közös érdekeik vannak. 

Lassanként beesteledett. Az egyetértés gondolatával tértek 

haza a polgárok. A nép tagjai ismét elfoglalták őrhelyüket. 
A konzulok biztosították a kapukat és falakat, hogy ellenség 
újból váratlanul be ne törhessen. 

Még az este Tusculum városába is elérkezett a híre Róma 
veszedelmének, hogy rabszolgák foglalták el a fellegvárat, a 
Capitoliumot, és hogy az egész város állapota nagyon zavaros. 

Tusculumban ekkor Lucius Manilius volt a diktátor. Azon- 
nal összehívta a szenátust, és ezeket mondta : 

— Azt hiszem, Rómának oly nagy szüksége van segítsé- 
günkre, hogy nem szabad miegvárnunk hivatalos követeit. 
Induljunk késlekedés nélkül Róma segítségére! Ezt követeli 
tőlünk a szövetség, de még inkább a veszély, melyben közö- 
sen tisztelt isteneink forognak. Soha jobb alkalmat nem adtak 
az istenek, hogy a hatalmas és hozzánk közel fekvő város jó- 
indulatát megnyerjük. 

A szenátus helyeselte a tervet. Azonnal összehívták az ifja- 
kat, és fegyvert osztottak ki közöttük. Kora hajnalban érkez- 
tek meg Róma alá. Lett nagy rémület: mindenki azt hitte, 
hogy az aeguusok vagy a volscusok jöttek Herdonius segítsé- 
gére. Mikor azután kiderült, hogy szövetségesek jöttek, az 
ijedelem helyét az öröm foglalta el. Kinyitották a kapukat, és 
a tusculumi sereg felvonult a fórumra. 

Itt rendezgette sorait a római sereg 15. Valerius konzul volt 
a vezérük, a másik konzul a falak őrizeténél maradt. Még né- 
hány buzdító szót intézett a nép fegyveres fiaihoz: 

— Harcoljatok bátran, Róma nem lesz hálátlan. Az én 
őseim Publicolák, azaz népszeretők voltak. Én sem leszek 
rosszabb náluk, a nép gondjainak viselését én szinte örökség- 
ként vettem át tőlük. Ha visszafoglaltuk a Capitoliumot, és 

megszabadítottuk a várost az ellenségtől, tudni fogom, mi a 
kötelességem: nem engedem megzavarni a népgyűlést, és ti 
megszavazhatjátok törvényeiteket. 

A római sereg megindult a domb felé. Csatlakozott hozzá 
a tusculumi is. Rómaiak és szövetségeseik versenyre indultak : 
melyiküké lesz a vár visszaszerzésének dicsősége? 

Herdonius és serege abban bízott, hogy a Capitolium me- 
redek szikláira nem tud felhatolni az ellenség. Keservesen csa- 
lódott. A római és tusculumi katonák nem ismertek akadályt. 
Már a nagy Jupiter-templom bejáratánál folyt a küzdelem, és 
nem sok hiányzott a végleges győzelemhez, amikor Vale- 
riust, aki mindvégig az első sorban harcolt, és buzdította kato- 
náit, halálos csapás érte. Ekkor egy volt konzul, Publius 
Volumnis vette át a vezetést: 

— Vigyétek a testét védett helyre!  - kiáltotta, és már 
rohant tovább katonáival együtt. A katonák olyan lelkesen 
harcoltak, hogy szinte észre sem vették, hogy más vezeti őket. 
Csak mikor már győztek, tudták meg, hogy vezérük elesett. 

Herdonius és serege elvérzett a rómaiak és tusculumiak 


kardjától. 





RÓMAI VIRTUS 

A FABIUSOK VESZTE 


Volt Etruriában egy Veji nevű város. Nem messze Rómá- 
tól, mindössze tizenkét mérföldnyire, meredek sziklákon 
épült, a Cremera patak partján. Veji lakosai gyűlölték, irigyel- 
ték Rómát. Minden alkalmat felhasználtak, hogy zaklassák. 
Területére be-betörtek, nyájait elhajtották, termését felgyúj- 
tották vagy elhordták. A rómaiak hasonlóval válaszoltak. 
Nem tartották ugyan komoly ellenfélnek a vejibeliekct, hi- 
szen a légiók legkisebb megmozdulására visszafutottak. de 
mégis bosszantó és kártevő népség volt, és nem lehetett egé- 
szen figyelmen kívül hagyni őket. 


A város alapítása után a 275. esztendőben a szenátus azon 
tanácskozott, hogy Vejivel mit csináljon, amikor az ott jelen- 
levő egyik konzul, Caeso Fabius felpattant székéről, és ezeket 
mondta : 

— Atyák, jól ismeritek a veji ellenséget. Tudjátok, hogy 
velük szemben inkább csak őrségre van szükség, mint seregre, 
nagy erőt nem köt le. Nos, a mi családunk, a Fabius-nemzet- 
ség úgy határozott, hogy megkér benneteket : engedjétek át 
neki Vejit. Ti csak törődjetek más dolgokkal, más háborúk- 
kal, a vejibelieket mi, Fabiusok magunkra vállaljuk. Meg- 
fogadjuk, hogy erről az oldalról Rómát nem fenyegeti többé 
kár vagy veszedelem. Elég volt Veji pimaszkodásából! En- 
gedjétek át Vejit a Fabiusoknak. Mi ezt a háborút családi 
háborúnak tekintjük, saját költségünkön viseljük, az államnak 
egyetlen katonát, egyetlen obulust sem kell Vejire áldoznia. 

Caeso Fabius, aki ekkor már harmadízben volt konzul, és 
nagy tiszteletnek örvendett, ezek után ismét visszaült a kon- 
zuli székbe, a sella curulisba. A szenátus megdicsérte a Fabiu- 
sok elhatározását, és átengedte nekik Vejit. [dőközben — mint 
azt már előre megbeszélték — a nemzetség tagjai összegyűltek 
a kúria előcsarnokában, és ott várakoztak a szenátus dönté- 
sére. Nemsokára kijött a konzul a tanácsból. 

— Veji a Fabiusoké! — kiáltotta. 

Az összegyűltek örömujjongással kísérték egészen a házáig. 
Ott, mielőtt belépett volna a kapun, kiadta az utasítást : 
Holnap korán reggel ugyanitt jelenjetek meg, teljes 
fegyverzetben! 

A Fabiusok vállalkozásának híre villámgyorsan elterjedt a 
városban. Mindenki magasztalta őket. 

— Egyetlen család, és magára vállalta az állami terhet — 
vélekedett az egyik. 

— Micsoda nagyszerű eniberek! Méltók nagy őseikhez — 
tette hozzá a másik. 

— Ha volna még két hasonló nemzetség, és egyikük a vols- 
cusokat, másikuk az aeguusokat választaná ki magának, akkor 
a római nép békében élhetne, és növelhetné erejét és hatal- 
mát — mondta egy harmadik. 

— Úgy van! És akkor csakhamar elsők lennénk Itáliában — 
helyeselte a negyedik. 

A következő nap reggelén — úgy, ahogy a parancs szólt — 
a Fabiusok fölfegyverkezve összegyűltek a konzul háza előtt. 
Caecso Fabius teljes vezéri díszben fogadta őket. Ott látta egész 
nemzetségét, valamennyit egy akarattal eltelve. A Fabiusok 
hadirendet formáltak, Caeso Fabius vezette őket. Soha még 
kisebb, de soha még dicsőségesebb sereg nem vonult fel 
Róma utcáin. Az emberek megálltak, kezüket fölemelve üd- 
vözölték őket és nézték : háromszázhat katona, mind egy csa- 
ládból való, és mind olyan, hogy bármelyikük egy légiónak 
lehetne vezére vagy akár egy hadseregnek. 

Ment a maroknyi kis csapat, nagy tömegben özönlöttek 
utánuk a barátok és ismerősök, Róma egész népe. Öröm és 
csodálat mellett féltés és aggodalom kísérte őket: bárcsak 
mind épségben visszatérnének. Ha nem is hangzott el búcsú- 
szó, a szemekből olvasható volt az üzenet: 

— Menjetek csak bátran, járjatok szerencsével! Ha egyszer 
majd győztesen visszatértek, mindent kérhettek, mindent 
megkaptok, nem lesz sok semmi, sem konzulság, sem diadal- 
menet, tiétek lesz minden jutalom, csak járjatok szerencsével ! 

Ők pedig mentek vidáman, büszkén. Elvonultak a Capito- 
liumon az istenek templomai előtt is, hogy erősítsék lelkük- 
ben a szent kötelesség tüzét. A pontifex maximus az oltár előtt 
két kezét fölfelé tartva így fohászkodott: 

— Őrizzétek meg, égiek, ezt a kis hadat, tegyétek útját 
szerencséssé, és vezessétek vissza mindnyájukat győztesen sze- 
retett hazájukba! 

A Fabiusok ezután a Carmentai-kapun kivonultak, és men- 
tek egyenest a Cremera patakig. Ennek partján erős tábort 
ütöttek, innen jól ellenőrizhették, és meghiúsíthatták a veji- 
beliek minden próbálkozását. 

Nem kevesebb, mint három esztendeig folyt már a csatáro- 
zás a vejiek és a Fabiusok között. Néhányszor nyilt ütközetre 
is sor került, és ezekben mindig a vitézebb és harcedzettebb 
rórnaiak vitték el a pálmát. Az etruszkok szégyellték magu- 
kat, dühöngtek, hogy nem bírnak velük. Végre is arra az el- 
határozásra jutottak, hogy ha erővel nem, majd csellel bírják 
le őket. Biíztak abban, hogy a Fabiusokat harci sikereik el- 
bizakodottá, vakmerővé teszik, és így majd beleesnek a csap- 
dába. 

Ettől kezdve hagyták, hogy nagyobb erőfeszítés nélkül 
győzzenek, ők minden összetűzésnél gyáván megfutottak, sőt 
azt is megtették, hogy nyájaikat nem védték, és engedték a 
Fabiusoktól elhajtani. Ha a Fabiusok betörtek a veji földekre, 
nemcsak a szántóvetők menekültek el előlük, hanem a segít- 
ségükre küldött katonák is megfutottak. 

Mindez nagyon megnövelte a Fabiusok önbizalmát. ÁAny- 
nyira megvetették már a gyávának hitt ellenséget, hogy már 
nem is tartották képesnek ellenállásra, és a hadban kötelező 
vigyázatról is megfeledkeztek. Ez okozta vesztüket. 

Történt ugyanis, hogy a Cremerától távol, a mezőség túlsó 
szélén ökörnyájat pillantottak meg. Nosza, rajta, nagy jó- 
kedvűen megindultak, hogy behajtsák a táborba. Nem is gon- 
dolva veszélyre, szétszéledtek, hogy a pásztorokat elkerges- 
sék, és a zsákmány birtokába jussanak. Nem vették észre, 

hogy a mezőség körül, a bokrok mögött megbújva ellenség 
lapul meg. A veji harcosok, mikor a Fabiusok sora megbom- 
lott, előugrottak, és gyorsan körülvették őket. Az etruszkok 
szára egyre nőtt, hullottak a rómaiakra a halált hozó dárdák. 
Az ellenséges gyűrű szorosabbra zárult. A Fabiusok is kény- 
telenek voltak kört alkotni. Most látszott csak meg, hogy 
mily kevesen vannak. Minthogy így, mint az akolba zárt 
juhok, biztos pusztulásnak voltak kitéve, Caecso parancsára 
éket formáltak, hogy minden erejüket egy pontra irányítva 
kitörjenek az ellenséges gyűrűből. 

A vakmerő terv sikerült. A Fabiusok, akik még megmarad- 
tak, egy dombra húzódtak. Itt megvetették lábukat, az alulról 
támadó ellenséget megállították, sőt egy kis lélegzethez jutva, 
most már ők kezdtek támadni. A terep rendkívül kedvező 
volt, és már-már úgy látszott, hogy a bátor kisebbség ezúttal 
is győz az etruszkokon. De a vejiek egy része eközben meg- 
kerülte a dombot, és felülről leereszkedve, meglepetésszerűen 
hátba támadta a Fabiusokat. Ez ellen már nem volt védekezés. 
A Fabiusok hősicsen harcolva mind egy szálig elestek, a vejiek 
ezután clfoglalták a Cremera mellett épült táborukat is. 

Háromszázhatan estek el. A nemzetségnek mindössze egy 
férfitagja maradt, akkor még gyermek, ezért is nem ment 
harcba a vejiek ellen. Ez az utolsó ivadék nem volt méltatlan 
őseihez, nem hozott szégyent családja hírnevére. Későbbi ne- 
héz időkben békében is, hadban is sok jó szolgálatot tett a 
bajba jutott római népnek. 

A római nép meggyászolta a Fabiusok kis hősi seregét. 
A Carmentai-kapu jobb boltívét, amelyen át a pusztulásba 
vonult ki a dicső nemzetség, Vétkes Kapunak, Porta Sceleratá- 
nak nevezték el. 

CINCINNATUS DIKTATÚRÁJA 


A kalászok már sárgállottak az itáliai mezőkön, mikor az 
aeguusok, Róma ősi ellenségei, fittyet hányva a békeszerző- 
désnek, ismét hadat indítottak. Fejedelmük, Gracchus Cloe- 
hus vezette őket. Előbb a Labici környéki, majd a Tusculum 
környéki földeket pusztította végig, aztán zsákmánnyal meg- 
rakodva tábort ütött az Algidus hegyen. 

Történt pedig ez a város alapítása után a 298. esztendőben, 
amidőn Lucius Minucius és Gaius Nautius voltak a konzulok. 
Ezek a szenátussal egyetértve tüstént követeket küldtek az 
Algidusra, hogy tiltakozzanak a jogsértés miatt, és kártérítést 

követeljenek. Az aeguusok vezére azonban csúffá akarta tenni 
őket, és mielőtt megszólaltak volna, ezeket mondta : 

— Ha a római szenátus mondanivalót bízott rátok, fordul- 
jatok ehhez a tölgyfához — és rámutatott egy hatalmas koro- 
nájú tölgyfára, amely ott állt sátra mellett, és lombjaival kel- 
lemes árnyékot nyújtott —, és mondjatok el mindent neki. 
Nekem most más dolgom van, nem érek rá meghallgatni 
benneteket. 

Ezzel faképnél hagyva a követeket, bement a sátrába. Erre 
az egyik követ odalépett a tölgyfához, és fennhangon így 
kiáltott : 

— Hallja meg hát a szent tölgy, Jupiter szent fája, hogy ti 
szerződést szegtetek! Mi pedig kérjük az isteneket, hogy jó- 
indulattal tekintsenek ránk és fegyvereinkre, melyekkel az 
isteni és emberi jogokat védelmezzük ! 

És ezzel otthagyták az aeguus tábort. 

Mihelyt Rómába visszatértek, a szenátus parancsot adott 
az egyik konzulnak, hogy seregét Cloelius ellen vezesse, a 
másiknak pedig, hogy menjen, és pusztítsa el hátuk mögött 
az aeguus határokat. De alighogy ezt elhatározták, újabb 
vészes hír érkezett. Az aeguusok után a szabinok is betörtek 
Róma határába. Erre Nautius konzul seregét nem az aeguu- 
sok, hanem a szabinok ellen vezette, és kisebb, főleg éjszakai 
vállalkozások során olyan pusztítást végzett a szabin földeken, 
hogy az ellenséget nemcsak megállította, hanem védekezésre 
is kényszerítette. 

Hanem a másik konzulnak, Minuciusnak, nem volt sem 
szerencséje, sem elegendő bátorsága ahhoz, hogy feladatát 
hasonló sikerrel megoldja. Miután nem messze az ellenségtől 
tábort ütött, félénken behúzódott táborába, bár erre nem 
kényszerítette senki és semmi. De ő a táborba húzódott, és 

nem mozdult. Mikor az ellenség ezt észrevette, úgy gondol- 
ván, hogy a rómaiaknak van félnivalójuk, éjszaka támadást 
intézett a tábor ellen. A támadást ugyan visszaverték, de azt 
nem tudták megakadályozni, hogy az aeguusok ostromgyű- 
rűt építsenek ki a tábor körül. A rómaiaknak csak annyi 
idejük maradt, hogy még mielőtt minden oldalról ellenséges 
sáncok övezték volna őket, öt lovast kicsempésztek a tábor- 
ból, és átjuttatták az ellenséges őrség vonalán. 

Rohant, száguldott az öt lovas, és vitte a vészhírt : a konzult 
és seregét körülzárta az ellenség. Váratlan és kétségbeejtő 
volt ez a hír! Olyan ijedelmet és fejvesztett kapkodást váltott 
ki a rómaiakban, mintha már nem is a tábort, hanem magát 
a várost zárta volna körül az ellenség. A szenátusban hevesen 
vitatkoztak : 

— Nautius konzul hagyja a szabinokat, és menjen Minucius 
segítségére ! 

— De akkor meg a szabinok törnek előre ! 

— Nincs más hátra, válasszunk diktátort! Az állam veszély- 
ben van! 

. Az a vélemény győzött, hogy ebben a nehéz helyzetben 
. csak egy diktátor segíthet, aki a reá ruházott hatalommal ren- 
det tud teremteni. Es ki legyen a diktátor ? 

E tekintetben nem volt véleménykülönbség. Egyhangúlag 
kiáltották : 

— Lucius Ouinctius Cincinnatus ! 

Ez a nemes és derék férfiú egyaránt élvezte a patríciusok és 
plebejusok bizalmát. Ő, aki garázda fiának, Cacsónak fékte- 
lensége miatt minden vagyonát elvesztette, és a Tiberisen túl 
egy rozoga kunyhóban lakott, és négy jugerumnyi kis földjén 
gazdálkodott, akkor is éppen szántogatott, mikor a követek 
kijöttek hozzá, hogy tudtára adják a szenátus döntését. 

Kölcsönösen üdvözölték egymást, majd a követek így 
szóltak : 

— Lucius Ouinctius, fontos üzenettel jöttünk hozzád. Kér- 
lek, ölts magadra tógát, és hallgasd meg a szenátus üzenetét. 

Ouinctiuson ugyanis, nehéz munkában lévén, nem volt 
felsőruha. Csodálkozott a követek szavain, és többször meg- 
kérdezte : sé 

— Mi az, csak nincs valami baj? — és feleségével, Raciliá- 
val gyorsan kihozatta a kunyhóból tógáját. Letörölte homlo- 
káról a verejtéket, leverte magáról a port, és várta a követek: 
szavát. 

— Üdvözlünk téged mint Róma diktátorát — mondták 
ezek ünnepélyesen. — Kérünk, Lucius Ouinctius Cincinnatus, 
fogadd el ezt a megbízást, és tégy nieg mindent a hazát fenye- 
gető veszély elhárítására. 

Cincinnatus csak most tudta meg, nulyen fejvesztettség 
uralkodik Rómában, és hogy Minuciust seregével együtt szé- 
gyenletes fogság fenyegeti. E hírek hallatára Cincinnatus bú- 
csút vett feleségétől, és a követekkel együtt Rómába indult. 
A Tiberisen már diszcsónak, a túlsó parton pedig a diktátort 
megillető huszonnégy lictor várta. Nagy tömeg kísérte a sze- 
nátusba, ahol ünnepélyes fogadalmat tett. 

Másnap már napfelkelte előtt megjelent a tórumon Lucius 
Targuitius kíséretében. Őt nevezte ki a lovasság parancsnoká- 
nak, mert noha szegény ember volt, bátorsága és a hadi dol- 
gokban való jártassága őt tették legalkalmasabbá erre a méltó- 
ságra. 

Cincinnatus azonnal népgyűlést tartott, és toborzást hirde- 
tett. Bezáratott városszerte minden boltot, és megtiltotta min- 
den magánügy intézését, tárgyalását. Azután a hadviselő kor- 
ban levőknek kiadta a parancsot. 

— Napnyugta előtt gyülekezzetek fegyveresen a Mars- 
mezőn, hozzatok magatokkal öt napra való élelmiszert, vala- 
mint tizenkét sánckarót. Akik már kiöregedtek a harcból, 
azoknak megparancsolom, hogy ki-ki a hozzá legközelebb 
lakó katonának készítse el elemózsiáját, míg ez fegyvereit 
szedi rendbe, és anyagot keres a sánckaróhoz. 

Így aztán az ifjak készülhettek az útra, és mikorra a diktátor 
parancsolta, fegyverrel és sánckaróval felszerelve megjelentek 
a Mars-mezőn. Cincinnatus elrendezte a menetet és elindul- 
tak. A légiókat a diktátor, a lovasságot Targuitius vezette. 
A hangulat a katonák között lelkes volt. 

— Siessünk! Gyorsítsd a lépést ! 

— A konzult és seregünket ostromolják, három napja már 
be vannak kerítve! 

— Siessünk, szabadítsuk meg őket! 

— Zászlóvivő, gyorsabban! . . . 

Így biztatták egymást, és nem is hiába. Még az éjszaka dere- 
kán megérkeztek az Algidushoz. Nem messze az ellenségtől 
megálltak. A katonák megpihentek, de a diktátor nem pihent, 
hanem körüllovagolta az ellenség táborát, alaposan szem- 
ügyre vette annak kiterjedését, tekvését. Visszatérve meg- 
parancsolta az alvezéreknek, hogy hordassák össze egy helyre 
a poggyászokat, a katonák pedig mindössze fegyvert és sánc- 
karókat vigyenek magukkal. 

Még nem hajnalodott, mire a diktátor a legnagyobb csend- 
ben körülvezette seregét, és az aeguusok tábora kelepcébe ke- 
rült. Most a diktátor kiadta a parancsot: 

— Ha megszólal a harci kürt, azonnal kezdjetek el hangosan 
kiabálni, aztán ki-ki ásson maga előtt árkot, és abba dobja bele 
a sánckarókat. 

Nemsokára megszólalt a kürt, s a katonák vadul kiabálni 

kezdtek. Előbb az ellenség hallotta meg, de a hang nem állt 
meg az ő táborában, hanem eljutott egészen belülre is, ahol a 
konzul körülzárt serege volt. Az aeguusok között félelmet, a 
rómaiak között kitörő örömet keltett. Ujjongva kiáltották : 

— Ezek a mieink ! Ez a felmentő sereg! 

Most már megjött Minucius bátorsága is. Azonnal kiadta a 
parancsot, hogy támadásra induljanak. Az aeguusok először 
az újonnan jött és sáncot építő diktátori sereg ellen fordultak, 
de amikor a bezárt sereg is támadni kezdett, kénytelen voltak 
ezek ellen harcolni, hogy át ne törjenek táborukon, és ne 
egyesüljenek a külső támadókkal. Amíg ez a harc folyt, a dik- 
tátor serege befejezte a körülsáncolást, és maga is támadásra 
indult. Így hát új küzdelem várt az aeguusokra, de ezt már 
nem bírták. Letették a fegyvert, és könyörgésre fogták a dol- 
got. Először Minucius konzulhoz fordultak : 

— Nem méltó hozzátok, rómaiak, hogy örömötök telik 
a mi lemészárlásunkban. Kérünk, hagyjatok bennünket fegy- 
vertelenül elvonulni ! 

A konzul azt izente nekik, menjenek könyörgéseikkel a 
diktátorhoz, az kegyelmezzen nekik, ha akar. A diktátor meg- 
hallgatta kérésüket, azután maga elé rendelte Cloeliust és az 
aeguusok előkelőit, és így szólt hozzájuk : 

— Én nem szomjazom az aeguusok vérére. Elmehettek. 
Dec hogy soha ne feledjétek, hogy a rómaiak leigázták az 
aeguusokat, iga alatt fogtok elvonulni. 

Három lándzsából igát formált, kettőt földbe szúrt, a har- 
madikat keresztben rájuk kötözte. Ez alatt az iga alatt vonul- 
tatta el Ouinctius Cincinnatus a legyőzött aeguusokat. 

Az ellenség táborában talált gazdag zsákmányt a diktátor 
saját katonáinak juttatta, a konzul serege ebből semmit sem 
kapott. A diktátor kemény szavakkal illette őket: 

— Nem jut nektek, katonák, semmi scm a zsákmányból 
attól az ellenségtől, melynek csaknem ti lettetek zsákmányává. 
Te pedig, Lucius Minucius, mindaddig, míg bátorságod nem 
lesz konzulhoz méltó, mint alvezérem állsz ezeknek a légiók- 
nak az élére. 

Minucius tehát lemondott a konzulságról, és a parancs sze- 
rint a seregnél maradt. A sereg sem tiltakozott a megszégye- 
nítés ellen, hálát érzett a diktátor iránt, aki megmentette őket 
a biztos pusztulástól. 

Mikor elvonult előttük, könnyek és ujjongások között 
mint megmentőjüket üdvözölték. Otthon sem feledkeztek 
meg róla, egy font súlyú aranykoronát adtak át neki az Algi- 
dus hegyi csata emlékéül. 

A szenátus ünnepi ülésen Cincinnatusnak diadalmenetct 
engedélyezett. Cincinnatus kocsija előtt vezették a foglyokat, 
mögöttük az aranyozott szarvú, szalagokkal díszített áldozati 
barmokat hajtották. A diktátor kocsija után a zsákmánnyal 
" megrakott hadsereg lépkedett. A város valamennyi háza clőtt 
étellel teli asztalok álltak, a katonák ezekről vettek egy-egy 
falatot, és közben diadalénekeket meg gúnydalokat énekeltek. 

Cincinnatus nem élt azzal a jogával, hogy hat hónapig 
tartsa meg diktátori hatalmát. Tizennégy nap alatt végzett az 
ellenséggel, a tizenötödiken triumphust, diadalmenetet tartott, 
a tizenhatodikon pedig levetette bíbortógáját, és indult vissza 
kis birtokára. Mikor marasztalták, igy válaszolt: 

— Az ellenséget legyőztem, de azért a földet is meg kell 
művelnem. 

El nem halványuló példaképe ő az egyszerűségnek és tisz- 
tességnek. Jelleme kemény és tiszta, mint a márvány. 

LESZ-E MÉG RÓMÁBAN KIRÁLYSÁG? 


Ezt a kérdést már felvetni is vakmerőség. Kinek juthat 
eszébe a királyság éppen Rómában, ahol legjobban gyűlölték 
ezt az intézményt? És mégis fenyegetett ez a veszedelem. 
Emberi furfang és aljasság mindent elkövetett, hogy a királyi 
igát újból a rómaiak nyakába vesse. 

A város alapítása után a 314. esztendő, midőn Geganius 
Macesinus és Menenius Lanatus voltak a konzulok, viharos 
időszak volt, tele bajjal, veszedelemmel, zavargással és nyo- 
morúsággal. 

Furfang és aljasság növesztette nagyra a bajokat, de tulaj- 
donképpen az éhség volt mindnek a gyökere. Nem első ízben 

látogatta meg Rómát az éhínség. Nemegyszer kellett már 
idegen földről üggyel-bajjal élelmet szállítani, de ilyen nagy 
bajban még egyszer sem volt a város. Áldást hozó eső helyett 
pusztító jégeső verte le a kalászokat, a tavasz nem langyos 
szellővel, hanem kemény faggyal köszöntött be, és ami mégis 
maradt a vetésből és gyümölcsből, azt a férgek emésztették 
meg. 

Mint az már ilyenkor történni szokott, az atyák és a nép- 
tribunusok kölcsönösen igyekeztek egymásra hárítani a baj 
okát. A gyűléseken most már nem törvényjavaslatokat tár- 
gyaltak, mindenütt az éhínségről beszéltek. Akit a kúria előtt 
vitt el az útja, ezt hallhatta : ú 

— Higgyétek el, atyák, az éhínségnek az a forrása, hogy 
a nép .dologtalan. Ki csődíti őket minduntalan a fórumra ? 
Miért hagyják földjüket műveletlenül? Vétkesek a tribunu- 
sok, vétkes a munkakerülő nép! Nem istencsapás van rajtunk, 
hanem embercsapás! 

A fórumon viszont a néptribunusok ágáltak : 

— Ki a hibás, azt mondjátok meg! Ti talán, akik jogaitok 
megszerzésére és védelmére gyakran kénytelenek vagytok 
otthagyni földjeiteket: Nem, polgárok, nem! Ott vannak a 
vétkesek a kúriában, az atyák, akik nem viselik gondját a 
rájuk bízott embereknek, meg a konzulok, akik tétlenül né- 
zik, mint sorvadtok napról napra. 

De a vita nem segített. Ekkor az egyik tribunusnak, név 
szerint Voltarniusnak mentő ötlete támadt. Az ötlet okos 
volt, még az atyák sem utasíthatták vissza. Így szólt a néphez : 

— Háborúban, nagy veszély esetén, diktátorra bízzuk a 
vezetést. Most ís nagy veszély van, az éhínség, amely talán 
veszedelmesebb ellenség, mint a volscusok vagy aeguusok. 
Válasszatok tehát gabonabiztost, aki kezében tartja az egész 

ügyet, és gondoskodik rólatok. Válasszátok meg Lucius 
Minuciust ! 

A választás megtörtént. Minucius mint praefectus annondge — 
ez volt az új méltóság neve — azonnal munkához látott. Per- 
sze ő sem tehetett mást, mint hogy arravaló férfiakból követ- 
séget szervezett, és útnak indította őket : 

— Ti a szomszédos népekhez mentek, ti Etruriába, ti a 
samnisokhoz, ti a görögökhöz, ti Szicíliába, ti Korzikába. 
Vásároljatok bármi áron gabonát. Az istenek kísérjék jóindu- 
lattal utatokat ! 

Mint nem első ízben, a követek ezúttal is hiába mentek. Itt 
bizalmatlanul, ott ellenségesen fogadták őket, másutt ínséges 
vidékre értek, ahol a nép maga is gabonára szorult. Csak 
Etruria adott valamicskét, de ez csak egy csepp volt a tenger- 
ben, mit sem enyhített az ínségen. Egyszóval a követek éppen 
olyan üres kézzel jöttek vissza, mint ahogy elmentek. 

Minuciusnak cselekednie kellett. Szétküldte a kikiáltókat, 
akik minden utcán, sarkon, téren fennhangon kihirdették : 

— Polgárok! Én, a praefectus annonae, mindenkit kötele- 
zek arra, hogy vallomást tegyen, mennyi gabonája van még 
tartalékban. Mindenkit úgy szeressenek az istenek, és úgy 
becsüljenek a polgárok, ahogy igaz bevallást tesz! 

Így tudta meg, hogy kinek mennyi a készlete. Elrendelte, 
hogy minden ház, ahol bőviben van még , élet", köteles feles- 
legét áruba bocsátani, csupán egy hónapra valót tarthat meg 
magának. Ha azután ez is elfogy, akkor éhezzen mindenki 
egyformán. 

A készlet lassan-lassan fogyott, pótlás pedig nem érkezett. 
Meg kellett szorítani a szegények nyomorúságos napi adagját 
is, arnit az állam biztosított számukra, és mikor ezért lázadozni 
kezdtek, némelyek a követekre fordították a nép haragját. 

— Ők a hibásak ! Hiába küldték őket, hiába vittek maguk- 
kal pénzt, dolguk végezetlenül jöttek vissza. Haszontalan nép- 
ség! Rajtuk kell elégtételt venni! 

De mindez nem enyhitette a nyomort. Mit csináljon a sze- 
gény ember? Ölje meg a követeket? Attól még nem lakik 
jól, nem fordul jobbra a sorsa. Nem volt itt kiút, nem csoda, 
hogy sokan kétségbeesve, a lassú sorvadás helyett az önkéntes 
halált választották. Fejüket betakarva, a Tiberisbe vetették 
magukat. 

E gyászos napokban vált hírhedtté egy lovagrendú családból 
származó ember, Spurius Maelius. Dúsgazdag kereskedő volt, 
és most — mint mondotta — segíteni akart a népen. A leg- 
nagyobb dicséretet érdemelte volna, ha önzetlen lett volna a 
szándéka. De erről szó sem volt. Ekképp gondolkozott : 

,, Vagyonom, isineretségem, összeköttetéseim vannak. Ki 
akadályozhatja meg, hogy vendégbarátaim és klienseim révén 
Etruriában gabonát vásároljak 7 Hogy ezzel elvonom az élel- 
met az állam küldöttei elől, és megnehezitem munkájukat : 
Ó, én egy szalmaszálat sem teszek útjukba, vásároljanak ők is. 
Hogy nekem majd sikerül és nekik nem, arról én nem 
tehetek. 

A gabonát Rómába hozatom, és bőkezűen osztogatni fo- 
gom. Ezzel édesgetem majd magamhoz a népet. Bizonyára 
számíthatok hálájára, mint aki megmentettem súlyos helyze- 
tében. És ha a konzuli méltóságra pályáznék ; Nem délibábot 
űzök, ha azt hiszem, hogy a nép hálából és a további jótéte- 
mények reményében engem választ meg konzulnak." 

Fel-alá járkálva díszes atriumában, ekképp töprengett. De 
milyen az ember! Ha kíván valamit és megkapja, még többet 
akar. Van egy közmondás : , Ha már lúd, legyen kövér" — ez 
történt Maelius esetében i5. Ahogy egyre jobban belelovalta 

magát, hogy a gabonaszállítás révén milyen nagy hatalma 
lesz, már nem a konzulságról, hanem a királyságról ábrándo- 
zott: 

, Mit nekem konzulság, azt akárki elnyerheti. Én még ma- 
gasabbra török. Volt már királyság Rómában, miért ne 
lehetne újra 7" 

A hízelgő barátok és talpnyalók, akik előtt célzást tett ter- 
veire, csak szitották a tüzet : 

— Nagyobb szolgálatot teszel a népnek, mint eddig bár- 
mely halandó. 

— Te hozod a legnagyobb áldozatot. Illő, hogy a jutalom 
is a legnagyobb legyen. 

Maelius jóvoltából csakugyan érkezett gabona Rómába, és 
a nyomasztó éhínség véget ért. A nép hálás volt a , jó " Mae- 
liusnak, a , derék" lovagnak, és bizonyára megválasztja a kö- 
vetkező évre konzulnak, ha — jelölteti magát. De Maelius 
nagyra törő tervei miatt erről lemondott. Ugy vélte, hogy 
a konzuli méltóság inkább gátja, mint emelője volna további 
útjának. A hivatali eskü megszegése halálos bűn volt a ró- 
maiak szemében. 

Minuciust a következő évre is megválasztották praefectus 
annonaenak. Tovább is igyekezett gabonát beszerezni, hogy 
a tavalyi ínség meg ne ismétlődjék. Történt egyszer, hogy 
Minucius követei ugyanott próbáltak gabonát felhajtani, ahol 
Maelius emberei is jártak. A követek állami megbízást akartak 
teljesíteni — visszautasították őket. A másik egy magánember 
nevében tevékenykedett — neki sikerült. A követek erre gya- 
nút fogtak, és Maelius cmbereinek adták ki magukat, és lám, 
ahol eddig az állam nevében hiába beszéltek, most, hogy Mae- 
lius embereiként álltak elő gabonavásárlási szándékkal, nem 
egy város, amely eddig hajthatatlan volt, és hallani sem akart 

az üzletről, készségesen és bőviben adta a gabonát. Kiderült, 
hogy a dúsgazdag Maelius a legtöbb város vezetőségét meg- 
kente, és azok csak az ő embereivel álltak szóba. 

Ezt jelentették Minuciusnak, aki titkos megbizást adott ne- 
kik, hogy próbálják megtudni, mik a lovag további tervei, 
mert hogy önzetlenül osztogatná a gabonát, egy percig sem 
hitte el. A legügyesebbekre ráparancsolt, hogy igyekezzenek 
a lovag bizalmába térkőzni és így biztos hírt szerezni az állam 
üdvére és Spurius Maelius vesztére. 

Ettől kezdve Minucius emberei pontosan beszámoltak a 
látottakról-hallottakról. A gabonabiztos lassanként mindent 
megtudott. 

Egy szép napon megjelent a szenátus előtt : 

— Nem mindennapi hiírrei állok elétek, atyák. Nem a ga- 
bonáról beszélek, erről most sok mondanivalóm nincs, mégis 
olyasmit kell elmondanom, aminek a gabona vezetett nyo- 
mára. Már bizonyára bennetek is felvetődött a kérdés : honnan 
veszi Maelius azt a töméntelen gabonát, amit a nép között 
szétosztogat? Külföldön vásárolja el a mi orrunk elől! És mi- 
végre a pazar bőkezűség: Hogy a népet a maga pártjára 
állítsa! És miféle tervei vannak a néppel ? Ezt is megmondom. 
Jól figyeljetek, atyák! Maelius háza tele van fegyverekkel, 
naponként titkos összejöveteleket tart, s a titkos megbeszélé- 
seken csak egyről van szó: királlyá akarja választatni magát. 
Úgy véli, hogy a népet a gabonával megvásárolta, és azok 
egy emberként melléje tognak állani. 

Az atyák felhördültek, izgatottan felugrottak, de Minucius 
folytatta : 

— Tudjátok meg azt is, hogy az összeesküvők már minden- 
ben megegyeztek, csupán a cselekvés időpontját nem tűzték 
még ki. Ezt akartam veletek közölni. 


246 


Erre aztán kitört a vihar. A szenátorok közül némelyek 
sápadtan az elképedéstől, mások pedig haragtól kipirulva 
kiáltották : 

— Gyalázat! 

— Atkozott gazember! 

— Inkább éhen veszni, mint ilyen árat fizetni ! 

Sokan Minuciusra támadtak : 

— Ha te ezt tudtad, miért csak most szólsz nekünk 7 Nem 
gondolod, hogy a hosszú hallgatás csaknem cinkosság ? 

De Minucius megőrizte nyugalmát, és így válaszolt: 

— Nem, atyák. El voltam készülve erre a vádra, és elisme- 
rem, hogy bizonyos szempontból igazatok van. Valóban úgy 
tűnik, hogy a kelleténél később fordultam hozzátok. De azt is 
megmondom, miért nem szóltam hamarább. Azért, hogy az 
összeesküvés minden részletéről pontos híreket szerezzek, 
hogy meggyőződjem arról, mire is szövetkeztek valójában, 
hogy aztán, ha elétek állok, olyasmit ne mondjak, ami utólag 
túlzásnak vagy egyenesen hamis vádnak bizonyul. Későn 
szóltam, de mégis elég korán ahhoz, hogy a bűnösöket le- 
leplezzétek. Afelől pedig nyugodtak lehettek, hogy minden, 
amit mondtam, igaz. 

Az atyák helyeseltek. Minuciust nem érheti vád. 

— De hol voltak a konzulok : Hogyan, hogy ők erről mit 
sern tudtak " — süvítette egy hang. 

— Igen, igen — toldotta meg egy másik —, hol vannak a 
múlt év konzuljai? Itt vannak ? És hol voltak tavaly? Vakok 
voltak, hogy Maelius üzelmeit nem látták ? 

A volt konzulok mentegetőzni próbáltak, de lehurrogták 
őket. 

— Kár minden szóért! Maelius üzelmeit mindenki látta, 
még itt is beszéltünk róla. S ti mit mondtatok akkor" Hogy 

nincs emögött semmi, hogy Maelius dicséretet érdemel jóté- 
konyságáért. 

— Meg jó, hogy ki nem tüntettétek ! — kiáltotta valaki. 

— Úgy van! A legjobb esetben azt lehetett tőletek hallani, 
hogy a lovag esztelen, de ártatlan pazarló. De ti voltatok esz- 
telenek, lássátok be! 

— A gabonaügy csak hagyján. De miért nem tudtatok tit- 
kos összejöveteleikről?; Megvártátok, hogy Minucius ide- 
jöjjön bejelentést tenni, holott nektek már réges-régen ítéletet 
kellett volna hoznotok! 

Az új konzul, Ouinctius Captitolinus vágta el a vitát: 

— Nincs igazatok, atyák, ha a tavalyi konzulokat vádoljá- 
tok. Tegyük tel, hogy halálra ítélték volna Maeliust, de van 
egy törvényünk, hogy római polgár halálos ítélete ügyében a 
népgyűléshez fellebbezhet. Maelius is élt volna ezzel, és míg 
a népgyűlés össze nem ül, folytatta volna mesterkedéseit, 
csakhogy sokkal óvatosabban. Más szóval a konzulok keze 
meg volt kötve, ha tudtak volna 15 erről az ügyről, ném tud- 
tak volna a végére járni. 

— Ne mentegesd őket — mordult közbe valaki —, inkább 
minél gyorsabban intézkedj, hogy te is ne essél az ő hibá- 
jukba! 

— Jó, nem folytatom a mentegetést, és azt is megmondom, 
mit szándékozom tenni. A konzuli hatalom, mint mondtam, 
jelen esetben elégtelen. Nemcsak rettenthetetlen férfiú kell 
ide, hanem törvényektől gúzsba nem kötött, gátat nem 
ismerő hatalom is. Ezért azt határoztam, hogy diktátort neve- 
zek ki. Kérlek, járuljatok ti is hozzá. 

— Hozzájárulunk! — kiáltották a szenátorok. — És kit 
nevezel ki? 

A konzul fölemelt hangon mondta : 

— Lucius Ouinctius Cincinnatust! 

A szenátus a kinevezést kitörő örömmel fogadta. A kineve- 
zett, aki szintén jelen volt, annál kevesebb örömöt mutatott. 

— Mit akartok veleni, vén emberrel? Vannak itt fiatalok, 
erősek, azok közül válasszatok. Nem, arról! ne is álmodozzék 
senki, hogy én vállalom. Rossz tréfának tartom, semmi 
többnek. 

A szenátorok köréje sereglettek. 

— Komoly a mi határozatunk, nincs kedve most tréfálni 
sem a konzulnak, sem nekünk. Tudjuk jól, hogy a te öreg 
szivedben több a bölcsesség és bátorság, mint valamennyiünk- 
ben együttvéve. 

— Igen, Ouinctius, nem tréfa ez — tette hozzá a konzul —, 
az állam veszélyben van: diktátornak nevezlek ki. 

Még egy ideig kérlelték, míg végre megadta magát. 

— Legyen meg az istenek akarata, és történjék ezután is az, 
amit ők akarnak. Adják, hogy öregségem e vészes és komor 
időben ne váljék az állam romlására vagy gyalázatára! 

Az új diktátor első intézkedése volt, hogy a szenátoroknak 
szigorú titoktartást rendelt el, nehogy Maelius idő előtt érte- 
süljön az eseményekróől. . 

Segítőtársul, magister eguitumnak, Gaius Servilius Ahalát 
nevezte ki. Másnap reggel huszonnégy lictor kíséretében a 
fórumra vonult. 

Az emberek csodálkoztak, nem értették : 

— Mi ez? Diktátor? Miért? Csak nem a gabonával van 
megint baj: 

— Háború lesz? Kik: A volscusok? Ó, hát sosem lesz 
vége . . . 

Így találgatták, mi lehet az oka, hogy diktátort nevezett ki 
a konzul. Nagy tömeg gyűlt a fórumra, hogy megtudja, mi 

történt. A tömegben ott volt Spurius Maelius is, párthíveivel 
együtt. Nem tetszett nekik a diktátori kinevezés, valami 
rosszat sejtettek mögötte, de meg akartak bizonyosodni, hogy 
aszerint cselekedjenek. 

A kíváncsi tömeg egyre nőtt. A diktátor azonban mit sem 
törődött a kíváncsiságukkal, nyugodtan és komolyan ült dí- 
szes székén az emelvényen. Tekintetét többször végigjártatta 
a tömegen, és mikor a nézők között meglátta Maeliust, Ser- 
vilius lovasparancsnokot odaküldte hozzá. 

— A diktátor maga elé idéz téged — szólt röviden Servilius. 

Maelius megijedt. 

— Hogy mondod: Mit akar tőlem a diktátor? 

— Vád alatt vagy. Minucius bevádolt téged a szenátus előtt. 
Gyere, tisztázd magad a vád alól. Ezért hív a diktátor. 

Maeliusnak rossz lelküsmerete rossz tanácsot adott. Nem is 
válaszolt, behúzódott párthívei közé, menekülni próbált. Ser- 
vilius elkiáltotta magát : 

— Őrség, utána! 

A lovasparancsnok őrsége Maelius után nyomult. Maelius 
veszve érezte magát. Rövid dulakodás után az őrség elfogta, 
de egy óvatlan pillanatban kiugrott az őrök kezéből. Futásnak 
eredt, és kétségbeesetten kiáltozott : 

— Nép! Nép! Segíts rajtam! Az atyák el akarnak pusztí- 
tani, amiért a ti javatokat szolgáltam. Veszélyben az életem, 
segítsetek! Ne hagyjatok elveszni! 

De hiába kiáltozott. A lovasparancsnok és a diktátor ellen 
senki sem mert kezet emelni. Servilius Ahala Maelius nyo- 
mába eredt, és mikor utolérte, egyetlen tőrdötféssel megölte. 

A lovasparancsnok ezután Maelius vére által pirosra festett 
tógájában a diktátor elé járult, és tömören, katonásan jelen- 
tette: 

— Maeliust eléd idéztem, de az őrséggel dulakodni kez- 
dett, majd a népet akarta ellenünk lázítani. Ezért tehát meg- 
öltem. 

A válasz csupán ennyi volt: 

— Jól tetted, Servilius. Megérdemelte. Megdicsérlek, a 
hazáért tetted és a szabadságért. 

A fekély most már ki volt irtva az állam testéből, de a dik- 
tátor úgy érezte, hogy ezzel még nem fejezte be az ügyet. 
A nép morgott, zúgolódott, nem értette a történteket. Meg 
kell nyugtatni, meg kell neki magyarázni, hogy igazságosan, 
jogosan történt, ami történt. Ezért a diktátor ott mindjárt 
beszédet intézett a néphez. Szavait így fejezte be: 

— Ez az ember, ez a dúsgazdag gabonakufár azt remélte, 
hogy hontitársai szabadságát egy-két pondo darával megvásá- 
rolhatja. Hát nem őrültség volt azt hinnie, hogy ő, egy hit- 
vány lovag, leigázhatja ezt a népet, mely az összes körüllakó 
népeket leigázta : Csak egy kis kenyeret kell neki odavetni, és 
kész egy ilyen Maelius-féle nyomorult lovagot királyként a 
nyakába ültetni? Hiszen a római nép még azt sem tűrte volna 
el, hogy a szenátusba beüljön, hát még hogy Romulus királyi 
jelvényeit és királyi hatalmát kerítse kezébe, azét a Romulu- 
sét, aki Róma alapítója volt, istenek származéka, s akit az 
istenek maguk közé emeltek! Nem, ez már nem bűn, nem 
vétek, ez őrült és természetellenes szörnyűség lett volna, 
olyan szörnyűség, amit az ő vérével még nem mostunk le! 
Hanem menjetek, romboljátok le házát, romboljátok le falait, 
hisz azok is tanúi az istentelen terv megfogamzásának. Szórjá- 
tok szét minden vagyonát és minden kincsét, mert fertőzött, 
átkozott mind: királyságot akart rajta vásárolni ! 

Mikor a tömeg megtudta, mit akart Maelius, elrohant házá- 
hoz, és földig lerombolta. Kő kövön nem maradt, csak a csu- 

pasz tér, néma emléke annak, hogy egy gonosz terv pusztult 
el itt. Aeguimaeliumnak nevezték később, Maelius telkének. 

A zsarnokságtól megmenekült állam köszönetet mondott 
a diktátornak, de Minuciusnak sem maradt adósa : aranyszob- 
rot kapott kitüntetésül. Ez a szobor, mely egy bikát ábrázolt, 
és a Trigemina-kapunál volt felállítva, évszázadokon át hirdette 
egy őrült terv meghiúsulását. 

CORNELIUS COSSUS 


A város alapítása után a 316. esztendőben nagy csalódás és 
bosszúság érte Rómát. Fidenae városa, melyet nagyrészt 
római telepesek laktak, felmondta a barátságot Rómának, és 
az ősi ellenséghez, Vejihez pártolt. Nagy bűn a hűtlenség, de 
Fidenae ezt még nagyobbal tetézte, amit nem lehetett neki 
megbocsátani. 

Az történt ugyanis, hogy az elpártolás hírére Róma azon- 
nal követeket küldött Veji királyához, Lars Tolumniushoz, 
hogy tudakoliák meg tőle, mi indította Fidanaet a hútlen- 
ségre, és egyben tiltakozzanak, ha — mint feltehető volt — 

Veji vette rá erre a lépésre. Dc a király a követek jogaival 
mit sem törődve, jóformán meg sem hallgatta őket, a fidenae- 
beliek pedig Tolumnius hallgatag beleegyezésével megölték 
őket. 

Rómában határt nem ismert a felháborodás. Hiába mente- 
gették magukat az etruszkok : hogy Tolumnius világért sem 
akarta a követek megöletését, hogy félreértés történt, sajnála- 
tos félreértés: mikor a követek előadták panaszukat, a király 
éppen kockázott, és egy jó dobás után felkiáltott, és azt a kiál- 
tást értették úgy a fidenaebeliek, mintha ő a követek meg- 
öletését parancsolta volna. 

Az ilyen dajkamesét persze nem hitte el senki. Sokkal in- 
kább hihető, hogy Tolumnius és új szövetségesei előre meg- 
fontolt szándékkal jártak el, hogy még a lehetőségét is elzár- 
ják a békülésnek. 

Róma mesegyászolta a méltatlanul megölt követeket, és 
hozzálátott, hogy megtorolja ezt az emberi és isteni jogon 
esett példátlan sérelmet. Légiói felvonultak, és az Aniónál 
megütköztek az ellenséggel. A véres ütközetben a rómaiak 
győztek, de a győzelem annyi áldozatba került, hogy Róma 
inkább gyászolt, mint örvendezett. Mivel a veszély nem múlt 
el, és további nehéz harcoktól kellett tartani, a sereg élére dik- 
tátort állítottak, Manilius Aemilius személyében. 

A diktátor az ellenséget visszaszorította az Anio és a fide- 
naei dombok közé. De ez még nem volt megvert ellenség, 
nern futottak széjjel, tartották magukat, annál is inkább, mert 
újabb erősítést kaptak, ugyanis a faliscusok is csatlakoztak 
hozzájuk. Ezek jó harcosok voltak, és azt tanácsolták Tolum- 
niusnak, hogy azonnal ütközzék meg a rómaiakkal, mielőtt 
még utánpótlásuk megérkezik. Tolumnius némi habozás 
után kijelentette : 

— Holnap megütközömn a rómaiakkal. 

Alighogy megvirradt, mindkét csatasor felsorakozott a 
mezőségen. Ekkor tűnt ki, hogy az ellenség számbeli fölény- 
ben van a rórnaiak fölött. A diktátor azonban bízott a légiók 
vitézségében, és csak arra várt, hogy az augurok megadják a 
kedvező jelet. Hadviseléskor, ütközet előtt abból jósoltak, 
hogy a ketrecbe zárt tyúkok hogyan esznek. Ha gyorsan ki- 
szaladtak ketrecükből, és oly mohón ettek, hogy egy-egy 
szemn kiesett a csőrükből, azt jó ómennek, jó előjelnek vették. 
Ha nem, elhalasztották az ütközetet. 

Mikor az augurok megadták a kedvező jelet, a római csata- 
sor támadásnak indult. Hatalmas volt a támadás! Az etrusz- 
kok sehol sem tudták feltartóztatni a rohamot. Már-már meg- 
futottak volna, ha királyuk, Lars Tolumnius hősi példája meg 
nem állítja őket. Tolumnius lovascsapatával szembeszállt a 
már győztesnek látszó rómaiakkal, szétszórta őket, így késlel- 
tette a döntést, és kétségessé tette a győzelmet. Hanem rövi- 
desen emberére talált. 

A római lovasok között ott volt Aulus Cornelius Cossus 
katonai tribunus, aki mindig kitűnt erejével és bátorságával. 
Most szégyenkezve látta, hogy amerre Tolumnius jár, ott a 
rórnai sereg felbomlik, sőt egyesek már meg is futottak. Mi- 
kor Cossus megtudta, hogy ki az a vitéz, aki tündöklő fegy- 
verzetben villámként száguld a csatasorok között, így kiáltott : 

— Hát ez szegte meg a szerződést? Ez a meggyalázója a 
népek közötti jognak? Én ezt az embert halotti áldozatul 
fogom levágni, és odaadom a meggyilkolt követek szellemei- 
nek! Ha az istenek azt kívánják, hogy a földön is érvényesül- 
jön a szent jog, akkor ennek az embernek pusztulnia kell! 

Azzal megsarkantyúzta lovát, és előreszegzett lándzsával a 
királyra rontott. Rohama jól sikerült: az első lándzsadötés 

kivetette ellenfelét a nyeregből. Cossus is leugrott lováról, és 
még mielőtt a király feltápászkodhatott volna, pajzsával ismét 
hanyatt lökte. Tolumnius tehetetlenül elterült a földön, Cos- 
sus pedig lándzsájával mellét keresztülszúrva, a földhöz sze- 
gezte. j 

A római vitéz teljesítette fogadalmát, legyőzte az ellenség 
királyát — Romulus óta ilyen diadal nem született római 
harcmezőn! 

Cossus levonta megölt ellenteléről páncélját, győzelmi jel- 
ként lándzsára tűzte levágott fejét, majd ismét lovára pattant, 
és győzelmi jelvényét magasra tartva, diadalordítással vette 
üldözőbe a teljesen megrémült ellenséget. Nem volt többé 
ellenállás, a vejibeliek és faliscusok futottak hazafelé, a fidenae- 
beliek, akik ismerték a vidéket, a hegyek rejtett ösvényein 
igyekeztek menekülni. 

A római diadal teljes volt. A diktátor megkapta a szenátus 
és a nép legnagyobb kitüntetését: diadalmenetben, trium- 
phusban térhetett vissza a városba. 

A diadalmenetben Cossus a megölt királynak, Lars Tolum- 
niusnak a fegyvereit és páncélját hordta. A katonák erre az 
alkalomra külön énekeket költöttek, és ezekben Cossust mint 
második Romulust ünnepelték. Nem 15 csoda, hiszen Romu- 
lus óta ő volt az első, akinek az istenek megengedték, hogy 
megölt ellenséges vezér fegyvereit vihesse a Capitoliumra, 
Jupiter Feretrius templomába, és ott áldozati ajándékul a falra 
függeszthesse. Attól fogva ott függött Lars Tolumnius spolia 
opimája Caenina királyé mellett, melyet annak idején Romu- 
lus függesztett fel oda. 

Am az igazi második Romulus még váratott magára. 

SEXTUS TEMPANIUS 


. A hagyomány szerint a 331. esztendőben a város alapítása 
után Rómában különös intézkedések történtek. Mindazok- 
nak az idegen nemzetiségűeknek, akik az utóbbi időkben 
telepedtek le a városban, jelentkezniök kellett a magisztrátu- 
sok előtt. Ezek megijedtek, hogy talán ki akarják űzni őket 
Rómából. Erről nem volt szó, csupán óvintézkedés volt, 
szemmel akarták tartani a bevándorlókat. 

Történt ugyanis, hogy Volturnumot, az etruszkok által 
lakott nagy várost úgy foglalták el a samnisok, hogy először 
csak bekérezkedtek. A gyanútlan etruszkok befogadták őket, 
s ők mind nagyobb számmal jöttek. A háborúkban kimerült 

etruszkok segítőtársakat láttak bennük, és megosztották velük 
nemcsak városukat, hanem földjüket is. A samnisok a vendég- 
látást úgy hálálták meg, hogy egy ünnepnap éjjelén, mikor az 
etruszkok jóllakottan aludtak, megrohanták házaikat, és sorra 
legyilkolták őket. Így került birtokukba a város, melyet 
Capys nevű vezérükről Capuának neveztek el. Ettől a város- 
tól óvakodott Róma. 

Ez az esztendő sem múlt el volscus támadás nélkül. Ezúttal 
azonban komolyabbnak és veszélyesebbnek látszott, mint 
eddig. Egymás után jöttek a hírek : 

Soha még ennyire nem buzgólkodtak a vezér kiválasz- 
tásával, a seregtoborzással ! 

— Azt mondják, hogy most megmutatják : sem bátorság- 
ban, sem hadvezetésben nem állnak a rómaiak mögött. 

— Azt állítják, hogy ha most sem győznek, akkor soha 
többé nem háborúznak, és nyakukba veszik a szolgaság igáját. 
De most győzni fognak! 

Róma azonban nem ijedt meg a volscusok fenyegetőzésé- 
től. Üres handabandázásnak tartották. 

— Miért féljünk tőlük most, mikor eddig sem nagyon kel- 
lett tőlük tartani? Hitvány és gyáva nép ez, most is elbánunk 
velük. 

Ugyanígy gondolkozott az egész volscus-ügyről Sempro- 
nius konzul is, a római sereg vezetője. Bízott a szerencsében, 
mint ami a világon a legállhatatosabb. És minthogy a győztes 
nép vezére volt azok ellen, akiket már számtalanszor legyőz- 
tek, mindent csak félvállról, felületesen intézett. Emiatt a híres 
római fegyelem úgy meglazult a légióban, hogy még a vols- 
cusoknál is különb volt, mint az ő seregében. Így aztán hama- 
rosan megtanulta, hogy a szerencse forgandó, és ahhoz pártol, 
akiben több a megfontoltság, és kevesebb a hányavetiség. 

Már mindjárt az első összecsapásnál látni lehetett, hogy 
valami nincs rendben a római sercgnél. Hiányzott a lelkesedés, 
a bátor egység. Míg a volscus előretört, a római nemigen 
mozdult helyéről, hátra-hátra tekingetett, hogy jön-e segít- 
ség. A hadijjelvénnyel kitüntetettek, akiknek az első sorban 
kellett volna harcolniuk, visszahúzódtak. Ki után mentek 
volna a harcosok? Nem mondhatni éppen, hogy megfuta- 
modtak volna, nem látták ott egyetlen katona hátát sem, de 
ez nem volt elég a győzelemhez. A tétovázás, a bizonytalan- 
kodás a vereség hírnöke. 

És csakugyan, minél jobban vagdalkozott a volscus, és mi- 
nél tovább védekezett a római, annál közelebb volt a volscu- 
sok győzelme és a rómaiak veresége. Sempronius konzul 
serege lassan hátrálni kezdett, hiába volt minden szidás, fenye- 
getés, hiába élet és halál fölötti hatalom, a légiók hátráltak, és 
tudjuk, hogy a hátrálásból könnyen lesz vad futás, fegyverek 
elhajítása, esztelen menekülés. 

Ekkor Sextus Tempanius, a lovasok decuriója rákiáltott 
csapatára : 

—- Lovasok, ha szabadnak akarjátok hazátokat, ugorjatok 
le lovatokról, és úgy harcoljatok ! 

Mintha maga a konzul parancsolta volna, engedelnies- 
kedtek. 

— Kövessétek lándzsániat — folytatta Tempanius —, 
mintha zászlótok volna! Mutassátok meg, hogy titeket sem 
lovas-, sem gyalogharcban nem lehet legyőzni! 

A lovasok hangos kiáltozással követték Tempaniust. Utat 
nyitottak az ellenség soraiban, arrafelé törtek, amerre övéiket 
látták küzdeni. Annyit máris elértek, hogy az ellenség erejét 
magukra fordították, és a konzul serege lélegzethez jutott. 
Igaz, hogy Tempanius kis seregét körülvették a volscusok, de 

a vitéz lovasok kivágták magukat, és egy dombra húzódtak. 
Most Sempronius igyekezett nekik segítséget vinni. 

Így hullámzott a csata, miközben beesteledett, és ez vetett 
véget a küzdelemnek, hiszen a sötétben már nem lehetett 
látni, ki kire fordítja fegyverét. Míg csak egy szemernyi vilá- 
gosság volt, a konzul nem hagyta abba a harcot, remélve, 
hogy felmentheti lovasait, de azután kénytelen volt vissza- 
vonulni. És mivel nem tudta, mi történik velük, élnek-e vagy 
elestek, hogy a másnap fenyegető veszélyt elhárítsa, a sebesül- 
teket és poggyászt hátrahagyva visszahúzódott a hegyekbe. 

De nem tettek másként a volscusok sem. Nem tudták, hogy 
hányadán vannak, győztek-e, vagy vereséget szenvedtek, de 
mert a másnapot nagyon bizonytalannak látták, jobbnak talál- 
ták visszavonulni a hegyek közé. És mintha csak utánozták 
volna a rómaiakat, ők is otthagyták sebesültjeiket és poggyá- 
szukat. 

A csatatér üresen maradt. Ahol nemrég még fegyverek zör- 
gése, emberek csataordítása hangzott, most ott csak nyögő, 
jajgató sebesültek feküdtek, vizet, segítséget kérve. 

TIempanius is magára maradt, az ellenség nem támadott, 
neszt, zajt nem lehetett hallani. Mi történt; Nem tudta. 
Visszavonulás ? Csel? Körös-körül minden csendes volt, nem 
léhetett tudni, mit rejt az éj. Katonái várakozóan lesték a sza- 
vát. Végül kiadta a parancsot : 

— Maradunk. Hajnalban, ha kivilágosodik, meglátjuk, mi 
a teendő. Most pihenjetek le, holnap esetleg nehéz napunk 
lesz. Ketten álljanak őrt, én másik kettővel megpróbálom ki- 
kémlelni a vidéket. 

Elindultak, lassan, tapogatózva. Elértek a volscus táborig. 
Ott is minden csendes, ember, őrtűz sehol. Mi történhetett ? 
Belopakodtak a tábor kapuján, sátorról sátorra jártak. Itt már 

nyöszörgő sebesültekre bukkantak. Ezektől tudták meg, hogy 
a volscus sereg nem várta be a reggelt, hanem sietve vissza- 
vonult. De nemcsak a sebesültek beszéltek így, erről a nagy 
sietségről beszélt itt minden, a sok eldobott fegyver és a sok 
holmi, amit a katonák itt hagytak. 

Tempanius sietett vissza dombhoz, övéihez. Örömmel kiál- 
totta : 

— Elvonultak a volscusok! És elvonult felőlünk a veszély ! 

A lovasok ujjongtak, örömükben ölelték, csókolták Tem- 
paniust. 

— Most mindjárt indulhatnánk a mieink táborához, de én 
azt mondom, mégis várjuk meg a hajnalt, és keressük meg 
lovainkat. Hátha megvannak valahol. A volscusok biztosan 
nem hajtották el őket, azok mindent elhagytak. 

Az örömtől és nyugtalanságtól nem tudtak aludni, alig vár- 
ták, hogy pirkadjon. Mihelyt oszlani kezdett a sötétség, el- 
indultak. És akár az istenek vezették őket, akár az okosság, 
de a csatatér közelében egy ligetben megtalálták összebújva 
a hidegtől és félelemtől reszkető paripákat. Gyorsan hátukra 
pattantak, és vágtattak a római táborhoz. 

Milyen nagy volt azonban csodálkozásuk, mikor ott is min- 
dent elhagyva, üresen, rút rendetlenségben találtak, mint a 
volscusok táborában. Jajgató sebesültek, poggyász, fegyver 
szanaszét. Mindebből kitűnt, hogy a csata még korántsem 
dőlt el a rómaiak javára. Tempanius gyorsan határozott. 
A sebesülteket magához vette, és a legrövidebb úton Róma 
felé sietett. 

Rómába ezalatt megérkezett a vereség híre. Mindenfelé 
arról beszéltek, hogy elveszett a csata, elveszett a tábor, el- 
pusztult az egész lovasság. Gyászolt a város. Nem volt most 
már különbség patrícius és plebejus között, együtt siratták 

halottaikat. Nem tudták azt sem, mi lesz ezután. A jövőtől 
való rettegés csak fokozta gyászukat. 

Az otthon maradt konzul, Fabius, a biztonság kedvéért őr- 
séget állított a kapuk elé. Ezek az őrök aztán ijedten jelentet- 
ték, hogy nagyobb lovascsapat vágtat a város felé. 

— ltt az ellenség! Jönnek a lovasaik ! — hallatszott a kétség- 
becsett kiáltás. A konzul a kapukat gyorsan bezáratta, a falakra 
kirendelte az őrséget. De mekkora volt a meglepetés, mikor a 
lovasok ban felismerték saját fiaikat! Amilyen nagy volt előbb 
az ijedség, olyan nagy volt most a boldogság. — A mi lovas- 
ságunk! A mi katonáink ! 

A gyászoló házakból csak úgy özönlött clő a sok könnyes 
szemű, de nevető arcú nő, remegő anyák és rettegő hitvesek. 
Mcgfcledkezve mindenről, úgy, ahogy voltak, rohantak a 
lovasok felé, rohantak övéik karjaiba. 

A gyász így vígságba és örömbe fordult, dc a boldogság 
nem volt teljes. Nem is lehetett: a konzul és serege még min- 
dig nem volt schol. A néptribunusok, hogy a sok szóbeszéd 
és bizonytalanság ködét closzlassák, népgyűlést hívtak össze, 
amelyen Tempanius is jelen volt. Az egyik tribunus, Gaius 
Junius, így szólt hozzá: 

— Scxtus Tempanius, vitéz és bátor decurio, ünnepélyesen 
kérlek a nép nevében, hogy beszélj velünk őszintén és egyene- 
sen. Mit gondolsz, mi "a véleményed: teljesítette-e Gaius 
Scmpronius a jó konzul kötelességét : Kellő időben bocsátko- 
zott-e harcba, és gondoskodott-e segédcsapatokról? És 
mondd: mikor titeket, lovasokat, körülzárt az ellenség, kül- 
dött-e nektek segítséget; És még egy utolsó kérdés: hol van 
most Gaius Sempronius, hol vannak a légióink : Téged hagy- 

tak el ők, vagy te hagytad el őket? Egyáltalán azt szeretnénk 
tudni, de egész biztosan és határozottan, hogy legyőzöttek 
vagyunk-e hát vagy győztesek ? Újból kérlek, felelj őszintén. 
A magad bátorságáról és hűségéről beszélsz, mert egyedül 
csak ezen múlott, hogy megmaradt államunk. 

Elhallgatott, és várta a választ. Feszülten figyelt a nép is. 

Tempanius minderre dísztelen, katonásan egyszerű szavak- 
kal válaszolt. 

— Hogy a konzul hogyan vezette seregét, azt én nem tu- 
dom megmondani. Nem is az én dolgom. Katona ne bírálja 
a feljebbvalóját. Tőlem hát ne is kérdezősködjetek, hogy jók 
voltak-e a konzul tervei és eljárásai. Szerintem jók voltak. 
Talán csak egyben hibázott, hogy lebecsülte az ellenfelet, 
pedig ez egyszer a volscusok jobban felkészültek a harcra, 
mint eddig bármikor. De magában az ütközetben láttam, 
hogy a konzul ott forgolódott a legelső sorban, küzdött, buz- 
dított, nem kímélte életét. Később tovasodort engem a csata 
menete, de naplementéig hallottam a buzdítást, a feégyver- 
zajt, és ebből tudtam, hogy a konzul még mindig harcol, és 
kitart a helyén. 

Hogy most hol van ő és a sereg, nem tudom. De azt hi- 
szem, hogy a sötétség beálltával a konzul is ugyanúgy tett, 
mint én. En, mint tudjátok, biztonságba helyeztem csapato- 
mat, és ehhez a terep védelmét használtam ki. Ő is bizonyára 
- visszavonta a légiókat védettebb helyre. És nem hiszem, hogy 
a volscusok csak valamivel 15 jobban állnának. Oly sötétben 
kellett harcolnunk, hogy gyakran nem az ellenségre, hanem 
egymásra támadtunk. Ezért most még nem lehet végleges 
ítéletet mondani. 

És most kérlek benneteket, ne tartóztassatok tovább. A fá- 
radtság és sebeim nagyon kimerítettek. — 

A tribunus köszönetet mondott őszinte szavaiért és elbocsá- 
totta. A nép tisztelettel utat nyitott neki, és nem győzte di- 
csérni szerénységéért, amely nem volt kisebb bátorságánál. 

Még tartott a népgyűlés, mikor hírül hozták, hogy a kon- 
zul — kimerészkedve rejtekéből — a Labici úton közeledik 
Róma felé, és már elérte Ouwies szent ligetét. Jöttének hírére 
azonnal málhás állatokat és szekereket küldtek eléje. A hosszú 
és kinterítő gyaloglástól elcsigázott katonákat ezek vették fel. 
Nem sokkal később bevonult a sereg, ha nem is dicsőségesen, 
de hogy megmenekültek, és itthon voltak, felért egy diadal- 
menettel. 

A konzul azután, mikor beszámolt a szenátusnak a csatáról, 
nem annyira azon fáradozott, hogy magát mentegesse, hanem 
hogy Tempaniust érdeme szerint megdicsérje és kitüntesse. 








CAMILLUS 


1. Camillus, a diktátor 


A római had az ősi ellenség falait ostromolta: Veji városát. 
Veji dísze és büszkesége volt Etruriának. Fegyvere és fegyver- 
forgató embere annyi, hogy nem kellett félnie, ha Rómával 
összetűzésre került sor. Bár ezekben a harcokban többnyire 
alulmaradt, mindig újra erőre kapott, és veszélyeztette Róma 
uralmát. 

Ezért a szenátus és a nép — senatus populusgue Romanus — 
elhatározta, hogy végez vele. Mikor ugyanis a város alapítása 

után a 349. esztendőben a vejibeliek ismét betörtek római 
területre, a légiók visszaverték őket, de most nem elégedtek 
meg ennyivel, hanem magát Veji városát, a bajok okát és for- 
rását támadták meg. 

Az ostrom éppen tíz évig tartott. Ezalatt sok minden tör- 
tént. Így az ostrom nyolcadik évében egy megfoghatatlan, 
különös csoda döbbentette meg az embereket. Nyár vége 
volt, forró kánikula. Ilyenkor nemigen esik eső Itáliában. 
A sok tó, tolyó meg patak, amely bőven öntözi a földet, jó- 
formán teljesen kiapadt, vagy csak éppen hogy folydogált 
bennük egy kis víz. 

Volt azonban a közelben egy tó, a Lacus Albanus, az Albai- 
tó, amely egészen másképp viselkedett. Érthetetlen módon 
nemhogy apadt volna, hanem ellenkezőleg, egyre inkább 
dagadt. A tó hegyek közé volt ágyazva, és íme, lassan a leg- 
magasabb csúcsokat nyaldosta vizével. Végül is annyira emel- 
kedett, hogy minden ellenállást legyőzve, hatalmas folyam- 
ként zuhogott alá, és tört magának utat a tenger felé. Erről 
a rendkívüli jelenségről beszéltek egész Itáliában, de talán 
sehol sem annyit, mint a Vejit ostromló római seregben. 
Hogy miért? Mert a papok és a jósok összefüggést láttak az 
ostrom és a tó áradása között. 

Az ostrom, mint tudjuk, mar hosszú ideje tartott. Néha fel- 
lángolt, máskor alábbhagyott. Ilyenkor, midőn szünetelt a 
harc, beszélgetésbe elegyedtek még az ellenfelek is. 

Volt a római seregben egy bizonyos Lucius nevű katona. 
Ő is beszélgetni szokott egyik-másik városbélivel, többek 
között egy idősebb emberrel, akiről az a hír járta, hogy Jjós- 
tehetséggel van megáldva, és jósigék ismeretében mindenkit 
felülmúl. Egyszer a katona azt látta, hogy a jós nagyon örül 
a tó áradásának, és a rómaiak ostromáról gúnyolódva és meg- 

vetéssel beszél. , Hát ezt meg mi lelte?" — gondolta a katona, 
és hogy kifürkéssze, így szólt hozzá: 

— Hallgass ide, te jós! Nemcsak ez az egy csoda van a vilá- 
gon, minket más jósjelek is iesztenek. Szeretném tudni, mit 
hoz a jövendő. Ha csakugyan veszedelmeket rejt magában, 
én a magam részéről szeretnék kimaradni belőlük. 

— Miféle jósjelekről beszél ez? — kíváncsiskodott a veji 
ember, és elkezdte faggatni Luciust. Beszélgetés közben egyre 
távolodtak a kapuktól, és egyre közeledtek az ostromgyűrű- 
höz. Ekkor Lucius hirtelen megragadta a jóst, és bevitte a 
római táborba. Más római katonák is segítségére jöttek, és 
rövid dulakodás után a fővezér sátra elé hurcolták. Lucius 
jelentést tett a vezérnek, mire az így szólt hozzá: 

— Azt mondják, öreg, hogy te ismered az Albai-tó áradá- 
sának jósjelentését, és hogy összefüggés van e között meg az 
ostrom között. Igaz ez? Rajta, mondd meg szaporán, mi ez 
az összefüggés. Az életedet mented meg, ha igazat beszélsz. 

A jós ezt felelte : 

— Nem titkolom előttetek a végzetet. Biztos jeleket kap- 
tam, hogy városunkat előbb be nem vehetitek, míg az Albai- 
tó kiáradt vizét vissza nem fordítjátok, és meg nem akadá- 
lyozzátok, hogy a tengerbe ömöljön. 

A jóst nem bántották, de egyelőre fogságban tartották, 
hogy igazat mond-e. A vezér a hírt a szenátusnak is megvitte. 
Az atyák megdöbbentek, és mivel nem tudtak dönteni, köve- 
teket küldtek Delphibe. 

— Kérdezzétek meg Pythiát, igaz-e, amit a vejibeli jós 
mondott. 

A követek ezt a választ hozták : 

— A jós igazat mondott, adjátok vissza szabadságát. Apollo 
meghagyta, hogy a tó vizét árkoljuk el a tengertől, és lehető- 

leg vezessük vissza ágyába. Ha ez nem sikerülne árkok és csa- 
tornák segítségével, akkor is távol kell tartanunk a tengertől, 
és oldalt kell vezetnünk a szántóföldekre. 

A szenátus meghallgatta az üzenetet, a papok pedig kö- 
nyörgő és engesztelő áldozatokat mutattak be az isteneknek. 
A nép haladék nélkül, serényen hozzálátott, hogy eleget 
tegyen a jóshely parancsának. 


Hogy az ostrom meggyorsuljon, az eddigi katonai tribu- 
nust, Marcus Furius Camillust diktátorrá nevezték ki. Ő az- 
után erélyesen hozzálátott, hogy Veji ostromát immár győze- 
lemre vigye. Először ő is a rendes, hagyományos hadigépek- 
kel próbálkozott, de mert a falak keményen ellenálltak, titok- 
ban aknát kezdett ásatni a vár belsejének irányában. A falakat 
azért tovább 15 támadták, de ez csak arra való volt, hogy az 
aknáról elterelje az ellenség figyelmét. 

A veji nép vitézül védte falait, és közben nem is sejtette, 
milyen veszedelem közeledik napról napra hozzája. Az akna 
eljutott a vár szívében épült Juno temploma alá. Ez a templom 
volt a legnagyobb és a legtiszteltebb az egész városban. 
A szentélyben éppen áldozat folyt, kettőzött buzgalommal és 
áhítattal a válságos helyzetben. A fővezér volt az áldozó, mel- 
lette állt a béljós. Éppen leölték az áldozati állatot, egy maku- 
látlan szép tehenet. A jós, amint felbontották a szent állat bel- 
sejét, sorra átvette a belső részeket és megvizsgálta. Titkos 
jeleket keresett rajtuk, a város jövendőjének titkos jeleit. 
Amint sorra vizsgálta, öröm gyulladt ki szemében, oda- 
mutatta a vezérnek a kezében levő érintetlen belső részeket, 
és így kiáltott fel: 

— Az istennő anuak adja a győzelmet, aki részesül az áldo- 
zatban. Miénk a győzelem! 

Kiáltása, melyet a szent épület boltozata és falai még csak 
fokoztak visszhangjukkal, oly erős volt, hogy a föld alá is lc- 
hatolt. Meghallották az aknaásók is, akik már közel jártak a 
föld színéhez. Érezték, hogy nemsokára célhoz érnek, amikor 
tisztán, hangosan hallatszott a kiáltás : 

, Az istennő annak adja a győzelmet, aki részesül az áldo- 
zatban. Miénk a győzelem!" 

— A győzelem a miénk ! — hangzott a mennydörgő válasz. 
A rómaiak felszakították a padlót, kiugrottak a templom 
szintjére, és hatalmas ordítással, fegyvereiket forgatva törtek 
az áldozókra. Azok azt se tudták, hogyan szedjék a lábukat, 
mindent otthagytak, menekültek, ki merre látott. Otthagyták 
az áldozati állat belső részeit is. 

A rómaiak fogták, és vitték Camillusnak. Elmondták, ho- 
gyan jutottak birtokába, és mit hallottak róla, mit kiáltott a 
jós, mikor megvizsgálta. Így aztán Camillus részesült az áldo- 
zatban, neki szólt a kedvező jóslat. 

És Camillus nem késlekedett. Parancsot adott a támadásra, 
és hamarosan el is foglalta a várost. Páratlanul gazdag zsák- 
mányt ejtett, és katonái között felosztotta. 

Még mielőtt elindult volna az utolsó ostromra, hogy csa- 
patai élén behatoljon Vejibe, és megadja neki a kegyelem- 
döfést, áldozatot mutatott be, és imájában fogadalmat tett. 
Most, hogy az ostrom sikerült, és Veji a lábainál hevert, foga- 
dalmát teljesítenie kellett. 

Fogadalma az volt, hogy a vejibeli szent Juno-szobrot hálá- 


269 


ból és kegyeletből Rómába viteti át. Hozzáértő, szakavatott 
műves embereket hozatott tehát, ezeknek volt dolga, hogy 
vigyázva leenicljék a szobrot talpazatáról, és úgy vigyék Ró- 
mába, hogy a legkisebb karcolás sc essék rajta. A szobor le- 
emelését áldozat és ima előzte meg. 

— Kérünk, Juno istennő - hangzott Camillus imája —, 
légy hozzánk kegyes, és hallgasd meg kérésünket: lakjál te is 
együtt azokkal az istenekkel, akik a mi városunkat, Rómát 
védelmezik ! 

Még imájában volt elmerülve, mikor a körülállók örömteli 
felkiáltását hallotta : 

— Az istennő meghallgatta kérésedet! Beleegyezése jeléül 
bólintott ! 

A szobrot nagy örömujjongás közepette Camillus diadal- 
menetében vitték Rómába. Maga Camillus négy fehér lótól 
vont hadiszekéren állva fogadta az atyák és a nép üdvözletét. 
Népszerűsége rendkívül nagy volt, és senki sem hitte volna, 
hogy a szeretetet nemsokára gyűlölet váltja fel. 

Camillusnak ugyanis volt még egy fogadalma, amit most 
a diadalmenet végeztével kellett beváltania. Még az ostrom 
és az aknaásás előtt megfogadta, hogy ha Apollo delphi jóslata 
valóban igaz, és az Albai-tó elárkolása csakugyan meghozza 
Veji pusztulását, akkor ő az ott zsákmányolt kincsek tized- 
részéből gazdag ajándékot küld az istennek. Jól tudta, hogy 
nagyon gazdag, soha nem látott gazdag lesz a zsákmány. De 
aztán, vagy mert megfeledkezett róla, vagy mert katonáinak 
nem akarta kedvét szegni, elmulasztotta fogadalmát betölteni, 
és a város bevétele után az egész zsákmányt katonáinak 
engedte át. 

Még nem járt le Camillus diktátori hatalma, mikor a jósok 
aggasztó dolgokat jelentettek. Az áldozatokban Apollo isten- 

nek fenyegető haragja nyilvánul meg, baljóslatú jelek mutat- 
kozuak, amelyeket nem tudnak megmagyarázni. Félnek, 
hogy valami veszély fenyegeti Rómát, ezért jelentik a diktá- 
tornak. 

Camillusnak azonnal eszébe jutott fogadalma. Mulasztást 
követett el, és az istenek rossz néven veszik, és engesztelést 
követelnek, különösen Apollo, aki nemcsak a napfény, hanem 
a dögvész istene is. Mikor erre Camillus rájött, az egész dolgot 
a szenátus elé terjesztette, nem hallgatott el belőle semmit. 

Az atyák rendkívül súlyosnak ítélték az esetet. Az isteneket, 
akik naggyá tették Rómát, nem szabad megbántani. Ha Ca- 
millus mint diktátor fogadalmat tett, mindenképpen teljesí- 
teni kell, mert az egész állam lakol legfőbb magisztrátusának 
mulasztása miatt. Hosszas tanácskozás után elrendelték tehát, 
hogy aki a zsákmányban részesült, adja vissza annak tizedét, 
esküvel erősítve, hogy nem mérte hamisan. 

Ez a rendelkezés óriási megütközést keltett. 

— Hol van az már? — mondogatták. — Mi szegény, el- 
adósodott emberek vagyunk, alig vártuk, hogy részt kapjunk 
a zsákmányból, hogy helyzetünkön könnyíthessünk, most 
pedig adjuk vissza? Nem méltányos dolog ez! Rút dolog a 
diktátortól, aki tudja, mennyit véreztünk! 

Camillus szorult helyzetben volt. Erre népgyűlést hívott 
össze, és többek közt ezeket mondta : 

— Nem akartalak benneteket áltatni, nyiltan bevallottam 
tévedésemet. Azt hiszem, ez a legbecsületesebb eljárás. Kér- 
lek, tegyetek eleget az atyák rendeletének. 

A katonák erre is zúgolódtak : 

— Te azt hiszed, hogy helyesen cselekszel? Rosszul hiszed! 
Te akkor az ellenség javainak tizedét fogadtad az isteneknek, 
most meg a mi javainkat tizedeled! 

Hiába magyarázta Camillus, hogy hiszen csak a zsákmány 
tizedét kérik tőlük vissza, erre csak az volt a válasz: , Hol van 
az már? ...  Camillus gyűlölt személy lett a szemükben. 

De akárhogy is zúgolódtak, morgolódtak, a szenátusi hatá- 
rozatot végre kellett hajtani. Hordták is össze, ami megmaradt 
a zsákmányból, de bizony az még messze volt a tizedtól. 
Erre az állampénztárból vették ki a pénzt, és a szomszéd né- 
pektőól vásároltak aranyat. De még így is híja volt a zsákmány 
tizedének. 

. ,. Erre — mint már Coriolanus esetében — az asszonyok, a 
matrónák siettek az állam segítségére. Odajárultak a tanács 
elé, és legdrágább, legértékesebb ékszereiket adták oda a hiány 
pótlására. Gyönyörű karkötők, láncok, csatok, aranyedények 
gyűltek össze, és így már együtt volt a megajánlott tized. 

Az állam hálás volt a matrónáknak, akik nagy bajtól, nagy 
szégyentől mentették meg. A szenátus határozatot hozott: 

— Hálánk jeléül megengedjük a matrónáknak, hogy ezen- 
túl áldozatokra és ünnepi játékokra szekérrel mehessenek, 
ünnepnap és köznap egyaránt kétkerekű kocsin vitethessék 
magukat. Elrendeljük továbbá, hogy haláluk után ravataluk 
felett ugyanúgy dicsérőbeszéd tartassék, mint amilyet ez ideig 
csak férfiak felett mondtak. — Mindez a régi Rómában óriási 
megtiszteltetésnek számított. 

Együtt volt tehát már az arany, hozzá lehetett fogni a foga- 
dalmi ajándék készítéséhez. A szenátus elrendelte, hogy az 
aranyból hatalmas kehely készüljön. Róma legöregebb, leg- 
avatottabb mesterei öntötték, vésték, csiszolták a nemes fté- 
met, míg végre elkészült az ajándék. Kijelölték a követeket is, 
akik majd elviszik Delphibe. Az augurok madárjóslatot tar- 
tottak, és a madarak szerencsés utat ígértek. 

2. Kalózok 


A követek a szent kehellyel hajóra-szálltak. A hajó is szépen 
tel volt díszítve, válogatott legénység teljesített szolgálatot 
rajta. A tenger nyugodt volt, kedvező szél dagasztotta a vitor- 
lákat. Ugy látszott, hogy az út akadályoktól mentes lesz. 

Amde alig hagyták el a szicíliai tengeri átjárót, mikor egy 
gyors járatú idegen hajó jelent meg a látóhatáron. Egyenest 
teléjük igyekezett. A követek, bízva az augurok jóslatában, 
nem nyugtalankodtak, a kormányos azonban jobbnak látta 
kikerülni az ismeretlen hajót. De hiába, mintha csak az istenek 
akaratából történnék, hirtelen teljes szélcsend állt be, a vitor- 
lák leapadtak, kénytelenek voltak egy helyben vesztegelni. 
Az idegen hajó pedig, amelyet evezősök hajtottak, szemláto- 
mást közeledett. Liparai kalózhajó volt. A római vitorlást 
hamarosan elfogta, és bevontatta Lipara kikötőjébe. 

Lipara szigetének lakói kereskedés és földművelés mellett 
kalózkodással is foglalkoztak. Ügyes hajósok lévén, ha idegen 
hajó járt arra, biztos zsákmányuk lett. Most is így történt. 
Mikor a zsákmány felosztására került volna a sor, az össze- 
gyűlt nép ámulva nézte a csodálatos kelyhet. Ujjongtak, kiál- 
toztak örömükben. A megkötözött rómaiak már semmi jót 
nem reméltek, de úgy látszik, az augurok mégsem tévedtek 
a madárjóslatban. Mert a liparaiak vezére, Timasitheus, csen- 
det intett, és így szólt a követekhez : 

— Kik vagytok, idegenek, éss,honnan jöttök ? 

A három követ sorra előadta útjának célját, elmondták, 
hogy hívják őket, honnét jöttek, de főleg az ajándékról 
beszéltek : 

— Apollónak visszük, hálából, mert Veji ostrománál jósla- 
tával segítette Rómát. Ha ez az ajándék nem érkeznék meg 

Delphibe, ha útközben baja esnék, szörnyű baj származnék 
abból Rómára, de úgy hisszük, Liparára 15. 

A vezér, aki jelleméből ítélve inkább mondható rómainak, 
mint liparainak, meghallgatva a követeket, a néphez fordult, 
és elmondta, mi célt szolgál a kehely. S amilyen a vezér, 
olyan a népe is: szent tisztelet fogta el valamennyit. Dehogy 
akarták már feldarabolni a zsákmányt! Dehogy bántották 
tovább a foglyokat! Feloldozták kötelékeiket, és nyilvános 
lakomával vendégelték meg őket. 

Másnap aztán, mikor a követek kipihenték ennek az ijesztő 
kalandnak a fáradalmait, visszaadták nekik hajójukat, és út- 
nak bocsátották őket. Hogy pedig biztosan eljussanak útjuk 
végső céljához, és most már semmi zavaró körülmény ne 
akadályozza őket, a magukéból is útnak indítottak két hajót, 
hogy kísérjék, és védelmezzék Apollo ajándékát. A kíséret 
pedig nemcsak Delphiig tartott, hanem vissza, hazafelé való 
útjukon is, egészen Rómáig. 

Amikor a szenátus mindezt megtudta, és a követség útjá- 
nak részleteit megismerte, nem maradt hálátlan a liparaiakkal 
és vezérükkel szemben. Timasitheusszal vendégbarátságot kö- 
töttek, az ő barátja Rómának is barátja, az ő ellensége Róma 
ellensége is volt, és az atyák még gazdag ajándékot is adtak 
neki. I 


3. Camillus nagylelkűsége 


Két esztendővel Veji elfoglalása után a római sereg Faleriit, 
a faliscusok városát ostromolta. A faliscusok ugyanis orvul be- 
törtek római területre, és súlyos károkat okoztak. A római se- 
reg vezére most 15 Camillus volt. 

Az ostromgyűtű és a város között füves mcezőség terült el. 

Egyik nap, mikor az ostrom szünetelt, ezen a réten, a város 
kapuja közelében fiúk játszadoztak. Labdáztak, birkóztak, 
versenyt futottak. 

— En voltam az első! — kiáltotta az egyik ifjú. 

— Nem igaz, én! — válaszolt a másik. 

Nevelőjük, egy idősebb ember, igazságot tett köztük, aztán 
a fiúk birkózni kezdtek. Mikor ebből is elég volt, sétálni 
indultak. 

Szokás volt ugyanis a faliscusoknál (mint más ókori népek- 
nél 15), hogy az előkelőbbek nevelőt vettek gyermekük mellé. 
Ez nemegyszer tudós görög rabszolga volt. Az ilyen nevelő 
azután nemcsak tanította a gyerekeket, hanem gyakorlatozott 
is velük, és sétára vitte őket. Természetesen nem lehetett 
akárki nevelő, és ha helybeli ember volt, annak okos és tanult 
embernek kellett lennie. 

Minthogy ostromlott városban sétára, játékra, testgyakor- 
lásra nemigen volt hely és mód, a nevelő — ha a fegyverek 
hallgattak — kivitte a gyerekeket a kapu elé, a jó füves rétre, 
ott szokta őket gyakorlatoztatni. Ezen a napon is így történt. 
De séta közben, míg a nevelő a trójai háborúról mesélt a gyer- 
mekeknek, inind távolabb jutottak Faleru kapujától, és egy- 
szer csak a mit sem sejtő gyerekekkel besétált a római tábor 
őrállomásai közé. Itt sem állt meg, hanem ment egyenesen a 
fővezér sátrába. 

Camillus csodálkozva nézte a gyermekeket és nevelőjüket, 
majd megkérdezte: 

— Mit akartok itt: Hogy kerültök ide ? 

A nevelő igy válaszolt: 

— Falerit a kezetekbe adtam, rómaiak, amikor ezeket az 
ifjakat kiszolgáltatom nektek. Mert tudjátok meg, hogy ezek 
nem mások, mint a fejedelem gyermekei. 

Camillus először csak hallgatta, nem értette, mit akar, de 
mikor felfogta szavainak értelmét, roppant haragra gerjedt: 

— Te gazember, tudod te, micsoda gyalázatot követsz el? 
Azt hiszed, hogy az a nép és vezére, akihez jöttél, szintolyan, 
mint te? Bár a faliscusokkal nincsen szerződésünk, és nem 
szegnénk esküt, ha a te aljas ajánlatodat elfogadnánk, de ha 
ellenségeink is, mégiscsak emberek, és emberségesen kell bán- 
nunk velük. Jegyezd meg jól : mi nem azért viselünk fegyvert, 
hogy védtelen gyermekekre emeljük, hisz ezeknek még a fel- 
dúlt városokban is megkegyelmezünk! Mi csak fegyvere- 
sekre tánadunk fegyverrel, no meg az olyan orvtámadókra, 
mint a te honfitársaid. De ha orvtámadóknak is nevezem a 
faliscusokat, mi, rómaiak, mégiscsak római eszközökkel: bá- 
torsággal, ostrommal és fegyverrel fogunk ellenük harcolni, 
nem pedig olyan hitvány módon, mint te javasolod. 

Aztán lictorai után kiáltott : 

— Gyertek, fogjátok meg és vetkőztessétek le! Kössétek 
hátra mindkét kezét! 

Majd a fejedelmi gyermekekhez fordult: 

— Vigyétek vissza szégyenszemre várostokba! Hadd lássa 
a faliscusi nép, hogy milyen ellenséggel és barátokkal van 
dolga. Induljatok! 

Csípős vesszőt adtak a fiúk kezébe, azzal hajtották vissza 
nevelőjüket a város falai közé. Közben a vesszőkkel jó nagyo- 
kat húztak mesterük hátára, és hangosan, csúnyán szidalmaz- 
ták. A város népe összefutott erre a furcsa látványra, hogy a 
fejedelem gyermekei ütik-verik nevelőjüket. Jöttek a szenáto- 
rok is, ezek megszabadították az öreget, majd őt 15, a gyerme- 
keket is kifaggatták, hogy mi az, mi történt, mi az oka ennek 
a csúf jelenetnek. 

Az ifjak mindent elmondtak, és végül az öreg is töredelme- 

sen bevallotta árulását, és hogy csak a római vezér nagylelkű- 
ségén múlt, hogy a fejedelem visszakapta gyermekeit. 

Ámulva hallgatta a nép, ámult a szenátus, a fejedelem pedig 
boldogan ölelte magához fiait. Faleru lelkülete egy csapásra 
megváltozott. Nemrég még ádáz ellensége volt Rómának, 
hallani sem akart békéről, még az is halálfia volt, aki szóba 
hozta, de most — most a nép, mely a gyűlölt nép vezérét 
egyetlen tettéért szívébe zárta, könyörgött a szenátusnak : 

— Ne makacsoljátok meg magatokat! Kezdjétek meg a 
tárgyalást, és kössétek meg a békét! 

A szenátus és a fejedelem hajlott a kérő szóra. Követeket 
menesztettek először Camillushoz a táborba, azután az ő uta- 
sitására Rómába, a szenátushoz. 

Rómában a követeket barátságosan fogadták, bevezették 
őket a kúriába, ahol ezeket mondták : 

— Római nép atyái! A ti hadvezéretek, Camillus, le- 
győzött bennünket olyan győzelemmel, amelyet sem isten, 
sem ember nem gáncsolhat el, és mi megadjuk magunkat. 
Tesszük ezt abban a meggyőződésben, hogy a ti uralmatok 
alatt különb életünk lesz, mint saját törvényeink alatt. Ez a 
győztes legnagyobb dicsérete, legszebb dicsősége! Ez a háború 
két példával is szolgált az egész emberi nemnek. Az egyiket ti 
adtátok, amikor bebizonyítottátok, hogy még a háborúban is 
többre tartjátok a becsületet, mint a mindenáron való győzel- 
met. A másikkal mi szolgálunk, amikor ez előtt a becsület 
előtt meghódolunk, és önként nektek adjuk a pálmát. Szép 
két példa ez, megszívlelheti minden népe a világnak! Most 
pedig — a hatalmatokban vagyunk. Küldjetek embereket, 
hogy összeszedjék városunkból a fegyvereket, és másokat, 
hogy túszokat szedjenek. Vegyétek birtokba az egész várost, 
mostantól fogva a tiétek ! Bízvást reméljük, hogy sem mi nem 

bánjuk meg, hogy ti fogtok uralkodni rajtunk, sem ti, hogy 
megbíztatok bennünk. 

A szenátus szívesen fogadta a faliscusok meghódolását. 
Faleriiben megtiltotta a zsákmányolást, minthogy azonban 
a katonáskodás miatt a római nép ebben az esztendőben nem 
tudott adót fizetni, ezt az összeget a faliscusoknak kellett az 
állam pénztárába befizetni. 

Camillus volt a falerii háború hőse; a legyőzött és a győztes 
egyaránt hálálkodott neki. Dicsőségének napja a legmaga- 
sabbra hágott. 


4. A gallok elfoglalják Rómát 


Egy plebejus, név szerint Marcus Caedicius, mikor a mezőn 
munkáját bevégezte, a Nova vián ballagott hazafelé. Már késő 
estére járt az idő, nem járt arra akkor senki. Csend volt, a ma- 
darak is elültek már, szél sem zörgette az ágakat. Ebben a 
nagy csendben Caedicius hirtelen szózatot hallott, tiszta csen- 
gésű, félelmetes erejű szavakat: 

— Te, aki ezt hallod, vidd hírül a konzulnak, közelednek 
Rómához a gallok! 

És még egyszer ismételte: — Közelednek Rómához a 
gallok! 

Utána teljes csend. Caedicius megdöbbenve és mégis büsz- 
kélkedve, hogy a mennyei szózat őt választotta hírnökül, 
sietett haza. Másnap kora reggel fölkereste a konzulokat, és 
elmondta nekik a csodás esetet. 

— Úgy mondtam el, ahogy a szent hang parancsolta. Nincs 
kétségem, hogy az a hang csak egy istené lehetett. 

Történt pedig ez a város alapítása után a 363. esztendőben, 

amikor a fórumra kitett fehér táblán, az annalesen, a konzulok 
neve alatt az év nevezetes eseményei közé a gallusok betörése 
is felkerült. 

A konzulok azonban nem adtak hitelt Caedicius szavainak. 
Együgyű álomnak, ostoba hiszékenységnek tartották, csak 
legyintettek rá. Jó, jó — mondották, és tovább nem törődtek 
vele. Ezzel egyrészt az istenek haragját idézték fel, másrészt 
Róma jövőjét kockáztatták. Nem gondoskodtak megfelelő 
vezérről, aki majd útját állhatja a veszedelmes idegen népnek. 
Camillus az egyetlen ember, akire támaszkodhattak volna, 
száműzetésben volt. 

Páratlan dicsősége — mint ez történni szokott — irigységet 
keltett sokak szívében. A katonák, a nép fiai közül is még so- 
kan nem felejtették el a zsákmány tizedét. Mást nem tudtak 
ellene felhozni, mint hogy a veji zsákmány felosztása körül 
visszaélések történtek. 

— Nem volt az egészen tiszta dolog. Magának és rokonai- 
nak többet juttatott. Meg kellene ezt a dolgot közelebbről 
nézni . . . 

Addig-addig pusmogtak, suttogtak, míg az egész városban 
elterjedt, hogy Camillus így . . . Camillus úgy . .. A nép- 
tribunusok végül is törvény elé idézték, hogy tisztázza magát. 
A volt diktátor határtalanul megsértődött : 

— Engem, engem törvény elé idéznek " Ezt érdemeltem ? 

Elhatározta, hogy nem áll törvény elé, inkább az önkéntes 
számkivetést választja. Lelkiállapotát még súlyosbította, hogy 
nemrég vesztette el serdülő korban levő fiát, és semmi kedve 
sem volt szócsatát vívni ily méltatlan vád ellen. Mielőtt el- 
hagyta volna Rómát, így fohászkodott a halhatatlan iste- 
nekhez : 

— Kérlek benneteket, ha a ti ítéletetek szerint is ártatlan 

vagyok, büntessétek meg keményen azokat, akik miatt 
száműzetésbe kell mennem. Hamarosan érezzék meg, kit 
vesztettek bennem. 

És az istenek meghallgatták imáját, nem is olyan sokára. 


x 


Amikor tehát Marcus Caedicius az égi szózatot jelentette 
a konzuloknak, Camillus már nem volt Rómában, de a kon- 
zulok nem is nagyon törték a fejüket a gall veszedelmen, nem 
adván hitelt Caedicius jelentésének. 

Pedig a gallok valóban közeledtek. Leereszkedve a Padus 
folyó vidékéről, már Clusinum városát fenyegették. Mikor a 
clusinumiak meglátták az ellenséges katonák hatalmas töme- 
gét, szokatlanul nagyra nőtt termetét, megpillantották félel- 
mes fegyvereiket, nagy ijedség szállta meg szívüket. 

— Mi lesz velünk? Egyedül nem bírunk velük. Mit csi- 
náljunk, hová forduljunk segítségért ? Melyik nép fogja koc- 
káztatni életét, hogy megvédelmezzen bennünket a gall ármá- 
diával szemben? Talán Róma... Bár elég messze van tő- 
lünk, mégis őhozzá fordulunk, neki van elég ereje, hogy 
nehéz helyzetünkön segítsen. 

Sietve követeket küldtek Rómába. A szenátus meghall- 
gatta őket. Most már nem lehetett úgy tenni, mintha nem 
tudnának a veszedelemről, de az atyák egyelőre mégis tartóz- 
kodni akartak az összeütközéstől. 

, Minek ingereljük őket? — gondolták. — Majd megpró- 
báljuk ezeket a barbárokat szép szóval leszerelni és vissza- 
térésre bírni." 

Három fiatal nemest jelöltek ki az atyák, a jeles és köztiszte- 
letben álló szenátornak, Marcus Fabius Ambustusnak három 

fiát, hogy a gallokkal tárgyaljanak a római nép és szenátus 
nevében — in nomine senatus populigue Romani. 

— Mondjátok meg nekik, ne ostromolják a római nép szö- 
vetségesét és barátját, hiszen nem követtek el ellenük semmi 
jogtalanságot. Adjátok értésükre, hogy mi, rómaiak, komo- 
lyan vesszük a szövetséget, és ha kell, fegyverrel is védelmére 
kelünk barátainknak. De vigyázzatok! Ezt a tényegető hangot 
végső ütőkártyának tartsátok, amikor már látszik, hogy a jó- 
zan érvek nem használnak. Mert mindenképpen jobb a békés 
megoldás, jobb a háborút lehetőleg elhárítani, és jobb a gallo- 
kat magunkra nem haragítani, mint egész Latiumot lángba 
borítani, és fegyverzajban megismerni az idegen népet. Erre 
ügyeljetek, és így járjatok el tisztetekben! 

A szenátus üzenete tehát meglehetősen szelíd és békességes 
volt, csakhogy a követek... Amikor megérkeztek a gall 
táborba, azonnal a fővezér elé bocsátották őket. A vezér meg- 
hallgatta a szenátus üzenetét, hogy ha kell, fegyverrel is védel- 
mére kelnek Clusinumnak. Jól gondolják ezt meg a gallok, 
mielőtt teégyverhez nyúlnak, mert az az egy biztos, hogy Jobb 
az ilyen ügyet békésen elintézni, mint a vak szerencsére bízni. 

Így a követek. A gallok vezére így válaszolt: 

— Most halljuk ugyan először a rómaiak nevét, mégis azt 
kell gondolnunk rólatok, hogy vitéz és bátor férfiak vagytok, 
ha a clusinumiak szorongatott helyzetükben hozzátok fordul- 
tak segítségért. Békés szándék nyilatkozik meg abban, hogy 
szövetségeseiteket ellenünk inkább követséggel, mint fegy- 
verrel támogatjátok. Mi elfogadjuk a békét, amit ajánltok, 
feltéve természetesen, hogy a clusinumiak teljesítik kérésün- 
ket. A mi kérésünk pedig az, hogy adják át nekünk annak a 
földnek egy részét, amelyet ők birtokukban tartanak, de nem 
művelnek. Ők parlagon hagyják, nekünk meg égető szüksé- 

günk volna rá. Ezt a követelésünket teljesítsék — máskülön- 
ben hiába kérnek békét, és ti is hiába kértek. Azt kívánjuk, 
hogy előttetek, római követek előtt, adjanak határozott vá- 
laszt. Ha ez , igen" lesz, szent a béke, de ha megtagadják, és 
nem adják át a föld egy részét, ugyancsak a ti jelenlétetekben 
kívánunk dönteni ebben az ügyben, természetesen akkor már 
fegyverrel. Azért akarunk pedig így tenni, hogy hazamenvén 
elmondhassátok: láttátok harcolni a gallokat, és most már 
tudjátok, hogy mennyivel különbek ők minden harcosnál. 

Erre a római követek — ifjak voltak és tüzesek ! — harago- 
san így szóltak: 

— Mi jogon követelitek ti a clusinumiak földjét, hisz ahhoz 
nektek semmi közötök! Mi jogon fenyegetőztök ti háború- 
val, és egyáltalán mi keresnivalótok van nektek, galloknak itt, 
Etruriában? Erre válaszoljatok, ha tudtok. Ha pedig nem, 
takarodjatok, nehogy megismerjétek Róma fegyvereit ! 

Most már a gallok 15 indulatba jöttek. Odavágták nyersen: 

— Hát jó! Döntsenek a fegyverek! Bátraké a győzelem! 

A római követek elhagyták a gallok táborát, és Clusinumba 
mentek. A felgyűlt szenvedélyeket már nem lehetett eloltani. 
Mind a két oldalon magasra csaptak lángjai. Az ellenfelek 
fegyvereikért rohantak, és már állt is a harc. 

Róma szerencsétlenségére a követek, nem törődve a népek 
közötti jog törvényeivel, maguk is fegyvert fogtak, és harcol- 
tak a gallok ellen. A három bátor római ifjú az etruszk csapa- 
tok élén, a legelső csatasorban harcolt. 

Az egyik ifjú követ, Ouintus Fabius, még tovább ment. 
Lovát megsarkantyúzva előretört, és megtámadta a gall ve- 
zért. Párviadal kezdődött közöttük. Ouintus volt a fürgébb : 
míg a vezér csak védekezett, kardjával keresztüldöfte és meg- 
ölte. A gall lezuhant lováról. Ouintus is leugrott, és le akarta 

vonni ellenfele holttestéről a páncélt. Micsoda nagy dicsőség 
lett volna: Romulus után ő lett volna a harmadik, aki spolia 
opimával ékesítheti Jupiter Feretrius templomát! 

A gallok, akik megdöbbentek, és megtorpantak vezérük 
elestekor, csak most látták, hogy az a vitéz, ki vezérük pán- 
céljával vesződik, nem etruszk, hanem római. A római szená- 
tus követe! A felháborodás viharként zúgott végig hadsorai- 
kon: 

— A római követek fegyvert fogtak ellenünk! Gvalázat! 
Ezért megfizet Róma! ... — egyszeriben megváltoztak a 
gallok érzelmei. Most már nem törődtek többé a clusinu- 
miakkal, hanem kimentve vezérük holttestét Fabius kezéből, 
visszavonulást fúvattak, és abbahagyták a harcot. Már jó 
messzire távolodtak a csatatértől, de kiáltásuk még hangzott : 

— Jaj a hitszegőknek! Vesszen Róma! 

Azután tanácskozásra gyűltek össze, hogy mit tegyenek. 
Két vélemény küzdött egymással, a vérmesebb fiataloké és a 
tapasztaltabb véneké. A fiatalok azonnal Róma ellen akartak 
fordulni, hogy még mielőtt bármiról is értesülne, kezükbe 
kaparinthassák. Az öregebbek azonban úgy vélekedtek : 

— Ne heveskedjetek, fontoljátok meg a dolgot. Hátha 
Róma 15 úgy akarta, hogy a követei vegyenek részt a harc- 
ban. Hátha Róma tőrbe akart csalni minket, hogy aztán, ha 
vaktában megtámadjuk, elpusztítson minket. Nem, nem. 
Tartsuk csak meg a sorrendet. Küldjünk hozzájuk követsé- 
get, és kérjük a hitszegő követek kiadatását. 

— És ha megtagadják ? — kiáltotta valaki szilajon. 

— Akkor majd magunk megyünk el értük, és az erőn kívül 
mellettünk lesz a jog és igazság is. 

A követeket elküldték. A római szenátus nagy figyelem- 
mel hallgatta a gallok panasztételét. Titokban mind igazat 

adtak nekik, és legszívesebben teljesítették volna minden kí- 
vánságukat, de maguk 15 patríciusok voltak és a patrícius-ifja- 
kat, a hős Fabiusok leszármazottait nem volt szívük kiszolgál- 
tatni. Így hát tartózkodtak attól, hogy véleményüket nyilvá- 
nítsák, de ugyanakkor el akarták kerülni annak látszatát is, 
hogy ők az okai, ha a gallok megharagszanak, és bajt zúdíta- 
nak Rómára. Kibúvót kerestek és találtak. Ezt felelték a köve- 
teknek : 

— Minthogy mi magunk ilyen fontos és nagy horderejű 
ügyben nem ítélkezhetünk, kérünk, várjatok türelemmel, 
míg a népgyűlésen az egész nép véleményét megkérdezzük. 

És a kérdést a népgyűlés elé terjesztették. Ám a nép, mely 
bálványozta a Fabiusokat, hallani sem akart kiadatásukról, és 
az ellenkező végletbe csapott. A három Fabius-testvért az 
ellenséggel szemben tanúsított rettenthetetlenségük miatt 
megdicsérte, és a következő évre az állam legfőbb tisztvise- 
lőivé, konzuli jogkörrel felruházott katonai tribunusokká 
választotta. 

A gallokat felbőszítette a népgyűlés határozata. Méltán 
érezhették, hogy őket most itt kigúnyolták. Nem is titkolták 
felháborodásukat. Nyíltan megmondták, hogy a csorbát, 
mely a gallok becsületén esett, háborúval fogják kiköszörülni. 
Ezzel tértek vissza csapataikhoz. 

A gall veszedelem közeledett Rómához. De a rómaiak, el- 
bizakodva szerencséjükben, nagyban hetvenkedtek : 

—- Jöjjenek! Majd megismerkednek a lándzsáinkkal! 

— Mi, akik annyi népet legyőztünk, majd éppen ilyen sze- 
dett-vedett barbár népséggel ne tudnánk elbánni : 

— Diktátor sem kell ellenük, jók lesznek a konzulok is! 


284 


Pedig a gallok másféle ellenség volt, mint a volscusok, 
aeguusok, és akikkel eddig volt dolguk. Messziről jöttek, az 
óceán partjáról, és azóta folyton előretörtek, fölperzseltek 
minden földet, ahová betették lábukat. A rómaiak talán meg 
tudtak volna küzdeni velük, ha — mint mondottuk — az el- 
bizakodottság el nem vakítja őket. Toborzáshoz sem fogtak, 
nem gondoskodtak előre semmiről, még annyit sem tettek, 
mint amennyi egy közepes háború előtt volt szokásos. Odáig 
mentek, hogy ha valaki ijesztő híreket hozott a gallokról, 
börtönbe vetették, mint aki az igazságot meghamisította. 

Közben a gall követek otthon mindenről beszámoltak. 
Hogyan várakoztatta meg őket a szenátus, hogy űzött belőlük 
csúfot a népgyűlés: éppen azokat jutalmazta a legfőbb állami 
tisztséggel, akik a jogot megsértették, és ezt a háborút elő- 
idézték. Történt pedig ez az arcátlanság az ő jelenlétükben, 
tehát nyilván az ő megalázásukra törekedtek. 

Ezek hallatára a gallok — amúgy is rendkívül lobbanékony 
és hirtelen haragú nép — nem türtőztették magukat tovább, 
hanem hatalmas zúgással fegyvert fogtak, és erőltetett menet- 
ben megindultak Róma felé. Amerre mentek, roppant ijedt- 
séget keltettek, a városok bezárták kapuikat, a parasztok el- 
menekültek, otthagyták kunyhóikat, földjeiket, a földeken 
szerszámaikat. A gallok kihirdették : 

— Ne féljen mitőlünk senki, mi egyedül Rómát tekintjük 
ellenségünknek! 

Rómába érkeztek a hírek mindenfelől: jönnek a gallok! 
Hogy milyen félelmesek, milyen erősek, milyen gyorsak! 
Erre a hírre már ők is sereget toboroztak. 

Ott állították fel a légiókat, ahol a magas hegyekből alá- 
zuhanó Allia patak ömlik a Tiberisbe. Mire a római sereg el- 
foglalta kiszemelt helyét, már megjöttek a gallok is. Szélté- 

ben-hosszában jöttek, véget nem érő sorokban, közben harci 
énekeket daloltak, és énekük, vad rikoltozásuk megremeg- 
tette a gyengébb szíveket. 

Most megbosszulta magát a gondatlanság. A katonai tribu- 
nusok a nagy sietségben nem értek rá tábort verni, sáncokat 
építeni, ahová szükség esetén visszavonulhattak.volna, de még 
arra sem volt idejük, hogy madárjóslatot kérjenek, hogy meg- 
kérdezzék az isteneket. Csak arra törekedtek, hogy a csatasort 
elrendezzék, mert nem lehetett tudni, a gallok mikor kezdik 
meg a támadást. A csatasor azonban, hogy elég széles legyen, 
annyira szétnyúlt, hogy a közepe teljesen elvékonyodott, 
majdnem szétszakadt. 

Látta ezt Brennus is, a gallok vezére, és cselt gyanított mö- 
götte. Hogy majd ha a gallok a középen támadnak, az ellensé- 
ges had szárnyai jobbról és balról oldalba, sőt hátba is kaphat- 
ják az ő hadsorait. Különösen a rómaiak jobbszárnyát tartotta 
veszélyesnek, mert az domboldalon helyezkedett el, és innen, 
a lejtőről könnyű rohamot intézni. 

— Tehát a dombot támadom meg először, mert ha innét 
elűztem őket, a sikságon már a túlerővel könnyen győzhetek. 

Serege ugyanis láthatólag nagyobb volt a rómainál. 

A gallok első rohama lesöpörte az ott levő csapatokat, 
melyeknek nagy része a szövetségesekből telt ki. Fejvesztetten 
menekültek, és a zűrzavar és ijedtség átterjedt a középre, sőt 
a balszárnyra is. A római sereg — horribile dictu! még kimon- 
dani is borzalmas! — megfutott anélkül, hogy megütközött 
volna. Nem is esett el, de még csak meg sem sebesült senki 
ebben a csatában, mert hiszen oly távolságra se várták be 
ellenfeleiket, hogy azok fegyverei elérték volna őket. Leg- 
feljebb ha a menekülők sebesítették meg egymást, amint futás 
közben fejvesztetten eldobálták fegyvereiket. 

Nem lehet ezt semmiképpen sem megérteni. A bátor, ki- 
próbált, annyi harcot látott római légiók megszaladtak, mint 
a nyúl! Hihető volna, hogy a gallok rettenetes üvöltése miatt 
szállt inukba a bátorság " Aligha. Inkább az elhanyagolt iste- 
nek büntetése volt ez a szégyenletes gyávaság. 

A római sereg két részre szakadt. A balszárny a Tiberis felé, 
majd Vejibe menekült. Hogy a rémület mekkora volt, arra 
mi sem jellemzőbb, mint hogy még arról is megfeledkeztek, 
hogy valamiféle hírnök útján értesítést küldjenek Rómába. 
Hosszú időre teljesen , elvesztek" . 

A sereg jobbszárnya Róma felé futott. Ez a futás olyan esze- 
veszett volt, hogy a kapukat nyitva felejtve, még a városban 
is szaladtak, és meg sem álltak a fellegvárig. 

Nem értette ezt senki. A gallok sem. Csak álltak és bámul- 
tak, csodálták hirtelen győzelmüket, nem akartak hinni a 
szemüknek. Megtorpantak, egyszerűen nem tudták, mi tör- 
tént. Előbb cselt gyanítottak, és harcra készen vártak. De hogy 
nem történt semmi, óvatosan megindultak, hogy összehord- 
ják a szétszórt fegyvereket. Ezeket hatalmas halomba rakták, 
hogy a harc istenének tiszteletére máglyát gyújtsanak belőlük. 

Ez a meglepetés és tétovázás volt a rómaiak egyetlen szeren- 
cséje. Ha a gallok rögtön felismerik a helyzetet . . . De csak 
később jöttek rá, hogy a csatát — ha ugyan csatának lehetett 
nevezni — fényesen megnyerték, és hogy az ellenség szinte 
nyom nélkül eltűnt. Hát akkor utána ! — és nem sokkal nap- 
lemente előtt megérkeztek Róma alá. 

A lovasság nyargalt előre. Kikémlelte a város környékét, 
azután visszatért a jelentéssel : 

— A kapuk tárva-nyitva vannak, őrséget nem láttunk sem 
előttünk, sem mögöttünk. A falakon sem volt egyetlen fegy- 
veres sem. 

Újabb megtorpanás . . . Megint nem tudták, mennyi ebben 
a tettetés, mennyi a gyávaság, és mire készülnek. Mivel azon- 
ban már leszállt az éjszaka, visszavonultak egészen az Anióig, 
ott ütöttek tábort. A bizonytalanság még nem múlt el felőlük, 
csak annyit tudtak, hogy győztek, de azt már nem, hogy 
mekkorát nyertek ők, és mennyit vesztett Róma. 

Ugyanaz az éjszaka Rómában is nyugtalan volt. Miután 
a jobbszárny menekültjei befutottak, és nagy nehezen meg 
lehetett tudni tőlük, hogy mi történt, nyitva hagyták a kapu- 
kat i5, hogy a többiek is akadálytalanul bejöhessenek. De 
hiába vártak, virrasztottak, egy lélek nem sok, annyi sem jött. 
Tehát elpusztultak. Megsiratták őket keservesen. 

Igy hányódott Róma bánat és rettegés között. Bánkódtak 
övéikért, és rettegtek a galloktól. Hallották a lovak patáinak 
csattogását, a vad harci éneket. Várták a támadást, még a 
kapukat sem torlaszolták el, hiszen nem volt seregük, mely 
megvédte volna. De a támadás elmaradt. Várták közvetlenül 
naplemente előtt, de nem jöttek. Biztosra vették már, hogy 
éjszaka jönnek, hogy rémületük annál nagyobb legyen. Ret- 
tegtek a hajnaltól is, hogy a hajnali ködben egyszerre csak 
megjelennek a barbár óriások. De a gallok még mindig csak 
készülődtek. 

Így virradt Rómára a másnap. Most már nyugodtabban 
cselekedhettek. Azzal tisztában voltak, hogy a város egész 
területét nem védhetik, olyan csekély a megmaradt sereg. 
Elhatározták, hogy csak a város legvédhetőbb pontját szállják 
meg: a Capitoliumot és a fellegvárat. Ide gyűjtötték össze a 
fegyverforgató ifjakat, és ide költözködtek az ostrom tarta- 
mára az asszonyok és a gyermekek, végül itt tartotta gyűlését 
a szenátus is. 

— Fegyvereket és élelmet hordjatok a fellegvárba! — 

hangzott a parancs. — Innen, erről a megerősített helyről védi 
majd meg az ifjúság az isteneket meg az embereket, és vissza- 
szerzi a római dicsőséget ! 

A városban azonban még többen maradtak vissza, mint 
ahányan felmentek a várba. Főleg a bölcs öregek húzódoztak : 

— Nem megyünk mi innen egy tapodtat se. 

— De itt biztos halál vár rátok — unszolták őket. 

— Akkor sem megyünk. Ne féltsetek, ne sirassatok ben- 
nünket. Könnyű szívvel pusztulunk, ha azzal a tudattal halunk 
meg, hogy a Capitolium és a fellegvár szilárdan ellenáll az 
ellenségnek. Nem lesz nehéz halálunk, ha épen megmarad az 
istenek székhelye, ha tovább is dolgozhat a szenátus. 

— Engedjük, hogy ti, akik annyi dicsőséget hoztatok Ró- 
mának, az ellenség kezébe jussatok ? 

— Ne búsuljatok a mi pusztulásunkon, ha látjátok, hogy 
fiaink vitézül forgatják a fegyvert. 

Azután azokhoz az öregekhez fordultak, akik még nem 
döntöttek, hogy mitévők legyenek : 

— Mi, konzulságot viselt férfiak, hajdani diadalmenetek 
hősei, arra kérünk benneteket, ne menjetek a várba, ne nehe- 
zítsétek meg a védők dolgát, elég nehéz az úgy is. Ne menje- 
tek, karotok már nem elég erős, hogy fegyvert fogjon, vállal- 
játok velünk együtt a halált, így harcoljatok a hazáért! 

Az itjak csapata már felkészült, és a nép buzdító szavai köze- 
pette elvonultak a várba, hogy azt, ami 360 esztendőn keresz- 
tül minden vihart kiállt, most az ő erejükkel és helytállásukkal 
megvédjék. A búcsú nehéz volt, különösen az anyák sírtak 
keservesen : 

— Jaj nekünk, szerencsétleneknek, azt sem tudjuk, mi lenne 
jobb, férjünkkel maradjunk-e itt lcnn a városban, vagy fiaink- 
kal menjünk fel a várba: 

A szenátus aztán úgy határozott, hogy nagyobb részük 
fiaikkal menjen. Mert bár tehetetlen tömegük nem segítette 
a harcot, anyai gondoskodásuk fokozza majd a vár ifjú védői- 
nek elszántságát, és még vitézebbül harcolnak, ha nemcsak 
isteneiket és Rómát, hanem anyáikat 15 védik! 

Sokan, akik féltek a haláltól, vagy ami még ennél is rosz- 
szabb, a rabságtól, kimenekültek a városból, át a Tiberisen a 
Janiculus dombra és környékére. Elrejtőztek a földeken, vagy 
ha lábuk elvitte őket odáig — a legközelebbi városokban 
kerestek menedéket. 

Vesta papnői is készültek elhagyni a várost. 

— Nem engedhetjük, hogy az isteunő áldozati edényeit 
ellenséges, mocskos kéz megszentségtelenítse. Elvisszük jó 
helyre, Ouirinus papjának házába, túl a Tiberisen, ott bizton- 
ságban lesznek. 

— De hogyan visszük ? Nincs kocsink, szekerünk — vetette 
közbe az egyik. 

— Majd visszük a hátunkon vagy a kezünkben — felelte 
szigorúan a legidősebb papnő, akinek a többiek engedelmes- 
kedni tartoztak. 

Kis hordócskába tették az elrejtendő edényeket, jól le- 
viaszolták, hogy nedvesség ne érje. Ami nem fért bele, azt el- 
osztották egymás között, aztán a Tiberis cölöphídján átkelve 
Cuirinus szentélye felé igyekeztek. 

Már a Janiculus domb tetejére értek, alaposan el is fáradtak, 
amikor egy kocsi utolérte őket. Ezen a kocsin egy plebejus 
származású ember ült, Lucius Albinius, feleségével és gyer- 
mekeivel együtt. Ő is menekült a városból, mert hajlott kora 

miatt már alkalmatlan volt a harcra. De mert jómódú ember 
volt, nem gyalog ment, hanem kocsin, és igy vitte övéit is. 

Mikor meglátta Vesta papnőit, azonnal megállította kocsi- 
ját, leszállította róla feleségét és gyermekeit, a Vesta-szűzeket 
sorra felsegítette, feladta nekik a kis hordót és a szent tár- 
gyakat. 

— Ti pedig — szólt oda feleségének és gyermekeinek — 
menjetek Caerébe, ott majd találkozunk. Inkább ti gyalogol- 
jatok, mint Vesta istennő papnől. 

Azzal megcsapkodta lovát, és vitte őket Ouirinus templo- 
mához. 

ax 


A Capitoliumon eközben minden előkészület megtörtént 
a vár védelmére. A katonai tribunus kiadta a parancsokat : 


— Ti itt álltok... ti meg amott... Aki nem harcos, 
menjen a szállására... Te, Vulpius, menj, és ügyelj az élel- 
miszerraktárra . . . Licinius, terád bízom a templomok őri- 


zetét . . . 

A lent maradt vének pedig visszatértek házaikba. Halálra 
szánt lélekkel várták az ellenség érkezését. Akik valamikor fő- 
hivatalt viseltek, most magukra öltötték legdíszesebb ruháju- 
kat, akiknek pedig diadalmenetben is volt részük — ilyenek 
is akadtak szép számmal —, felvették bíborszínű tógájukat. 
Így, teljes díszben foglaltak helyet elefántcsont faragású kar- 
székeikben, házuk legtágasabb termében, az atriumban vagy 
az udvaron, és várták a jövőt, amely nem váratott soká 
magára. 

A gallok abban a hiszemben, hogy a római sereget Alliánál 
teljesen megsemmisítették, és a város, valamint a vár elfogla- 
lása nem kerül nagyobb erőfeszítésbe, nem siettek. 

— Ráérünk — mondták —, néhány óra vagy legfeljebb 
néhány nap leforgása alatt minden a kezünkben lesz. 

Így telt el a következő nap is. Harmadnap aztán minden 
nagyobb zenebona nélkül a Collinai-kapun át bevonultak a 
városba. Meg sem álltak a fórumig. Oda voltak a csodálko- 
zástól : 

— Milyen szép, hatalmas ez a város! Micsoda házak! És 
az istenek templomai. . . Ennyi pompa együtt . . . 

Azzal meg is indultak szerte a városba, a fórumon csak 
kisebb őrséget hagytak, hogy ha netán a várban mozgást ész- 
lelnek, azonnal kürtöljék össze a többieket. 

Sehol senki nem állta útjukat. A város teljesen kihaltnak 
látszott. Síri némaság mindenütt. Ugyanez a halotti csend 
fogadta őket a házakban is, akár a közeli, akár a távolabbi 
házakba hatoltak be. Ez a csend megrémítette őket. Cselt 
gyanítottak mögötte. Ismét összegyülekeztek a fórumon, és 
megállapodtak, hogy nem egyenként, hanem csapatosan ha- 
tolnak be a házakba. 

De volt továbbra is min csodálkozniuk ! Mikor sorra járták 
a házakat, az a különös meglepetés érte őket, hogy a szegé- 
nyebb házak alaposan be voltak zárva, el voltak reteszelve, 
mintha tele volnának kincsekkel, míg a tetszetős, külsejükre is 
gazdag, pompás házak tárva-nyitva álltak, szabad a ki- és be- 
járás. 

Bár továbbra is tartottak a cseltől, most már mégis be- 
nyomultak ezekbe a házakba. Az együgyű, tudatlan barbárok 
most rémültek csak meg igazán! Mit láttak? A termekben 
vagy a nyitott, díszes udvarokban egy-egy pompás díszruhába 
öltözött, mozdulatlanul ülő férfialakra bukkantak, akik szó 
nélkül, merev tekintettel fogadták a belépőket. A ragyogó 
katonai jelvények, a fényes ruhák, ünnepi öltözetük, de főleg 

méltóságos magatartásuk istenekhez tette őket hasonlóvá. 
A gallok nem győzték bámulni őket, mint valami csodás, 
szent szobrokat. 

Egyik ilyen gazdag ház udvarán egy volt konzul, Marcus 
Papirius ült díszes elefántcsont székén. Ruházata olyan, mint 
a többi konzulságot viselt öregé, tekintete éles, tartása, hajlott 
kora ellenére is, egyenes, kezében pompás faragású elefánt- 
csont pálca. Az ő házába 15 bámuló szemekkel léptek be a gal- 
lok, tőleg őt magát csodálták, nem tudták, isten-e vagy 
ember, eleven-e, vagy csak szobor. Az egyik gall katona 
azonban, erőt véve félelmén, odalépett hozzá, megtapogatta 
ruháját, majd — hogy Papirius nem mozdult — megrántotta 
szakállát. 

Papiriust elöntötte a méreg. A szobor megelevenedett. 
A kezében levő elefántcsont pálcával akkorát ütött a gall 
katona fejére, hogy az elszédülve a földre zuhant. 

A többi gall erre megdühödve kardot rántott, és megölte 
Papiriust. A kiömlött vértől megvadultak, és most már féle- 
lem és csodálkozás nélkül kardélre hányták a véneket. Ezek 
nem védekeztek, nyugodtan ültek curulisi székükön, és így 
várták be a halált. 

A gallok egyetlen óra alatt felkoncolták Róma legderekabb 
öregjeit. De vérengzési lázuk nem csillapodott. Most már 
minden házba betörtek, az elreteszelt kapukat fölfeszegették, 
és ledöttek mindenkit, akit csak találtak, nem számított, ellen- 
állt-e vagy sem, gyermek volt-e, asszony vagy aggastyán. 
A házak berendezését 15 összezúzták, nem kíméltek semmit, 
még azt sem, amit zsákmányul elvihettek volna. 

Mikor aztán a vérengzéssel és töréssel-zúzással kitombolták 
magukat, tüzet vetettek a házakra, hadd pusztuljon, ami vagy 
aki esetleg épségben maradt. 

A várbcliek elszorult szívvel látták városuk és övéik rom- 
lását. Látták maguk alatt az ellenséges katonákkal tele utcákat, 
az utcákon a szaladgálást. Bár attól túlságosan messze voltak, 
hogy pontosan lássanak, vagy halljanak mindent, mégis néha 
felhatolt hozzájuk a vad ordítozás, egy-egy asszonyi sikoltás, 
látták a lángok felcsapódását vagy a házak összeomlását. 

Tehetetlenek és szánandók voltak. Saját városuk, saját hazá- 
juk fogta őket körül ostromgyűrűként. 

— Menjünk, rohanjunk le közéjük! — kiáltotta sírva az 
cgyik ifjú, kinek szülei lent maradtak, és látta házukat lángok- 
ban állni, és sziute hallotta, ahogy recsegve-ropogva össze- 
omlik. — Menjünk, és haljunk meg inkább, mintsem ezt 
tovább is tétlenül nézzük ! 

Felzúgott az ifjú had, a vezérek komoran hallgattak. 

— A ti kezeteken, a ti fegyvereiteken nyugszik Róma jö- 
vője — szólaltak meg végre. — Bármily fájdalmas is ez a lát- 
vány, akárhogy is összeszorul a szívetek, hull a könnyetek, 
tűrjetek! Az istenek, akiket ti itt védelmeztek, mellétek fog- 
nak állani. Az ellenség, mely ott lent pusztít, maga is el fog 
pusztulni. Ti csak vigyázzatok, hogy szívetek kemény és kar- 
dotok éles legyen! 

A gallok még néhány napig folytatták a rombolást, mind- 
addig, mig a városból nem maradt más, mint hamu és törme- 
lék. Mint aztán kiderült, nemcsak a pusztítás kedvéért tették 
ezt, hanem hogy ezzel a vár védőit 15 elrémítsék, és megadásra 
bírják. Várták a könyörgő követséget, de hogy nem jött, el- 
határozták, hogy megostromolják a Capitoliumot. 

Bőrrel fedett ostromtetők alatt, hatalmas ordítással indultak 

meg a vár lejtőin felfelé. A védők, akik számítottak a táma- 
dásra, és jobban ismerték a terepet a galloknál, minden fel- 
járót megraktak őrséggel, de nem mozdultak. 

— Engedjétek! — hangzott a parancs. — Jöjjenek csak fel- 
jebb! Annál könnyebb lesz letaszítani őket. 

A domb dereka táján kínálkozott a legelőnyösebb hely a 
védekezésre. Itt vetették meg lábukat, eddig engedték föl az 
ellenséget. Itt aztán dühös erővel rajtuk ütöttek. Akik fel- 
jutottak, azokat letaszították, a többiek pedig — akik meg- 
menekültek fegyvereiktől és az éles, meredek szikláktól — 
hanyatt-homlok menekültek vissza a fórum felé. Itt szedték 
csak össze magukat, és fenyegetőzve ordítoztak a fellegvár 
felé. 

Hanem az ostromnak ezzel a nyilt formájával többé nem 
próbálkoztak. 

— Kiéheztetjük őket — határozták el a vezérek. 

Csakhogy ehhez a hosszú türelmen kivül még sok élelemre 
is szükség volt. Nem elég az ostromlottakat kiéheztetni, ha 
maguk is éhen pusztulnak a nagy éheztetésben! 

Most megbosszulta magát oktalan pusztításuk. Ami kész- 
let a városban volt, vagy elpusztult a lángok között, vagy a 
romnok alá került. Ami a földeken lett volna található — nyár 
volt, aratás ideje —, azt a szomszéd népek, főleg az élelmes 
vejiek learatták és betakarították. 

— Nincs más hátra — mondta a gall vezér —, mint hogy 
kettéosztjuk seregünket. Az egyik rész őrzi a fellegvárat, hogy 
oda senki és semmi be ne juthasson, a másik rész elindul, és 
megsarcolja a szomszéd népeket. 

Latiumban oly nagy volt a félelem a Rómát legyőző gal- 
loktól, hogy ezt a tervet, úgy látszott, könnyen véghez vi- 
hetik. 

5. Camillus újra diktátor 


— Hajrá, gyerünk ! — özönlöttek ki a gall csapatok prédára 
éhesen Róma kapuin. Ellenállásra sehol sem találtak, de mivel 
a zsákmányt még mindig nem találták elegendőnek, mind 
messzebbre kóboroltak, és eljutottak Ardea környékéig. 

Ebben a sziklára épült és mocsaraktól körülvett latiumi vá- 
rosban töltötte száműzetésének idejét Camillus, a nemrég még 
ünnepelt római diktátor. Itt hallotta hírét Róma veszedelmé- 
nek, itt gyötrődött most már nemcsak saját, hanem hazája 
sorsa miatt 15. 

— Hol vannak most azok, akik velem együtt harcoltak 
Veji meg Falerii alatt, és velem együtt foglalták el a két vá- 
rost ? Hol vannak azok, akiknek bátorsága minden küzdelem- 
ben tündökölt ? Hol vannak, akik most megmenthetnék bajba 
jutott hazánkat ? 

Így töprengett, vergődött, mikor megütötte fülét a hír: 

— Mifelénk is közelednek a gallok. Egyik csapatuk már 
nincs messze falainktól. Mit tegyünk ? — kérdezgették, és már 
voltak, akik a megadásra gondoltak. Népgyűlést hívtak össze, 
hogy döntést hozzanak. 

Mikor ezt Camillus meghallotta, elment a népgyűlésre. 
Eddig távol tartotta magát a közügyektől, most mégis úgy 
érezte, hogy beszélnie kell. Cinkos az, aki ilyenkor hallgat! 
Ezeket mondta : 

— Ardeaiak, barátaim, sőt most már honfitársaim 15! Ba- 
rátságtokat egyaránt köszönhetem a magam szerencséjének és 
a ti jóindulatotoknak. Ennek a barátságnak a nevében szólok 
most hozzátok. Ne vegyétek vakmerőségnek, hogy én, a 
száműzött, szólásra emelkedem. De tudomást szereztem róla, 
hogy milyen veszély fenyegeti Ardeát. Márpedig a közös ve- 

szélyben szent kötelessége mindenkinek előállni, aki valami 
módon segíteni tud. Mikor hálálhatnám meg jobban a ti jó- 
ságtokat, ha most nem állnék elő tanácsaimmal ? Vagy mikor 
tudnátok inkább hasznomat venni, ha nem most, mikor há- 
ború közeledik felétek ? 

Ismeritek az én sorsomat. Tudjátok, hogy ha fegyverre ke- 
rült sor, soha engem le nem győzött senki, és mindig Rómáé 
volt a győzelem. Mégis, mikor eljött a béke, legyőzettem : 
hálátlan honfitársaim elűztek. Eljöttem közétek. De ti most 
ne nézzétek, hogyan bántak velem. Itt az alkalom, hogy a 
rómaiaknak megháláljátok azt a sok jótéteményt, amivel vá- 
rostokat elhalmozták. De többet mondok: most itt a lehető- 
ség, hogy Róma helyett Ardea szakítsa le a babért, és győzze 
le a közös ellenséget, amely már nincs messzire tőlünk. 

Előttem a gall nép nem ismeretlen. Sokat hallottam róla. 
Ennek a népnek a természet hatalmas termetet és dölyfös jel- 
lemet ajándékozott, de nem kell félni tőlük, mert egyáltalán 
nem kitartóak. Ezt bizonyára maguk is érzik, ezért üvöltöz- 
nek oly vadul, mikor csatázni mennek, mert azzal akarnak 
győzni, nem erővel. Ott van Róma példája: a városba be 
tudtak törni, mert a kapuk tárva-nyitva voltak, de a Capito- 
lium még most is áll, pedig higgyétek el, nem nagy erő kéne, 
hogy azt is elfoglalják. De nem! Otthagyták, mert már unták 
az ostromot, elindultak kóborolni, zsákmányt szerezni. Az- 
után, ha sikerült egyszer alaposan jóllakniuk, nézzétek meg, 
mit csinálnak: lerészegednek, és nem törődnek semmivel. 
Ahol meglepi őket az éjszaka, ott heverednek le, mint az álla- 
tok, se sánc, se őrség, se előőrs. Ha jól megy a soruk, még vi- 
gyázatlanabbak a szokottnál is. Biztosra veszem, hogy most is 
így tesznek. Ha tehát énrám hallgattok és nem a gyávákra, ha 
el vagytok szánva rá, hogy nem hátráltok meg, és nem enge- 

ditek, hogy várostok a gallok martalékává legyen, akkor kora 
hajnalban fogjatok fegyvert, és kövessetek engem, ahányan 
csak vagytok. Kezetekbe adom ezeket a részeg, alvásba me- 
rült embereket, mint a vágásra szánt barmokat. Ha nem így 
lesz, legyen itt Ardeában í5 ugyanaz a sorsom, mint volt 
Rómában! — 

Nem volt olyan ember a gyűlésen, akit ne győzött volna 
meg Camillus beszéde. Szinte azt kívánták, hogy ne kellene 
reggelig várniok, hanem most tüstént indulhatnának. 

A kürt szava kora hajnalban felharsant. Még alig világoso- 
dott, mikor az ardeai sereg hiány nélkül felsorakozott a ka- 
puknál; és követte az idegen vezért. 

Nem sokat kellett menniük, a gallok nem messze táboroz- 
tak. A tábort úgy találták, ahogy Camillus előre megmondta : 
sehol egy őr, sehol egy sánc, de még egy egyszerű árok sem. 

Hatalmas ordítással támadtak rájuk : 

— Hajrá! Vesszetek, kutyák! 

Nem volt ez ütközet: puszta mészárlás folyt mindenütt. 
A gallokat úgy lepték meg, ahogy előző este leheveredtek. 
Ledobták páncéljukat, sisakjukat, fegyvereik sem voltak kéz- 
nél. 

Álmukból felriadva, azt sem tudták, hol vannak, mi törté- 
nik velük. A félhomályban, idegen helyen tájékozódni sem 
tudtak. Futva próbáltak menekülni, de egy részük a nagy ije- 
delemben és kapkodásban éppen a támadók kardjába rohant. 
Nagyobbik részük, amelyiknek sikerült az ardeaiak fegyverét 
kikerülni, Antium környékére, a szántóföldekre menekült. 
De sorsukat ezek sem kerülték el. Mihelyt az antiumiak meg- 
tudták, mi történt Ardcánál, fegyvert fogtak, körülkerítették, 
és felkoncolták őket. 

Ezzel egy időben Veji környékén is csatározás folyt. De — 

szinte hihetetlen! — nem a gallokkal, hanem az etruszkokkal. 
Azokkal az etruszkokkal, akik miatt Róma magára vonta a 
gallok gyűlöletét. Akik miatt leégett a város, és Róma leg- 
derekabb vénjei méltatlan halált haltak. Most visszaélve a vá- 
ros szorongatott helyzetével, betörtek Róma földjeire. 

Mikor ezt az Allia mellett vereséget szenvedett és Vejibe 
menekült római katonák megtudták, iszonyú felháborodás 
vett rajtuk erőt. 

— Micsoda hitvány, gyalázatos népség! Most, mikor 
Róma végső veszedelemben van, azok, akiket megmentett, 
nem átallanak a rabló gallok pártjára állni és meglopni azt, 
aki inkább hálájukat és segítségüket érdemli! 

— Mi elháritottuk fejükről a vihart, és a magunk fejére for- 
dítottuk, és most ezek a nyomorultak csúfolnak meg bennün- 
ket! 

— Ne tűrjük, fogjunk fegyvert, és üssünk rajtuk ! 

Magasabb rangú tisztjük nem volt, de volt köztük egy cen- 
turio, Cduintus Caedicius. Ez vette át a vezetést, és a következő 
éjszaka rajtaütött az etruszkokon. A katonák, akik Alliánál 
oly gyászosan viselkedtek, most ismét rómaiakhoz méltón 
harcoltak. Az ctruszkokat szétverték, a zsákmányt vissza- 
szerezték tólük, és számos foglyot ejtettek. Volt köztük né- 
hány tiszt is. Mikor Caedicius elé vezették őket, az rájuk för- 
medt: 

— Ti vagytok Etruriából az egyetlen csapat? Vagy van raj- 
tatok kívül még más rablóbanda is: Igazat mondjatok, ha 
kedves az életetek! 

Azok rémülten bevallották, hogy van egy másik etruszk 
sereg is, mely a Tiberis jobb partján garázdálkodik, és már el- 
jutott a sótelepekig. A Vejibe szorult római katonák Caedicius 
vezetésével a rákövetkező éjjel ezeket is megtámadták, és itt is 

teljes győzelmet arattak. Az etruszkok —- már akik meg- 
maradtak — sietve menekültek vissza hazájukba. 

A vejibeli kis római sereg tehát kettős győzelmet aratott, és 
lemosta magáról a gyászvitéz nevet. Ezzel együtt nőtt ön- 
bizalmuk, harci kedvük, de számuk 1s. 

Azok közül ugyanis, akik a gallok jövetele elől elmenekül- 
tek Rómából, és minden cél nélkül Latiumban kóboroltak, 
mind többen és többen Vejibe szállingóztak. 

— Itt megleszünk addig, amíg kitisztul a helyzet — mond- 
ták az aggodalmaskodók. 

— Itt van egy kis római sereg is, mely megvéd bennünket 
— mondták a gyávábbak. 

— Itt vagyunk már elegen, induljunk Róma felszabadítá- 
sára — mondták, akiknek helyén volt a szívük. 

És csakugyan, ahogy nőtt a számuk, nőtt a bátorságuk is. 
Mind többen és többen gondolkoztak azon, hogyan lehetne 
hazájukat az ellenség kezei közül kiragadni. De ha már elég 
erősnek 15 érezték magukat, nem tehettek semmit, nem volt 
vezérük. 

— És Caedicius? Kipróbált, bátor katona, ő is el tudná látni 
a vezéri teendőket — vetette fel valaki. 

— Kérdezd meg Caediciust, vállalja-e — felelte a másik. 

Caedicius nem vállalta. Úgy gondolta, hogy nem volna 
isteneknek és embereknek tetsző dolog, ha ő, centurio létére, 
ilyen magas rangot töltene be. 

— Nem vagyok én erre alkalmas — mondta a derék cen- 
turio. — De minek ezen töprengeni, mikor itt van a közelben, 
Ardeában, Camillus, kérjétek fel őt a vezérségre! 

Ebben mind egyetértettek, a katonák legnagyobb része 
ismerte, szerette, és bízott benne. Lelkesen kiáltották : 

— Menjen követség Ardeába, és hívja közibénk Camillust ! 

És már indultak is volna, amikor egy idősebb, megfontol- 
tabb katona így szólt: 

— Megálljatok! Vezért csak a szenátus nevezhet ki, mi leg- 
feljebb ha kérhetjük. Camillus bizonyára nem vállalja a vezér- 
séget, csak akkor, ha a szenátus beleegyezett. De a szenátus 
most a Capitoliumon van, az ellenségtől körülvéve. Nem tud- 
juk megszerezni hozzájárulását. 

— Ez igaz — mondták, és a lelkesedést csüggedés váltotta 
fel. ; 

— Kivéve azt az esetet — szólalt meg most Caedicius —, 
ha valaki vállalkoznék rá, hogy átoson a gallok őrségén, fel- 
hág a Capitoliumra, és tárgyal a szenátussal, majd ugyanazon 
az úton visszajön, és hírt hoz nekünk. Nagy és nehéz feladat. 
Van-e, aki vállalja ? 

— Én vállalom! — kiáltott fel az ifjú és bátor Pontius 
Caminius. A többiek csodálatától és áldásától kísérve azonnal 
útnak is indult. A Tiberishez ment, jó messzire a lakott vidék- 
tól. Ott talált egy farönköt, azt bedobta a folyóba, ráhasalt, 
így úszott le egészen a város szívébe. Egy elhagyatott helyen 
kiugrott a partra, és a legrövidebb úton, egy rendkívül mere- 
dek és szinte járhatatlan sziklán — amit a gallok nem tartottak 
szükségesnek őrizni — feljutott a Capitoliumra. 

Mikor az őrök elfogták, és faggatni kezdték, Caminius így 
szólt : 

— Vigyetek az atyák elé. Fontos mondanivalóm van szá- 
mukra. 

Az atyák figyelmesen meghallgatták, majd rövid tanács- 
kozás után a következő határozatot hozták : 

— Camillust feloldjuk a száműzetés alól, visszahívjuk, és 
azonnal diktátorrá választjuk. Vezesse győzelemre a római 
légiókat. 

A hírnök, ugyanazon az úton, amelyen jött, és ugyanolyan 
észrevétlenül, eltávozott a városból. Nemsokára meg is érke- 
zett Vejibe. A katonák nagy lelkesedéssel fogadták a jó hírt, 
tüstént követeket indítottak Ardeába, hogy hozzák magukkal 
Camillust. 

És az új diktátor Vejibe érkezett. 


6. A capítoliumi ludak 


Mialatt Vejiben ezek történtek, Róma fellegvára és a Capi- 
tolium roppant veszedelembe került. A gallok ugyanis — 
hogyan, hogyan nem — valahogy rájöttek, hogy a sziklának 
egyik, eddig megmászhatatlannak hitt oldalán, egy keskeny 
ösvényen be lehet lopózni a várba. Caminius merész vállalko- 
zása nyomra vezette őket. 

Megvártak egy szép holdvilágos éjszakát és megindultak. 
Egy fegyvertelen katonát küldtek előre, ennek csak az volt a 
dolga, hogy az utat kitapasztalja, hol lépkedhetnek fölfelé leg- 
biztonságosabban. Utána nyomakodott a többi. Kézről kézre 
adták előre a fegyvereket. Ahol egy kicsit könnyebb volt a 
terep, ott kilihegték magukat, majd újra kezdődött a hegy- 
mászás. Nem volt könnyű feladat, és ezt még megnehezítette, 
hogy mindezt a legteljesebb csendben kellett végrehajtani. 

A vakmerő vállakozás tökéletesen sikerült. Olyan csend- 
ben kúsztak fel az oromra, hogy nemcsak az őrök nem hallot- 
tak semmi zajt, de még a kutyák éberségét is kijátszották. És 
bizonyára el is foglalták volna a várat, ha Juno istennő libái 
meg nem mentik a rómaiakat. Tudniillik, bármily nagy volt 
is az ínség, a Juno istenasszonynak szentelt szép fehér ludakat 
nem vágták le. Ott őrizték őket Juno templomában, és tőlük 

telhetőleg jól is tartották, remélve, hogy az istennő nem 
hagyja el az őt tisztelő népet, majd csak segítséget nyújt a 
végső bajban. 

Es ha mást mindenkit rá is szedtek a csendben lopózó gallu- 
sok, ezeket a ludakat nem tudták rászedni. Amint a számukra 
szokatlan neszt, lihegést, csúszást-mászást meghallották, moz- 
golódni kezdtek, majd hamarjában olyan nagy zajt csaptak, 
hogy gágogásukkal és szárnyaik csapkodásával felriasztották 
az embereket. 

Legelsőnek Marcus Manlius, ez a konzulságot viselt, jeles 
férfiú riadt fel. 

— Mi baj? — kérdezte. De gondolkodásra sem volt már 
idő, hallotta már ő is az ellenség közeledését. Fegyvert raga- 
dott, és kiáltott a többiek után: 

— Fegyverbe! Ébredjetek ! Betört az ellenség ! 

Ijedten ébredeztek, fegyverükhöz kaptak. Aztán ide-oda 
rohangáltak, a sötétben nem tudván tájékozódni, lándzsáju- 
kat lehajították, ahol ellenséget véltek látni, és kardjaikkal a 
libegő árnyékba döftek. 

Manlius volt itt is az első, aki megtalálta a feljárót, ahol a 
gallok nyomakodtak előre. Mikor ezek meghallották odafönt 
a nagy kiáltozást, rohanást, fegyvercsörgést, már tudták, 
hogy felfedezték jövetelüket, és most már minden óvatosság 
nélkül törtek előre : 

— Rajta! Kapaszkodj! Siess! Ugorj! — hallatszottak a 
vezényszavak, és az első gallus már fönt is volt, és megvetette 
lábát egy kiugró lapos szikla tetején. 

Manlius ott termett, és mielőtt a gall fegyverét használhatta 
volna, letaszította a szikláról. A gallus nagyot ordítva hátra- 
zuhant. És mert csak keskeny ösvény vezetett föl a meredek 
sziklák között. estében az utána kapaszkodókat is magával 

sodorta. Aki nem tudott idejében megfogódzkodni valami 
bokorban vagy gyökérben, azt vagy az éles sziklák zúzták 
halálra, vagy akkor halt szörnyet, amikor a sziklafal tövére 
zuhant. 

De azok sem jártak jobban, akik elkerülték ezt az eleven 
lavinát. Vergődtek, szitkozódtak, átkozódtak, fegyverüket el- 
hajigálták, hogy valahogy megkapaszkodhassanak. Manlius- 
nak és néhány társának nem volt más dolga, mint meglátni 
a sötétben, és sorban ledötködni őket. 

Ekkor az egyik római elkiáltotta magát : 

— Hagyjátok a dárdákat, még egymást sebesítjük meg 
velük! Jó lesz ezeknek a szikla is. 

Azzal felkapott egy hatalmas szikladarabot, és a gallok közé 
vágta. A többiek követték a példáját, és hullott a gallokra a 
kőzuhatag, mint a záporeső. Csúsztak, gurultak lefelé a gal- 
lok, csak nagyon kevesen menekültek ép bőrrel. 

A harc elcsitultával a rómaiak ismét nyugovóra tértek. De 
kora hajnalban újból riadót fújtak. Ezúttal nem ellenség roha- 
mozta a várat, a kürtszó most gyűlésre hívta a vár őrségét. 
Mikor felsorakoztak, a katonai tribunusok egyike, Ouintus 
Sulpicius így szólt: 

— Katonák, rómaiak ! Hogy igazságosak lehessünk, ahhoz 
a helyest is, a helytelent is megfelelően kell jutalmaznunk. 
Először lássuk a jó példa jutalmát. Lépj elő, Marcus Manlius ! 

Manlius előrelépett. 

— Megdicsérjük bátorságodat, Manlius, mellyel meghiúsí- 
tottad a gallok tervét. Megjutalmazunk érte. Katonák, bele- 
egyeztek-e abba, hogy közösen ajándékozzuk meg Manliust : 

— Beleegyezünk — zúgta a sereg egy emberként. 

— Helyes. Akkor hát halljátok : az ajándék abból áll, hogy 
valamennyien fél-fél pondo gabonát és egy guartarius bort 


304 


visztek szállására. Látszólag persze semmiség ez az ajándék 
ahhoz a hősiességhez képest, amellyel te, Manlius, nekirohan- 
tál a peremre felkapaszkodó gallusnak és letaszítottad. Ám ha 
meglevő készletünket és ajándékunkat egymás mellé teszed, 
két-három maroknyi gabonát és egy kis pohárka bort, akkor 
láthatod csak, mennyire becsülünk és szeretünk. Megvonjuk 
a falatot a szánktól, csakhogy a te vitéz példád jutalmazás 
nélkül ne maradjon! 

Megölelte Manliust, és az éjszakai harc hősének könnyek 
csillogtak a szemében. 

— És most jöjjön a büntetés! — mondta Sulpicius. — Áll- 
jon elő annak a ToJAtSnak őrsége, ahol a gallok betörtek. 
Álljon elő hát az őrség! 

Előálltak. Valamennyien lehorgasztották fejüket. 

— Példás büntetést szabok valamennyietekre — mondta a 
katonai tribunus. De a katonák elkezdtek zajongani: 

— Ne sújts mindnyájunkat! Nem vagyunk mind vétkesek ! 
Csak ez az egy! — és rámutattak arra, akinek abban az órában 
őrséget kellett volna állnia. 

A tribunus igazat adott nekik. Nem válaszolt, hanem azt az 
egyet, akit a többiek vétkesnek mondtak, megragadta, és le- 
taszította a szikláról. Ezt a büntetést 15 igazságosnak találták a 
katonák. . 

A Junónak szentelt ludakról pedig, melyek gágogásukkal 
felébresztették Manliust, évszázadokon át kegyelettel beszélt 
a hagyomány. 

7. Jaj a legyőzötteknek ! 


A vár továbbra 15 biztosan a védők kezében maradt, de a 
veszély most máshonnan fenyegetett: napról napra fogyott 
az élelem. Nem csoda, hiszen az ostrom már hetek óta tartott, 
és mikor a gallok elől ide felvonultak, ez olyan sietve és kap- 
kodva történt, hogy az élelem idáig is csak a legnagyobb taka- 
rékoskodás mellett volt elegendő. 

De éheztek a gallok is. Hiába küldték ki a sereg felét, hogy 
portyázza be a környéket, még a távolabbi vidéket is, ezek 
vagy nem hoztak elég ennivalót, vagy nem is tértek vissza, 
mint például akik Ardeáig merészkedtek. 

Ráadásul a gallok táborában dögvész ütött ki. Nagy forró- 
ság volt, a levegő száraz és fojtó, s a gyújtogatások füstje még 
elviselhetetlenebbé tette. Por és hamu lepett be mindent. 
Még a bennszülött lakosság is megsínylette ezt az időjárást, 
hát még a gallok, akik az északi vidékek hidegebb, nedves 
levegőjéhez voltak szokva. És most itt kellett rostokolniok 
a forróság, bűz és ragály közepette! Halottaikat már el sem 
temették, máglyán égették el őket, a csontokat úgy-ahogy el- 
földelték, és ezekből valóságos kis dombok keletkeztek, a so- 
káig fennmaradt , gall sírok". 

Egyszóval az ostromot sem az. ostromlottak, sem az ost- 
romlók nem bírták már sokáig. Mindkét részről megvolt a 
hajlandóság a békéről tárgyalni. 

A rómaiak, akik értesültek a gallok ínségéről, hogy úgy 
tüntessék fel a dolgot, mintha bőviben volnának az ennivaló- 
nak, egy-egy reggelen frissen sült, meleg cipókat dobáltak le 
az ellenség őrhelyeire. A gallok erre válaszul a fórumon 
lobogó lánggal — hogy a várban levők is láthassák — ökröt 
sütöttek. 

Így akarták kölcsönösen becsapni egymást, miközben egy- 
formán éheztek. A rómaiakat éltette a remény, hogy a diktá- 
tor hamarosan megérkezik a felmentő sereggel, a gallok pedig 
újabb és újabb portyázó csapataikban bizakodtak. De a re- 
mény az élelemmel együtt napról napra csökkent. A diktátor 
nem jött a rómaiakhoz, a portyázó csapatok pedig üres kéz- 
zel vagy véres fejjel tértek vissza a gallokhoz. 

Szebb és dicsőbb lett volna, ha a vár védői, mint eddig, 
tovább is hősiesen kitartanak, és ha megjön a diktátor, kívül- 
ről-belülről egyszerre rohanják meg a gallokat. De az utolsó 
napokban már alig ettek. A lándzsa kihullott az őrség erőtlen 
kezéből, a pajzsot fel sem vették, hogy ezzel terheljék el- 
gyengült testüket. Ha most támadnak a gallok, nem lett volna 
erejük sziklákat görgetni rájuk! 

A szenátus összeült tanácskozni. 

— Senki sem kívánhat tőlünk lehetetlent — mondta Sul- 
picius —, még maguk az istenek sem. Ha itt éhen veszünk, 
oda lesz Róma, oda a Capitolium, nem lesz, aki áldozatot 
mutasson be isteneinknek. Jól tudjátok, atyák, eddig én vol- 
tam az, aki legjobban hangoztattam, hogy nem kérünk békét, 
megvárjuk a diktátort, de belátom, hogy nem megy tovább. 
Hullákkal nem tudjuk a várost megvédeni. 

A szenátus határozatot hozott: 

— Megbízzuk a katonai tribunusokat, hogy tárgyaljanak 
a gallokkal. Mivel ők sem tagadják kimerültségüket, talán 
nem lesz túlságosan nagy ára, ha azt kívánjuk, hogy oldják fel 
az ostromzárat. 

A követség Sulpicius vezetésével lement a gallok táborába, : 
és Brennus elé vezettette magát : 

— Azért küldött minket, vezér, a római nép és a szenátus, 
hogy megkérdezzük, mit kívánnak a gallok annak fejében, 

hogy feloldják a Capitolium ostrornát, elhagyják a város 
területét, és kivonulnak a római földről. 

A gallok fellélegeztek. Végre! Elhagyhatják ezt az átkozott 
helyet, éspedig úgy, hogy harci becsületükön nem esik csorba, 
hiszen az ellenfél kéri a békét. De természetcsen ezt nem mu- 
tatták, s a vezér dölyfösen válaszolt. 

— Ezer pondo aranyat fizettek, és akkor elmegyünk. 

Nem volt mit tenni, össze kellett szedni az ezer font aranyat 
az államkincstárból, a templomokból, de még az asszonyok 
maradék ékszereiből is, így gyűlt össze nagy nehezen a vált- 
ságdíj. A római tribunusok és Brennus gall vezér, tisztjeitől 
körülvéve, a fórumon felállított mérlegen mérték, méricskél- 
ték a tömérdek aranyat. 

Egyszer csak felkiáltott Sulpicius : 

— Hohó, nem így, vezér! Azért, mert ti sarcoljátok Ró- 
mát, nem szabad hamis súlyokat használnotok! Nem féltek 
az igazságos istenektől : 

De Brennus csak gúnyosan nevetett. Leoldotta kardját, és 
odacsapta a mérlegre a hamis súlyok közé: 

— Vae victis! Jaj a legyőzötteknek! — mondta gőgösen. 

A katonai tribunusok minden megalázottságuk mellett ezt 
már mégsem tűrték szó nélkül. Vita támadt a mérleg mellett. 
A rómaiak, bár jól tudták, hogy az életük forog kockán, véd- 
ték a maguk igazát, a gallok pedig már-már kardjukat rán- 
tották elő, amikor hirtelen zűrzavaros lárma, futkosás, fegy- 
vercsörgés, kürtszó hallatszott, és egy gal! katona, a kapuőrség 
közül való, halálra váltan berohant : 

— Római sereg tört be a kapukon! 

És csakugyan, a várva várt diktátor megérkezett serege 
élén. Egyenesen a fórumra ment. Még ott találta a mérleg 
körül vitázókat. Rájuk kiáltott : 

—. Mi: dolog ez, rómaiak ? Mit méricskéltek itten? Csak 
nem az életetek árát: 

— Nem tehettünk mást, Camillus — mondta Sulpicius. 

— Jó lesz ezeknek arany helyett vas is — felelte Camillus, 
és odarendelte néhány katonáját. 

— Vigyétek ezt az aranyat a mérleggel együtt jó helyre, és 
vigyázzatok, hogy semmi se hiányozzék belőle! — azután 
a gallokhoz fordult: — Ti pedig menjetek! Nem bántunk, 
mert követségben vagytok, de nem alkudozunk veletek! 

Azok még ellenkezni próbáltak : 

— Mi már megegyeztünk, szerződést kötöttünk, és addig 
nem megyünk innen egy tapodtat sem, amíg az ezer pondo 
aranyat meg nem kapjuk. 

— Miféle megegyezésről, micsoda szerződésről beszéltek : 
Kivel kötöttetek ti szerződést? Ha nem tudnátok, vegyétek 
tudomásul, hogy Róma diktátort választott, és minden más 
magisztrátus határozata semmis. Ti itt a katonai tribunusok- 
kal egyezkedtetek, én ezt semmisnek nyilvánítom! Én pedig 
nem tárgyalok veletek, csak a csatatéren. Menjetek, és készül- 
jetek a harcra! 

Brennus és kísérete dühösen elvonult, és csatasorba állítot- 
ták a gallokat. Camillus ugyanezt tette, és még néhány szót 
intézett katonáihoz : 

— Készüljetek a harcra! A hazát vassal és nem arannyal kell 
visszaváltani. Itt van a szent Capitolium, itt vannak az istenek 
templomai és oltárai, itt vannak gyermekeink, itt van hitve- 
sünk, hazánk, még ha romokban is, körülöttünk a haza 
termőföldje — nem kötelességünk-e mindezt, életünk árán is, 
megvédelmezni, vagy visszaszerezni ? 

A katonák tomboló lelkesedéssel kiáltották : 

— Induljunk ! Menjünk! Vezess bennünket, diktátor! 

A két csatasor a lerombolt város földjén állott fel egymással 
szemben, olyan rendben vagy inkább rendetlenségben, ahogy 
ezen a terepen lehetett. A gallok szokott üvöltözésükkel táma- 
dásra indultak, de most nem az ÁAllia mellett folyt a csata! 
A támadásból csakhamar menekülés, vad futás lett. Csak 
a nyolcadik mérföldkőnél, a Gabii felé vezető úton gyűltek 
össze, és rendezték újra soraikat. Camillus a városon kívül is 
üldözte, és utolérte őket, és körülkerítve a már reményüket 
vesztett gallokat, az utolsó emberig lekaszabolta őket. Elesett 
Brennus is, a gall fővezér, hiába könyörgött életéért, és most 
a saját bőrén tapasztalta, amit a római követeknek gőgösen 
odavetett : 

,, Vae victis! Jaj a legyőzötteknek!" 

A római sereg a gallok közül még hírmondót sem hagyott 
meg, aki elvitte volna messze északra vereségük hírét. A ha- 
záját megmentő diktátor diadalmenetben vonult be a városba. 
Leírhatatlan volt a lelkesedés, amellyel a megmaradt lakosság 
Camillust és seregét fogadta. A Capitolium hős védői is le- 
jöhettek végre a várból sápadtan és soványan, hogy a sok 
éhezés után végre újra jóllakhassanak. Mert Camillus még 
erre is gondolt, hozott élelmet is bőven, és ebből elsősorban 
a vár védői részesültek. 


8. A második Romulus 


Hazáját háborúban is, békében is kétségtelenül ő mentette 
meg — írja róla a történetíró, Titus Livius. 

Békében? Mi fenyegette békében is a galloktól megszaba- 
dult Rómát? Pártviszály nem, mert most elhallgatott a patrí- 
ciusok és plebejusok közti viaskodás, ellenség sem merészelt 

támadni, mikor Camillus állt az állam élén. Hát akkor 
micsoda : 

Nem kisebb volt a veszély, mint hogy az egész nép, atyák 
és köznép egyaránt, elhagyja a romba dólt várost. A Capito- 
liumon és néhány épen maradt szentélyen kívül, melyet a sze- 
rencse vagy a gallok babonás félelme megkímélt, az egész 
város romokban hevert. Kiégett házak, gödrök, árkok, gall 
dombok, melyek hullákat rejtettek, emberek és lovak tetemei 
és a fenyegető ragály, ez volt akkor Róma. Nem csoda, 
hogy akadtak az atyák és a néptribunusok között 15 szép szám- 
mal, akik fölvetették a kérdést: nem volna-e okosabb itt- 
hagyni Rómát és átköltözni Vejibe? Amint nemrég a nép 
egy része kivonult a Szent Hegyre, most kivonulhatna a nép 
egésze egy lakott helyre, melyet megszállhatna, és magáévá 
tehetne. A vejibeliek nem is tiltakoznának azellen, hogy Ró- 
mával egyesülhetnek, és ők lehetnének Latium urai. 

A szenátus tett ugyan néhány intézkedést : duumvirek néz- 
zék meg a Sybilla-könyveket, mi a város szent helyeinek 
megtisztítási módja, továbbá annak az éjszakai szózatnak, 
mely előre jelezte a gall szerencsétlenséget, a Nova vián 
emeljenek templomot, de ez nem nyugtatta meg a távozni 
készülőket. Mivel számuk egyre gyarapodott, Camillus, aki 
a szenátus kérésére a diadalmenet után sem tette le diktátori 
jelvényeit, jónak látta népgyűlést összehívni, és ott így szólt 
az egybegyűltekhez : 

— Tudjátok, római polgárok, hogy engem a haza vesze- 
delme szólított harcba. Nem a magam szerencsétlen sorsa, 
hanem a tietek miatt fogtam fegyvert. Nem az volt a kérdés, 
hogy mi lesz énvelem, hanem hogy mi lesz Rómával. 

És most itt némelyek — nem is kevesen — arról beszélnek, 
hogy hagyjuk itt Rómát, és menjünk Vejibe. Hát akkor 

miért vettük vissza, miért ragadtuk ki az ellenség karmai 
közül, ha most önként itt akarjuk hagyni? Ki hallott már 
ilyent? Mi, rómaiak, győztünk, visszaszereztük a várost, és 
győzelmünk nagyobb bajba sodorja a várost, mint veresé- 
günk ? 

Itt vannak isteneitek, akik mindig mellettetek. voltak, és 
csak akkor zúdult rátok veszedelem, ha elhanyagoltátok őket. 
Ha az istenek útmutatásait követtétek, minden jól sikerült, ha 
nem, minden rosszul. Tíz esztendeig — és micsoda erőfeszí- 
téssel! — ostromoltuk Vejit. Ugye, csak akkor tudtuk el- 
foglalni, mikor isteni sugallatra elvezettük az Albai-tó vizét. 
És az egész gall veszedelmet nem tudtuk volna-e elkerülni, 
ha hallgatunk az isteni szózatra? De mivel ti a Capitoliumon 
még az ostrom alatt is megadtátok isteneinknek a kellő tisz- 
teletet és áldozatot, íme, ők ismét visszaadták hazánkat és 
dicsőségünk régi fényét. 

Persze mondhatja valaki azt is, hogy isteneinket tisztelhet- 
jük Vejiben is. Nem úgy van! A Legjobb és Legnagyobb 
Jupiter templomát nem vihetjük el a hátunkon a Capitolium- 
ról. Vagy szóljak-e Vesta örök tüzéről, az égből hullott kerek 
pajzsról, a görcsös fügefáról, ahol Romulus és Remus böl- 
csője megakadt, és arról a sok ősi szertartásról, mely egyidős 
városunkkal? Vagy Juno királynő, akinek szobrát nemrég 
hoztuk át Vejiből, nem segített-e, midőn lúdjaival felébresz- 
tette a vár védőit ? 

Nem, polgárok, mi ezt a várost nem hagyhatjuk el. Hogy 
itt minden fertőzött, és semmi áldozattal meg nem tisztít- 
ható ? Hogy Vejiben, ahol minden épségben maradt, jobb lesz 
nekünk, mint ebben az elpusztult és lerombolt városban? 
Erre én azt felelem: ha mi annak idején vándorolunk át Ve- 
jibe, mikor legyőztük és elfoglaltuk, akkor dicsőséggel vonul- 

tunk volna oda be, de ha most megyünk, akkor mint le- 
győzöttek megyünk, akiket az Allia melletti futás, a város el- 
foglalása és a Capitolium körülzárása kényszerített arra, hogy 
elhagyjuk isteneinket, és elmeneküljünk arról a helyről, ame- 
lyet nem tudtunk megvédeni. Ezzel szégyenszemre bevalla- 
nók, hogy a gallok fel tudták forgatni Rómát, mi, rómaiak, 
meg nem tudjuk helyreállítani. 

Es mit szólnátok ahhoz, hogy ha ti innen elmennétek, és 
pusztán hagynátok ezt a várost, helyetekbe az aeguusok és 
volscusok jönnének : Mit éreznétek, ha ők neveznék magukat 
rómaiaknak, ti pedig vejibelieknek ? El tudnátok ezt viselni ? 
Én nem! 

Tudom én, hogy mi a legfőbb érv amellett, hogy innen ki 
kell vonulni. Hogy nincs kedvetek ezeket a romokat elhor- 
dani és új házakat építeni. Ha annak idején Romulus, a mi 
dicső alapítónk, kunyhóban lakott, nem kellene-e nekünk is 
pásztorok és szántóvetők módjára inkább kunyhókban lak- 
nunk, mint idegen helyre mennünk? Őseink, az egyszerű 
pásztorok, rövid idő alatt megépítették az új várost, bár ezen 
a vidéken nem volt akkor más, mint erdő és mocsár, mi nem 
tudnók leégett házainkat újra felépíteni? Egyenként, ha há- 
zunk leégne, sietnénk felépíteni, most egy mindnyáj unkat ért 
tűzvész után sajnáljuk ezt megtenni : ? 

És ha titeket innen egy tűzvész elkergetne, mi lenne akkor, 
ha, mondjuk, Vejiben is tűz támadna, és a szélben a város 
nagy része leégne, akkor ti megint tovább vándorolnátok, és 
mennétek Fidenaebe vagy Gabiiba, vagy mit tudom én, 
hová? 

Hát semmit sem jelent számotokra a haza földje, a föld, 
melyet anyánknak szólítunk : A ti hazaszeretetetek tégláktól 
és gerendáktól függ ? Nem akarom, nem tudom ezt elhinni. 

Ha elmennétek, ti i5 csak úgy járnátok, mint én a száműzetés- 
ben: gondolatban mindig itthon voltam, elibém tárultak a 
dombok és mezők, a Tiberis, a táj, mit szemem megszokott, 
és az ég, mely alatt születtem és nevelkedtem. Nincs ennél 
különb hely a világon! Nem ok nélkül választották ki az iste- 
nek és emberek a város számára a legegészségesebb dombokat, 
a folyót, mely alkalmas arra, hogy Itália belsejéből a termést 
lehozzák rajta, ugyanakkor a várossal is összekösse a közel 
levő tengert, mely azért még sincs olyan közel, hogy idegen 
hajóhad megtámadhatna bennünket. Innen, erről a helyról, 
ebből a városból verték le elődeink az ellenük támadó szom- 
szédos népeket, pedig hány hatalmas várossal kellett meg- 


küzdeniök ! 
O, ti szerencsétlenek — mert nevezhetlek-e másképp ben- 
neteket? —, micsoda meggondolás, jobban mondva meg- 


gondolatlanság vezet benneteket, hogy ilyesmi jut eszetekbe ? 
A halhatatlan istenekre kérlek benneteket, soha a kivándor- 
lásra többé ne gondoljatok! Itt vannak Vesta lángjai, itt van- 
nak a kerek pajzsok, itt az összes istenek, itt porladnak nagy 
őseitek csontjai, itt van a ti helyetek 1 is. Újra felépítjük házain- 
kat, és Róma nagyobb lesz, mint valaha! — 

Amikor a szenátus kevéssel később a kúriában tanácskozott 
ezekről a dolgokról, őrhelyéről visszatérőben éppen egy kato- 
nai század menetelt a fórumon keresztül. Centuriójuk elkiál- 
totta magát: 

— Állj! Zászlóvivő, tűzd földbe a zászlórudat! Legjobb, ha 
itt maradunk. 

.A kúria nyitott ajtaján a szenátus ezt meghallotta, kitódult a 

fórumra, és kijelentette, hogy ezt az istenek akaratából el- 
hangzott jósszónak tekinti. A kivándorlást javasló törvényt el- 
vetették. 

Az egész nép azonnal hozzáfogott az építkezéshez. Téglá- 
ról az állam gondoskodott, fát és terméskövet onnan vettek, 
ahol találtak. A nagy sietségben nem gondoltak az utak, utcák 
kijelölésére, mindenki ott építkezett, ahol üres telekre akadt. 
Bár így rendezetlen volt, egy év alatt mégis jórészt felépült 
Róma. Ebben a formájában is elég erős volt, hogy a világ ura 
legyen. 

Camillust pedig, akinek a város új megalapítását köszön- 
hette, elnevezték második Romulusnak. 





FÜGGELÉK 


1. A római hagyomány megőrzői 


A rómaiak történelmük régmúlt eseményeit az idők folya- 
mán éppúgy mesés formákba öltöztették, mint minden más 
nép — például mi magyarok is. (Gondoljunk a fehér ló, a 
Lehel kürtje stb. mondájára!) Ezek a mesék, mondák szájról 
szájra jártak. A mesélők tettek is hozzájuk, el is vettek belőlük. 
Amikor azután a római birodalom elérte virágzását, , arany- 
korát" (az időszámításunk előtti évtizedekben), és a művelt 
emberek érdeklődni kezdtek történelmük dicső múltja iránt, 
a legnagyobb írók és költők kezdtek versengeni ezeknek a 
mondáknak összegyűjtésében és megörökítésében. 

Munkájukat siker koronázta. Valóban örökszép írásművek- 
ben hagyományozták népük ősi mondátt az utókorra, és ezek- 
ben a mondákban azóta is — mintegy kétezer év óta — szinte 
az egész emberiség gyönyörködik. 

A Trójából menekülő Aeneas mondáját Publius Vergilius 
Maro öntötte versbe. Idószámitásunk előtt 70-ben született, 
Észak-Itáliának egy Mantua melletti kis községében, Andes- 
ben. Édesapja parasztember volt, nem is túlságosan jómódú, 
de azért minden áldozatot vállalt fia taníttatásáért. Publiust 
politikai pályára szánta, de a fiú viszolygott a zajos közélettől, 
zárkózott, félénk természete a költészet felé vonta. 

Fiatalabbkori műveivel — a Bucolica (Pásztori költemé- 
nyek) és Georgica (A földművelés dicsérete) című költemény- 
gyűjteményeivel — megnyerte kora olvasóközönségének tet- 

szését, s ekkor határozta el, hogy nagyobb szabású műbe 
kezd: megénekli Róma eredetét. Így született az Aeneis című 
elbeszélő költeménye, eposza. 

Az Aeneis meséje — Aeneas menekülése TIrójából, bolyon- 
gásai, harcai Itália megszerzéséért és győzelme — kapcsolódik 
az ókori világ ma is legjobban csodált másik két nagy hős- 
költeményének cselekményéhez. Ez a két hősköltemény-előd 
az Iliász és az Odüsszeia, melyekről máig azt vallja az emberi- 
ség, hogy egy Homérosz nevű görög költő írta őket. — Nos, 
Vergilius versenyre kelt Homérosszal. 

Elődje megénekelte Trója pusztulását és a Trója várát el- 
pusztító nagyeszű hősnek, a görög Odüsszeusznak tíz évig 
tartó, csodálatosan kalandos hazatérését — ő most meg fogja 
írni, hogy a várost védő trójai Aeneas hogyan menekült meg 
a pusztulás végórájában, hogyan mentette mcg a legszenteb- 
bet: városának isteneit, és hogyan szerzétt nékik új hazát Itá- 
liában, ahová az isteni végzet vezette. Aeneas utódai voltak a 
rómaiak, a Julius-nemzetség hagyománya szerint pedig le- 
származottja Julius Caesar fogadott fia, Augustus, aki Vergi- 
lius életében oly csodálatosan teremtett békét az egész világon. 

Hármas célja volt tehát Vergiliusnak: versenyre kelni 
Homérosszal ; megénekelni a római nép ősatyjának, Aeneas- 
nak és vitéz társainak dicsőségét; és költői versfüzért nyújtani 
győzelmi jelként Augustusnak. 

Így született meg az Aeneis. Vergilius tíz évig dolgozott 
rajta, de amikor meghalt, még nem érezte teljesen befejezett- 
nek. Végrendelkezése szerint el kellett volna égetni a mű kéz- 
iratát, de Augustus HI ÉTAEBEEKES kiadatta, hiszen így 15 csodá- 
latosan szép volt. 

Magyar fordítása: P. Vergil Maro ÁAeneise, Csengery 
János tolmácsolásában, Szeged, 1931. 

Itáliában, az új hazában kezdődik tehát tulajdonképpen a 
római nép története, úgy is mondhatnánk, hogy Alba Longa 
városában. (Bár ekkor még csak latinok voltak, Rómáról és 
rómaiakról csak a szabinokkal való összeolvadás után beszél- 
hetünk — így tudja a mondai hagyomány!) Ennek a római 
népnek mondai hagyományait az ókorban számos író és költő 
dolgozta fel görög és latin nyelven. Mi Vergiliuson kívül két 
író és egy költő művét vettük alapul: Liviusét, Plutarkhoszét 
és Ovidiusét. 

Titus Livius, Vergilius kortársa, időszámításunk előtt 59- 
ben született, szintén Észak-Itáliában, Patavium városában. 
Képzett ember volt politikailag is, irodalmilag is, de mert az 
augustusi békeidőt megelőző polgárháborúk kora kiábrándí- 
totta a politikából, ezért tudományos, történetírói munkára 
fordította életének legnagyobb részét. 

Nem volt történettudós. Bírálta, amit elődei leírtak, vagy 
amit a hagyomány megőrzött: ő csak a szépet, nemeset, fel- 
emelőt kereste vagy az elriasztó példát — egyszóval nevelni 
akart. 

Így készült el 142 könyvből, kötetből álló, hatalmas alko- 
tása, melynek szerzője az Ab urbe condita, ,, A város — vagyis 
Róma — alapításától fogva" címet adta. 

Livius befejezte művét (1. sz. 17-ben halt meg), de ami be- 
lőle ránk maradt, az sokkal csonkább, mint Vergilius Aeneise. 

Sajnos, a történelem vihara a kézzel írott kevés számú má- 
solatot alaposan megtizedelte, s így a 142 könyvből mind- 
össze 35-öt ismerünk, a többinek csupán kivonatos tartalmát ; 
egy buzgó olvasója jóvoltából legalább ilyen kivonatok ma- 
radtak. Mégis, ez a töredék is annyira gazdag, hogy a köte- 
tünkben szereplő mondáknak legnagyobb részét belőle merít- 
hettük. 

Magyar fordítása csak az I. könyvnek és a II. elejének van, 
cz is régi és nehezen hozzáférhető: Dávid István, Livius mon- 
dái, Pozsony, 1901—I1908. 

Publius Ovidius Naso — Vergiliushoz hasonlóan — költő 
volt. Jómódú család sarjaként született Sulmo városában i. e. 
43-ban. Gondos nevelést kapott ő is, de a költészet minden 
közérdekű hivatalnoki pályánál jobban vonzotta. 

Költészete nem oly komoly és méltósággal teljes, mint 
Vergiliusé; nem a földművelés örömeit, nem a pásztori élet 
keserveit vagy gyönyöreit énekli: ő szerelemre, mégpedig 
nem is mindig a megengedett szerelemre tanítja olvasóit igen 
sok művében. Ez kelthette föl ellene Augustus ellenszenvét, 
aki szívesen vette költőinek, íróinak komoly, erkölcsös meg- 
nyilatkozásait, sőt Maeccnas nevű benső barátja révén nagy 
anyagi és társadalmi támogatást is nyújtott nekik — de a 
könnyelmű témákat nem vette szívesen. Pontosan nem tud- 
juk, mivel telt be a pohár (akkor Ovidiusnak már egy sorozat 
költemény-ciklusa látott napvilágot: Szerelmek, Hősnők le- 
velei, A szerelem művészete stb.), tény az, hogy időszámitá- 
sunk szerint 8-ban a császár könyörtelenül lecsapott rá : szám- 
űzte Rómából, mégpedig messze, a Fekete-tenger melléki 
Tomi városába. 

Hiába sorakoztatta fel a költő a maga védelmére életművé- 
nek komolyabb darabjait, a Metamorphoses (Átváltozások) 
című mitológiai jellegű, 15 énekből álló elbeszélő költemé- 
nyét és a már félig elkészült Fastit (Ünnepi naptár). Augustus 
könyörtelen volt, és Ovidiusnak családjától, hazájától távol, 
a barátságtalan szkiták földjén kellett élnie 17-ben bekövetke- 
zett haláláig. Költői levelei, melyeket innét küldözött haza 
feleségének és barátainak, telve vannak megbánással, keserű- 
séggel — mindhiába . . . 

A Fasti beszéli el azokat a mondákat, melyek az ünnep- 
napok kialakulásához fűződnek. Csaknem mindazt elmondja, 
amit Livius műveiből is ismerünk, persze rövidebben, költői 
céllal megformálva. — Sajnos, a mű éppen a felénél szakad 
meg: az esztendő első hat hónapjának ünnepei sorakoztak 
egymás mellé, amikor jött a száműzető parancs. A második 
hat hónapról szóló rész sohasem készült el. 

Magyar fordítása: Ovidius Római Naptára (Fasti) Gaál 
Lászlótól, Budapest, 1954. 

Az utolsó, akinek írói munkáját fölhasználtuk, görög volt, 
görögül is írt: Plutarkhosz. Működését jó száz év választja 
már el az , aranykor" íróitól: 46-ban született, és 126-ban 
halt meg. Születési helye Khairóneta, Görögországnak Boiótia 
nevű tartományában. 

Akkor élt, amikor Görögország már régen Róma tarto- 
mánya volt csupán. A nagyműveltségű görög Jó barátságban 
volt a hazájában élő előkelő rómaiakkal (akik nem pusztítot- 
ták el barbár módra a meghódítottak magasabb fokú kultú- 
ráját, ellenkezőleg: a legnagyobb tisztelettel szemlélték, s 
igyekeztek belőle mentül többet elsajátítani). Ahogyan azok 
tisztelték Görögországot, úgy tisztelte Plutarkhosz is Rómát, 
tisztelte múltját, hagyományait — így mondáit is. És amikor 
arra vállalkozott, hogy saját népe múltjából megeleveníti a 
nagy hősöket, vitézségükkel vagy bölcsességükkel kitűnt fér- 
fiakat, ezt az , életrekeltést" párhuzamos életrajzok formájában 
tette meg, minden görög mellé egy rómait választván össze- 
hasonlításképpen (például Thészeusz — Romulus, Lükurgosz 
— Numa Pompilius, Szolón — Publicola, Themisztoklész — 
Camillus, Alkibiadész — Coriolanus stb.). 

Teljes fordítása dr. Kaskovics Kálmántól, ,,Plutarchos Pár- 
huzamos Életrajzai" címmel négy kötetben, Budapest 1894— 





320 


Ig00. (Lásd a köv. életrajzokat: Romulus, Numa, Publicola, 
Camillus és Coriolanus.) Sajnos, ez a fordítás is nehezen 
hozzáférhető, új, teljes fordításunk pedig még nincs. 

Egyetlen kis epizódot meritettünk , , Halikarnasszoszi Dio- 
nüsziosz Római régiségek" című művéből, a Sibylla-Targui- 
nius Superbus jelenetét. Dionüsziosz 1. e. 30-ban költözött 
Rómába, megtanult latinul, megismerte a római történeti 
hagyományt. Ezt örökítette meg fent említett húszkötetes, 
görög nyelven írott művében. Magyar fordítása nincs. 

Természetes, hogy a római mondai hagyomány sokkal gaz- 
dagabb annál, mint amit ez a kötet nyújthat, és sokkal több 
forrása van, mint amit fölhasználhattunk. De ezek a legfonto- 
sabbak és legismertebbek. 


2. A latin nyelv 


Vergilius, Livius és Ovidius latinul írtak, azon a nyelven, 
mely Róma lakosságának ősi idők óta anyanyelve volt. 
Később, a császárság korában, amikor Róma már nemcsak 
egész Itáliát, hanem az akkor ismert egész világot leigázta, 
legtávolabbi tartományaiban is bevezették a latin hivatalos 
nyelvet. (Ez a hatalmas birodalom a mai Portugáliától Ör- 
ményország keleti határáig, a Kaspi-tengerig és az angol szi- 
getektől Észak-Afrikán át egészen Egyiptom déli határáig 
terjedt.) A legelső császárnak, Augustusnak idejében — tehát 
akkor, amikor Vergilius, Livius és Ovidius is élt — hazánk 
dunántúli részei a birodalom tartományává lettek Pannonia, 
majd valamivel később, Traianus jóvoltából, a déli tiszántúli 
és erdélyi részek is, Dacia néven. 

A könyvünkben szereplő latin nevek helyes kiejtése érdeké- 


21 Boronkay 32I 


ben meg kell jegyezni a következőket: a latin nyelv magán- 
hangzói közül az a és e közelebb áll a mi á és éhangunkhoz, de 
annál rendszerint rövidebb. A hosszú é hang jelölésére szolgál 
az ae 15 (pl. Caenina — Cénina). 

Az i, o, u megfelel a magyarnak, de ha hosszan ejti is a latin, 
akkor sem tesz ékezetet rá. Ismeri az ő hangot is, de így jelöli : 
oe (pl. Cloelia — Klőliá). Egyáltalán nem ismeri az ű hangot. 
(Az y a görög nevek átírásakor került a latinba. Kiejtése i, 
mely enyhén hajlik az ű felé.) 

Mássalhangzói túlnyomó részükben úgy ejthetők, mint a 
mieink, az alábbiak kivételével: 

A c csak e és i hangok előtt c, egyébként k (pl. Caere — 
Céré, Ecetra — Ecetra, Labici — Labici; de Capena — Ka- 
péna, Corioli — Korioli, Cumae — Kumé stb.) 

Az s betű mindig sz-nek hangzik, az s hangot a latin nem 
ismer. 

A t ezekben a csoportokban: -tia, -tie, -tii, -tio, -tiu — tehát 
i előtt, ha ezután ismét magánhangzó következik — c-nek 
hangzik (Horatius — Horáciusz, Collatia — Kollácia stb.), ki- 
véve, ha a t-t s előzi meg; mert ekkor megmarad t-nek (Ostia 
— Osztia). 

A magyaron kívül új, de ismerős betűi a latinnak a gu 
(— kv) és az x (— ksz) (pl. Ouintus — Kvintusz, Anxur — 
Ankszur). A görög neveket, minthogy a görögök úgysem a 
mi betűtormáinkat használták, általában fonetikusan, azaz 
kiejtésük szerint írjuk át. 

3. A római nevek 


A rómaiak a legrégibb időkben csak egy nevet használtak : 
Romulus. Ez az egy név megfelel a mi keresztnevünknek : 
Sándor. 

A latin és szabin törzsek összeolvadása után már nem volt 
elég ez az egy név, azt is meg akarták jelölni, hogy melyik 
nemzetségből származik az illető. Ez a második név a nemzet- 
ségnév : Numa Pompilius. Megfelel a mi vezetéknevünknek : 
Kovács Sándor. 

A köztársaság korában azután a szabad embernek már há- 
rom neve volt: az. első kettőhöz járult az úgynevezett cog- 
nomen (melléknév ) : Publius Ovidius Naso — nálunk előnévnek 
mondhatni: Sánta Kovács Sándor. 

A cognomen igen sokszor testi tulajdonságot fejezett ki, 
például a Naso Orrost, Nagyorrút jelent, Cincinnatus Gön- 
dörfürtűt, és a családnak egy egész ága viselte, még ha az utó- 
dok kis orrúak vagy sima hajúak, esetleg kopaszok voltak is. 
A Capitolinus, Coriolanus melléknév városnévből keletke- 
zett: abból a városéból, ahol a család egyik tagja hőstettet 
hajtott végre (pl. Manlius, illetőleg Marcius). 

A lányok apjuk nemzetségnevét viselték nőnemű alakban: 
Tullius lánya volt Tullia. Ha több lánya volt egy atyának, 
akkor sorszámozták őket, vagy , kisebb , , nagyobb" jelző- 
vel különböztették meg: maior Tullia — a nagyobbik, az idő- 
sebb Tullia, minor Tullia — a kisebbik, a fiatalabb Tullia. 


4. A rómaiak időszámítása 


A rómaiak nem a mi időszámításunkat használták, ez lát- 
ható a mondák szövegéből is. Az évek külön-külön jelölését 
az annalesek, évkönyvek úgy végezték a köztársaság korában, 
hogy mielőtt az esztendő fontosabb eseményeit följegyezték 
volna rájuk, feltüntették, hogy kik voltak annak az évnek a 
konzulai. Ebből ugyan még nem tudjuk, hogy , hányadik" 
esztendőről beszélnek, de a köztársaság korában legalább el 
lehet már igazodni, mert ugyanaz a két ember ritkán ült ismét 
a konzuli székbe. Ebben az esetben az annalista, az évkönyv 
vezetője megjegyezte: , másodszori konzulságuk idején". — 

Később, Augustus császár korában kezdtek azon gondol- 
kodni, hogyan lehetne sorszámozni az éveket. (Ekkor már 
ugyanis a konzulok szerepe lényegtelen volt, a császár meg 
haláláig uralkodott, az ő neve nem jelölhetett egy évet. De 
különben gyakorlati szempontok is sugallták ezt a megoldást.) 

Kézenfekvő volt, hogy Róma városának alapításától szá- 
míitsák az éveket. De mikor alapították Rómát? — Marcus 
Terentius Varro , kora egyik legnagyobb tudósa (i. e. 116—28) 
foglalkozott ezzel a kérdéssel, sok más tudóssal egyetemben. 
Az ő megállapítását fogadták el; szerinte Róma alapítása arra 
az esztendőre esett, amit később, a keresztény időszámítás be- 
vezetésekor a Krisztus előtti 753. esztendőnek neveztek. 
(Persze Varro sokkal bonyolultabban, a görögök időszámí- 
tása alapján jutott el Róma alapítási évéhez.) Ezek szerint tehát 
időszámításunk előtt 753-ban alapították Rómát. Ezt a , város 
alapításának. . . .-ik esztendejében"-t fejezi ki így a latin: , ab 
urbe condita . . . anno". Ez a kifejezés lett Livius nagy történeti 
munkájának is címe, jóllehet ő még az annalesek konzulok 
szerinti évbeosztását alkalmazta. 

BETŰRENDES TÁJÉKOZTATÓ 


Aeneas — a trójai királynak, Priamosznak rokona, egyike a várat védő 
hősöknek. Atyja Anchises (görögül: Ankhíszész) volt, halandó cmber, 
anyja Venus, a szerelem istennője. A görögök Aineiasznak ejtették 
nevét, a görög nevet azután a rómaiak Aeneas forinában írták át, 
majd később egyszerűen Éneásznak ejtették. (Lásd A latin nyelv c. 
részt a függelékben !) 

Aeguusok — közép-itáliai nép, az Anio két partján 

Ager publicus — meghódított, művelésre alkalmas földterület 

Alba Longa — ősi itáliai város, a monda szerint Aeneas fia, Ascanius alapí- 
totta. Az ősi város utóda a romjai mellett épült mai Albano 

Albai-hegy (mons Albanus) — Alba Longa mellett emelkedő 954 m magas 
hegy. Itt volt az ősi latinok közös istentisztelete. Ma Monte Cavo vagy 
Albano. Ez a hegy koszorúzza az Albai-tavat (Lacus Albanus) 

Algidus (mons Algidus) — Latium zord, sziklás hegye az Albai-hegytől 
keletre. Magassága átlag 850 m. Ma Monte Áriano 

Allia ( Alia) — a Tiberis bal oldali mellékfolyócskája Latiumban 

Ambulativo — katonai menetgyakorlat; a katonákkal gyakorlatképpen, 
sokszor azonban büntetésül végeztették. Olykor teljes fölszereléssel 10 
mérföldet (15 km) kellett a katonáknak megtenniük oda és vissza, 
mégpedig felváltva rendes és gyorsított lépésben 

Anio — kis folyó Közép-lItáliában, a Tiberisbe ömlik. Ma Anicnének 
vagy Teveronénak nevezik 

Annales — évkönyvek, gipsszel fehérített táblák, melyekre a főpap ( ponti- 
Jex maximus) az év kezdetétől fogva napról napra följegyezte a fonto- 
sabb eseményeket. Az évkönyv élén mindig az illető év két konzulának 
és tőbb hivatalnokainak neve állott 

Anna Perenna — , Örök Anna": kedvelt és tisztelt római istennő 

Antemnae — ősi latiumi város, ott, ahol az Anio és a Tiberis találkozik 

Antium — Latium legnagyobb városa a tenger partján. Ma Torrc ds Anzo 


Apollo (görögül: Apollón) — gyógyító isten, a jövendő ismerője, Sibyila 
sugalmazója, a költészet és művészet istene is. Teljes görög neve: 
Phoibosz Apollón 

Ardea — Latium nagy városa Rómától délre. Ma ií5 Ardea a neve 

Aricia — Latium egyik legősibb városa Róma közelében. Ma Árriccia 

Arsia (Arsia silva) — szent erdő vagy kisebb berek a római és a veji terület 
határán 

Asylum — menedékhely. Az ősi Rómában Romulus a Capitoliumon 
rendezte be 

Atlas — az ókori mitológia óriása. Neve annyit jelent, mint ,,a hatalmas 
teherviselő". Sok más elképzelés mellett azt is gondolták róla, hogy a 
földkerekséget ő viseli a vállán 

Atrium — a római lakóház legdíszesebb középponti terme 

Augur — madárjós. Az ő előzetes ténykedése nélkül R ómában nem kezd- 
tek semmilyen vállalkozásba. Jósolt rendkívüli égi jelekből (napfogyat- 
kozás, csillaghullás, szivárvány stb.), a madarak repüléséből, hangjából 
és a csirkék evéséből. Eleinte hét augur volt 

Augurium vagy auspicium — madárjóslat 

Aventinus (mons) — Róma egyik dombja 


Caenina — régi szabin város Latiumban. 

Caere — ókori város Etruriában. Ma Cerveteri 

Capenai-kapu (porta Capena) — Róma délkeleti kapuja, melyből a híres 
via Áppia indul ki 

Capitolium — a Capitolinus hegy (mons Capitolinus) déli magaslata 
Róma legszentebb helye. Itt lakott a római hit szerint Jupiter, az embe- 
rek és istenek atyja 


Capua — Campania tartomány ókori fővárosa. Romjait Sta Maria di 
Capua mellett lehet látni 
Carmentai-kapu (porta Carmentac) — a Capitolium déli lábánál nyíló 


kapu. Helyét pontosabban nem tudjuk megjelölni 

Census — a római polgárok vagyoni állapotának felmérése. Ezt a mun- 
kát az ötévenként választott cenzorok (censorcs) végezték 

Centuria — kettős fogalom : 1. Servius Tullius alkotmánya szerint a lakos- 
ság politikai egysége. Minden centuriának egy-egy szavazata volt a 
népgyűlésben. Mindegyik 100—1ro0 katonát volt köteles soraiból 
kiállítani. 2. Száz emberből álló katonai egység. Parancsnoka a centurio 

Centuria-gyűlés (comitia centuriata) — olyan népgyűlés, amelyen Róma 
lakossága. centuriánként sorakozott fel, és adta le szavazatát. A centuriák 
beosztása miatt ezeken a gyűléseken csaknem mindig a gazdagokból, 
tehát a patríciusok nagy részéből álló centuriák szavazata döntötte el 
egy-egy törvényjavaslat sorsát 

Centurio — egy százas létszámú katonai egységnek, a centuriának a pa- 
rancsnoka. (A mai értelemben vett szakaszparancsnoknak felel meg) 

Cívis — polgár 

Classis — osztály, néposztály. Servius Tulhus Róma lakosságát hat va- 
gyoni osztályba sorolta 

Clvaca Maxima — a fórumot, Róma főterét átszelő hatalmas csatorna, 
mellyel a fórum helyét elfoglaló hajdani mocsarat a Tiberisbe csapol- 
ták, és később a szennyvizet vezették 

Clusinum — az ókori Etruria városa. Ma Chiusi 

Collatia — ókori város az Anio partján. Ma Lunghezza 

Collinai-kapu — Róma keleti kapuja 

Corioli — az ókori Latium egyik városa. Marcius Coriolanus feldúlta, 
azután már nem is építették újjá 

Cremera — jelentéktelen kis patak, mely jobbról ömlik a Tiberisbe, Róma 
fölött 

Crustuminum — szabin város Rómától északra, közel a Tiberis bal partjá- 
hoz. Ma: Monte Rotondo 

Cumae (görögül: Kümé) — dél-itáliai, campaniai város volt az ókorban. 
Görög gyarmatosok alapították és lakták. Apollo istennek emeltek itt 
templomot; és mivel ő jós isten volt, jóshelyet is alapítottak ugyanitt. 
A városnak ma már csak romjai láthatók Nápolytól nyugatra 

Cupido — a szerelem. gyermekként ábrázolt istene. Parányi íjából sze- 
relemniel , mérgezett" nyilat lő áldozata szívébe. Másik neve, Amor. 
Ismerték a görögök is; ők Erósznak hívták 

Curia — lásd: kúria 

Curtius-tó (lacus Curtius) — kis tó Róma fórumának a közepén 


Decuriv — a decuria (tíz katonából álló lovas egység) parancsnoka, 
, tizedes" -e 

Delphi (görögül: Delphoi) — közép-görögországi ókori város. Híres 
volt jóshelyéről, ahol Apollo isten sugalmazta jóslatait Pythia nevű jós- 
nőjének. Romjai a mai Kastri mellett találhatók 

Diana — görög eredetű római istennő-alak. A görögök Artemisz néven 
tisztelték. A vadászat istennője, de az ő védelme alá húzódtak a szülő 
édesanyák is. Őt tisztelte az ókori ember a hold képében is 

Diktátor (dictator) — rendkívüli tisztséget visclő római hivatalnok és had- 
vezér. Lényegében királyi hatalma volt.:(Csak nagyon válságos esetben 
választottak diktátort, akkor is csak fél esztendőre 

Duplicarius — , kettős zsoldet élvező" katona, akinek az volt a kitünte- 
tése, hogy megduplázták a zsoldját és élelmiszeradagját 

Duumvirek — szó szerint: , két férfiak" ; vagyis két emberből álló hivatali 
testület 


Egeria — itáliai folyamistennő; az egyik hagyomány szerint Numa Pom- 
pilius király tanácsadója, egy másik hagyomány szerint a felesége. 
Numa halála után Aricia városa mellett egy barlangba vonult vissza. 
Könnyei forrássá lettek 

Ephesus (görögül: Epheszosz) — ókori kisázsiai város, görög gyarmato- 
sok alapították. Romjai a mai Ajaszuluk falu mellett találhatók. Most 
Törökországhoz tartozik ez a terület 

Esguilinus (mons) — Róma hét dombjának egyike 

Etruria — tartomány, Rómától és Latiumtól északra. Ez utóbbitól a Tiberis 
választotta el. Nevét az i. e. bevándorolt etruszk népről kapta. Ma : 
Toscana 

Etruszkok (TVusci, Etrusci)) — körülbelül az 1. e. VIII. században Itáliába 
bevándorolt erős és kulturált nép. Eredetét még nem sikerült meg- 
nyugtatóan tisztázni 


Falerii — etruriai város. Romjai Civitá Castellana mellett találhatók 

Fátum (fatum) — végzet 

Ferculum — faállvány a párviadalban elejtett ellenséges vezér vagy király 
fegyverei számára 

Ferentina — kis patakocska Latiumban 

Ferentinum — ókon város Latiumban. Közelében eredt egy szent berek- 
ben a Ferentina patak. Ma : Fercnto 

Fidenae — ősi latiumi város, Rómától körülbelül 9 km-re 

Fórum (forum) — a város főtere, ahol a népgyűlést tartották, a bíróság 
ítélkezett, illetve piaci árusítás folyt. A fórumon állottak a város leg- 
fontosabb középületei, legdíszesebb szobrai stb. 

Gabii — ókori város Latiumban. Romjai a mai Castiglione melletti tnfa- 
csúcson találhatók 


Hadijelvény (latinul: signum) — a mai zászló őse. Minden római katonai 
egységnek volt hadijelvénye. Legtöbbször egy szent állatnak rúdra 
erősített ezüstszobra 

Hernicusok — a szabinokkal rokon nép Latiumban 

Hospítium — vendégbarátság, két idegen ember egymással kötött szoros 
barátsága, mellyel egymás megsegítésére kötelezik magukat. A ven- 
dégbarátság az utódokat is kötötte. A legfőbb istennek, Jupiternek az 
oltalma alatt állott. Éppen azért, aki vendégbarátját megsértette, igen 
súlyos búnt követett el 


Imperium — a legfőbb katonai és bírói hatalom. Csak a város területén 
kívül érvényesíthette tulajdonosa, s csak akkor, ha a centuria-gyúlés 
ruházta rá 

Interregnum — , két királyság közti állapot"; akkor lépett életbe, amikor 
meghalt a király, és addig tartott, míg a népgyűlés meg nem választotta 
az újat 

Interrex — az a szenátor, aki az interregnum idején öt napra megkapta a fő- 
hatalmat. Ez idő eltelte után kinevezte utódját, és akkor az lett az inter- 
rex. Így ment ez addig, míg új királyt nem választott a népgyűlés 

Itália (Italia) — a Földközi-tenger nagy félszigete, ma Appennini-fél- 
szigetnek nevezzük, területét Olaszország foglalja el. Északi határa az 
Alpok déli lába, délen magába foglalja Szicília szigetét is 


Janiculum (mons Janiculus) — domb a Tiberis jobb partján. Az ókori 
Róma határán kívül esett 

Janus — sajátos kétarcú római isten, minden kezdet istene. Neki szentelték 
az első hóitapot, a januárt is j 

Jugerum — ókori itáliai területmérték. 1: jugerum — 2523,3 m 

Juno — Jupiter isteni felesége, az istenek királynője. Védője az asszonyok- 
nak. Az ő nevéből származik a júmus hónap neve 

Jupiter — a római vallás fő istene, az istenek és emberek királya. A derült, 
világos égbolt istene, de haragjában az eső, mennydörgés és villámlásé 
is; ezekkel adja tudtul akaratát, jó- vagy rosszindulatú szándékát. 
A görögöknél: Zeusz 

Katonai tribunus — 1. magas katonai rang; 2. időlegesen — i. e. 443 és 367 
között — létesített főhatalom betöltője Rómában. Ezekben az eszten- 
dőkben, néhány esettől eltekintve, konzulok helyett konzuli hatalmú 
katonai tribunusokat választottak (tribuni militum consulari potestate). 
Az volt ennek az ideiglenes változtatásnak a célja, hogy megakadá- 
lyozzák az egyre jobban követelőző plebejusokat a konzuli méltóság 
elnyerésében: ami nincs, azt elérni sem lehet! 

Kliens (cliens) — teljes jogú római polgárnak alávetett nem teljes jogú 
ember, aki patrónusától függött anyagilag, jogilag egyaránt. Köteles 
volt védnökét anyagilag támogatni, helyette bírságot fizetni, törvény 
előtt mellette tanúskodni, s jártában-keltében minden nyilvános helyre 
elkísérni, hogy annak tekintélyét növelje 

Konzul (consul) — , akitől tanácsot kérnek" : a köztársasági állam vezető 
tisztviselője. E tisztséget Rómában mindig kettesével viselték 

Korinthus (görögül : Korinthosz) — gazdag ókori kereskedő és ipari város 
Görögországban. Ma is így hívják 

Korzika (Corsica) — nagy sziget Itáliától nyugatra a Földközi-tengerben 

Kúria (curia) — gyülekezőhely ; Rómában a fórumon az az épület, ahova 
az atyák gyűltek össze tanácskozni. A szó változatlan alakban ma is él 


Labici — ókori latin város Latíiumban, mintegy 24 km-re Rómától 

Lacus Albanus — lásd: Albati-hegy 

Latium — közép-itáliai tartomány. Fővárosa hajdan Alba Longa volt, 
később Róma. Latium és a latin nép neve egyazon tőből származik 

Lavinium — ókori város Rómától délre, csaknem a Tirrén-tenger part- 
ján. Ma már csak romjai láthatók 

Légió (legio) — a római hadsereg legfontosabb egysége. Romulus idejé- 
ben, de még később is sokáig, 3000 gyalogosból és 300 lovasból állt 

Léthé (görög szó) — az alvilágnak egyik folyója. Ebből isznak az ott tar- 
tózkodó lelkek, s ha ittak, elfeledik haláluk előtti életüket i15, haláluk 
utáni bűnhődésüket is — és új életre születhetnek 

Libya — az ókorban a görögöknél egész Afrikát jelentette. A rómaiaknál 
viszont csak azt a részét jelentette Afrikának, melyet ma is Líbiának 
nevezünk 

Lictorok (lictores) — a hivatalos személyiségek fegyveres hivatalszolgái. 
Helyet csináltak számukra, tisztelgésre figyelmeztették az embereket, a 
hivatalos személy kiszabta büntetéseket. végrehajtották. Fegyverük s 

jelvényük a fasces volt: vesszőnyaláb nyírtagallyakból, vörös bőrszíjjal 
összefogva, közibük tűzve egy bárd 

Lipara — kis sziget Szicíliától északra 

Lítuus — a madárjósok csomótlan, görbe botja, melyet szent cselekmé- 
nyük közben a kezükben tartottak 

Lovagrend (eguites, ordo eguester) — a római társadalom meggazdago- 
dott, ézért befolyáshoz jutott, de nem patrícius származású, tehát nem 
, előkelő" rétege. A bankárok és kereskedők túlnyomórészt lovagok 
voltak . I 

Ludi Magni — Nagy Játékok ; Jupiternek szentelt ünnepi játékok, melyeket 
lakomával és áldozattal összekötve rendeztek a cirkuszban 

Lupercal — Faunusnak, a nyájakat őrző, növesztő és szaporító istennek 
tiszteletére rendezett február 15-i ünnepségek 


Magister eguitum — a lovasság parancsnoka. Arra a fél évre választották, 
míg a főhatalom (impertum ) a diktátor kezében összpontosult. Lényegé- 
ben a diktátor helyettese volt 

Magisztrátus (magistratus) — hivatal, hivatalnok 

Mars — a tavasz istene (március!) és a harcé. A görögök is tisztelték Árész 
néven 

Mars-mező (Campus Martius) — nagy mezőség R óma és a Tiberis között 
a várostól északkeletre. A város fokozatos növekedtével a főrumról a 
nyilvános élet egyes mozzanatai ide tevődtek át (például a centuria- - 
gyűlések) I 

Matróna (matrona) — családanya. Mint a családi élet tisztaságának, rend- 
jének, komolyságának őreit, a matrónákat igen nagy tisztelet övezte 
a rómaiak körében , 

Mercurius — az istenek hírnöke, maga is isten. Általában szakálltalan ifjú- 
ként ábrázolták, lábán szárnyas saruval, fején utazókalappal, kezében 
a hírnökök kétágú pálcájával, mellyel utat csináltak maguknak. A gö- 
rögök is tisztelték, náluk Hermész volt a neve 

Mérföldkő — kőoszlop, derekán fölirattal, az utak mellett, éppúgy, mint 
nálunk a kilométerkő. Csakhogy egy római mérföld nagyobb: I ,5 km 

Minerva — a bölcsesség istenasszonya, pártfogolja a művészeteket is. 
A görögök Pallasz Athénének nevezték 


Nagy Játékok — lásd: Ludi Magni 

Neptunus — kezdetben a lótenyésztés istene volt, csak később azonosítot- 
ták a rómaiak a görög Poszeidónnal, s igy lett a tenger és a hajózás 
istenévéú 

Néptribunusok (gyakran csak: tribunusok) — a plebejusok főtisztviselői. 
Személyük szent és sérthetetlen volt, házuk éjjel-nappal nyitva állt 
a menekültek befogadására 

Nobilis — nemes, előkelő 

Nova via — Új út, Róma egyik útja, a Palatium dombját kerülte meg 
északról 


Obulus — a görög obolosz, aprópénz nevének latinosított formája; 
, 0568 g súlyú ezüst értéke 

Omen (omen) — előjel, valamilyen természeti jelenség. Ennek alapján 
jósoltak Róma jósai. Természetesen volt rossz és jó ómen 

Ostia — Róma kikötővárosa ; mert Róma a tengertől mintegy 30 km-re 
van a szárazföld belsejében. Ostiát Ancus Martius király alapította 
a Tiberis torkolatánál 


Padus — Itália legnagyobb folyója északi részén. Mai neve: Pó 

Palaria — a katonai büntető gyakorlatok egyik fajtája 

Palatium (mons Palatinus) — Róma egyik dombja. Ott terült el a leg- 
régibb város 

Pales — az állattenyésztés istenasszonya. Ünnepe április 21-én volt 

Pallor és Pavor — lásd: Sápadtság 

Patres — atyák, államatyák, a szenátus tagjai 

Patríciusok (patricii) — az atyák leszármazottai voltak, akik Róma ural- 
kodó osztályát képezték 

Penates — házi istenek. Nemcsak magánembernek, az államnak is voltak 
házi istenei : 

Phoebus (görögül: Phoibosz Apollón) — ,,a Tiszta": a tisztaság és rend 
istene. Ismeri a jövendőt is, mert mindenben tisztán lát. Ő a mindene- 
ket megtisztító és megvilágító Nap is 

Plebs — nép, köznép 

Pondo — font; római súlymérték. t pondo — 330g 

Pontifex maximus — főpap 

Praefectus — elöljáró. Praefectus annonae — gabonabiztos, a gabonaellátás 
főtisztviselője 

Proletárok (proletarii) — a római társadalom vagyontalan osztálya. E szó 
rokon a proles — sarjadék, utód szóval 

Proserpina (görögül: Perszephóné) — az alvilág királynője, az alvilág 
királyának, Plutónak (görögül: Hádész) a felesége 

Pythia — a delphi Apollo-jóshely jósló papnője 


Ouartarius — szó szerint: , negyedrésznyi". Mint űrmérték : 0,1364 liter 

Onies — a megszemélyesített, istenített Nyugalom 

Ouirinalis — Róma egyik dombja a hét közül 

Ouirinus — a halála után istenné vált Romulus neve. Valószínűleg össze- 
függ vele a guiris és a Owirinalis név 

Ouirisek (guirites) — nem latin, hanem tálán szabin ercdetű szó a polgá- 
rok összességének megjelölésére. Ercdetét, jelentését többféleképp 
magyarázzák; a Curesból való eredeztetés ezeknek csak egyike 


Regillus-tó — kis tó Latiumban az ókorban. Ma már nincs meg 
Rex — király 
Rutulusok — itáliai nép Latiíumban. Fővárosuk Ardea vult 


Saliusok — , táncoló papok" (salie — táncolók); főleg Mars tiszteletére 
alapított papi testület. Nevüket onnan kapták, hogy az isten tiszteletére 
rendezett felvonuláson szertartásos táncot lejtettek végig a városon 

Sápadtság és Félelem (Pallor és Pavor) — Mars hadisten fiai. Nyilván két 
olyan emberi tulajdonságot istenítettek bennük a rómaiak, melyek a 
hadakozással együtt járnak 

Sella curulis — díszes szék, a magasabbrendű hivatalnokoknak járt 

Senatus populusgue Romanus — gyakori rövidítése, főleg kőbe vésett föl- 
iratokon: S. P. 0. R. — ,,a szenátus és a római nép" : hivatalos kifejezés 
annak jelölésére, hogy valamilyen határozat az egész római nép nevé- 
ben jött létre 

Sibylla — Apollo isten jósnője Cumaeban. A Sibylla önkívületbe, , extá- 
zisba " esett, és amit így öntudatlan állapotában mondott, azt az , isten 
súgta neki". A Sibylla-könyvek ennek a cumaeinek s más jósnőknek a 
jóslatait tartalmazták 

Silvanus — az erdők istene (silva — erdő). Az erdő sűrű bozótjában lakik, 
onnan vigyáz birodalmára, de gondoskodása az erdő körén túl is ter- 
jed: védi a favágót, de a földművest és a pásztorembert is 

Spárta — ókori görög városállam Görögország déli részén, az ún. Pelo- 
ponnészoszi-félszigeten. Ma: Szpárti 

Spolia opíma — az a zsákmány, amit római vezér szerzett az ellenség vezé- 
rétől párviadalban 

Suessa Pometia — volscus város Latiumban. Helye ismeretlen 

Suovetaurilia — három állat feláldozása egyszerre: disznóé (sus), kosé 
(ovis) és bikáé (taurus). Csak ünnepi, ritka alkalmakkor fordult elő 


Szenátus (senatus) — tanácskozó testület. A senex — öreg szóból szár- 
mazik, ezzel jelöli, hogy benne eredetileg a legbölcsebb, legtapasztal- 
tabb , vének" foglaltak helyet. A szó ma is él 

Szent út (via Sacra) — a fórumot átszelő út Rómában, melyen föl lehetett 
menni a Capitoliumra, a Jupiter-templomhoz. Ezen az úton ment föl 
az áldozattevő pap, és ezen ment a győztes hadvezér is, diadalmenete 
végeztével 

Szicília — a Földközi-tenger legnagyobb szigete. Itáliától délre található, 
földrajzilag ahhoz is tartozik. — A szicíliai tengeri átjárón valószínűleg 
a Messinai-szorost kell értenünk 


Targuinii — ősi etruszk város, Rómától messze, északnyugati irányban 

Templom (templum) — eredeti jelentése: , levágott dolog". Jelentette a 
szent célra elkerített, kijelölt területet, még ha épület nem is állott rajta 

Terminus — határ, határkő; megszemélyesítve pedig a határt, annak 
szentségét védő istenség 

Tiberis — ókori neve a Rómát átszelő folyónak. Ma: Tevere 

Tóga (toga) — a rómaiak felsőruhája. Egy darabból szőtt gyapjúlepel, 
körülbelül 5 m hosszú és 2—3 m széles. Bal vállukon átvetve és jobb 
karjuk alatt előrehozva hordták. Így jobb karjuk teljesen szabadon 
maradt. Csak szabad ember hordhatta. Toga praetexta — bíborszegélyű 
tóga; toga virilis — férfitóga. Ez utóbbit a római ifjak körülbelül 16 
éves korukban öltötték magukra felnőttségük jeleként 

Tribus-gyűlés — szemben az ún. centuria-gyűléssel, ezen csak a plebejusok 
szavazhattak, bár a patríciusok is részt vehettek rajta 

Trigemina-kapu — Róma egyik kapuja, az Aventinus dombjának északi 
sarkánál volt I 

Triumphus — diadalmenet. Ha római hadvezér jelentős győzelmet aratott 
az ellenségen, a szenátus megengedte, hogy ünnepi menetben vonuljon 

be katonáival, foglyaival, zsákmányával együtt Rómába. A triumphus 
végén a hadvezér áldozatot mutatott be a Capitoliumon Jupiternek 

Trója — másik nevén Ilion, ókori város Kisázsia északnyugati részén, 
a Dardanellák bejárójánál. Romjait Schliemann Henrik tárta föl a 
múlt században. Modern térkép szerint Bunarbasi török városkától 
északra kell keresni helyét 

Tunica — a rómaiak inghez hasonló alsóruhája 

Tusculum — Latiumnak nagyon régi, erős városa, Rómától délkeletre 

Tyrannus — zsarnok. Nem jelenti a mai értelemben vett, feltétlenül 
gyűlölt zsarnokot. Az ókon kis államokban, melyek sokszor alig 
terjedtek túl egy-egy város határán, a királyt nevezték így igen sokszor 
a görögök, és az ő felfogásukat követve a rómaiak is ilyen értelemben 
használták a tyrannus kifejezést 


Veji (Vei1) — Etruria ősi városa ; a Cremera folyócska mellett egy meredek 
sziklára épült 

Velia — Róma egyik dombja a Palatium északi részén 

Venus — a szépség és szerelem istenasszonya. A görögöknél: Aphrodité 

Vesta — a családi tűzhely védelmezője, az otthon istennője. Minthogy a 
nép is egyetlen nagy család, Róma népének is volt , családi tűzhelye". 
Ezt őrizték, és táplálták Vesta kerek templomában az ő szűz papnői 

V/étő (veto) — szóról szóra: , megtiltom", vagyis , nem egyezem bele" 

Viminalis — Róma egyik dombja 

Volscusok — latiumi nép, Róma hosszú időn át harcolt ellenük 

Vulcanus — a tűz istene. Általában sánta kovács alakjában ábrázolták az 
ókorban. Műhelye, melyben kemencéjét állandóan éleszti, tűzhányók, 
vulkánok belsejében van. Görög neve: Héphaisztosz 


ír 


Megjegyzés. A mondák szövegében is, a jegyzetekben is előfordulnak 
olyan latin és görög nevek, szavak, fogalmak, melyeket teljesen magya- 
ros helyesírással írtunk. Ennek az az oka, hogy a mai életben, a mi nyel- 
vünkben is használjuk őket, és így könnyebben rájuk ismerünk, mintha 
eredeti formájukban olvasnánk őket. (Így például tóga, szenátus, kúria, 
Róma, légió, diktátor, fórum stb.) 

KÉPEK JEGYZÉKE 


Védőborítón : A capitoliumi farkas — az i. e. 500 körül készült bronzfarkas etruszk 
művész alkotása. Az ikerpár-alakokat a XVI. században illesztették hozzá; 
Gyulielmo della Porta olasz szobrászművész alkotásai. A farkas-szobor már a Targui- 
niusok elűzetése körüli időben Rómában lehetett — Rórna, Palazzo dei Conser- 
vatori 


Fedőlapon : Janus-fej — i. e. II. századi rórnai ezüstdénár előlapja — Budapest, 
Nemzeti Múzeum 


I. Aeneas menekül az égő Trójából —. görög fekete alakos vázakép az i. e. VI. 
század végéről. Aeneas kézen fogva vezeti kisfiát, Ascaniust (Aszkaniosz), az agg 
Anchisest (Ankhíszész) pedig hátán hordozza — Würzbnrg 


II. Aeneas áldozatot mutat be — márványdombormű az Angustus császártól föl- 
állított Béke Oltárán ( Ara Pacis), mely i. e. 9-ben készült el. Aeneas fejét befödve 
mutatja be áldozatát. Vele szemben egy áldozatnál segédkező ifjú áll, bal kezével 
nyújtja az áldozati gyümölcsökkel telt kosarat, míg jobb kezében borral telt kis 
kancsót tart. Mögötte egy másik ifjú az áldozati bárányt vezeti. A jelenet hátteré- 
ben, balra, egy dombtetőn nyitott kapujú templorn áll, ajtajában két ülő isten- 
alakkal, akik valószínűleg az Itáliába hozott trójai házi isteneket jelképezik — 
Róma 


II. Vesta-papnő — i. sz. II. század első telében készült márványszobor — Róma, 
Nemzeti Múzeum 


IV. Vesta kerek temploma — Rórnában a régi Forum Bovariumon (marhavásártér) 
álló templorn. A négy márványlépcsőn húsz nyúlánk korinthusi oszlop tartotta 
a tetőzetet. (A mai tető és a tal felső része utólagos, újkori pótlás.) I. e. I. század 
első fele; a császárkorban átépítették 

V. Romulus és Remus a pásztorok között — Ostiában talált kora császárkori (i. sz. 
1. századi) oltár domborműve. Fő jelenete a pásztor Romulust és Remust ábrá- 
zolja a mezei élet természeti környezetében (mezei növényzet, állatok). Balra alul 
az anyatarkas a két csecsemővel, jobbra pedig Tiberis folyamisten alakja látható — 
Róma, Nemzeti Múzeum 


VI. Róma építése — a rórmai Esguilinus dornb egyik épületében talált t. e. I. szá- 
zadi freskó (falfestmény). Ma már nem látható. Képünket egy múlt századi máso- 
latról közöljük 


VH. Jupiter-fej — archaikus etruszk Jupiter-fej a satricumi Mater Matuta (Hajnal 
Anya) templomáról; 1. e. 500 körül készült. Ezt a volscus várost a rórnaiak i. e. 
346-ban a Mater Matuta-templorn kivételével földig rombolták. A volscusokhoz 
menő Coriolanus is láthatta már ezt a Jupiter-fejet — Róma, Villa Giulia 

VIII. Juno Sospita — a , Védelmező" Juno; valószínűleg az ti. sz. II. században 
készült márványszobor. Az istennőt kecskebőr fedi, kezében pajzs és dárda, láb- 
fejei között szent állata, a kígyó — Róma, Vatikáni Múzeum 


IX. Temetési jelenet — dombormű egy i. e. $00 körüli urnáról (hamv veder). 
A halott fejénél két női alak magasra tartott edényből illatszert önt a holttest meg- 
kenéséhez, egy harmadik legyezőt tart kezében. A bal felé forduló térfialak siratja 
a halottat, két kezét fejéhez emelve — Párizs, Louvre 


X. Fasces — fémbe foglalt lictorbárd — Firenze, Archeológiai Múzeum 


XI. Köztársaságkori római pénz — 1. Titus Tatius feje, i. e. 1. század eleji ezüst- 
dénár; 2. Tarpeia megölése, az előbbinek hátlapja 


XII. Cirkuszi kocsiverseny — i. sz. II. század eleji síremlék domborműve. A ver- 
senykocsitól balra az elhunyt képmása látható, aki a versenyjáték rendezője lehe- 
tett. A mezőnyt elválasztó fal (spina) közepén kőobeliszk, két végén pedig a 3—3 
kőkúpból álló két meta emelkedik. (A metákat kellett a versenyzőknek megkerül- 
niök.) A jobboldali meta hátterében egy emelvényen fémdelfineket hordozó 
emelvény. Egy-egy delfin megfordítása egy-egy kör lefutását jelentette. A jobb 
felső sarokban a versenyzők és a nép bevonulására (pompa) szolgáló kapu, mellette 
a versenylovak istállói (carceres) láthatók — Róma, Laterán Múzeum 

XÖŐIIL Census 


XIV. Bikaáldozat — a két domborműrészlet folytatólagosan összefügg egymás- 
sal. Domitius Ahenobarbus 1. e. I. század közepén készült oltáráról való dombor- 
művek. A , Census" balról kapcsolódik a , Bikaáldozat"-hoz, ez pedig fő jelenete 
egy suovetauriliát bemutató domborműnek — Párizs, Louvre 


XV. Brutus — talán etruszk készítésű portré; csak később vélték benne föl- 
fedezni a királyűző Brutust. Készítési ideje az i. e. III. század — Róma, Palazzo dei 
Conservatori 


XVI. Köztársaságkori római pénzek — 1. Mars-fej, i. e. II. századi ezüstdénár ; 
2. Romulus és Remus a farkassal, tőlük balra a botjára támaszkodó Faustulus pász- 
tor, a farkas mögött pedig a fügefa. I. e. II. századi ezüstdénár hátlapja; 3. A szabin 
nők elrablása, i.e. I. századi ezüstdénár hátlapja — Budapest, Magyar Nemzeti 
Múzeum 


XVII. Az ún. Curiatiusok sírja a Rómába vezető via Appián 


XVIII. Szónok — ún. , Arringatore" ; kiváló művészettel készült etruszk bronz- 
szobor az i. e. II. századból. A Trasumennus-tóban találták — Firenze, Archeoló- 
giai Múzeum 


XIX. Etruszk harcos — bronzszobor az 1. e. 400 körüli évekből — Firenze, 
Archeológiai Múzeum 


XX. Rómaiak és gallok csatája — római szarkofág az i. sz. II. század végéről — 
Róma, Capitoliumi Múzeum 


XXI. A Forum Romanum — a múlt század második felében kezdődött ásatások 
során egyre több maradvány került felszínre az antik Róma , belvárosából" 
Ez a képünk egy 1890-ben készült eredeti fényképfelvétel reprodukciója. A ké- 
sőbbi korok emlékei közé ágyazott romok közül képünkön a következők látha- 
tóak (balról jobbra): V/espasianus császár templomának három korinthusi stílusú 
oszlopa, Septimius Severus császár diadalíve, emögött az ún. Curia Julia épülete, 
középtájban a Saturnus isten templomának bejárati részéből megmaradt oszlop- 
csarnok ión jellegű oszlopai, jobbra hátul Antoninus és Faustina templomának 

bejárati oszlopcsarnoka, mögötte pedig Romulus kerek temploma a jóval későbbi 
építésű kupolával 
bj 


E helyt mondok köszönetet Kerényi Andrásnak (Nemzeti Múzeum) az érmek, 
és Szilágyi János Györgynek (Szépművészeti Múzeum) a többi illusztrációs anyag 
kiválogatásában és magyarázatában nyújtott szíves támogatásukért. 

BORONKAY IVÁN 


RÓMAI 
REGÉK ÉS MONDÁK 


Régmúlt, csodálatos, hősies világba viszi el az olvasót 
Boronkay Iván könyve, a , Regék és mondák" című 
sorozat első kötete. Az , Örök város", Róma alapítása, 
fejlődése, harcai elevenednek meg az olvasó előtt, a 
világ mondakincsének egyik legérdekesebb fejezete. 
A szines, érdekfeszítő könyv az olvasó művelését szol- 
gálja, az ókori kultúrkincs értékes részét ismerteti 
könnyed, szórakoztató formában, a római írók: Livius, 
Vergilius és Ovidius műveinek alapján. A sok szép 
régi, ókori tárgyú kép még közelebb hozza az olvasóhoz 
ezt az érdekes korszakot. 

